
Introducere 


Psihanaliza a luat avînt în Franţa în perioada postbelică. Ea revenea din Statele 
Unite; un efect al modei, într-o mişcare aflată deja în expansiune, a apărut Jacques 
Lacan care a revigorat-o. în cursul acestor ultimi douăzeci de ani, alături de 
lingvistică şi structuralism, psihanaliza pare să fi dominat activitatea în ştiinţele 
umane, întoarcerea la Freud predicată de Lacan a permis o mobilizare, un 
reviriment al interesului, dar şi controverse. Se pune constant problema de a şti 
dacă există o psihanaliză ortodoxă, legată direct de Freud, sau mai degrabă mai 
multe psihanalize, asemănătoare si diferite în acelaşi timp, coabitînd fără a se întilni, 
fără a se cunoaşte. Perioada de după 1968 a făcut ca anumite domenii prea izolate 
să cunoască o explozie si a chemat la confruntare multe curente divergente. 
Instituţiile asociaţiilor de psihanaliză continuă să existe, deşi se înregistrează, în 
zone marginale, apariţia altor curente. Sînt admise cuvintele pentru intercomunicare. 
Aici psihanaliza freudiană va fi chemată la o confruntare deschisă, relationalä cu 
celelalte psihanalize, subliniindu-şi fiecare singularitatea, delimitîndu-si teritoriile şi 
păstrîndu-si originalitätile. Cititorul trebuie să aibă un maximum posibil de 
elemente de informare. 

Freud este adevăratul inventator al psihanalizei. El a pornit de la medicină, ba 
chiar de la biologie, pentru 

a înţelege mai bine nevrozele si a încerca să le vin- 
dece, pentru a aborda altfel „bolile de nervi" şi a in- 
troduce o explicaţie nouă, superioară pentru bolile 
mintale. Freud a înaintat foarte repede. Psihanaliza sa 
de orientare centrifugă a înglobat curînd dreptul, lite- 
ratura, arta, istoria. Freud a făcut din ea o ştiinţă totală 
despre om. Aceasta era ambiția sa. Psihanaliza-terapie 
este dublată de o psihanaliză-metodă de explorare a 
umanului în întregul său. 

Marcînd întîia ruptură în universul aparentelor, 
psihanaliza face o introducere în inconştient. Ideea 
plutea în aer. Fiecare bănuia acest altundeva, această 
lume a virtualului. Freud a ştiut să o exploreze si să 
ne înveţe să-l urmăm. El a lucrat la sistematizarea si 
codificarea modalitätilor de abordare şi de intervenţie. 
El a intrat dintr-o dată în regatul nebuniei si a forțat 
psihopatologicul ascultîndu-i strigătele si cuvintele, 
pînă la a-i descoperi fantasmele latente şi a propune 
mijloacele pentru a le descifra simbolismul, în jurul 
doctrinei sale au putut evolua alte abordări ale in- 
conştientului; pe urmele sale si uneori complet altfel. 
Aceste derive au dat naştere la multe particularisme 
psihanalitice. Vom încerca să le expunem pe cele mai 
importante şi să indicăm variantele acestor psihanali- 
ze care nu încetează să prolifereze... 

Pluralul în psihanaliză este mai mult decît necesar. 
Mai ales că la Freud însuşi putem reţine conceptuali- 
zări diverse. Lui Ernest Jones, biograful lui Freud la 
care vom face deseori apel, îi plăcea să spună că, dacă 
Freud ar fi murit în anii primului război mondial, 
cunoaşterea noastră asupra psihanalizei ar fi fost 
foarte diferită; si încă una destul de îngustă, la drept 
vorbind. 

Această „introducere în psihanalize" îi rezervă lui 
Freud partea cea mai importantă. Considerăm că e 
bine să ştim cum a trăit şi în ce fel şi-a făcut cerce- 
tările. Este necesar să stabilim diferitele straturi de 
organizare psihanalitică pe care le propune. El va fi 
citat adesea, după lucrările disponibile în limba 
franceză, astfel încît cititorul să-şi poată completa 
cunoştinţele şi să îl citească direct. Acelaşi lucru se va 
întîmpla şi în cazul celorlalte curente psihanalitice. 
Pentru sistematizarea definiţiilor am recurs la Voca- 
bulaire de la psychanalyse, de J. Laplanche si J.-B. 
Pontalis (1967). 

Lucrarea are opt capitole. Primele două se referă la 
Freud si la freudism: aspecte biografice, bibliografice, 
izvoare, dezvoltări ale psihanalizei; o încercare de „cri- 
tică", în sensul pozitiv al termenului, reia în mare 
problematicile reținute astăzi de psihanaliză. Următoa- 
rele trei capitole se referă la psihanalize non-freudi- 
ene, deviații sau derive, curente para-freudiene. 

Psihanalizele copilului sînt tratate în capitolul al 
şaselea. Psihosomaticile cu incidentele lor psihana- 
litice si non-psihanalitice ating tangential ceea ce 
numim „psihanalizele corpului", sediu şi incarnare atît 
pentru suferinţă cît si pentru bucurie, problemă-cheie 
a reglării „stării de sănătate bune sau rele”. 

Capitolul al optulea este consacrat evoluţiei psihana- 
lizei în Franţa. Ocazie pentru a marca poziţia lui 
Pierre Janet faţă de Freud şi pentru a preciza dezvol- 
tările psihanalitice din Franţa. Lacan ocupă acel loc ce 
îi permite să-şi propună propria contribuţie şi în 
acelaşi timp să diferentieze contribuţia celorlalţi. 


! Toate citatele din această lucrare respectă ediţia în limba română, Voca- 
bularul psihanalizei. Editura Humanitas, Bucureşti, 1994, în afară de sublini- 
eri şi de aranjarea în pagină, unde am respectat originalul nostru (n.t.). 

Aspectele sînt multiple; dificultatea va consta în a şti 
unde trebuie să ne oprim. Vom încerca să propunem 
„deschideri" pentru ziua de azi şi pentru cea de mîine 
în jocul interacțiunilor, al antropologiei relationale, al 
muncii pragmatice a actelor de limbaj. 

Referințele bibliografice sînt grupate la sfirsit. 


CAPITOLUL I 


FREUD SI EXPLORĂRILE 
PSIHANALITICE 


1. Sigmund Freud: repere biografice 


Freud s-a născut în ziua de 6 mai 1856 la orele 
18,30, la Freiberg în Moravia. El a murit la Londra la 
23 septembrie 1939. Vom lua datele esenţiale din 
autobiografia sa scrisă în 1925. 

„Părinţii mei erau evrei, eu însumi am rămas evreu. 
Familia tatălui meu, din cîte ştiu, a stat multă vreme 
în ţinuturile renane (la Koln), a fugit spre est cu oca- 
zia unei persecuții împotriva evreilor, în secolul al 
XIV-lea sau al XV-lea, iar prin secolul al XIX-lea a 
revenit din Lituania, prin Galiţia, într-o ţară de limbă 
germană, Austria. La vîrsta de patru ani ne-am mutat 
la Viena, unde mi-am făcut toată şcoala, în liceu am 
fost timp de şapte ani cel dintîi în clasă, aveam o 
situaţie privilegiată, nu a trebuit aproape niciodată să 
dau examene” (Mă Vie et la psychanalyse, p. 13). 

Detaliile despre familia sa trebuie reţinute din 
cauza importanţei pe care Freud o va da ,,constelatiei 
familiale" şi mai ales filiatiei şi interacțiunilor oedipi- 
ene. în momentul naşterii sale, tatăl său, Jakob Freud, 
avea patruzeci si unu de ani, iar mama sa, Amalia 
Nathanson, douăzeci şi unu. Diferenţele de vîrsta vor 
fi remarcate. Tatăl său avea doi copii dintr-o primă 
căsătorie: Emmanuel şi Philippe. A doua căsătorie a 
tatălui lui Freud, în 1855, este contemporană cu 
naşterea lui John, fiul lui Philippe. Se vor naşte atunci 
(1856) Sigmund (prenumele iniţial era Sigismund), în 

1857 Julius, şi în 1858 Anna. In 1858 — criza şi rui- 
narea lui Jakob, care pleacă în Saxonia, în iunie, cu 
Emmanuel si Philippe. Sigmund cu mama sa şi cu 
sora sa Anna sosesc la Leipzig în octombrie 1859. In 
1860 familia se reîntregeşte şi se instalează la Viena. 

Freud intră la Gymnasium (liceu) în 1865. In 1873 
îşi ia bacalaureatul. „Universitatea, în care am intrat 
în 1873, mi-a adus mai întîi cîteva deceptii sensibile. 
Am întîlnit acolo această stranie cerință: în universi- 
tate trebuia să mă simt inferior faţă de ceilalţi si exclus 
din grupul lor etnic pentru că eram evreu. La prima 
dintre aceste pretenţii pe care au vrut să mi le impună, 
am refuzat categoric să mă supun. Nu am înţeles 
niciodată de ce trebuia să-mi fie ruşine de originea 
mea, sau, cum deja începea să se spună: de rasa mea" 
(Idem, p. 14). Conform unuia din biografii săi, tînărul 
Sigmund era „extraordinar de dotat pentru limbi 
străine şi avea să stăpînească mai tîrziu la perfectie 
limba germană. Cunostea foarte bine latina si greaca 
si a învăţat temeinic franceza şi engleza; a studiat tot- 
odată italiana şi spaniola. Bineînţeles că învățase şi 
ebraica" (E. Jones, La Vie et l'oeuvre de S. Freud, voi. 1, 
p. 24). 

Freud studiază medicina; în 1881 devine doctor. 
Din 1876 pînă în 1882 lucrează în Laboratorul de 
histologie a sistemului nervos al lui Ernest Briicke. 
Nefiind sigur în privinţa carierei sale, caută diferite 
debusee. Este intern în mai multe servicii spitaliceşti 
si va deveni asistent în cel al psihiatrului Meynert în 
1883. Ar fi vrut să devină neurolog, sau chiar fiziolog 
al sistemului nervos. Din 1883 pînă în 1885 Freud 
face cercetări pe măduva spinării, apoi pe cocaină (fără 
ca totuşi să-i descopere calitatea de anestezic superfi- 
cial, ceea ce va reuşi Koller). Freud îşi deschide un 
cabinet particular de consultaţii la Viena în 1886. 

în 1882 Freud o cunoaşte pe Martha Bernays, cu 
care se va căsători în 1886. Au avut cinci copii: Ma- 
thilde (1887), Johann-Martin (1889), Oliver (1891), 
Sophie (1893) şi Anna (1895). 

Freud îl întîlneşte pe Joseph Breuer, medic vienez 
celebru, în 1878. în 1882 ia cunoştinţă de cazul Anna 
O., o tînără pe care Breuer o trata prin hipnoză ca- 
thartică. I se trezeşte interesul pentru psihopatologie, 
în practica terapeutică a epocii triumfă electroterapia, 
hipnoza si sugestia. Freud va face un stagiu la clinica 
Salpetriere, pe lîngă Charcot, din octombrie 1885 pînă 
în februarie 1886. îl întîlneşte pe Fliess în cursul anu- 
lui 1887. Pentru a-şi perfecționa metoda terapeutică 
prin sugestie, Freud merge la Nancy să lucreze cu Bern- 
heim. Sigur pe el, datorită experienţelor sale si schim- 
burilor de idei cu Charcot, Bernheim, Breuer şi Fliess, 
va utiliza, începînd din 1890, metoda cathartică. 

Colaborarea sa cu Breuer va dura pînă în 1894. Vor 
publica împreună Mecanismele psihice ale fenomenelor 
isterice, apoi, în 1895, ansamblul lucrărilor lor, sub 
titlul: Studii asupra isteriei. Din 1892 pînă în 1897 
Freud perfectioneazä metoda asociațiilor libere. Dar 
abia în 1897, după moartea tatălui său (decedat în 
octombrie 1896, „evenimentul cel mai important din 
viaţa unui bărbat", va scrie el mai tîrziu) îşi realizează 
Freud autoanaliza. Conform lui Jones, cuvîntul psihana- 
liză a fost folosit prima oară în 1896. 

Din acest moment biografia lui Freud este cea a 
cărţilor sale, a eforturilor sale de a implanta si apăra 
psihanaliza; cea a întîlnirilor si despärtirilor sale. 
Teoria si practica se împletesc în crearea asociaţiilor 
şi a instituţiilor menite să propage noua disciplină. 
Să indicăm cîteva evenimente personale marcante: - 
1914: războiul are consecinţe financiare dezastruoase 
pentru Freud, ai cărui fii sînt mobilizați. 

- 1920: decesul fiicei sale Sophie. 

- 1923: prima operaţie de cancer al maxilarului. 

- 1930: decesul mamei sale, în vîrstă de 95 de ani. 

- 1938: Anschluss-ul îl determină pe Freud să se 
exileze: pleacă la Londra în luna iunie. 

- 1939: moartea lui Freud, după ani de suferinţe 
fizice si morale. 


2. Dezvoltarea psihanalizei: opera lui Freud 


în prezent două titluri regrupează lucrările cele mai 
importante dinainte de 1900. Pe de o parte: Desgre^ 
.inceputut'ile psihanalizei (editat în 1950, tr. fr. 1956), 
cuprinzînd „Proiect de psihologie" şi o selecţie (ope- 
rată de fiica lui Freud, Anna) de scrisori schimbate cu 
Fliess între 1887 şi 1902, cu note* explicaţii, planuri... 
Pe de altă parte: Studii asupra isteriei (1895), apărută 
în colaborare cu Joseph Breuer. Prima operă impor- 
tantă pur freudiană este Die Traumdeutung (Interrjre_- 
tarea"yisului), apărută în 1899 (tr. fr. în 1926 după 
ediţia a 7-a). VTmeazäjDespj "ds (1901) şi Psihopato- 
logia vieţii cotidiene (1901). Revizuirile de ordin tehnic 
sînt publicate sub formă de articole, ca si „Cazul 

Dora". Teoria inconştientului, aspectele primei topici 
sînt deja realizate. 

In 1905 apare lucrarea Trei eseuri asupra teoriei 
sexualităţii, care propune o concepţie despre personali- 
tate unde sexualului i se rezervă cea mai mare parte. 
Viena devine centrul de atracţie al adepților: Adler 
(1902), Federn si Stekel încep să practice psihanaliza 
din 1903. Bleuler (psihiatru elveţian din Ziirich) intră 
în corespondenţă cu Freud în 1904. Jones, Hitsch- 
mann, Stăcke se lansează în psihanaliză în 1905. Jung 
şi Freud încep să-si scrie din 1906. întîlnirile sînt din 
ce în ce mai dese: Eitingon, Jung şi Binswanger 

sosesc la Viena în martie 1907, Abraham în decem- 
brie 1907, Ferenczi în februarie 1908, Pfister (pasto- 
rul) în 1909. Societatea Psihologică de Miercuri este 
creată în 1902 în jurul lui Freud. în 1908 va avea loc 
prima mare reuniune internaţională la Salzburg. 

Textele teoretice şi studiile de cazuri clinice apar 
unul după altul: Cuvîntul de spirit si raporturile sale cu 
inconştientul (1905), Delir şi vis în ,, Gradiva" de W. 
Jensen (1907), o serie de texte orientate spre psihana- 
liza aplicată. După „Cazul Dora", Freud continuă publi- 
carea de cazuri: „Micul Hans" şi „Omul cu sobolani", 
ce vor fi regrupate în Cinci psihanalize, împreună cu 
„Omul cu lupi” şi comentariile referitoare la ,,Prese- 
dintele Schreber". în 1909 Freud pregăteşte o primă 
imagine de ansamblu asupra descoperirilor sale: Cinci 
lecţii de psihanaliză, teme pentru conferințele ce le va 
ține în SUA, unde merge împreună cu Ferenczi (si cu 
Jung, invitat şi el separat). „Psihologie colectivă şi ana- 
liză a eului" datează din 1909. Urmează mai multe 
eseuri despre practica psihanalitică; ele vor fi regrupate 
toate în Despre tehnica psihanalitică (tr. fr. 1953). O 
amintire din copilărie a lui Leonardo da Vinci (1910), 
Totem şi tabu (1913), Contribuţie la istoria mişcării 
psihanalitice (1914) încadrează alte eseuri, printre care 
Trei eseuri despre viaţa sentimentală, unde Freud îşi 
expune concepţia alegerii obiectale oedipiene la bărbat 
(nu va scrie despre Oedipul femeii decît în 1931). 

Această perioadă de dezvoltare intensă a asocia- 
țiilor internationale şi a ziarelor şi revistelor (Jahrbuch 
der Psychanalyse, 1909; Zentral Blatt fur Psycho- 
analyse în 1910) va fi si o perioadä de tensiuni, de 
neînţelegeri, de conflicte. Adler părăseşte Societatea 
din Viena în 1909, Stekel în 1912; Jung rupe relaţiile 
cu Freud în 1913. Ceea ce înseamnă începutul unei 
perioade creatoare diferite. 

Aceste rupturi au un efect perturbator asupra lui 
Freud, care reacţionează printr-o supralicitare a mun- 
cii sale, o promovare a cercetărilor sale. Să notăm un 
eseu: „Pentru a introduce narcisismul", din 1914, care 
poartă deja fermentii revoluțiilor ulterioare. Freud se 
înhamă la redactarea articolelor care formează lu- 
crarea sa Metapsihologie (editată în 1917). Pe baza 
cursurilor si conferinţelor susţinute în 1916—1917 îşi 
formează un nou punct de vedere exprimat în Intro- 
ducere în psihanaliză, care ţine cont de cuceririle 
momentului. Pe tot parcursul războiului, disperat din 
diverse motive, Freud a avut impresia că 1 se apropie 
sfirsitul. Dacă psihanaliza s-ar fi oprit în acel moment, 
nu am fi ştiut nimic despre ceea ce va deveni „a doua 
topicä" şi mai ales despre munca ultimilor cincispre- 
zece ani în jurul sistemului eului. 

Freud continuă să scrie articole afirmînd aplicarea 
psihanalizei în sectoarele cele mai diverse; acestea 
vor fi reluate în Eseuri de psihanaliză aplicată (ir. fr., 
1933). Vom găsi aici în special „Das Unheimliche" 
sau „Stranietatea" din 1919. în acelaşi an apare „Un 
copil este bătut" (îl vom regăsi cu ansamblul textelor 
clinice m Nevroză, psihoză şi perversiune, tr. fr., 1973). 
Se pune problema unei origini diferite a pulsiunilor. 
Se anunţă două texte fundamentale: „Dincolo de prin- 
cipiul plăcerii" (1920), care introduce noţiunea de 
„pulsiune de moarte" (Todestrieb), si în 1923 „Eul şi 
şinele", care pune bazele instanţelor personalităţii si 
confirmă o psihanaliză nouă în „cea de-a doua topicä". 
Aceste texte, ca si „Psihologia colectivă si analiza 
eului" (1921) şi „Consideraţii actuale asupra răz- 
boiului si a morții" (1915) vor fi reunite în Eseuri de 
psihanaliză, carte-cheie de acum înainte pentru abor- 
darea acestei perspective în psihanaliză. 

în cursul anilor 1920—1930 şi în continuare, Freud 
se consacră mai ales psihanalizelor didactice. El 
urmăreşte îndeaproape rupturile si distantärile adep- 
tilor. Rank şi Ferenczi îl părăsesc. Freud ţine la asigu- 
rarea ortodoxiei. Va publica eseuri importante, printre 
care Inhibiţie, simptom şi angoasă (1925) si Continuare 
la prelegerile introductive în psihanaliză (1932), care 
vor marca, împreună cu Compendiu de psihanaliză 
(1938) si cu articolul „Analiză terminabilă, analiză in- 
terminabilă" (1937), o orientare în care instanţa eului 
va avea partea cea mai importantă. Această evoluţie 
coincide cu cea care se confirmă mai ales în lucrările 
fiicei sale Anna şi ale colaboratorilor săi Hartmann 
şi Nunberg. Vom nota încă o deschidere către social 
în Viitorul unei iluzii (1927) si Disconfort în cultură 
(1930). 

Aceste repere biografice si bibliografice schiteazä 
întinderea ariei psihanalitice, pe care vom încerca să 
o jalonăm mai precis în continuare. 


3. „Straturile! psihanalitice intra-freudiene 


înainte de a aborda analiza corpus-ului freudian 
propriu-zis, este cazul să dăm o idee directoare asupra 
articulărilor diferitelor faze ale dezvoltării teoretice si 
practice a psihanalizei. Reflectia personală a lui Freud 
asupra unor probleme clinice si ca răspuns la între- 
bările ridicate de tovarăşii săi de drum, care erau 
preocupaţi să-si afirme propria lor originalitate, a cul- 
minat într-un expozeu de o bogăție nemaiîntilnită. 
Astăzi, fiecare are tendinţa să reţină ceea ce îi convine 
cel mai rnult. Este adevărat că Freud n-a ţinut să se- 
pare diversele abordări ale psihismului uman pe care 
ni le propune. Ne rămîne nouă sarcina de a determina 
anumite diferenţe şi a sugera o interacţiune suscepti- 

bilă să se grefeze pe achiziţiile antropologice cele mai 
recente. 

Prima fază (1882-1897) marchează separarea 
între o psihiatrie neurologică împănată cu fiziologie şi 
cu organicitate şi o psihopatologie axată în uman, în 
care senzațiile şi gîndurile cele mai intime capătă o 
forță certă. Energetica freudiană de atunci este strîns 
legată de o practică terapeutică aflată încă sub in- 
fluenta hipnozei si a sugestiei. A doua fază se anunţă 
cu autoanaliza şi cu redactarea lucrării Interpretarea 
visului. Ea se prelungeşte pînă în 1905, moment în 
care prinde contur teoria sexualităţii. Foarte rapid, 
aparatul psihic este conceput în trei zone: conştientul, 
preconstientul si inconştientul, începînd din 1900 se 
impune „ceea ce este dincolo de aparent", o relaţie 
simbolică între latent si manifest, în acelaşi timp, o 
dată cu practica asociaţiilor libere între cuvinte şi idei 
si cu analiza viselor, avem baza tehnicii freudiene, care 
se îndepărtează de metodele cathartice si purgative 
ale hipnozei si sugestiei. Cuvîntul, discursul paci- 
entilor îşi capătă acum deplina valoare. Freud inau- 
gurează ascultarea psihopatologicului si purcede la 
explicarea conţinutului ascuns al cuvintelor şi imagi- 
nilor după o diagramă simbolică ce introduce adevă- 
rata explorare a inconştientului. Terapia prin cuvînt 
(talking cure) este asimilată metaforic unui ,,hornärit" 
(curăţare a unui horn). 

începînd cu Trei eseuri asupra teoriei sexualităţii 
(1905) se amorsează o a treia perioadă, în care sexul 
şi libidoul vor avea partea preferentialä. Conflictele 
între „principiul plăcerii" si „principiul realității" tind 
să explice opririle, blocajele, ceea ce va deveni într-un 
limbaj mai tehnic frustrarea şi refularea. Importanţa 
acordată „complexului Oedip", deja prezent la 1897, 
evoluează şi se ancorează cu mai multă precizie în 

interacţiunile precoce ale copilului mic cu „mama- 
tata". Freud situează aceste schimburi (denumite ade- 
sea relație obiectată) între trei şi cinci ani. Acest 
pan-sexualism, cum afirmă detractorii freudismului, 
nu place tuturor adepților. După Adler si Stekel (din 
morjve diferite), ruptura lui Jung va găsi în aceasta o 
motivaţie aparentă. Bazele teoretice ale curei psihana- 
litice evoluează de asemenea: decît să recurgă la „un 
hornărit" eliberator prin cuvîntul rostit, cercetarea se 
orientează mai degrabă spre evidenţierea unui frau- 
matism suferit, avînd bază sexuală, marcat printr-o 
fixatie posibilă, dublată de o regresie. Noţiunea de sta- 
dii afectivo-sexuale ale dezvoltării personalităţii intro- 
duce ipoteza unei remanieri posibile şi de dorit la 
pacient. 

Totul se modifică din nou după 1910. O a patra 
fază, de tranziţie, apare o dată cu „eseurile despre 
viaţa sentimentală”. Locul mamei ca sursă de ata- 
şament tinde să-l preceadă pe cel al tatălui, cel puţin 
pentru băieţi, scrie Freud. Problema narcisismului 
priveşte ansamblul pulsiunilor orientate către sine. 
Freud va distinge un narcisism primar, postulat ca 
autoatasament iniţial al subiectului de sine-însuşi, 
calchiat pe observaţiile făcute pe animale, si un narci- 
sism secundar, apărut tardiv, în jurul eului, în cadrul 
pulsiunilor partial sau total desexualizate. Fantasmele, 
construcțiile fantasmatice ale imaginarului îl fac pe 
Freud să înţeleagă că multe dintre „traumatisme" au 
fost inventate, „fantasmate" de subiecţi, si că aceste 
fantasme, crede el, au un efect perturbator analog, sau 
chiar mai puternic decît constrîngerile realului. 

Toate aceste aspecte, ce vor fi curînd analizate 
amănunţit, constituie acea parte a teoriei freudiene 
inclusă sub numele global de prima topicä. Observăm 
deja că pot fi diferenţiate patru faze, cu particula- 

rismele lor şi etajele lor „geologice" traducînd o 
remaniere în profunzime a conţinutului însuşi al 
freudismului. 

Perioada războiului din 1914-1918 pare să fie do- 
minată de pesimism si tristeţe. Freud îşi pierde clienţii 
si banii austrieci din cauza devalorizărilor succesive. 
Este singur. Fiii săi mobilizați nu îi trimit veşti; îi 
crede morţi. El face în acea perioadă psihanaliza lui 
Sândor Ferenczi, prietenul său preferat, singurul care 
vine la el în timpul permisiilor. Este perioada în care 
Freud îl citeşte pe Schopenhauer. Mişcarea psihana- 
litică va ieşi de aici îmbogățită cu a doua topică, prin 
introducerea unui ,dincolo" de principiul plăcerii în 
instinctul de moarte si prin conceperea celor trei in- 
stante ale personalităţii împărțite în sine-eu-supraeu. 
Va fi şi punctul de plecare pentru noi rupturi. Nici 
Rank, nici Ferenczi nu vor accepta această pulsiune 
de moarte; amîndoi îl vor părăsi pe Freud şi vor fi 
foarte severi faţă de aceste teoretizări. Alţi adepţi nu 
vor urma acest „new look", deşi nu părăsesc institu- 
tional domeniul. Să ne gîndim la Jones, Shilder, Balint 
si, mai tîrziu, Winnicott, Spitz... Dimpotrivă, Abra- 
ham va deveni campionul instinctului de moarte, 
urmat în acestea de Melanie Klein, eleva sa. Deschi- 
dere spre noi rupturi. 

Se cuvine să separăm faza introdusă de dominanta 
pulsiunii de moarte (a cincea) de viitorul propus de 
instanţele personalităţii: faza a şasea, care va orienta 
spre ego-psychology, sau psihologie psihanaliticä, sau 
si mai bine psihanaliza eului. Dezvoltarea conside- 
rabilă a psihanalizei copilului va contribui la marcarea 
delimitărilor. Psihanaliza eului va cunoaşte o dez- 
voltare în America, unde au emigrat multi psihanalisti 
din Europa, alungaţi de nazism în timpul războiului 
din 1939—1945 şi după aceea. Să mai spunem că 

Freud a depus ultimele eforturi în scopul de a marca 
mai bine locul eului. 


4. Există mai multe freudisme? 


Noţiunile de bază: pulsatii, libido, falus, castrare, 
feminitate, complexul Oedip, perversiuni, instanţele 
psihismului sau ale personalităţii... tot atîtea teme de 
discuţii interminabile. Aşa că am optat pentru o ex- 
punere, cît mai completă cu putinţă, a acestor deviații 
(faţă de ce? întrebarea se pune tot mai acut!) si a aces- 
tor derive, adesea fertile în particularismele lor. Con- 
siderăm important să evocăm aici, de acum înainte, 
variantele ce au apărut la Freud însuşi, pe măsură ce 
avansa în cercetările sale. Pentru că oricine poate 
predica o întoarcere la Freud, care pentru el este „ade- 
văratul Freud"! Să spunem clar, lăsînd la o parte orice 
eclectism, că Freud, de-a lungul evoluţiei sale teore- 
tico-practice, s-a confruntat cu aceste întrebări, aceste 
incertitudini. 

Aceste „straturi geologice" sînt tot atîtea niveluri 
si/sau registre genealogice unde ramificatiile şi inter- 
acţiunile se distribuie în mod diferit pe măsură ce 
epocile pun accentul pe un anume aspect sau pe altul, 
mai mult sau mai puţin izolat de corpus-ul general. 


5. Pluralismul psihanalitic si antropologia 


Avem aici domeniul „adăugirilor" făcute freudis- 
mului. Adler şi Jung introduceau deja importanţa 
socialului, a mitologicului, a cosmicului. Stekel si, mai 
tîrziu, Reich axau psihanaliza pe trup, pe sexualul 
total. O extensivitate crescîndă a dominat dezvoltarea 
psihanalitică. Abandonînd progresiv psihiatricul pur, 
Freud invadase deja literarul, istoricul, politicul... 

Psihanaliza copilului inspiră nenumărate pedagogii. 
Terapia psihanalitică însăşi a variat foarte puţin în 
modalităţile sale de aplicare. Suportul teoretico-prac- 
tic s-a orientat către rolul major al transferului, o 
formă de interacţiune între psihanalist şi psihanaliza! 
în care se realizează esentialul transformărilor pa- 
cientilor. Indicatiile s-au lărgit si s-au modificat: 
extensia indicatorilor către non-psihiatrie creşte ne- 
încetat. Sentimentul de „a nu se simţi bine în propria 
piele" aduce cu mult mai multi pacienţi pe divanul 
psihanalistului decît bolile mintale... 


CAPITOLUL AL II LEA 


FREUD ŞI FREUDISMUL 


Expunerea corpus-ului freudian aşa cum ni-l oferă 
Freud spre lectură în diferitele sale lucrări va fi pre- 
cedată de o privire generală a condiţiilor de naştere a 
psihanalizei si completată de o sinteză, un fel de 
„critică" psihanaliticä. 

Trei secțiuni: 1. Naşterea psihanalizei. 2. Freudis- 
mul. 3. Pentru o „critică" psihanaliticä. 


1. Naşterea psihanalizei 


„Preistoria" psihanalizei a dat naştere la nume- 
roase cercetări. O perspectivă retroactivă permite să-i 
privim premisele într-o optică situată mai aproape de 
eficacitatea psihanalitică însăşi. Este clasică re- 
cunoaşterea influențelor şi descoperirilor ce permit 
să fie presimţită apariţia lui Freud. Să reținem aici 
trei serii de curente: unele filozofice, în sens larg, 
pentru care inventarea inconştientului va reprezenta o 
urmare firească; altele literare; în fine, cercetările 
terapeutice, aflate la jumătatea drumului între magie 
şi hipnoză, urmărind să modifice tot ceea ce scapă 
terapiilor admise, pe atunci înecate în marasm şi 
imobilism, în realitate, psihanaliza este cea care a 
putut să dea retrospectiv o valoare tuturor acestor 
date, si nu invers. 

1.1. Izvoare filozofice şi culturale 


Freud nu citea prea multă filozofie. El era tehni- 
cian, practician, preocupat să reuşească si să fie 
eficace; acţiunea şi opera sa dovedesc în mod constant 
acest lucru. Si totuşi psihanaliza porneşte de la anu- 
mite baze epistemologice: ea nu se naşte din neant, ea 
se dezvoltă pe un precedent, deja dobîndit. Trei nume 
ne vin imediat în memorie atunci cînd este evocată 
psihanaliza. Mai întîi Nietzsche, cel mai apropiat, cel 
căruia 1 se atribuie referiri decisive la inconştient, 
înainte ca Freud să se fi interesat de acesta. 

Freud scrie că n-a citit niciodată mai mult de o 
jumătate de pagină din Nietzsche; nu avem nici un 
motiv să nu-l credem. 

Impactul cu Schopenhauer este discutabil. Freud 
I-a citit tîrziu, cam prin anii primului război mondial. 
Influenţa pesimismului trebuie să fi găsit un ecou 
„serios" la Freud. Noţiunea de instinct de moarte se 
leagă de acesta. 

Al treilea nume, cel al lui Eduard von Hartmann 
(1838—1917), pare a fi avut o importanţă mai mare. 
El a publicat în 1869 Filozofia inconştientului. In- 
conştientul lui Hartmann este un inconştient generali- 
zat, autonom, inteligent si dotat cu voinţă. Aceste 
noțiuni trimit la cele de „raţiune", de „transcenden- 
tal", de „Dumnezeu" si de asemenea de ,,vointä", 
conform lui Schopenhauer. Inconştientul lui Hartmann 
este eterizat. Sistemul său ar putea fi legat de cel al 
teozofici lui Schelling. O critică a lui Hartmann o 
găsim la Franz Brentano (1838 — 1917), al cărui semi- 
nar s-ar putea ca Freud să-l fi urmat prin 1874—1875. 
Brentano a publicat între altele Psihologia din punct 
de vedere empiric (1874), unde, ca reacţie împotriva 

lui Hartmann, prea spiritualist după gustul său, accen- 
tul este pus pe sursele empirice ale psihismului. 
Brentano îl va influenţa puternic pe Husserl. Lui îi 
datorăm noţiunea de „intenţionalitate", dezvoltată în 
fenomenologie. Brentano va susţine si poziţia ges- 
taltistă: pentru „Gestalttheorie" (sau teoria formei), 
numai activitatea omului este fondatoare de obiecti- 
vitate '. 

Să rezumăm. Se pare că, lăsînd la o parte termenul 
de inconştient, nimic nu permite să ne gîndim că Hart- 
mann l-ar fi putut influența pe Freud. Acesta a plecat 
de la biologic pentru a introduce această chestiune a 
inaparentului, a unui tărîm anterior: universul laten- 
tului, sursă de explorare a visurilor şi mai ales a 
asociațiilor libere. Hartmann, în inventivitatea lui, îşi 
depăşea epoca; am putea, eventual, să legăm ştiinţa 
lui cu datele recente care tind să situeze esența omului 
în afara sa; Lacan s-ar putea recunoaşte în acestea. 

Hartmann îl va influența pe Freud prin intermediul 
unuia dintre elevii săi, Fechner. Acesta va fi foarte 
prezent în freudismul de primă manieră, în lucrările 
datînd dinainte de 1897. Dar legăturile cu Brentano- 
Fechner sînt implicate în diferite moduri în opera 
freudiană; putem să legăm de acestea importanța pe 
care Freud o dădea reprezentării, asociațiilor, ca si 
interesul pentru lectura de filozofie eclectică (ne 
gîndim la Viața lui Isus de David F. Strauss si la 
Esența creştinismului pe care Freud a citit-o în anii săi 
de tinereţe). 


! îl putem aminti în cadrul acestui curent „brentano-gestaltist” pe 
Ignace Meyerson, fondatorul psihologiei istorice. Funcţiile psiholo- 
gice şi lucrările (1948), unde Brentano este prezent, contribuie la afir- 
marea acestei necesităţi de a studia omul în ceea ce face el: actele sale, 
lucrările sale; acolo unde se află „funcţiile psihologice" care I-au 
creat; şi care îl fac să existe (n.a.)- 

E. Jones (1953) şi P.-L. Assoun (1976) furnizează 
indicaţii suplimentare cu privire la aceste izvoare. Să 
mai notăm influenţa lui Helmholz, a cărui carte, 
Conservarea forței, va cîntări greu în concepțiile ener- 
getice ale lui Freud; influenţa lui Briicke şi a lui 
Meynert, dascălii săi în planul neurofiziologiei, 
promotori primul al unei teoretizări mecanico-ener- 
getiste şi al doilea al sistemului de proiecție al cărui 
termen sau formă, dacă nu chiar conţinut, vor lăsa o 
urmă clară în opera lui Freud. 

S-ar putea evoca si alți precursori. Noţiunea de 
inconştient a fost anunţată în multe moduri: religiile, 
teoriile fnteleptilor din Orient si din India, grecii, 
misticii, alchimiştii, gnoza... Filiaţiile sînt variate. Să 
notăm noţiunea de mana, împrumutată din textele 
medicale indiene: „organ spiritual cu funcţii multiple, 
în care se acumulează date ale inconştientului (şi care) 
constituie nucleul individualitätii psihice" (Roşu, 
1978, p. 68). Sä-1 citäm pe La Rochefoucauld: „Omul 
crede adesea că el conduce, cînd de fapt este condus." 
Nietzsche nu va uita acest avertisment. Dar Freud a 
ştiut să creeze corpus-ul psihanalitic deschis la acest 
tip de explorare, de acum înainte sistematizată şi codi- 
ficată, a inconştientului. El a ţinut cont în mare măsură 
de ecourile literare si se poate spune că mai degrabă 
„cartea" este cea care l-a condus mai departe în 
psihologia abisurilor decît biologia şi/sau fizica. 


1.2. Izvoare literare 


Sînt de reţinut două izvoare: influenţa tragediei 
greceşti şi cea a unui scriitor: Arthur Schnitzler. 

Biblia şi mitologia greacă constituie fondul ascuns 
al cunoştinţelor literare ale lui Freud. Shakespeare îi 
va stîrni admiraţia constantă. Complexul Oedip are 

rădăcini atîl în Sofocle cît şi în Hamlet. Să mai sem- 
nalăm şi că noţiunea de catharsis este preluată din 
Poetica lui Aristotel: purificarea obţinută prin efecte 
de tragedie îl va determina pe Freud să facă din tera- 
pia psihanalitică un fel de monodramă personală ce 
culminează cu aşa-numita nevroză de transfer. Mai 
adăugăm că aceste lecturi puteau întreţine viziunea uni- 
versalistă si proiecţiile „profetice" ale tinärului Freud. 
Anticiparea (ideal al eului ?) ca mod de a exista a fost (de 
asemenea) una din practicile constante ale lui Sigmund. 
Arthur Schnitzler (1862-1931), scriitor austriac, a 
fost contemporanul lui Freud. Pentru Frederick J. Be- 
harriel, „dramaturgul şi romancierul Arthur Schnitzler 
elaborase, încă din 1894, toate ideile fundamentale al 
căror primat şi-l va atribui Freud"!. Această afirmaţie 
ca şi însuşi tipul de relaţii existente între Freud şi acest 
autor au de ce să ne tulbure. Evreu de origine, ateu, 
Arthur Schnitzler a urmat un drum apropiat de cel al 
lui Freud. Fiu al unui laringolog, studiază medicina, 
se interesează de hipnoză, de isterie si urmează 
cursurile de psihiatrie ale lui Meynert. Comentează 
traducerile făcute de Freud după Charcot si Bernheim. 
Se pare chiar că tînărul Schnitzler ar fi mers si el la 
Nancy să se perfecţioneze în hipnoză pe lîngă Bern- 
heim. în orice caz, a îngrijit la Viena bolnavi atinşi de 
afonie funcțională. Curînd medicul îşi reduce clien- 
tela pentru a deveni scriitor, în 1898 publică Paracel- 
sits, dramă centrată pe tema hipnozei. Freud va spune 
în Interpretarea visului (1900): „Am fost surprins să 
văd cîte lucruri ştie un scriitor despre aceasta." Foarte 
angajat în grupurile de tineri scriitori sau filozofi, 
Schnitzler este un avangardist, în 1895 propusese 


1 J, Le Rider, în Histoire de la psychanalyse, voi. I, 1982, p. 47 
(n.a.). 

într-o nuvelă, Un sensibil, studii clinice orientate spre 
inconştient, asemănătoare celor întreprinse de către 
Breuer si Freud. Coincidente. 

în 1900 Schnitzler publică Locotenentul Gustel, 
care, în literatura germană, pare a fi prima autopoves- 
tire prezentată sub formă de monolog interior. Hora, 
lucrare mai cunoscută, este scrisă prin 1896-1897. 
Freud îi va scrie tîrziu, în 1922, această scrisoare 
stranie: „Cred că v-am evitat dintr-un fel de teamă 
de a-mi întîlni dublura. Adîncindu-mă în splendi- 
dele dumneavoastră creaţii, mi s-a părut că găsesc, în 
spatele aparentei poetice, ipotezele, rezultatele şi in- 
teresele despre care credeam că-mi aparţin... Sensi- 
bilitatea dumneavoastră la adevărurile inconştientului, 
ale naturii pulsionale a omului, staționarea gîndurilor 
dumneavoastră pe polaritatea iubirii si a morţii, toate 
acestea trezeau în mine un sentiment straniu de fa- 
miliaritate." Roland Jaccard, care citează aceste re- 
feriri (Le Monde, 4 dec. 1981), comentează: „Privirea 
pe care o aruncă Schnitzler asupra fiinţelor este aceea 
a unui psiholog complet lipsit de prejudecăţi, întrucît 
el a învins singura teamă ce se opune libertăţii noas- 
tre: teama de sine." Este adevărat că după 1920 Freud 
îşi impusese deja instinctul de moarte, o modalitate 
de reconciliere cu trecutul său şi cu Biblia. Temele 
obsedante ale morţii, ale sinuciderii, din opera lui 
Schnitzler, probabil l-au intrigat pe Freud. Roland 
Jaccard mai adaugă: „Această dublură, acest geamăn 
psihic pe care Freud se temea să-l întîlnească, nu este 
oare si imaginea lui Freud ca scriitor şi artist, O 
tentatie permanentă pe care nu îndrăzneşte niciodată 
să si-o asume din plin?"! 


! Roland Jaccard, în Histoire de la psychanalyse, voi. I., 1982, 
p. 130 (n.a.). 

1.3. Izvoare medico-terapeutice 


Freud, preocupat de eficienţă, povesteşte emoția sa 
în faţa acţiunilor hipnogene practicate de Liebault si 
Bernheim la Nancy în 1889. Nume ca Charcot, Mes- 
mer, Puysegur, Burg, Braid şi multi alţii se află la 
originea practicilor actualei psihanalize. Să ne oprim 
doar la esenţial. 

Mesmer (1734—1815) apare ca un magician şi un 
teoretician în acelaşi timp. Magnetismul este în mare 
vogă; fluidul poate fi deblocat prin pase, atingeri, 
efectuate cu ajutorul unei baghete, scufundată într-un 
hîrdău... Freud notează importanţa influenţei perso- 
nale, a sugestibilităţii, a mediului înconjurător. De 
asemenea, marchizul Armând Chastenet de Puysegur 
(1715-1825) practică somnambulismul provocat, de 
unde va deriva somnambulismul magnetic. Vom găsi 
si darul de taumaturg la Jean-Philippe Deleuze 
(1753 — 1835), care insistă pe importanţa contactelor, 
a raporturilor între magnetizat şi magnetizator. Putem 
să bănuim aici surse ale viitorului transfer şi/sau 
reguli ţinînd de abstinentä, adică abstinenta şi/sau acti- 
varea, conform diferitelor orientări. James Braid 
(1795-1860) ştie să se folosească de stimulări lumi- 
noase şi de pase pentru a provoca somnul, sugerînd că 
trezirea ar putea fi alta. Victor Burq (1822-1884) 
foloseşte metaloterapia asociată cu hipnoza pentru a 
interveni asupra ,,sensibilitätilor". 

Freud, foarte atent la aceste cunoştinţe empirice, 
va reţine ceea ce, transformat, îi va permite să ajungă 
la o metodologie mai obiectivă, ,,stiintificä", în 
măsura în care aceasta va rămîne conectată la „medi- 
cină". Terapeuticile noastre asa-numite „uşoare" vor 
putea (de ce nu?) să se inspire de aici (cf. L. Chertok, 
1973 şi 1984). 

pentru metapsihanaliza sa; şi încă aceasta pentru o 
perioadă scurtă, întrucît în 1920 Freud o va inova cu 
primele elemente ale celei de-a doua topici. Dar 
începînd din 1900, o dată cu Interpretarea visului, 
avem deja un tripartitism al aparatului psihic în 
preconstient, conştient si inconştient, ce furnizează 
dispozitivul minimal pentru practicile freudiene. 

Cititorul este deci invitat aici la un parcurs istoric 
ce încearcă să regăsească etapele succesive pe care le 
înfruntă Freud însuşi, în acest stadiu al lucrării el ştie 
deja care sînt principalele forme de teoretizare şi prac- 
tică ale freudismului. Am considerat că energetica 
freudiană şi sistemul visului ar fi total asimilate, 
înainte de a aborda teoria sexualităţii şi dezvoltarea 
personalităţii conform stadiilor de organizare ale 
libidoului. Ansamblul elementelor din „prima topicä" 
va fi încununat de textele din Metapsihologie din 1915. 
Inconştientul va putea atunci să primească totalitatea 
teoretizărilor pe care le subîntelege şi să lase loc 
pentru toate dezvoltările lui Freud din a doua manieră. 
Propunem o sinteză în subcapitolele consacrate „clini- 
cii freudiene" si „terapiei psihanalitice". 


2.1. Primele achiziţii freudiene 


Aici trebuie să facem referiri la două lucrări ce ne 
propun în acest moment drumul parcurs în primii ani 
de cercetări si să ne inspirăm din comentariile pe care 
Freud însuşi le va face ulterior. 


2.1.1. Proiect de psihologie: 1895 
„Neplăcerea rămîne singura măsură educativă." 
(S. Freud) 


Eseul Entwurf einer Psychologie, publicat în 1895, 
a fost inclus în volumul apărut în limba franceză în 

1956 sub titlul La Naissance de la psychanalyse. Acest 
proiect de psihologie ştiinţifică este marcat de studiile 
de neuropatologie pe care le făcuse Freud. Din 
schimburile sale de idei cu Breuer şi Fliess şi din 
convingerile sale din acea perioadă, Freud deduce o 
abordare mai degrabă „organică" a funcţiilor psiho- 
logice. El va scrie în 1892: „Departe de mine gîndul 
că psihologicul pluteşte undeva în aer si nu are baze 
organice... totuşi, deşi sînt convins de existenţa aces- 
tor baze, nestiind mai multe despre ele nici din teorie, 
nici din terapeutică, mă văd constrîns să mă comport 
ca şi cum nu as avea de-a face decît cu factori de 
natură psihologică." Această referire la fiziologic va 
rămîne mereu mai mult sau mai puţin implicită si se 
va regăsi în toate explicaţiile dinamicii freudiene. 

în acest eseu sînt abordate multe probleme, iar ma- 
jJoritatea vor fi reluate şi revizuite în textele următoare. 
Să menţionăm conceptul de cantitate (după excitatiile 
neuronice, intensitatea lor, scurgerea lor, stazele etc.), 
problema calităţii, proba satisfactiei, proba suferinţei; 
tot atîtea aspecte ce vor servi conceptualizărilor cu 
privire la „principiile plăcerii si realităţii" cît şi notiu- 
nii de procese primare şi secundare. Să reținem, în 
acest stadiu, doar noţiunea de principiu al inertiei, care 
va rămîne de asemenea în planul al doilea pentru toate 
evoluţiile ulterioare. 

Principiul inertiei este, în conformitate cu Vocabu- 
larul psihanalizei de J. Laplanche si J.-B. Pontalis, un 
„principiu de funcţionare al sistemului neuronal pos- 
tulat de Freud în Proiect de psihologie (Entwurf einer 
Psychologie), 1895: neuronii tind să evacueze complet 
cantităţile de energie pe care le primesc" (p. 295). 
Noţiunea aparţine acestei perioade de elaborare a 
conceptului de „aparat psihic”. Pentru Freud, cantita- 
tea de energie neuronală circulă în mod diferit, după 

cum energia este „lberă" sau „legată”. Această notiu- 
ne va suporta o asemenea transpozitie ulterioară în 
conceptualizarea aparatului psihic încît apare în capi- 
tolul al VH-lea din Interpretarea visului şi mai tîrziu 
în textele din Metapsihologie din 1915. Legea con- 
stantei va servi ,metaforic" pentru devansarea ideii 
acestui principiu Nirvana ce va tinde să explice că 
„plăcerea" este legată de descărcarea energiei acumu- 
late, în timp ce punerea sub tensiune energetică se 
soldează cu ,nepläcerea". Acest tip de funcționare se 
regăseşte constant, de unde şi evidenţierea noastră a 
„neplăcerii" ca posibilitate a unei conditionäri ce ar 
îndepărta suferinţele. Să mai insistăm puţin, împreună 
cu E. Jones, asupra importanţei acestor idei ale lui 
Freud asupra „«neplăcerii» ca generator de dezor- 
dini neuronice"!. 


2.7.2. Studii asupra isteriei: 1895 


Versiunea franceză poartă numele lui Freud în 
caractere de o şchioapă si cel al lui Joseph Breuer, 
dedesubt, într-o grafie mai modestă. Traducerea de 
Anna Berman este însoţită de o prefaţă de Mărie 
Bonaparte: „Studii asupra isteriei de Breuer şi Freud, 
apărută în 1895, este o lucrare de mare interes pentru 
istoria psihanalizei. Această carte deschide calea 
psihanalizei propriu-zise, în care metoda cathartică 
este, ca să spunem aşa, eşalonul iniţial. Domnişoara 
Anna O., primul caz tratat, a fost o pacientă a lui 
Breuer, care s-a îmbolnăvit după moartea tatălui său 
şi pe carea el a tratat-o prin catharsis sub hipnoză. 
Astfel el a reuşit să îi elibereze afectele rigidizate. 


! Ernest Jones, La Vie et l'ceuvre de Sigmund Freud, P.U.F., 1953, 
P. 421 (n.a.). 

Următoarele patru cazuri au fost tratate de Freud 
însuşi. De un mare interes ştiinţific sînt cele trei eseuri 
teoretice: „Comunicare preliminară" de Freud şi Breuer 
(în realitate ea este de Breuer şi Freud), „Despre 
teorie" de Breuer şi „Despre psihoterapia isteriei" de 
Freud. Cititorul va găsi aici în germen, alături de 
ipoteze ce au fost abandonate după aceea, nenumărate 
concepte pe care el urma să le dezvolte ulterior, cînd 
va crea psihanaliza" (Etudes sur l'hysterie, ed. 1956, 
p. VID. 

Dr. Joseph Breuer (1842-1925) îi vorbise lui Freud 
despre cazul Anna O. încă din 1882. Freud va preciza 
din 1913 că inventarea psihanalizei îi aparține în 
întregime, din momentul cînd a înlocuit metoda ca- 
thartică sub hipnoză, practicată de Breuer, cu asociații- 
le libere: „Natura descoperirii lui Breuer... se sprijină 
pe un lucru fundamental, şi anume că simptomele 
istericilor sînt legate de scene din viața lor (trauma- 
tisme) care, după ce i-au impresionat puternic, au 
căzut în uitare; şi că ea comportă un tratament în 
raport cu această constatare şi care constă în evocarea, 
sub hipnoză, a amintirii acestor scene şi provocarea în 
acest mod a reproducerii (catharsis). De aceea el a 
crezut că putea formula concluzia teoretică conform 
căreia SIMPTOMELE respective ar rezulta dintr-o 
utilizare anormală a cantităților de excitație neelibe- 
rată (CONVERSIE)" (1914). 

Am pus în majuscule acei termeni care, împreună 
cu cel de CATHARSIS, marchează achiziţia acelei 
epoci. Este evident, si ceea ce va urma o demon- 
strează îndeajuns, că, indiferent care ar fi meritul lui 
Breuer, Freud şi numai el este inventatorul psihanali- 
zei, în 1925, Freud scrie: „Pacienta pe care o avusese 
Breuer... prezenta un tablou clinic eterogen de para- 
lizii cu contracturi, inhibitii şi stări de confuzie 

mentală. O observaţie fortuită i-a permis medicului să 
îşi dea seama că tînăra putea fi eliberată de una din 
aceste tulburări cînd era pusă pur şi simplu să exprime 
« verbal » fantasma afectivă ce o domina în acel mo- 
ment. .. In stare de veghe, ea nu ar fi putut spune — în 
aceasta semănînd altor bolnavi — cum luaseră naştere 
aceste simptome şi nu găsea nici o legătură între ele 
si vreo impresie anume din viaţa sa. în stare de hip- 
noză, descoperea imediat raporturile căutate. S-a 
dovedit că toate aceste simptome ajungeau la eveni- 
mente care o impresionaseră puternic, ce interveniseră 
pe cînd tatăl său era bolnav; aceste simptome aveau 
deci un sens şi corespundeau unor urme sau reminis- 
cente ale acestor situaţii afective. De obicei lucrurile 
se petrecuseră astfel: ea fusese obligată să-si reprime, 
la căpătiiul tatălui său, un gînd sau un impuls în locul 
căruia, ca un reprezentant al său, apăruse mai tîrziu 
simptomul. Ca regulă generală, simptomul nu era 
rezultatul unei asemenea scene «traumatice » unice, 
ci al însumării unui mare număr de situaţii analoge. 
Cînd bolnava îşi reamintea halucinatoriu în timpul 
hipnozei de o astfel de situaţie şi reuşea în acest mod 
să o înţeleagă, pe dată, întrucît actul psihic reprimat 
altădată exterioriza în mod liber afectul, simptomul 
era înlăturat si nu mai apărea niciodată" (Mă Vie et la 
psychanalyse, 1925, pp. 26 şi 27). Freud îşi reconsi- 
deră aici poziţia, fără să introducă nici un element 
etiologic din ceea ce va deveni foarte curînd teoria sa 
sexuală si care în acelaşi timp îl va despărți pentru 
totdeauna de Breuer. 

Această perspectivă, în acelaşi timp economică si 
dinamică, arată că, pentru Freud, simptomul se naşte 
„din cauza acumulării afectului" (Ibid., p. 29), adică 
într-o dinamică stopată (blocată), si dintr-un factor de 
ordin economic, „considerînd chiar acest simptom ca 

rezultat al deplasării unei mase energetice folosite 
altfel de obicei (aceasta este conversia). Breuer a numit 
metoda noastră metoda cathartică..." (Ibid., p. 29). 

Urmărindu-i pe Laplanche-Pontalis, să subliniem 
aceste definiţii: 

„Metoda cathartică: metodă de psihoterapie care 
are drept efect terapeutic o « curăţare » (catharsis), o 
descărcare adecvată a afectelor patogene. Cura per- 
mite subiectului să evoce şi chiar să retrăiască eveni- 
mentele traumatice de care sînt legate aceste afecte, 
ceea ce le asigură abreactia" (Vocabularul psihanalizei, 
p. 77). Prin evenimente traumatice se face aluzie la 
incidente dezagreabile sau agreabile care l-au impre- 
sionat pe subiect. Prin abreactie se înţelege o ,,descär- 
care emoţională prin care subiectul se eliberează de 
afectul legat de amintirea unui eveniment traumatic, 
permitindu-1 astfel să nu devină sau să [nu] rămînă 
patogen" (Ibid., p. 25). 

Termenul de conversie indică un „mecanism de 
formare a simptomelor active în isterie şi în special în 
« isteria de conversie ». El constă în transpunerea unui 
conflict psihic în simptome somatice, motorii (de 
exemplu, paraliziile) sau senzitive (anestezii sau 
dureri localizate) si în încercarea de a-l rezolva pe 
această cale. Termenul conversie este pentru Freud 
corelativ unei concepţii ECONOMICE: libidoul detaşat 
de reprezentarea refulată este transformat în energie 
de inervatie. Specifică pentru simptomele de conver- 
sie este însă semnificaţia lor SIMBOLICĂ: ele exprimă 
prin intermediul corpului reprezentări refulate" (/bid., 
p. 109). Cu aceasta intrăm deja în freudismul de după 
1895, asupra căruia ne vom opri puţin mai tîrziu. 
Acum trebuie să mai spunem cîteva cuvinte despre 
scrierile lui Freud de la 1895 la 1900, chiar înainte de 
a redacta Interpretarea visului. 

2.1-3. Psihonevroza de apărare 
şi etiologia nevrozelor 


„Privindu-mi astăzi rezultatele de atunci, trebuie să le re- 

cunosc ca o schematizare primitivă şi grosieră a unei stări 

de lucruri pe cît se pare mult mai complicată. Dar în mare 
îmi par şi astăzi juste." (S. Freud, Mă Vie et la psychanalyse, 

1925, p. 34) 

Freud a dat de mai multe ori explicaţii privind 
evoluţia cercetărilor sale. In 1913 scria următoarele: 
„Prima divergență de vederi între mine şi Breuer s-a 
manifestat în legătură cu o problemă legată de meca- 
nismul intim al isteriei." într-adevăr, pentru Breuer 
„stările hipnoide" ale creierului erau cele ce declan- 
şau nevroza, în timp ce pentru Freud nevroza implică 
un „proces de apărare": deja preliminarii ale teoriei 
sale „sexuale" a acestor stări. Freud povesteşte că îl 
auzise pe Breuer făcînd aluzii la „secrete de alcov" si 
la „patul conjugal", pe Charcot afirmînd că „în ase- 
menea cazuri regăsim întotdeauna chestiunea geni- 
tală...", şi pe Chrobak presupunînd, pentru una din 
bolnavele sale, încă fecioară după optsprezece ani de 
căsătorie, că asemenea fapte ar explica apariția simp- 
tomelor nevrotice. lar Freud îşi mărturiseşte surpriza; 
de ce atunci această tăcere „oficială" asupra acestei 
chestiuni a sexului? 

între altele, aceste „cure cathartice" sub hipnoză, 
denumite adesea „talking cure" sau „chimney sweep- 
ing", aceste „curăţări" ale sufletului urmau să antre- 
neze ceea ce s-a numit „iubirea de transfer”. Astfel, 
o tînără doamnă venise si i se aruncase de gît, expe- 
rientä ce îl înspăimîntase pe Breuer, se pare... Freud 
s-a hotărît să modifice tehnica cathartică. Nu numai că 
va înlocui hipnoza prin „asociaţia verbală", dar va 
introduce în terapie o anume distanţă. El va scrie în 

1925: „Am abandonat hipnoza si am încercat să o 
înlocuiesc prin altă metodă, dorind să depăşesc li- 
mitarea sa terapeutică pentru stările isterice. Pe măsură 
ce progresam în experienţa mea, două obiecţii grave 
se ridicau faţă de folosirea hipnozei, chiar pentru a 
sluji catharsis-ului. Prima era că şi cele mai frumoase 
rezultate se topeau brusc, de îndată ce relaţia per- 
sonală cu pacientul era tulburată. Desigur, reapăreau, 
dacă era găsit drumul reconcilierii, dar învätasem 
astfel că relația afectivă personală era mai puternică 
decît tot travaliul cathartic si acest factor însuşi se 
sustrăgea controlului nostru. Am abandonat deci hip- 
noza şi n-am păstrat din ea decît poziţia pacientului, 
culcat pe un divan, asezîndu-mă în spatele acestuia, 
ceea ce îmi permitea să văd fără ca eu însumi să fiu 
văzut" (Mă Vie et la psychanalyse, 1925, pp. 35—36). 

Freud a publicat, în această perioadă de tranziție 
între 1895 şi 1900, şapte articole care se citesc astăzi 
în volumul Nevroză, psihoză şi perversiune (tr. fr. 
1973). în 1894: „Psihonevrozele defensive", în 1895: 
„Cît este de justificată separarea în cadrul neurasteniei 
a unui anume complex simptomatic sub numele de 
«nevroză de angoasä»", în 1895, direct în limba 
franceză: „Obsesii si fobii”, în 1896, tot în limba 
franceză, în Revue neurologique: „Ereditatea si etiolo- 
gia nevrozelor", în 1896: „Noi observaţii asupra 
psihonevrozelor defensive". Tot în 1896: „Etiologia 
isteriei". In sfîrşit, în 1899: „Despre amintirile-ecran”. 

Freud va scrie în 1925: „în spatele fenomenelor 
nevrozei, acționau nu nişte afecte emoţionale oare- 
care, ci cu regularitate afecte de natură sexuală, ori 
conflicte sexuale actuale, ori reacţii la evenimente 
sexuale precoce" (Ibid., p. 31). Si cu mult înainte de 
a pune la punct teoria refulării, el încearcă explo- 
rarea vieţii sexuale a „neurastenicilor”. Găseşte ade- 

sea „grave « disfunctionalitäti » ale funcţiei sexuale" şi 
deosebeşte atunci două tipuri de nevroze: „într-unul 
din tipuri fenomenul central era accesul de angoasă 
cu echivalentele sale, formele sale rudimentare si 
simptomele substitutive cronice; l-am numit, din 
această cauză, nevroză de angoasă. Am limitat 
denumirea de neurastenie la celălalt tip. Era acum 
uşor de stabilit că fiecăruia dintre aceste tipuri îi 
corespundea, ca factor etiologic, o altă anomalie a vieţii 
sexuale (coitus interruptus, excitație frustra, abstinentä 
sexuală — în nevroza de angoasă; masturbare 
excesivă, polutii repetate -- în neurastenie)" (Ibid., 
pp. 32 — 33). „Astfel am ajuns să pot recunoaşte 
nevrozele în genere ca tulburări ale funcţiei sexuale, 
ceea ce numim nevroze actuale fiind expresia toxică 
directă a acestor tulburări, iar psihonevrozele expre- 
sia lor psihică" (/bid., p. 33). „Pe deasupra, aceasta 
convenea concepţiei mele medicale conform căreia 
sexualitatea nu ar fi un lucru pur psihic. Ea avea si 
latura ei somatică, trebuia să i se atribuie de drept un 
chimism special, iar excitatia sexuală să fie derivată 
din prezenţa unor substanţe determinate, chiar dacă 
erau încă necunoscute" (Ibid., p. 33). Astfel intoxi- 
catia sau abstinenta antrenînd „absorbţia sau privarea" 
de anumite substanţe „toxice" puteau explica etiolo- 
gia nevrozelor. Această „supra-sexualizare" va cîntări 
în abordările ulterioare, acolo unde „sexuarea" pare 
mai importantă decît doar ,,sexualizarea". Ea va 
apărea în studiul nostru ca „perversiunea şi structura 
celuilalt” (cf. I1.3.3). De altfel, tot în 1925, Freud 
scrie: „Vreau să scot în evidenţă aici că departe de 
mine negarea existenţei unor conflicte psihice si a 
unor complexe nevrotice în neurastenie. Eu susţin 
numai că simptomele acestor bolnavi nu sînt nici 
determinate psihic, nici rezolvabile analitic, ci trebuie 

privite ca nişte consecinţe toxice directe ale tulbu- 
rărilor chimismului sexual" (Ibid., p. 34). 


2.2. Travaliul visului, 
sistemul aparatului psihic, refularea 


Interpretarea visului (1899—1900) este cartea de 
căpătii a lui Freud. Aici el face o trecere în revistă a 
rezultatelor precedente si anunţă tot sau aproape tot 
ce va urma. Vom încerca, plecînd de la această lu- 
crare, să precizăm ceea ce se referă la vis, mediu pri- 
vilegiat de explorare a inconştientului, şi la noțiunea 
de „aparat psihic". 


2.2.1. Travaliul visului 


„Interpretarea visului este, în realitate, calea privilegiată a 

cunoaşterii inconştientului, baza cea mai sigură a cerce- 

tărilor noastre, şi studiul visului este cel care vă va convinge 
mai mult decît orice altceva de valoarea psihanalizei şi vă 
va obişnui cu practica psihanaliticä" (S. Freud, Cinci lecţii de 

psifianaliză, 1909). 

Interpretarea visului a fost redactată în plin „tra- 
valiu al doliului", pe cînd Freud tocmai îşi pierduse 
tatăl. Travaliul visului constă din două operaţii. 
Pentru Freud: „Travalul psihic în formarea visului se 
împarte în două operaţii: producerea gîndurilor de vis, 
transformarea lor în conţinut (manifest) al visului" 
(Voc., p. 449). După cum precizează J. Laplanche şi 
J.-B. Pontalis, această a doua operaţie constituie, în 
sens strict, travaliul visului, ale cărui patru mecanisme 
le-a analizat Freud. Verdichtung = condensare, Ver- 
schiebung = deplasare, Rucksicht auf Darstellbarkeit = 
luarea în considerare a figurabilităţii, secundare Bear- 
beitung = elaborare secundară. 

Inconştientul este adus în discuţie încă din această 
lucrare. Conţinutul manifest al visului trimite întot- 
deauna la un alt conţinut, mai profund, ascuns, in- 
conştient; pe de altă parte, visul este produs pentru a 
satisface o dorință, necunoscută, inconştientă. Trava- 
liul diverselor procese enunțate mai sus reprezintă 
descoperirea majoră în psihanaliză: este ceea ce va 
permite celui psihanaliza! să meargă mai departe în el 
însuşi. Să analizăm mai îndeaproape procesul visului 
precizînd cîteva definiţii. 


e Condensare: „Una din principalele modalităţi de 
funcționare a proceselor inconştiente: o reprezentare 
unică exprimă ea singură mai multe lanţuri asociative 
la a căror intersecţie se situează. Din punct de vedere 
economic, ea este în acest caz investită cu energii 
care, legate de aceste diferite lanţuri, vin să 1 se a- 
dauge. Condensarea e activă la nivelul simptomului 
si, în general, în diferitele formaţiuni ale inconstien- 
tului. Cel mai clar se evidenţiază în vis. Ea se traduce 
prin faptul că, în comparaţie cu conţinutul său latent, 
conținutul manifest al visului este laconic: el consti- 
tuie o traducere abreviată a conţinutului latent. Con- 
densarea nu trebuie totuşi asimilată unui rezumat: deşi 
fiecare element manifest este determinat de mai multe 
semnificaţii latente si fiecare din acestea poate fi 
prezentă în mai multe elemente; pe de altă parte, 
elementul manifest nu reprezintă sub acelaşi raport 
fiecare din semnificaţiile din care derivă, aşa încît el 
nu le subsumează asemeni unui concept" (Voc., p. 97). 
Regăsim condensarea în vis, desigur, dar mai ales în 
uitare, în cuvintele de spirit, în lapsus, în jocurile de 
cuvinte. Condensarea este o caracteristică a gîndirii 
inconştiente. După Freud, doar în procesul primar i se 
realizează condiţiile: pornind de la energia liberă şi 
datorită tendinței către identitate a perceptiilor. 

e Deplasare: „Mecanism prin care accentul, intere 
sul, intensitatea unei reprezentări se pot detaşa de 
aceasta, pentru a trece la alte reprezentări, originar 
mai puţin intense, dar legate de prima reprezentare 
printr-un lanţ asociativ. Un asemenea fenomen, repe- 
rabil în special în analiza visului, se regăseşte în 
formarea simptomelor psihonevrotice şi, în general, 
în orice formaţiune a inconştientului. Teoria psihana 
litică a deplasării face apel la ipoteza economică a 
unei energii de investire susceptibilă să se detaşeze de 
reprezentări si să circule de-a lungul căilor asociative. 
« Libera » deplasare a acestei energii este una din 
caracteristicile majore ale procesului primar pentru 
modul cum acesta reglează funcţionarea sistemului 
inconştient" (Voc., p. 115). 

Această poziţie a autorilor Vocabularului include 
punctele de vedere ale lui Freud din lucrarea din 1900 
si merge mai departe, pentru a îngloba toate formele 
sau modalităţile inconştientului. Ceea ce traduce o 
anume independenţă între afect şi reprezentare; acesta 
era punctul de vedere al lui Freud. Pornind de la 
Proiect..., Freud impune această noţiune a deplasării 
pentru a explica formarea simptomelor, a simbolu- 
rilor, a tuturor substituirilor din cadrul trecerii de la 
latent la manifest, din proiecția primarului în secun- 
dar. Să amintim că Lacan va asimila Deplasarea cu 
Metonimia şi Condensarea cu Metafora. Vom reveni 
la aceasta. 


e Figurabilitate. Luarea în considerare a figura- 
bilitätii este „o cerinţă la care sînt supuse gîndurile 
visului; ele suferă o selecţie si o transformare care 
face posibilă reprezentarea lor în imagini, mai ales 
vizuale" (Voc., p. 160). în vis totul funcţionează în 
imagini şi prin imagini. Deplasările sînt orientate 
către substitute imagistice; rolul viziunilor infantile 

este sigur; Freud admisese că scenele infantile ne- 
putînd reapărea, substitutul lor imagistic se manifestă 
în vis. 


e Elaborare secundară: „Remaniere a visului, 
destinată să-l prezinte sub forma unui scenariu relativ 
coerent si comprehensibil" (Voc., p. 129). Elaborarea 
ulterioară a tesäturii onirice include procedeele 
descrise anterior, condensarea, deplasarea, figurabili- 
tatea. Această elaborare secundară poate — remarca 
Freud — să fie un efect de cenzură, care nu exclude 
posibilitatea unor adjonctiuni la nivelul conţinutului 
manifest. Ulterior (Totem şi tabu, 1913), Freud va 
apropia elaborarea secundară de rationalizarea pro- 
ducerii de simptome. 

Freud utiliza în cura psihanalitică „asocierea 
liberă" a ideilor verbalizate pornind de la conţinutul 
manifest al visului, pentru a descifra sau decripta 
conţinutul non-manifest sau latent. Această lectură va 
implica o simbolică a cărei tematică va fi pentru Freud 
sexuală; în sensul că sexualitatea va face apel la forme 
ce evocă organele genitale masculine si feminine. 
Visul apare ca realizare — deturnată— a unei dorinţe. 
Interpretarea este mai mult decît o simplă ,, traducere" 
pornind de la un tabel de simboluri; ea este mai 
degrabă o reconstituire pornind de la materialul verbal 
şi imagistic al visului şi de la asociaţiile verbale 
consecutive produse în cursul şedinţei analitice în care 
visul este povestit. Visul conduce astfel către arti- 
culările acestui „aparat psihic" descris în Die Traum- 
deutung, ale cărui componente am dori acum să le 
descriem, precizînd ce înseamnă pentru Freud termenii 
de conştient — inconştient, proces primar — proces 
secundar, principiul plăcerii — principiul neplăcerii 
(si, ulterior, al realităţii). 

2.2.2. Proces primar şi proces secundar 


însăşi noţiunea de aparat psihic reia conceptu- 
alizările anterioare, deja sistematizate în Proiect. 
Freud subliniază capacitatea psihismului de a trans- 
forma energiile, păstrînd în acelaşi timp anumite 
diferențieri în cadrul sistemelor şi al instanţelor. 
Transformarea energiei din stare liberă în stare aso- 
ciată, joc de investiţii, de contra-investitii, de supra- 
investiții. Astfel se degajă două moduri principale de 
funcţionare: procesul primar şi procesul secundar. 
Aceste moduri se disting: „a) din punct de vedere topic: 
procesul primar caracterizează sistemul inconştient, 
procesul secundar caracterizează sistemul preconsti- 
ent-conştient; b) din punct de vedere economico-di- 
namic: în cazul procesului primar energia psihică se 
scurge liber, trecînd fără piedici de la o reprezentare 
la alta, conform mecanismului de deplasare si conden- 
sare : ea tinde să reinvestească pe deplin reprezentările 
legate de trăirile de satisfacție constitutive ale dorinţei 
(halucinație primitivă), în cazul procesului secundar, 
energia este mai întîi « legată » înainte de a se scurge 
de manieră controlată; reprezentările sînt investite în 
mod stabil, permitind astfel experienţe mentale care 
testează diferitele căi posibile de satisfacere. Opoziția 
dintre procesul primar şi procesul secundar este core- 
lativă opoziţiei dintre principiul plăcerii şi principiul 
realităţii” (Voc., p. 306). Această ultimă diferențiere, 
care priveşte „realitatea", nu va fi stabilită decît prin 
1911. 

Inconstientul care nu este supus cenzurii (sau avînd 
eventual o cenzură slăbită) este jocul proceselor 
primare, unde „energiile” se pot deplasa „liber”. A- 
ceastă „viziune" devine un postulat deoarece aparatul 
psihic este (în acel moment) înrădăcinat puternic în 

biologic. Procesul secundar, dimpotrivă, deja conştient 
sau aproape conştient, este împiedicat de prezenţa 
reprezentărilor, fie ele verbalizate sau nu. Inconstien- 
tul este postulat cu o libertate asigurată. Conştientul va 
trebui să „negocieze" şi să-si cîstige această „posi- 
bilă" libertate. Aceste aspecte se vor modifica o dată 
cu a doua topică. 

Concepţia aceasta implică noţiunea de regresie, un 
fel de involutie a gîndirii verbale în imagini către mo- 
duri de formare anterioare, cu posibilități de stază si 
de blocaj mai frecvente. Inconştientul „curge" mai 
puţin bine. Dar în paralel imaginile senzoriale au 
tendinţa să „halucineze", să prindă relief, ceea ce este 
tipic în dramatizarea visului. Acest sens de fopicä 
domină în această primă concepere a aparatului psihic 
prezentată în Die Traumdeutung (1900). Ulterior, 
noțiunea de regresie va fi dotată cu o proprietate de 
reversibilitate temporală, a cărei acceptare este mai 
delicată. 

Ceea ce domină în această epocă este cuplul 
plăcere-neplăcere si piedicile topice, economice şi 
dinamice ale realizării plăcerii potenţiale. Intervine, 
ca frînă, refularea. 


2.2.3. Refularea 


Pentru Freud, dorința este singura forță capabilă să 
pună în mişcare aparatul psihic. Dorinţa „este un 
curent care îşi are izvorul în vreo neplăcere oarecare 
si care ajunge la plăcere". Ea conţine o cădere de 
tensiune. Dacă tensiunea persistă fără a fi satisfăcută, 
se poate ajunge la o „realizare halucinatorie a do- 
rintei", ca în cazul visului şi al psihozelor. 

Refularea, în Die Traumdeulung, nu este încă o 
teorie complet elaborată. Există deja o legătură prin 

raportarea la pulsiunile sexuale, dar ea nu este bine 
definită. Să spunem că i se pot recunoaşte trei funcţii: 

- acționează în calitate de apărare primară în faţa 
suferințelor şi şocurilor; 

- deturnează tot ceea ce ar risca să suscite 
neplăcere; 

- şi în fine asigură dezaprobarea conştientă a unei 
pulsiuni considerată — inconştient *— inadmisibilä. 

Refularea implică o forţa retrogradă care creează o 
tensiune generatoare de angoasă şi de anxietate. A- 
ceastă reacţie întăreşte regresia intra-psihică la nivelul 
inconştientului şi/sau al preconştientului. 

Concluziile din Interpretarea visului vor fi dez- 
voltate în cursul anilor următori, în timp ce Freud 
studiază faptele psihopatologiei cotidiene si rapor- 
turile cuvintelor de spirit cu travaliul inconştientului. 
Dar cotitura decisivă se situează în 1905, o dată cu 
apariţia lucrării Trei eseuri asupra teoriei sexualității. 


2.3. Teoria sexualităţii şi „libidoul" 


Trei eseuri asupra teoriei sexualităţii vede lumina 
zilei în 1905. Freud avea deja în gînd originea ,,sexualä" 
a tulburărilor isterice şi nevrotice; el nu va înceta nici- 
odată să dezvolte această perspectivă. Freud considera 
instinctul sexual ca un proces psihofizic ce se mani- 
festă prin reacţii somatice şi psihice. Prin libido Freud 
înţelege trebuinta sexuală şi manifestările sale fie că 
sînt bine investite sau nu. Libidoul este „forţa prin 
care se manifestă instinctul sexual" (1905). Expunerea 
din 1905 a fost revizuită si dezvoltată fără încetare 
de-a lungul edițiilor succesive, integrînd în text achi- 
zitiile ulterioare. Teoria sexualităţii şi teoria libidoului 
au beneficiat de asemenea de „o elaborare secundară". 
Versiunea franceză din 1962 are meritul de a fi ţinut 

cont de aceste adăugiri succesive, menţionate între 
paranteze pătrate, în acest fel oricine poate urmări 
geneza operei si filiatiile gîndirii sale. Cu titlu de 
exemplu, să reținem această anecdotă raportată de 
Ernest Jones: „în Interpretarea visului — în ediţiile din 
1900 şi 1909 — se găseşte un pasaj surprinzător unde 
se spune că nici un copil nu are dorinţe sexuale. Jung 
a fost cel ce i-a atras atenţia lui Freud asupra pasajului 
respectiv şi l-a determinat să-l suprime în cea de-a 
treia ediţie" (Ernest Jones, La Vie et l'aeuvre de Freud, 
voi. II, 1955, p. 304). 

Deşi Freud anunţase încă din 1899: „O teorie a 
sexualităţii va urma imediat după cartea asupra vise- 
lor" (scrisoare către Fliess), vor fi necesari mai mulţi 
ani pentru a acumula faptele şi a le interpreta, în cursul 
acestor ani Freud se interesează de fapte ale vieţii coti- 
diene şi de cuvintele de spirit, ca si de anumite aspecte 
ale tehnicii psihanalitice (două articole culese ulterior 
în lucrarea de ansamblu Despre tehnica psihanalitică). 

Lucrarea cuprinde trei părți: 1. aberatiile sexuale; 
2. sexualitatea infantilă; 3. transformările la puber- 
tate; şi o concluzie, în prefața ediţiei din 1914, Freud 
indica: „Pare exclus ca din aceste eseuri să poată ieşi 
o teorie a sexualităţii." 

Este interesant de ştiut, după Ernest Jones, că edi- 
tiei originale, trasă într-o mie de exemplare, i-au 
trebuit patru ani pentru a se epuiza. James Strachey a 
putut nota cu precizie diferitele adăugiri la text în 
cursul reeditărilor succesive: capitole întregi tratînd 
despre teoriile sexuale infantile, despre organizarea 
pregenitală si chiar despre teoria libidoului, şi mai ales 
ideea nouă a libidoului eului (narcisismul), nu apar 
decît în ediţia a treia, la zece ani după ediţia originală. 

1. Prima parte tratează despre aberatiile sexuale: 
deviații referitoare la obiectul sexual, deviații referi- 

toare la scopuri. Cu privire la homosexualitate (Freud 
preferă să-i spună inversiune), el afirmă caracterul 
dobîndit al pulsiunii sexuale, retinînd în acelaşi timp 
argumentul unei predispozitii bisexuale înnăscute, 
conform punctului de vedere al lui Fliess. „In cazul 
inversiunii el observase că subiecţii, după ce traver- 
saseră un stadiu de fixare precoce pe mamă, ulterior 
se identificaseră cu ea. Obiectele din care au obținut 
ulterior satisfacție sînt nişte oglinzi narcisice ale lor 
înşişi, iubindu-le aşa cum ar fi dorit să fie iubiţi de către 
propria lor mamă" (E. Jones, voi. IL, 1955, p. 306). în 
ceea ce priveşte ,scopurile", deviatiile se realizează 
fie prin transgresäri anatomice, fie prin fixaţii pe stadii 
preliminare. „Freud atribuia o mare importanţă supra- 
estimării obiectului care, atît de adesea, însoţeşte 
atracția sexuală. Cînd această supraestimare se dove- 
deşte excesivă, ea este putin compatibilă cu activitatea 
genitală, care se vede atunci înlocuită cu uşurinţă de 
altele" (Ibid., p. 307). 

Deviaţiile sau ,,perversiunile" implică o transfor- 
mare a pulsiunii sexuale traversînd cîteva rezistenţe 
de ordin psihic (pudoare, dezgust), în paralel, devia- 
tiile arată că „pulsiunea sexuală" nu este un fapt 
simplu, ci este compusă din mai mulți factori. Ceea ce 
explică substitutiile, conversiile şi alte transformări si 
ajunge pînă la noţiunea de „pulsiuni parțiale”. „Prin 
pulsiune — scrie Freud — desemnăm reprezentanta 
psihică a unei surse continue de excitație provenind 
din interiorul organismului, pe care îl diferentiem de 
« excitatia » exterioară şi discontinuă. Pulsiunea este 
deci la limita domeniilor psihic şi fizic" (Trois essais 
sur la theorie de la sexualite, 1962, p. 56). „Sursa unei 
pulsiuni se găseşte în excitatia unui organ si scopul 
său imediat este atenuarea unei asemenea excitatil 
organice. O altă noţiune provizorie, derivată din 

studiul pulsiunilor si pe care nu dorim să o neglijăm, 
priveşte faptul că excitatiile somatice sînt de două 
categorii care se diferenţiază după natura lor chimică. 
Vom desemna una din aceste excitatii ca specific 
sexuală, iar organul ce îi corespunde ca zonă « ero- 
genă » de unde provine pulsiunea sexuală parțială" 
(Jbid., p. 57). 

Deci foarte devreme, Freud separă particularismele 
pulsionale legîndu-le de nişte zone erogene, care sînt 
fie „organice" în sens propriu, fie „organice" în sens 
metaforic. Prin aceasta sexualitatea îşi va pierde din 
„organicitatea" sa fizică pentru a trece de genital şi a 
îngloba orice excitabilitate din domeniul plăcerii. 


2. A doua parte evocă sexualitatea infantilă. 
Freud notează o „amnezie infantilă" atingînd ansam- 
blul afectelor, senzatiilor, impresiilor, foarte bogate, 
ale micii copilării. Astfel este valorizată infima proto- 
istorie a fiinţei umane, dublată de o cercetare ce vizea- 
ză regăsirea urmelor celor mai îndepărtate senzaţii: 
emoţii erotice legate de cea mai mică plăcere sau 
neplăcere. Freud descrie o perioadă activă pînă la 
patru ani sau mai mult, urmată de o „perioadă de 
latentä", fază de tranziţie, pînă la trezirea pubertätii. 
(Reamintim aici că, în această perspectivă genetică, 
teoria sexualităţii va suferi şi alte remanieri.) 

încă de la naştere sînt manifeste suptul si autoero- 
tismul. Zonele erogene se specializează în funcţie de 
stimulările pulsionale si de plăcerile întîlnite sau 
descoperite. Zona buco-labială va organiza stadiul 
oral. Această sexualitate orală necesită suptul (Freud 
nu va vorbi decît mai tîrziu, în 1915, despre organi- 
zare şi despre stadiu). Suptul degetului a putut fi asimi- 
lat unei substituiri masturbatorii (observaţii făcute deja 
de pediatrul Lindner). Mai tîrziu, „situarea zonei 
anale, ca si cea a zonei buco-labiale, o face propice să 

susțină o activitate sexuală pe o funcție fiziologică" 
(Ibid., p. 79). Analiza ulterioară a micului Hans va duce 
la descrierea castrării (1908), şi mult mai tîrziu (abia 
în 1923) apare „stadiul organizării falice", fază deja 
genitalizată parțial. Vom reveni asupra acestor orga- 
nizări sistematizîndu-le mai bine. Freud, în acest text 
din 1905, insistă pe aceste faze, orală si sadico-anală. 
El descrie trei faze ale activității masturbatorii: cea a 
micii copilării, cea a punctului culminant de la patru 
ani, apoi cea a pubertätii. După cum vom vedea, pe de 
o parte Abraham, pe de alta Melanie Klein vor modi- 
fica această distribuție. 


3. A treia parte se ocupă de transformările pu- 
bertätii, unde este fixat stadiul terminal al sexuali- 
zării, sau genitalizării, traversînd evoluții şi remanieri 
influențate atît de constituţia sexuală înnăscută, cît si 
de incidentele trăite. Sînt valorizate astfel „actele 
preliminarii" obținerii plăcerii totale, în acel moment 
Freud nu diferențiază încă funcția genitală totală, cu 
reproducerea eventuală, de funcţiile parţiale; astfel 
acestea (gesturile preliminare şi/sau comportamentele 
parțiale) vor putea fi considerate ca deviații sau 
perversiuni. Freud va atenua — parțial — acest punct 
de vedere. El credea pe atunci că libidoul primar este 
mai degrabă masculin — falie— decît feminin, chiar si 
la fetiță. La femeie, „absenţa penisului” capătă o 
importanță majoră: acest concept va rămîne o cons- 
tantă în perspectiva freudiană; valorizarea clitorisului 
cu practicile masturbatorii îl va determina pe Freud 
să presupună că vaginul rămîne vreme îndelungată 
ignorat sau de practică incompletă. 

Freud atrage atenţia asupra rolului ,,seductiei", al 
influențelor excercitate mai întîi asupra copilului, apoi 
asupra adolescentului. Alegerea obiectului devine 
foarte repede capitală. Noţiunile de inhibitie, de fi- 

xatie, de regresie vor fi situate deja în această epocă 
prin raportare la alegerea obiectului. Se anunţă o 
anume dialectică între această alegere, influenţele 
suferite şi organizările ulterioare ale sexualităţii. 
Noţiunea de complex oedipian nu este încă elaborată 
în 1905; Freud avansase ideea rivalități faţă de 
părintele de sex opus, mai ales tatăl — din moment ce 
privilegiase băieţii prin propria sa autoanaliză; el 
vedea aici o proiecţie a datelor etnologice ale pari- 
cidului, începînd din 1910, el va „erotiza" mai mult 
oedipianizarea. 

Trebuie să reluăm acum aceste noţiuni şi să în- 
cercăm să alcătuim un tablou mai sistematic al 
„teoriei sexualităţii şi libidoului”, chiar dacă este 
incompletă, aşa cum a apucat Freud să o conceapă în 
urma adăugirilor şi remanierilor intervenite de-a 
lungul întregii sale cariere. Această parte a expunerii 
noastre va fi mai puţin genetică şi va cuprinde de- 
finițiile propuse de Vocabularul Laplanche-Pontalis 
si/sau de către Freud însuşi. 


2.4. Dezvoltarea personalităţii din 
punctul de vedere al libidoului 


Conform concepţiei lui Freud, vom reţine: 1. sta- 
diul prenatal; 2. stadiul oral, care acoperă primul an 
al copilăriei; 3. stadiul sadico-anal, care se întinde pe 
timpul perioadei de la un an la trei ani; 4. stadiul falie, 
care merge de la trei pînă la cinci ani, sau chiar pînă 
la sase ani; 5. perioada de latentä care, după vîrsta de 
şase ani, acoperă copilăria mare aproape pînă la pu- 
bertate; apoi prepubertatea, pubertatea si stadiul geni- 
tal (denumit — stîngaci si stadiul adult). Pentru 
Freud, dezvoltarea personalităţii şi dezvoltarea libi- 
doului sînt, ca să zicem aşa, sinonime. 

2.4.1. Stadiul prenatal şi naşterea 


Momentul naşterii implică noi ajustări ce se vor 
face pe o bază reflexă. Separarea de mamă este o 
deschidere spre lume, plină de non-securitate. Freud 
a bănuit dificultăţile emoţionale, pulsionale şi afec- 
tive ale acestei etape, fără ca din această cauză să 
adere la teoriile lui Rank, pentru care naşterea consti- 
tuie deja prin ea însăşi un accident major (trauma- 
tism al naşterii) purtător al angoasei fundamentale, 
regăsită ulterior de-a lungul întregii existente. 

Traumatism al naşterii si/sau schimbare bruscă de 
mediu, putem scrie si noi împreună cu Colette: 

„La naştere, copilul este neputincios şi lipsit de ajutor; el 

nu se poate bizui decît pe un număr redus de reflexe si de 

mecanisme pentru a proceda la adaptarea sa la un mediu 
nou. Această situaţie în sine se reproduce de nenumărate ori 
în cursul existenţei, atunci cînd individul trebuie să facă 
faţă situaţiilor care cer noi ajustări şi care, din acest motiv, 
sînt generatoare de anxietate. Dacă, evident, situaţiile nu 
sînt comparabile, am putea totuşi să ne închipuim că anxi- 
etatea care derivă din această goliciune de la naştere 
serveşte drept prototip pentru stările de anxietate ulterioare" 
(Introduction à la psychologie dynamique, 1963, p. 88). 


2.4.2. Stadiul oral 


Gura, zona buco-labială constituie „zona erogenä" 
a primului an de viaţă. Nevoile de alimentaţie, suptul 
diferitelor obiecte sînt primul contact al sugarului cu 
lumea exterioară. Suptul va răspunde foarte repede 
unei plăceri proprii si specifice a omuletului. Freud ia 
în considerare suptul degetului, al veşmintelor, al 
jucăriilor, al buzelor însele... în aspectul lor libidinal, 
adică în calitate de sursă de plăcere. Suptul este „auto- 
erotic", fără alt obiect decît mica fiinţă. Suptul vizează 

atenuarea excitatiei erotice a zonei erogene care este 
gura. Oralitatea implică încorporare şi captare. Mama 
este introiectată oral în acest stadiu, ca mamă-hrană. In 
prima fază a stadiului oral, asa-zis pasivă, copilul, unit 
fuzionai cu mama, o introiectează pe aceasta, într-o 
iubire de sine care coincide cu iubirea de mamă; acest 
narcisism primar conduce la iubirea de sine-însuşi, 
în mod oral, deci prin obiect, el însuşi introiectat (este 
greşit să spunem aici: prin altul, întrucît obiectul 
introiectat nu apare ca „altul” decît pentru ochiul exte- 
rior), înţărcatul, îndepărtarea mamei introduc frustrări 
relative, care duc spre „faza orală activă": mama, 
recunoscută ca exterioară sinelui, este sursa unei rela- 
tive ambivalente, în același timp de încorporare si de 
distrugere. Termenul de bivalentă ar fi poate mai adec- 
vat, întrucît aceste pulsiuni nu sînt nici simultane, nici 
coextensive, ci mai degrabă succesive, chiar dacă 
trecerea de la una la cealaltă este foarte rapidă şi — în 
această perioadă - - fără intermedieri. S-au putut 
distinge două tipuri de mame: „mama cea bună, sursă 
de plăcere şi de securitate, si mama cea rea, sursă de 
neplăcere si de insecuritate" (Colette, op. cit., p. 91). 
înţărcatul, moment al primei mari frustrări — dacă 
facem excepție de cel al naşterii, asimilat mai degrabă 
unui traumatism —, moment în care pierderea mamei- 
hrană poate însemna şi pierderea mamei-iubire sau 
afecțiune. Aici „obiectul" nu este încă distinct. Apa- 
ritie a unor substitute: suptul degetului, al cuverturii, 
al unei bucăţi de haină; mai tîrziu s-a dorit să se lege 
de aceasta gustul bomboanelor, al dulciurilor, al hra- 
nei, nevoia de a fuma, în fine oralitatea palavragitului 
si a exhibitionismului verbal. Fixatia orală implică 
păstrarea caracteristicilor stadiului oral dincolo de 
evoluţia către celelalte stadii; regresia orală implică 
reaparitia caracteristicilor stadiului oral atunci cînd, 

acest stadiu depăşit fiind, o ruptură, un traumatism, 
sau o frustrare insurmontabile determină individul să 
se pozitioneze pe ceea ce s-a dobîndit deja, în loc să 
continue să progreseze. 


2.4.3. Stadiul anal şi sadico-anal 


„Al doilea stadiu al evoluţiei libidinale: este caracterizat 
de organizarea libidoului sub primatul zonei erogene 
anale; relaţia de obiect este impregnată cu semnificaţii 
legate de funcţia de defecare (expulsie-retentie) şi de 
valoarea simbolică a materiilor fecale. Acum se afirmă 
sado-masochismul în relație cu dezvoltarea capacităţii de 

a-şi controla musculatura" (Voc., p. 413). 

Pentru Freud trăsăturile unui erotism anal sînt, la 
adult, reflexul evoluţiei genetice a copilului privind 
defecarea şi retentia materiilor fecale, încă din 1905, 
apoi în remanierile succesive la Trei eseuri..., Freud 
avansează ideea importanţei acestui stadiu anal în 
organizarea pregenitală a libidoului. în 1908, referin- 
du-se la „caracter şi erotism anal" (Vezi La Vie sexuelle, 
1969), Freud pune în relaţie triada: ordine, zgîrcenie, 
încăpăţinare, o dată cu erotismul anal al copilului, 
considerat atunci ca un stadiu pregenital. Aceste tră- 
sături de caracter corespund unei fixafii anale pornind 
de la importanţa excesivă ce o capătă curăţenia. Punc- 
tualitatea este o rămăşiţă a dresajului sfincterian; 
zgîrcenia apare ca un vestigiu al refuzului de a se 
despărți de ceea ce aparţine la propriu individului; 
încapăţinarea se leagă de interdicțiile parentale refe- 
ritoare la activităţile anale (vezi mai departe: „caracte- 
rologie psihanaliticä"). 

în acest stadiu se constituie o bipolaritate activ-pa- 
siv si se dezvoltă pulsiunile sado-masochiste. Acest 
stadiu va fi numit sadico-anal. Pulsiunile partiale se 

elaborează asupra musculaturii pentru sadism, ca şi 
asupra erotismului anal în sine, în timp ce pasivitatea, 
mai aproape de retenţie, se încrustează în senzațiile 
mucoasei anale. Excretie-expulsie şi sadism pe de o 
parte, si retentie-senzatie de plenitudine a mucoasei 
anale ca organ detensionat, pe de alta, par a se articula 
pentru a constitui o distribuţie bivalentă: bipolaritatea 
anală. 

Analitatea de la sfîrşitul primului an de viaţă pînă 
la vîrsta de trei ani reţine mai multe aspecte ale 
dezvoltării copilului care se leagă de interesul pe care 
copilul îl manifestă pentru „caca" şi de rolul inci- 
tărilor parentale pentru a conditiona copilul şi a obține 
curăţenia. Fecalele pot fi considerate ca un ,,cadou" 
(Introducere în psihanaliză, 1917), ceea ce implică acest 
echivalent universal: fecale = bani. Lichidarea agre- 
sivităţii este strîns legată de funcţionarea bifazică a 
analităţii după ritmicitatea retinere-expulzare. „Fecale- 
le-cadou" marchează amorsarea capacităţii de a aduce 
ofrande, posibilitate simultană de „detaşare" de ceva 
apartinind persoanei-însesi şi posibilitatea de „a oferi"; 
ceea ce denotă deja o investiţie obiectală. 


2.4.4. Stadiul f alic 


„Stadiu al organizării infantile a libidoului, ulterior stadii- 

lor oral şi anal şi caracterizat prin unificarea pulsiunilor 

parțiale sub primatul organelor genitale; spre deosebire de 
organizarea genitală puberală, copilul, băiat sau fată, nu 
cunoaşte în acest stadiu decît un singur organ genital, 

organul masculin" (Vot., p. 405). 

Freud introduce stadiul falie începînd din 1923 
(vezi „Organizarea genitală infantilă", 1923; „Decli- 
nul complexului Oedip", 1924; „Cîteva consecinţe 
psihice ale diferenţei anatomice între sexe", 1925; 

articole reunite în La Vie sexuelle, 1969). Primatul 
falusului fusese deja avansat de Freud încă de mai 
înainte: sexualitatea este „„masculină" la ambele sexe: 
aceasta este evident chiar în concepţia unei sexualitäti 
pregenitale. Freud gîndea la început că numai stadiul 
genital adult permite ieşirea din anarhia pulsiunilor 
primare. Dar el va spune ulterior că acest stadiu, falie, 
realizează deja, în copilărie, o relativă unificare. lată 
de ce el atribuie penisului (care lipseşte fetei şi va 
reprezenta cerința sa) această putere metaforică şi/sau 
biologică de a reuni în el însuşi şi în jurul său sexuali- 
tatea, pentru a o libidiniza mai bine într-un fel. O dată 
cu analiza micului Hans, Freud se gîndeşte la comple- 
xul de castrare care se exersează asupra falusului: 
dorinţă de a-l poseda, frică de a fi lipsit de el, aşa cum 
se întîmplă cu fetele. Freud va păstra ideea că fata ma- 
nifestă un interes pentru penis, pentru că ea nu îl posedă 
si şi-l doreşte. Amenințarea cu castrarea joacă un rol 
important în teoretizarea freudiană: ea permite declinul 
complexului Oedip la băiat şi marchează „privarea" la 
fată. Organizarea falică la fată o determină însă pe 
aceasta să revendice falusul si să-l dorească în echiva- 
lentul său simbolic ce va constitui pentru femeie co- 
pilul. Acesta este punctul de vedere al lui Freud. 

în stadiul falie, „opoziţia sexelor este echivalentă 
cu opoziţia falic-castrat. Stadiul falie corespunde mo- 
mentului culminant si declinului complexului Oedip: 
complexul de castrare este prevalent în acest moment" 
(Voc., p. 405). 

Stadiul falie debutează în jurul vîrstei de trei ani şi 
se prelungeşte pînă la vîrsta de cinci sau şase ani. In 
plan comportamental domină masturbarea, mastur- 
bare secundară, activitate de învăţare si de control a 
excitatiei sexuale care se adaugă la nevoia de explo- 
rare şi de cunoaştere a corpului. Incitarea adulţilor 

joacă un rol important: seducţie, antrenament, imitare 
pasivă sau activă. Efectele „scenei originare" au 
reținut îndelung gîndirea lui Freud: a-şi vedea mama 
şi/sau tatăl dezbräcati; a asista tacit la scene de dra- 
goste ; a fi incitat să pătrunzi (fără a fi pătruns) în jocul 
dragostei. Nu ştim ce anume I-a frapat mai puternic pe 
Freud, propriile sale „amintiri” evocate în timpul 
propriei sale autoanalize, sau referirile pacienţilor săi 
care îl duceau la starea de „amintire" a propriilor sale 
„percepții conştiente si inconștiente". Toate aceste 
teoretizări datează dintr-o perioadă în care mastur- 
barea şi scenele de dragoste erau foarte reprimate, 
condamnate în plan moral (şi religios). Recăderile 
morale" şi supradoza de „„moralitate" - cum ar spune 
Nietzsche —, din care aceste teorii vor mosteni unele 
elemente , ar merita, într-o bună zi, un studiu dincolo 
de ceea ce se afirmă si astăzi. Acest stadiu va amorsa 
evoluţia oedipianä, al cărei declin va fi anunţat nu 
mult mai tîrziu (cf. 1.3.1. privind complexul Oedip). 


2.4.5. Perioada de latenţă 


în jurul vîrstei de sase ani, micul om a parcurs deja 
un traseu important din organizarea sa libidinalä: 
copilul este gata pentru un exerciţiu sexual; mora- 
vurile, morala, psihologia adulţilor, societatea în 
modurile sale de existenţă, totul va contribui la intro- 
ducerea unei pauze: perioada de latentä. 
„Perioadă care durează de la declinul sexualităţii infantile 
(la cinci sau şase ani) pînă la începutul pubertätii şi 
marchează un interval de timp de oprire în evoluţia sexu- 
alitätii. Din acest punct de vedere, se observă o diminuare 
a activităţilor sexuale, desexualizarea relaţiilor de obiect şi 
a sentimentelor (mai ales, prevalenta tandretei asupra 
dorințelor sexuale), apariţia de sentimente ca pudoarea si 

dezgustul şi a unor aspirații morale şi estetice. Conform 
teoriei psihanalitice, perioada de latenţă îşi are originea în 
declinul complexului Oedip: ea corespunde unei inten- 
sificări a refulării (ceea ce are ca efect o amnezie ce acoperă 
primii ani de viaţă), transformării investirilor de obiecte în 
identificări cu părinţii, dezvoltării sublimärilor" (Voc., p. 219). 
Perioadă de oprire între două pusee ale libidoului, 
dar si fază a „decarnalizării"”. Această perioadă a 
decarnalizării nu implică nici o organizare reală a 
libidoului, ci doar un fel de aşteptare pentru ca indi- 
vidul si socialul să se întilnească; de asemenea pentru 
ca socialul si culturalul să contribuie la perfectarea 
învăţării atitudinilor, a comportamentelor si a con- 
duitelor care vor conveni existentei adulte. 


2.4.6. Stadiul genital 


„Stadiu al dezvoltării psihosexuale caracterizat prin orga- 

nizarea funcţiilor parţiale sub primatul zonelor genitale; el 

este alcătuit din doi timpi, separați de perioada de latentä: 
faza falică (sau organizarea genitală infantilă) şi organi- 
zarea genitală propriu-zisă, care se instalează la pubertate. 

Anumiți autori rezervă termenul de organizare genitală 

pentru cel de-al doilea timp, incluzînd faza falică printre 

organizările pregenitale" (Voc., p. 407). 

Genitalizarea, sau dobîndirea stadiului organizării 
genitale a sexualității si a libidoului, implică inte- 
grarea stadiilor pregenitale precedente. Pulsiunile 
parţiale, preferinţele (orale, anale, falice) se pot arti- 
cula într-un tot reversibil si interschimbabil. ,,Perver- 
sitatea polimorfä" si „autocratismul" copilului sînt, în 
principiu, depăşite. Alegerile libidoului eului şi cele 
de obiect se completează si se armonizează. 

Această teorie a sexualităţii libidoului va suferi 
remanieri şi o transformare mai importantă o dată cu 
textele din anii 1920, care introduc „cea de-a doua 

topică" freudiană. Dar, înainte de a expune aceste 
puncte, să analizăm conţinutul conferinţelor din 1915, 
ce constituie metapsihologia. 


2.5. Metapsihologia din 1915 


Eseurile lui Freud („preliminarii la o metapsiholo- 
gie") constituie o magistrală redactare a principalelor 
probleme pe care le-a influenţat psihanaliza: pulsiu- 
nile, refularea, inconştientul, visele, doliul si melan- 
colia. Vom urmări aceste dezvoltări, în ordinea lor, 
înainte de a aborda modificările introduse de articolul 
„Un copil este bătut", din 1919, care completează 
aporturile din Introducere în psihanaliză, apărută în 
1917, ceea ce ne va permite să punem problema ima- 
ginarului şi a fantasmei. 


2.5.1. Pulsiuni şi destin al pulsiunilor 


Triebe und Triebschicksale propune de la bun înce- 
put pentru traducerea franceză o diferenţă faţă de 
Instinkt. Instinct, trebuintä, dispozitiv preformat si 
deja constituit, schemă a comportamentului moştenit, 
gata să-şi asume functionärile adaptate mediului 
natural". Din această serie omul posedă „suptul" 
pentru a se hrăni încă de la naştere. Astfel Trieb a 
fost tradus în franceză prin pulsion (pulsiune) datorită 
faptului că el vizează altceva: presiune, „sursă conti- 
nuă de stimuli endosomatici", diferită, conform lui 
Freud, de excitatiile provenite din afară. In 1915, 
Freud introduce termenul de Triebregung pe care 
Laplanche si Pontalis (traducători ai volumului 
Metapsychologie, în 1968) îl redau prin „mişcare pul- 
sională", termen utilizat de Freud pentru a desemna 
pulsiunea sub aspectul său dinamic, adică aşa cum se 

actualizează si se specifică într-o stimulare internă 
determinată (Voc., p. 234). Mişcare pulsională, stimuli 
endogeni, Trieb, Triebregung par a putea fi folosiţi 
într-un mod relativ echivalent. 

Pulsiunea se exersează ca o forță relativ constantă 
care acționează din interiorul corpului şi nu poate fi 
suprimată prin ,satisfactie". Pulsiunea este supusă 
principiilor plăcerii-neplăcerii, „care produc procesul 
de dominare a excitaţiilor" (Freud, Metapsychologie, 
1968, p. 17). Patru elemente sînt de luat în considerare: 
presiune, sursă, obiect, scop, pentru a defini pulsiunile. 
Presiunea este factorul motor, „suma forţei sau canti- 
tatea de cerinţă de travaliu pe care o reprezintă... orice 
pulsiune este o parte dintr-o activitate” (Ibid., p. 18). 
Scopul unei pulsiuni este întotdeauna satisfacția, care 
nu poate fi obţinută decît suprimînd starea de excitație 
a sursei pulsiunii (Ibid., p. 18). Uneori putem întâlni 
„inhibiţii referitoare la scop", sau progresia către scop 
nu este decît parţială. „Obiectul pulsiunii este acel 
lucru în care sau prin care pulsiunea îşi poate atinge 
scopul": obiect străin sau parte a corpului propriu; se 
pot întîlni „deplasări sau „fixaţii” în satisfacerea 
pulsiunilor. Sursa este „procesul somatic ce se locali- 
zează într-un organ — sau într-o parte a corpului — şi 
a cărui excitație este reprezentată în viaţa psihică de 
pulsiune" (/bid., p. 20). Factorul cantitativ este cel care 
introduce o diferenţă în calitativul pulsiunilor. 

Freud deja distinge aici „pulsiunile eului" si „pulsi- 
unile sexuale", de unde posibilele conflicte între 
revendicările sexuale şi cele ale eului. Destinul pulsi- 
contrar, întoarcerea asupra propriei persoane, refula- 
rea, sublimarea dacă satisfacția sau plăcerea de organ 
sînt imposibile. Destinul pulsiunilor apare în sensul 
de modalități de apărare împotriva pulsiunilor. Primele 

două conduc la inversiune, exemplu de întoarcere a 
iubirii în ură, începutul unui „masochism" şi al dina- 
mismelor aşa-zise de eşec, cu desfăşurarea modali- 
tätilor de a fi unde „bucuria şi durerea" sînt posibile, 
si unde se dezvoltă ,compasiunea" faţă de propria 
persoană, în ceea ce priveşte sublimarea, Freud s-a 
gîndit întotdeauna la un fel de deturnare transcen- 
dentă, prin mijlocirea activităților sociale, artistice, 
culturale. Vom reveni la aceasta. 


2.5.2. Refularea 


„Esenţa refulării nu constă decît în faptul de a 
îndepărta si a menţine la distanţă de conştient; refu- 
larea si inconştientul sînt corelative" (Ibid, p. 48). De 
unde fixarea care acţionează în inconştient. Dar al 
doilea stadiu al refulärii priveşte „refularea pro- 
priu-zisă; o refulare « ulterioară »: vom lua în consi- 
derare în aceeaşi măsură atracția pe care refulatul 
originar o exercită asupra a tot ceea ce poate ataşa 
legături. Se pare că tendinţa la refulare nu si-ar reali- 
za intenţia dacă aceste forţe nu ar acţiona împreună, 
dacă n-ar exista ceva deja refulat, care să fie în măsură 
să primească ceea ce este respins de către conştient" 
(Ibid., p. 49). Noţiunea de presiune spre înapoi, retro- 
gradă, se impune: refularea este o operaţie, un demers 
represiv în intra-inconstient, sau de la conştient spre 
inconştient. Ulterior noţiunea de ,,supraeu" va explica 
mai bine faptele. Ce este sigur e că reprezentarea refu- 
lată rămîne re-activă în inconştient: „Refularea lucrea- 
ză deci într-o manieră complet individuală: fiecare 
avorton al refulatului poate cunoaşte un destin special; 
ceva mai multă deformare sau ceva mai puţină si rezul- 
tatul se schimbă complet" (Ibid., pp. 51-52). „Refulatul 
exercită o presiune continuă în direcţia conştientului, 

care trebuie să fie echilibrată de o contra-presiune 
neîncetată. Mentinerea refulării presupune deci un 
consum constant de energie; a-l suprima înseamnă, din 
punct de vedere economic, o economie" (Ibid., p. 53). 
Dacă evitarea plăcerii poate implica refularea, forţele 
şi reprezentările refulate pot fi sursa punctiformă a unei 
„transpoziţii de energii psihice ale pulsiunilor în afecte 
şi mai ales în angoasä" (Ibid., p. 56). Mecanismele 
refulării nu pot fi înţelese decît dacă întoarcem simp- 
tomele înapoi către sursele lor, pentru a observa acolo 
formarea de „substitute" care, la rîndul lor, reproduc 
alte simptome... Ilustratiile isteriei de angoasă, ale 
isteriei de conversie, ale nevrozelor obsesionale si 
fobice arată punerea în funcțiune a acestor mecanisme 
de transformare a pulsiunilor refulate în suferinţe. 


2.5.3. Inconstientul 


Freud se declara satisfäcut de acest articol asupra 
inconştientului şi Jones observa că nu mai apăruse 
nimic la fel de important de la Die Traumdeutung. 
Trebuie luate în considerare şapte părţi, remarcînd că 
„orice refulat rămîne în mod necesar inconștient, dar 
dorim să precizăm de la bun început că refulatul nu 
acoperă tot inconştientul" (Ibid., p. 65). 

e Justificarea inconştientului 

Visele, actele ratate, lapsus-urile, simptomele clini- 
cii de psihopatologie au demonstrat pe larg că in- 
conştientul există. Procesele latente ale inconştientului 
(=Ics) răspund unor procese primare a căror realitate 
se dovedeşte evidentă de la sine pentru Freud. 


e Pluralitatea semnificatiilor termenului de inconştient 
şi punctul de vedere topic 

Topografia reprezentativă a straturilor les permite 
să ne gîndim că anumite elemente pot circula în inte- 

riorul lui les însuşi sau să treacă prin preconstient 
(Pcs), fără ca prin aceasta să fi atins totuşi conştientul 
(Cs). les cuprinde acte si procese. După Freud orice 
act trece prin două stări, între care se intercalează o 
cenzură: în prima fază actul este Iles; el poate să fie 
refulat de către cenzură, să rămînă inconştient, sau să 
atingă un fel de preconstiintä (Pcs), în fine, acest act 
poate să treacă în cel de-al doilea sistem: să devină 
Cs. Jocul cenzurii se desfăşoară în mod riguros, ca o 
interdicţie, acolo unde se regăsesc simultan ecourile 
conştiinţei morale si represiunile intra-psihice ale lui 
Ies însuşi si ale lui Pcs. Psihanaliza a putut fi numită 
psihologia abisurilor, în funcţie de topografia sau 
topica de distribuţie a actelor si proceselor (les, Pcs, 
Cs), dar şi în funcţie de dinamica sau mobilitatea 
proceselor inconştiente. „Suprimarea refulării nu in- 
tervine înainte ca, rezistentele o dată depăşite, repre- 
zentarea conştientă să nu fi intrat în legătură cu urmele 
mnezice inconstiente" (Ibid., p. 80). Amintirea 
inconştientă este legată de ceea ce a fost trăit, real sau 
în fantasmă. Freud precizează: „Faptul de a fi auzit 
sau a fi trăit ceva sînt două lucruri de natură psiho- 
logică complet diferită, chiar dacă ele au un conţinut 
identic” (Ibid., p. 81). 

e Sentimente inconstiente 

„O pulsiune nu poate deveni niciodată obiect al 
conştiinţei. Reprezentarea sa este singura în stare de 
acest lucru" (Ibid., p. 82). Emoţiile, afectele sînt supuse 
la presiunea refulärii; aceasta acţionează asupra 
mişcării pulsionale şi le împiedică să se transforme în 
afecte elaborate. Cele două sisteme les şi Cs luptă 
constant pentru a-si asigura primatul afectivității 
(afectivitatea reglatoare si emoţională în interiorul 
sinelui si afectivitatea motoare în exterior). Afectele 
refulate se încarcă de angoasă în măsura în care Cs şi 

Pcs nu primesc reprezentarea substitutivă adecvată. 
Ceea ce este cu atît mai adevărat cu cît refularea are 
ca scop separarea afectului de reprezentarea sa. 
Astfel, se constată că procesul afectului nu se dinami- 
zează în mod real decît dacă găseşte, prin mijlocirea 
reprezentărilor adecvate, o cale de exprimare în Cs. 

e Topică şi dinamică a refulării 

Refularea operează la limita dintre sistemele Les şi 
Pcs printr-o retragere de investire Pcs: conservarea 
investirii inconstiente cu posibilitatea unei reinvestiri 
les, ceea ce poate fi „deturnat”, deci generator de 
angoasă. Refularea este dublată de posibilitatea unei 
contra-investiri, „prin care sistemul Pcs se protejează 
de presiunea reprezentării inconstiente". Investirea 
retrasă reprezentării poate fi utilizată pentru contra-in- 
vestire. Astfel aspectele dinamic şi topic se comple- 
tează cu dispozitivul economic. Freud încearcă după 
aceea să descrie acţiunea refulării în trei nevroze de 
transfer cunoscute: isteria de angoasă, isteria de 
conversie şi nevroza obsesională. 


e Proprietăţile specifice ale sistemului les 

„în les nu există decît conţinuturi « investite » mai 
puternic sau mai putin puternic" (Ibid., p. 97). Mobili- 
tatea procesului este mare: efecte de deplasare şi de 
condensare, fluctuații ale investirilor proceselor pri- 
mare. Sistemul les nu cunoaşte timpul: aici stăpîneşte 
atemporalul, totul se joacă în prezent (şi se găseşte 
din această cauză mai degrabă spatializat). „Relaţia 
cu timpul este legată de travaliul sistemului Cs" 
(Ibid.). La aceasta Freud va adăuga în 1923 rolul 
cuvintelor. 

Procesele les nu au nici o legătură cu realitatea; 
ele scapă reglărilor şi cerinţelor plăcere-neplăcere. Iată 
cum rezumă Freud: „Absenţă a contradictiei, proces 

primar (mobilitate a investirilor), atemporalitate si 
substituire a realității exterioare prin realitatea psihică, 
iată trăsăturile majore ale lui Ies" (/bid., p. 98). Aceste 
procese se pot observa în vis, în lapsus... în nevroze. 
Sistemul Pcs demonstrează procese mai putin mobile: 
energia este aici uneori legată, uneori mai mobilă sau 
liberă; această ipoteză a lui Breuer este amintită aici 
de Freud, pentru a o reţine, întrucît nu este încă 
„depăşită" (inclusiv de invențiile ulterioare din 
1920-1923). 

e Raporturile dintre cele două sisteme 

„în măsura în care dorim să accedem la o concepție 
metafizică a lumii psihice, trebuie să învăţăm să ne 
emancipăm de importanţa acordată simptomului: fapt 
al fiinţei conştiente" (Ibid., p. 105). Schimburile dintre 
sistemele Cs şi les nu se reduc la refulare. les este un 
sistem viu, capabil să evolueze, care întreţine un nu- 
măr mare de relaţii cu Pes. Orice progres sau achiziţie 
în Cs spre un nivel superior de organizare antrenează 
apariţia unei noi cenzuri. „Modificarea spontană a 
Ics-ului de către Cs este un proces dificil si care se 
derulează lent" (Ibid., p. 108). în altă parte Freud 
atrage atenția asupra „fantasmelor inconstiente ele 
însele" care pot să rămînă aşa în pofida întregului Cs. 


e Recunoaşterea inconştientului 

Freud apelează aici la ceea ce numeşte o psiho- 
nevroză narcisică, mai exact, după propriii săi termeni, 
schizofrenia. Libidoul retras, în afara obiectului, 
contribuie la crearea unei stări „anobiectale primitive 
de narcisism". De unde derivă reprimarea realităţii, 
diminuarea transferurilor, tendinţa la apatie: limbajul, 
ataşat procesului primar, devine un „limbaj de organ". 
Ca si în cazul visului, cuvintele pot fi luate drept 
lucruri. Dar identitatea relaţiilor dintre cuvinte este 

cea care se impune asupra relaţiilor dintre lucruri, 
pentru a crea substitutiile şi echivalentele delirante. 
Abandonul investirilor obiectale, fuga de sine îi fac 
pe schizofrenici să trateze lucrurile concrete ca şi cum 
ar fi abstracte: ei trebuie să se declare mulţumiţi cu 
cuvinte în locul lucrurilor. 


2.5.4. Complement metapsihologie la teoria visului 


Starea de somn corespunde, pentru Freud, narci- 
sismului absolut asumat în regresie hipnotică. „De- 
săvîrşirea procesului visului constă în aceea că aici 
conţinutul gîndirii, transformat prin regresie şi rema- 
niat într-o fantasmă a dorinţei, devine conştient ca 
percepţie senzorială, suferind atunci elaborarea secun- 
dară la care este supus orice conţinut perceptiv. 
Spunem, aşadar, că dorinţa visului este halucinată şi 
îşi găseşte, sub formă de halucinație, credinţa în reali- 
tatea înfăptuirii sale" (Ibid., p. 137). Visul joacă acest 
rol dublu de a fi în acelaşi timp revelator al procesu- 
lui si realizator în înfăptuirea procesuală Ies. 

„Visul actualizează topica procesului refulării: în vis 
retragerea investirilor libidinale atinge toate sistemele; 
în nevrozele de transfer, este retrasă investirea Pcs; 
în schizofrenie, cea Ies; în amentia lui Meynert, cea 
Cs" (Ibid., p. 146). 


2.5.5. Doliu şi melancolie 


Freud este frapat de similitudinea dintre sentimen- 
tul ,normal" de doliu şi tabloul melancolic. Doar 
sentimentul stimei de sine nu este perturbat în afectul 
de doliu. Melancolia este o depresie cu retragere din 
lumea exterioară, incapacitate de a iubi, diminuarea 
sentimentelor de stimă (sau iubire) de sine, auto- 

reproşuri, apariţia ideilor de culpabilitate şi de pe- 
deapsă. Pierderea obiectului, distrugerea ataşamentu- 
lui sînt însoţite de o lipsă de stimă de sine accentuată: 
„Avem în mînă cheia tabloului clinic atunci cînd 
recunoaştem că autoreprosurile sînt reproşuri adresate 
unui obiect al iubirii, care sînt întoarse de la acesta 
către eul propriu" (Ibid., p. 156). 

Freud izolează aici ceea ce a devenit travaliul 
doliului; „proces intrapsihic, consecutiv pierderii 
unui obiect de ataşament, prin care subiectul reuşeşte, 
în mod progresiv, să se desprindă de acesta" (Voc., 
p. 448). Travaliul doliului constă în a ucide mortul, pe 
de o parte şi, pe de alta, în a reinvesti libidoul eului 
în stima de sine. 

Melancoliile (de inhibitie, anxioasă, delirantă...) 
şi/sau mania (atunci cînd aceasta este o consecinţă a 
doliului, prin mutație timică, însoţită de apariţia unei 
bucurii morbide paradoxale) ţin de acest travaliu al 
doliului printr-o pierdere (adevărată sau fantasmatică) 
a obiectului cu pierderea simultană a interesului pentru 
sine. „Aversiunea morală a bolnavului față de propriul 
său eu este cea care trece în prim-plan, înainte de 
etalarea altor defecte: infirmitate corporală, urîtenie, 
slăbiciune, inferioritate socială" (Metapsychologie, 
p. 155). Oare acest tablou corespunde într-adevăr unei 
„sărăciri de origine toxică în libidoul eului" (Ibid., 
p. 165), cum sugerează Freud? 


2.6. Fantasmare si fantasme originare 


Freud a pus înainte „realitatea " fantasmei si rolul 
travaliului de fantasmare, în articolul „Un copil este 
bătut" (1919), unde el expune cel mai bine acest 
travaliu de fantasmare la copil şi demonstrează astfel 
elaborarea (secundară) sau perlaborarea acestui 

univers subiectiv al fantasmărilor care se constituie 
într-un fel de „autolegendă" de care fiecare se agaţă, ca 
si cum ar fi cea mai bună si cea mai autentică realitate. 
După Laplanche-Pontalis, fantasma se defineşte ca: 

„Scenariu imaginar în care subiectul este prezent şi care 

simbolizează, într-o manieră mai mult sau mai puţin defor- 

mată de procesele de apărare, împlinirea unei dorințe şi, în 
ultimă instanţă, a unei dorinţe inconştiente. Fantasma se 
prezintă în modalităţi diverse: fantasme conştiente sau vise 
diurne, fantasme inconștiente precum cele descoperite de 
analiză ca structuri subiacente unui conţinut manifest, 

fantasme originare" (Voc., p. 154). 

Freud desemnează, sub numele de Phantasien, 
visele diurne, fictiunile de diferite feluri pe care su- 
biectul şi le „povesteşte" în starea de veghe (cf. Studii 
asupra isteriei, 1895). In Die Traumdeutung (1900), el 
asimilează fantasmele travaliului visului, unde ele 
facilitea/ă elaborarea secundară. Noţiunea unei „fan- 
tasme inconstiente" este evocată de Freud, ca un fel 
de reverie subliminală, preconstientä. în 1908, în arti- 
colul „Fantasme isterice şi relaţia lor cu bisexuali- 
tatea", Freud leagă fantasmele inconstiente de visele 
diurne, în simptomele de isterie. Aceste niveluri ale 
fantasmei: conştient, subliminal, inconştient, intră 
în joc în însăşi formarea subiectivitätii şi a vieţii psi- 
hice a oricărei persoane, pentru a juca un rol — după 
Freud — creator, elaborator al arhitecturii fie psihice, 
fie psihopatologice. 

în 1915, în Metapsihologie, Freud îşi îmbunătăţeşte 
perspectivele, fantasma devine „trecerea" între diferite 
sisteme psihice: fantasmele „sînt pe de o parte foarte 
organizate, noncontradictorii, folosindu-se de toate 
avantajele sistemului Cs, raţiunea noastră distingîn- 
du-le cu dificultate de formațiunile acestui sistem; ele 
sînl inconştiente şi incapabile să devină conştiente. 
Decisivă pentru destinul lor le este originea (inconşti- 

entâ). Pot fi comparate cu acei metişi ce seamănă în 
mare cu albii, dar a căror culoare de origine se tră- 
dează prin vreun semn frapant, ceea ce-i face să fie 
excluşi din societate, nebucurîndu-se de nici unul din 
privilegiile rezervate albilor” (cf. Voc., p. 156 şi 
Freud, Ibid., pp. 102-103). 

Fantasma se află în raport direct cu dorinţa (Wunsch- 
phantasie). Fantasmele subiacente sînt la originea 
conduitelor repetitive, a viselor, a realizărilor, a simp- 
tomelor. „Din această perspectivă, întreaga viaţă a 
subiectului se dovedeşte a fi modelată, aranjată, orga- 
nizată prin ceea ce s-ar putea numi, pentru a-i sublinia 
caracterul structurant, o fanstasmatică” (Voc., p. 157). 
în halucinatia fantasmatică, se pare că subiectul reela- 
borează el însuşi o întreagă secvenţă trecută cu re- 
manieri de limbaj intricate şi producerea de figuri ale 
sistemului inconştient: deplasări, condensări, returnări 
în contrariul său, proiecţie, negare... o întreagă regie 
a dorinţei care conţine si interdicția care îi este ataşată. 

Să încercăm să precizăm statutul fantasmei, cu 
ajutorul unor demersuri vizînd fantasmele speciale şi 
alte producţii asimilate. 

Fantasme originare: 

„Structuri fantasmatice tipice (viaţă intrauterină, scenă origi- 

nară, castrare, seducere) pe care psihanaliza le recunoaşte 

ca organizînd viaţa fantasmatică, oricare ar fi experienţele 
personale ale subiecţilor: universalitatea acestor fantasme 
se explică, după Freud, prin faptul că ar constitui un patri- 

moniu transmis filogenetic" (Voc., p. 158). 

Termenul de Urphantasien sau fantasme originare 
se leagă de cel de Urszenen sau scene originare, scene 
vizînd raportul sexual al părinţilor văzute de copii: 
traumatism adevărat sau re-imaginat, mascat în orice 


' Autorii se referă şi la articolul lor „Fantasme originaire, fantasme 
des origines, origine du fantasme", Leş Temps modernes, 1964 (n.a.). 

caz de fantasme şi reelaborat fără încetare ulterior. 
Freud adaugă la acestea seductia, „scenă reală sau 
fantasmatică în care subiectul (de obicei, un copil) 
suferă pasiv, din partea unei alte persoane (cel mai 
adesea un adult), avansuri şi manevre sexuale" (Voc., 
p. 387). Freud acordase o importanţă deosebită aces- 
tei teorii cam din 1895 pînă în 1897. El va continua 
să atribuie posibilelor scene de seducţie, reale (atingeri 
ale organelor genitale, dacă nu chiar veritabile jocuri 
sexuale) sau imaginare (dorinţe suscitate şi fantasme) 
o mare valoare psihogenă, fie în constituirea perso- 
nalităţii, fie în eventuala apariţie a simptomelor. 

După abandonarea teoriei primare a seducţiei, 
termenul de realitate psihică va fi „utilizat adesea de 
Freud pentru a desemna ceea ce, în psihismul subiec- 
tului, prezintă o coerenţă si o rezistență comparabile cu 
cele ale realităţii materiale: este vorba în primul rînd 
de dorinţa inconștientă si fantasmele conexe" (Voc., 
p. 346). Această realitate psihică a fantasmelor si a 
altor elemente ale psihismului îndeplineşte pentru 
Freud funcţia majoră în producţia nevrotică, întîlnim 
aici un punct în care fundamentările sale nu s-au 
schimbat prea mult, chiar dacă modalitățile de utili- 
zare au putut introduce cîteva aparente variante. 

Pînă a nu închide această secţiune, trebuie să citim 
cele două texte scrise de Freud în 1919, chiar înainte 
de introducerea unei schimbări radicale în teoretizarea 
sa despre pulsiuni, texte deosebit de importante, al 
căror titlu a fost tradus în mai multe feluri: „Ein Kind 
wird geschlagen" (,,Un copil este bătut")! şi „Das 
Unheimliche" (,,Stranietatea"). 


! Autorul se referă aici la diferenţe apărute între traducătorii 
francezi, intraductibile în limba română; textul original al parantezei 
este: „On bat un enfant" sau „Un enfant est battu", în funcţie de 
traducători (n.t.). 

Mai întîi, să menţionăm importanţa pe care Freud 
o atribuia romanului familial, ansamblu de fantasme 
prin care subiectul îşi închipuie o familie şi îşi descrie 
o filiatie. Freud a vorbit despre aceasta în 1887, apoi 
în 1909 publică un articol pe tema respectivă pe care 
Otto Rank îl integrează în lucrarea sa asupra Mitului 
naşterii eroului. Aceste fantasme construiesc adevărate 
deliruri de filiatie în care megalomania alimentează 
neîncetat trama narativă. La copil se regăsesc aceste 
fantasme, adesea sub formă negativă; îşi spune că este 
un copil găsit, eventual adoptat, şi neagă părinţilor săi 
autenticitatea parentală. Fie că provin din dorinţa de 
a-şi minimaliza părinţii sau de a-i exalta, fie că sînt o 
expresie a rivalitätii fraterne, aceste fantasme con- 
tribuie la construirea unui „roman", a unei naratiuni 
care trece de fantasmatic si cel mai adesea se amestecă 
prin cuvinte în restul raporturilor sociale. In articolul 
său „On bat un enfant"! Freud propune o geneză a 
fantasmei si, denuntînd existenţa „erorii, pune pe 
seama imaginarului toată greutatea proceselor ce se 
vor înlănţui de aici atît pe plan nevrotic, cît şi pe 
planul perversiunilor. Cei ce îi spun că „au fost bătuți" 
nu au fost bătuţi în realitate, dar îl acuză fantasmatic 
pe „tată" sau pe un substitut oarecare, institutorul, 
preotul, orice reprezentant posibil al puterii. Freud 
rezumă: „Fantasma de flagelare a fetitelor trece prin 
trei faze, dintre care cea dintii şi cea de-a treia persistă 


! Titlul francez al primei traduceri de H. Hoesli, apărută în 1933, 
în Revue frangaise de psychanalyse. De notat o a doua traducere de D. 
Guerineau: „Un enfant est battu", publicată în culegerea de articole 
intitulată Nevrose psychique et perversion din 1973 (titlul menţionat 
de autor în bibliografie este Nevrose, psychose et perversion — nt.) 
Freud ştia deja de multă vreme că pacienţii săi povesteau ,,istorioare": 
de ce aşteaptă anul 1919 pentru a dezvălui acest lucru, şi mai ales în 
sensul foarte precis vizînd denuntarea realităţii fantasmelor? (n.a.) 

în amintirea conştientă, cea de-a doua räminind in- 
conştientă. Cele două faze conştiente par a fi sadice, 
cea intermediară, faza inconştientă, fiind indubitabil 
de natură masochistă; conţinutul său: « a fi bătută de 
către tată ». Pe ea sînt fixate investirea libidinalä si 
conştiinţa culpabilităţii. Copilul bătut imaginar este în 
celelalte două faze întotdeauna diferit de subiect, în 
cea intermediară numai subiectul însuşi, în cea de-a 
treia, fază conştientă, de cele mai multe ori băieţii sînt 
cei bătuţi. Persoana care bate este la început tatăl, mai 
tîrziu unul din substitutii săi" (Revue frângaise de 
psychanalyse, 1933, p. 290). Astfel, alături de locali- 
zarea originii şi a puterilor fantasmelor, Freud avan- 
sează aici, fără a o înţelege perfect, ideea că aceste 
fantasfne provin dintr-un loc necunoscut încă — in- 
conştient deci —, dar anterior locului virtual al plăcerii. 

Freud îi scria lui Ferenczi în martie 1919: „Tocmai 
am terminat un articol de douăzeci şi sase de pagini 
despre geneza masochismului; titlul său este: « Un copil 
este bätut». Am să încep un al doilea sub misteriosul 
titlu « Dincolo de principiul plăcerii ». Nu ştiu ce 
anume m-a făcut dintr-o dată atît de productiv — pri- 
măvara aceasta deosebit de friguroasă sau regimul 
vegetarian" (cf. E. Jones, 1957, voi. III, p. 44). Arti- 
colul-cheie „Dincolo de principiul plăcerii" a fost deci 
scris în primăvara anului 1919 si publicat abia în 
1920. Intre prima ciornă si textul definitiv, Freud va 
scrie „Stranietatea", utilizînd o lucrare deja începută 
pe care a regăsit-o într-un sertar — tot după Jones; 
textul a apărut în „Imago" la sfîrşitul anului 1919 
(versiunea franceză în Essais de psychanalyse appli- 
quee, 1933, apoi 1971, Gallimard). 

„Stranietatea" este prezentată ca un eseu „estetic”. 
în realitate, acest studiu cuprinde mai multe pro- 
blematici. Una este în legătură directă cu viaţa lui 

Freud însuşi, credinţa sa în telepatie (a scris „Psihana- 
liză şi telepatie" în 1921, articol nepublicat, care va 
apărea abia în 1941). Lui Freud i se păruse că aude 
vocea logodnicei sale strigîndu-l de mai multe ori pe 
nume, în timpul sejurului său la Paris din 1886. 
Cealaltă este în legătură cu convingerile sale foarte 
puternice privind un inconştient ireductibil care, 
dincolo de toate aparențele si toate rationalizärile, 
predetermină absolut totul: convingerea că trecutul 
comandă viitorul si că prezentul nu este decît conse- 
cinta emoțiilor infantile este aici pe piedestalul cel mai 
înalt, în fine, pornind de la textul „Negustor de nisip" 
de E. T. A. Hoffmann, Freud demonstrează că fricile, 
temerile iraționale sînt o interminabilă compulsiune de 
repetiţie, care îşi are rădăcinile în refulat. Ipotezele 
referitoare la „dublura" personalităţii si credinţele 
privind fie „opusul său", fie „adevărata sa dublură" 
si-ar putea avea aici rădăcinile. Supranaturalul, super- 
stitia, magicul, straniul, ineditul se împletesc continuu 
în acest text foarte frumos. Familiarul si neaşteptatul 
au ca numitor comun ceea ce se ascunde în noi în 
maniera cea mai inconştientă si ceea ce niciodată 
n-atn avut răbdare să dezgropăm, fie în autoanaliză, 
fie chiar în cursul terapiei înseşi. Castrarea, moartea, 
boala, fantomele, demonismul, toate sentimentele de 
stranietate sînt trezite de returnarea refulatului. Freud 
anunţă deja ceea ce urmează să se înfrunte în lupta 
dintre Eros si Thanatos. 


2.7. Pulsiuni de viaţă, pulsiuni de moarte: 
„Dincolo de principiul plăcerii" (1920) 


în conformitate cu Jones, „în 1916, în plin război, 
Freud trebuie să fi simţit că a dat lumii tot ceea ce era 
în stare să dea si că nu îi mai rămînea mare lucru de 

făcut în afară de a-si trăi timpul care îi mai rămăsese 
de trăit — un răgaz de doi ani de care credea că mai 
dispune" (E. Jones, 1957, voi. III, p. 43). La sfîrşitul 
anului 1918, Freud îşi regăseşte moralul si începe 
redactarea articolelor „Un copil este bătut" şi „Din- 
colo de principiul plăcerii”. „A scris prima ciornă 
pentru acestea în două luni, hotărît să le revizuiască în 
timpul curei la Bad Gastein" (/bid., p. 44). „«Din- 
colo. .. » a fost scris în 1919, pe vremea cînd fiica (sa) 
Sophie era tînără şi înfloritoare. Moartea ei a survenit 
în 1920." („Scrisoare a lui Freud către Wittels", citată 
de Jones) (Ibid., p. 45). 

„Numeroase persoane, printre care multi analişti, 
au încruntat din sprîncene în faţa acestor idei noi, si 
o mai fac încă... Ideile revoluţionare avansate de 
Freud privind relaţia dintre viaţă şi moarte în formu- 
larea conceptului său de « instinct al morţii » erau nu 
numai profund filozofice, ci şi de natură înalt spe- 
culativä" (Ibid., p. 46). Jones îşi pune întrebări si 
avansează explicaţii pentru a încerca să înţeleagă coti- 
tura lui Freud. Acesta „se apropiase, ca niciodată 
înainte, de fenomenul de temut al morții. Au fost la 
mijloc... masacrele războiului, (frica de) moartea 
celor doi fii ai săi mult iubiţi... el aştepta... data 
prevăzută pentru propria sa moarte (în) februarie 
1918. Si, adaugă Jones, nu ar trebui să uităm că tema 
morții — frica de aceasta sau dorinţa de a muri — nu 
a încetat să-l preocupe pe Freud, pe cîte ştim, nici- 
odată" (Ibid.)... „Această carte este... singura lucrare 
a lui Freud care a fost acceptată cu rezervă de către 
discipolii săi. Astfel, de-a lungul celor aproximativ 
cincizeci de articole care au fost consacrate de atunci 
acestui subiect, notăm că, în timpul primului deceniu, 
doar jumătate dintre ele au susţinut teoria lui Freud, 
în timpul celui de-al doilea doar o treime, iar în ulti- 
mul absolut nici unul" (Jbid., p. 304). 

Freud însuşi, în 1925, ne avertizează asupra lu- 
crărilor din această perioadă: „Nu as vrea să las im- 
presia că în această ultimă perioadă de lucru aş fi 
întors spatele observaţiei pline de răbdare si că m-as 
fi abandonat în întregime speculaţiei... Am fost întot- 
deauna deschis pentru ideile lui G. H. Fechner si 
m-am sprijinit în unele puncte importante pe ideile 
acestui gînditor. Concordantele extinse dintre psihana- 
liză şi filozofia lui Schopenhauer — el nu a susţinut 
numai primatul afectivității şi importanţa preponde- 
rentă a sexualităţii, dar chiar a ghicit mecanismul 
refulării — nu se potrivesc cu ceea ce ştiu eu despre 
doctrina sa. L-am citit pe Schopenhauer foarte tîrziu. 
Pe Nietzsche, celălalt fdozof ale cărui intuitii si puncte 
de vedere coincid într-o măsură surprinzătoare cu 
rezultatele dobîndite cu mare caznă de către psihana- 
liză, l-am evitat multă vreme din această cauză; 
tineam deci mai putin la prioritate decît la a rămîne 
liber de orice influenţe" (Freud, Mă Vie et la psychana- 
lyse, 1925, p. 74). 

„Jenseits des Lustprinzip" = „Dincolo de princi- 
piul plăcerii" este conceput în şapte capitole. 


2.7.1. Principiul plăcerii 


„Teoria psihanalitică admite fără rezerve că evo- 
lutia proceselor psihice este condusă de principiul 
plăcerii" (S. Jankelevitch-Hesnard, p. 7)!. 

După ce a publicat Metapsihologie în 1915, pentru 
a situa procesele psihice Freud a ţinut cont de trei 
puncte de vedere: topic, dinamic, economic. Principiul 


! Cităm aici traducerea după S. Jankelevitch din 1920, revizuită de 
A. Hesnard în 1963, adăugînd, dacă se iveşte necesitatea, traducerea 
(b) de J. Laplanche si J.-B. Pontalis din 1981 (n.a.). 

plăcerii tinde să atenueze tensiunile dezagreabile şi 
apăsătoare. Neplăcerea corespunde creşterii energiei 
nelegate, plăcerea diminuării acestei energii. Princi- 
piul plăcerii se deduce din principiul constantei: 
tendinţa la stabilitate. „Sub influenţa instinctului de 
conservare a eului, principiul plăcerii se retrage şi 
cedează locul principiului realității..." (Ibid., p. 10). 
Refularea poate transforma unele posibilităţi de 
plăcere în sursă de neplăcere: „Este cert că orice 
senzaţie de neplăcere, de natură nevrotică, nu este în 
fond decît o plăcere care nu este resimțită ca atare” 
(Ibid., p. 12). 


2.7.2. Principiul plăcerii” şi nevroza traumatică,; 
principiul plăcerii şi jocul copiilor 


Freud nota că revenirea unor repetiţii în nevroza 
traumatică, vise şi coşmaruri, asigură revenirea 
angoasată a conţinutului accidental perturbator. Pe de 
altă parte, el îl observase pe nepotelul său, Ernst, prin 
1915, în timpul călătoriei sale la Hamburg; el expune 
revenirile în jocul copilului pe atunci în vîrstă de 18 
luni, care, cu ajutorul unei bobine, reda imaginea lui 
da şi nu (fort-da) înlocuind absenţa (-prezenta-) ma- 
mei sale. Freud nu menţionează că jocul se desfăşoară 
prin actualizarea însăşi a părinţilor, care, absenţi, sînt 
totuşi ,prezenti" pentru copil în fantasmările sale. 
Freud trage concluzia: „Caracterul dezagreabil al 
unui eveniment nu este incompatibil cu transformarea 
sa în obiect de joc, cu reproducerea sa scenică" 
(Ibid., p. 19). 


! Traducerea lui S. Jankele Vitch-Hesnard spune „Principe du 
plaisir", în timp ce Laplanche si Pontalis spun „de plaisir" (n.a.). 

2.7.3. Principiul plăcerii şi transferul afectiv 


Freud expune aici eficacitatea abreactiei: retrăirea 
trecutului ca şi cum el ar fi prezent si nu numai în 
amintire. Rezistentele care emană de la eu pot consti- 
tui baraje. Numai transferul activ între ieri şi azi 
permite această trecere ce face neplăcerea re-pre- 
zentabilă. Autorul conchide de aici că „există în viaţa 
psihică o tendinţă irezistibilă la reproducere, tendință 
ce se afirmă fără a ţine cont de principiul plăcerii, 
plasîndu-se deasupra acestuia" (Ibid., p. 27). Pentru 
Freud trebuie admisă „tendinţa la repetiţie, care 
apare ca fiind mai primitivă, mai elementară, mai 
impulsivă decît principiul aşa-zis al plăcerii, pe care 
ajunge de multe ori să îl eclipseze" (Ibid., p. 28, s.n.). 


2.7.4. Mecanismele de apărare împotriva excitațiilor 
exterioare şi a eșecului lor; tendinţa la repetiţie 


In cadrul sistemului P-C (perceptie-constiintä), 
procesele de excitație se nasc pentru conştiinţă acolo 
unde se opreşte urma mnezică. Ceea ce înseamnă că 
excitatia se atenuează oarecum devenind conştientă. 
Astfel, Freud îşi poate reaminti „că elementele 
sistemului conştient ar fi caracterizate de faptul că ele 
conţin exclusiv energie liberă, descărcîndu-se fără a 
avea de învins obstacole, fără tensiune sau presiune" 
(Ibid., p. 33). Prudent, Freud retrage această afirmaţie; 
el o lasă cel puţin în suspensie, întrucît „pentru un 
organism viu, protecţia împotriva excitaţiilor consti- 
tuie o sarcină aproape la fel de importantă ca recepţia 
excitatiilor" (Ibid., p. 34). Freud mai aminteşte că 
procesele inconştiente sînt atemporale. O protecţie 
împotriva excitatiilor din exterior este necesară pentru 
a evita tensiunile interne susceptibile de creştere a 

neplăcerii. De aici această posibilitate de a trata exci- 
tatiile interne ca si cum ar fi externe, ceea ce stă la 
originea mecanismelor psihopatologice ale proiecției. 
Freud numeşte „traumatice excitatiile exterioare sufi- 
cient de puternice pentru a sparge bariera reprezentată 
prin modalitatea de protecţie" (Ibid., p. 36). Totul 
depinde deci de modalitatea de protecţie împotriva 
excitaţiilor, principiul plăcerii fiind primul de scos din 
luptă. Astfel, „organismului nu îi mai rămîne decît o 
singură ieşire: să facă efortul de a stăpîni aceste 
excitatii, de a obţine mai întîi imobilizarea lor psihică, 
apoi descărcarea lor progresivă" (Ibid., p. 37). Freud 
va spune pe pagina următoare că nu cunoaştem nimic 
despre aceste procese de excitație. Totuşi, el crede că 
nevrozele traumatice survin atunci cînd barierele de 
apărare se prăbuşesc: este cazul fricilor terifiante ce 
survin în absenţa oricărei pregătiri. Visele sînt locul în 
care putem observa aceste tendinţe la repetiţie, unde 
angoasa revine pentru a fi, mereu mai mult şi mai 
pregnant, „angoasă!!. Este deci posibilă o perioadă 
preliminară în care plăcerea este absentă. Nevrozele 
de război, traumatismele înfricoşătoare arată functio- 
narea acestei repetiţii. 


2.7.5. Constringerea la repetiţie, obstacol la 
principiul plăcerii 


Repetitia nu cere permisiunea de a se repeta. Re- 
petiția simptomală, o dată intrată în joc, are tendinţa 
să rămînă si să revină în acelaşi loc. Este cazul 
oricărui proces psihopatologic. Aşa cum copilul nu 
oboseşte să tot resolicite acelaşi joc sau aceeaşi 
poveste, simptomul psihopatologic se repetă la infinit. 
Freud vede în aceasta un principiu al permanenţei, în 
care tot ceea ce trăieşte are tendinţa de a nu mai trăi, 

de a reveni la anorganic, la acea stare ce nu avea încă 
viaţă. „Putem spune: sfîrşitul către care tinde orice 
viaţă este moartea; şi invers: non-viul este anterior 
viului" ((Ibid., p. 48). Adäugind la acestea: „După 
părerea mea, evoluţia omului, aşa cum s-a desfăşurat 
ea pînă în prezent, nu necesită altă explicaţie faţă de 
cea a animalelor” (/bid., p. 53). Pentru Freud viaţa 
organică animală şi umană este condusă de regresie, 
de inertie. 


2.7.6. Dualism al instinctelor: instincte de viaţă 
şi instincte de moarte 


„Există o opoziţie clară între «instinctele eului » 
(traducerea Laplanche-Pontalis spune: « pulsiuni ale 
eului » = mai actual) si instinctele sexuale, primele 
tinzînd către moarte, cele din urmă spre prelungirea 
vieții" (Ibid., p. 55). Dar, după Freud, instinctele (sau 
pulsiunile) eului, „născute în ziua în care materia 
lipsită de viaţă a primit suflul vieţii, ar tinde către 
restabilirea stării de lipsä a vieţii”, în timp ce instinctele 
(sau pulsiunile) sexuale tind spre diferenţiere. Freud 
revine asupra organicului si vitalităţii, către „legea 
implacabilă a naturii" (/bid., p. 56). Toate citatele sale 
trimit textul la un biologism de dinainte de 1920. 
Pentru a înlocui libidoul concentrat asupra eului 
(=narcisism), ceea ce, în cele din urmă, înseamnă deja 
un libido organizat în eu, adică departe de biologic, un 
demers complex si dificil va deveni indispensabil. De 
aici şi această diferenţă între instincte de viaţă si 
instincte de moarte. 

Se impune o diferenţă topică, rezultat al conflictu- 
lui dintre eu si încărcătura libidinală a obiectelor. 
Pentru Freud, de acum înainte, punctul de ruptură 
trece prin opoziţia radicală: instincte de viață — instincte 

de moarte. Un masochism primai va învinge acest 
masochism secundar care nu era decît sadism inver- 
sat. Instinctele care intră în joc în conservarea vieţii îi 
par, în 1920, primordiale. Instinctul sexual va fi aceas- 
tă tendinţă eternă la repetiţie, pe care orice organici- 
tate o re-naste. Sexualitatea depinde, în ultimă instanţă, 
de ceea ce îi este anterior şi îi permite subzistenta, 
adică instinctul de moarte: totul este nemiscat înainte 
de a fi mişcător si totul revine la nemişcare. Mituri, 
istorie, scientism se întîlnesc aici pentru a justifica 
această returnare. Deci: teorie a unei regresii a in- 
stinctelor, a unei repetiții. Cu diferenţierea secundară 
între instinctele libidinale (dirijate spre eu) şi instinc- 
tele de distrugere. Instinctele de moarte implică pulsi- 
uni returnate contra eului şi instinctele de distrugere 
(destrudo), adică pulsiunile îndreptate către exterior, 
împotriva altcuiva. Să notăm că Freud nu foloseşte 
niciodată, în scris, termenul de Thanatos pentru a vorbi 
despre instinctele de moarte; îl folosea doar verbal. 


2.7.7. Principiul plăcerii şi instinctele de moarte 


Noţiunea de energii legate revine pentru a arăta că 
legătura este menită să permită şi să întărească prin- 
cipiul plăcerii (Ibid., p. 79). „Procesele nelegate, adică 
primare, sînt capabile să genereze, atît de partea 
plăcerii cît şi de partea neplăcerii, senzaţii mult mai 
puternice decît cele generate de procesele legate, 
secundare” (Ibid.). Această tensiune primitivă, în 
acţiune atît pentru procesele primare cît şi pentru cele 
secundare, este un instinct complet diferit, cel pe care 
Freud îl asimilează instinctului de moarte: tot ceea ce 
conduce într-acolo de unde venim, spre neant. După 
acest rezumat la textul lui Freud, să consemnăm aceste 
definiţii, conform termenilor înşişi din Vocabularul... 
de Laplanche-Pontalis: 

Compulsie la repetiţie: „La nivelul psihopatologiei 
concrete, proces incoercibil si de origine inconştientă, prin 
care subiectul se plasează activ în situaţii neplăcute, re- 
petînd astfel experienţe vechi, fără a-şi aminti de prototipul 
lor; dimpotrivă, subiectul are impresia foarte puternică [sici 
că este vorba de ceva pe deplin motivat în actualitate”. „La 
nivelul elaborării teoretice pe care i-o dă Freud compulsia 
la repetiţie este considerată un factor autonom, ireductibil 
în ultimă analiză la o dinamică conflictuală axată doar pe 
jocul principiului plăcerii si al principiului realităţii. Ea este 
pusă esenţial în legătură cu caracterul cel mai general al pul- 
siunilor, si anume caracterul lor conservator" (Voc., p. 94). 
La aceste definiţii se adaugă diferite comentarii: 
„Noţiunea de compulsie se află în centrul eseului 
« Dincolo de principiul plăcerii » (« Jenseits des Lust- 
prinzip », 1920), în care Freud repune în discuţie 
conceptele fundamentale ale teoriei sale"... „Este 
evident că psihanaliza s-a confruntat încă de la început 
cu fenomenele repetitiei" (simptome ale riturilor obse- 
sionale, refulatul care încearcă să se întoarcă sub 
forma viselor, a simptomelor, a traducerii în act, 
repetițiile transferentiale din cadrul curei...). „Punînd 
pe primul plan, în « Dincolo de principiul plăcerii », 
noţiunea de compulsie la repetiţie, invocată încă din 
« Rememorare, repetiţie şi perlaborare » (« Erinnern, 
Wiederholen und Durcharbeiten », 1914), Freud re- 
grupează un anumit număr de fapte de repetiţie si iden- 
tifică altele, în care repetiţia se află în prim-planul 
tabloului clinic (nevroza de destin şi nevroza trau- 
matică, de pildă). Aceste fapte îi par ca neccsitind o 
nouă analiză teoretică."... „în /nhibitie, simptom şi 
angoasă (Hemmung, Symptom und Angst, 1926), Freud 
vede în compulsia la repetiţie modelul rezistenţei 
proprii inconştientului... atracţia prototipurilor incon- 
ştiente asupra procesului pulsional refulat” (/bid., 
pp. 94-96). 

Pulsiuni de moarte (Todestriebe): „în cadrul ultimei teorii 
freudiene a pulsiunilor desemnează o categorie fundamen- 
tală de pulsiuni care se opun pulsiunilor de viaţă şi care 
tind la reducerea completă a tensiunilor, adică la reducerea 
fiinţei vii la starea anorganică, îndreptate mai întîi spre 
exterior şi tinzînd la autodistrugere, pulsiunile de moarte 
sînt secundar dirijate spre exterior, manifestîndu-se în acest 
caz sub forma pulsiunii agresive sau de distrugere” (fbid., 
pp. 332-333). 


Pulsiune de distrugere (Destruktiontrieb): „Termen folosit 
de Freud pentru a desemna pulsiunile de moarte dintr-o 
perspectivă apropiată de experienţa biologică şi psiho- 
logică. .. pulsiune de moarte în măsura în care ea este orien- 
tată spre lumea exterioară. 


în acest sens specific, Freud foloseşte şi termenul pulsiune 
agresivă (Agressiontrieb)" (Ibid., pp. 324-325). 


Trebuie să precizăm că pulsiunile de autoconservare 
„desemnează ansamblu] nevoilor legate de funcţiile corpo- 
rale necesare conservării vieţii individului şi al cărui 
prototip îl constituie foamea. Pulsiunile de autoconservare 
sînt opuse de Freud pulsiunilor sexuale în cadrul primei 
sale teorii a pulsiunilor" (/bid., p. 330). 


Pulsiuni de viaţă „Categorie mare de pulsiuni, pe care 
Freud, în ultima sa teorie, le opune pulsiunilor de moarte. 
Ele tind spre constituirea şi menţinerea unor unităţi din ce 
în ce mai mari. Pulsiunile de viaţă, desemnate si prin 
termenul Eros, cuprind nu numai pulsiunile sexuale pro- 
priu-zise, dar şi pulsiunile de autoconservare" (Ibid., p. 338). 


Mai sînt două noţiuni de precizat: 


Principiul constantei (Konstanzprinzip): Principiu enunțat 
de Freud conform căruia aparatul psihic tinde să menţină 
la un nivel cît mai scăzut, sau cel puţin cît mai constant cu 
putinţă, cantitatea de excitație pe care o conţine. Constanţa 
este obţinută pe de o parte prin descărcarea energiei deja 
existente, iar pe de altă parte, prin evitarea a ceea ce ar 
putea creşte cantitatea de excitație şi apărarea împotriva 
acestei creşteri" (fbid.. p. 290). 

Autorii precizează că acest principiu a fost formu- 
lat într-adevăr în „Dincolo de principiul plăcerii", deci 
abia în 1920. Nu se poate totuşi evita o doză de echi- 
voc, întrucît „tendinţa la reducerea absolută si tendința 
de constantä sînt considerate ca echivalente" (Jbid., 
p. 293). „Cu toate acestea - adaugă autorii - tendinţa 
spre zero, sub numele de « principiul Nirvana » este 
considerată ca fundamentală, celelalte principii nefiind 
decît modificări ale acesteia" (Ibid., p. 293). 

Principiul Nirvana (Nirwanaprinzip): „Termen propus de 

Barbara Low si reluat de Freud pentru a desemna tendinţa 

aparatului psihic de a reduce la zero sau măcar de a reduce 

cît mai mult posibil orice cantitate de excitație de origine 

externă sau internă” (Ibid., p. 297). 

Acest termen de „Nirvana", de origine budistă, 
transmis de Schopenhauer, este reluat în „Problemati- 
ca economică a masochismului" (1924). Extinctia 
dorinţei umane, topirea individualitätii, pacea, feri- 
cirea perfectă, toate aceste sensuri care îi sînt ataşate 
în India, nu sînt reluate integral de Freud, care îl 
foloseşte mai degrabă în acest sens limitat de „ten- 
dintä internă la reductie, la constantä, la suprimarea 
tensiunii de excitație internă" (1920). 

Punînd ipoteza „pulsiunii de moarte", Freud a 
admis de asemenea un: 

Masochism primar: „Stare în care pulsiunea de moarte 

este încă dirijată asupra subiectului însuşi, dar legată de 

libido şi unită cu acesta. Acest masochism este numit 
primar pentru că nu succedă unei perioade în care agresivi- 
tatea este orientată către exterior si, de asemenea, pentru că 
se opune unui masochism secundar, definit prin returnarea 
sadismului contra propriei persoane şi adăugîndu-se 

masochismului primar" (Ibid., pp. 227-228). 

Ansamblul acestor noţiuni noi urmează să se 
sistematizeze în Cea de-a doua topică si, reluînd 

problema economică a masochismului, în textele 
produse de Freud în 1923 si 1924. 


2.8. „Eul şi Sinele" (1923) 


După „Dincolo de principiul plăcerii" din 1920, 
Freud publică în 1923 „Eul şi Sinele" (Das Ich unei 
das Es). în paralel, el a publicat „Psihologia multi- 
milor si analiza eului" (1921) si „Despre cîteva meca- 
nisme în gelozie, paranoia si homosexualitate” (1922). 

Trei instanţe sînt diferenţiate de acum înainte: 
Sinele, Eul, Supraeul. Eseul, reluat în Essais de psyah- 
analyse (ed. 1963 citată), este conceput în cinci părți. 


2.8.1. Constiinfa si inconştientul 


Freud reaminteşte separarea conştient-inconştient, 
unde dinamismul latent al psihismului se distribuie în 
straturi (preconstient, inconştient), în funcţie de trava- 
liul refulării. Această forţă care produce refularea, 
Freud o numeşte rezistenţă, ea fiind întîlnitâ în acest 
fel în timpul curei psihanalitice. Freud admite că eul 
coerent diferă de elementele disparate, fragmentare, 
refulate; şi că inconştientul şi refulatul nu se suprapun 
total. „Ne găsim aici în faţa necesităţii de a admite 
existenţa unui al treilea inconştient, nerefulat; mărtu- 
risim însă că, tocmai din acest motiv, caracterul de 
inconştient îşi pierde pentru noi orice semnificație 
precisă" (Essais de psychanalyse, trad. Jankelevitch- 
Hesnard, 1963, p. 185). 


2.8.2. Eul si Sinele 


Avem nevoie de o reprezentare spatialä a faptelor 
psihice. Imaginile sînt urme mnezice deja învechite, 

un fel de gîndire vizuală primară. Freud remarca deci 
că reprezentările verbale sînt indispensabile pentru a 
face ca inconştientul cel mai profund să acceadă la 
preconştient şi la conştient. O gîndire verbală va fi 
atunci posibilă şi analizabilă: de asemenea, exprima- 
bilă prin asociaţiile de cuvinte în cadrul curei. Eul este 
tot inconştient, dar el se formează pornind de la 
sistemul P = percepţie, care constituie pentru el un fel 
de nucleu. Șinele, dimpotrivă, corespunde cu ceea ce 
este mult mai ascuns, adică pre-perceptiv. „Aşa încît 
pentru noi un individ se compune dintr-un sine psihic, 
necunoscut si inconștient, peste care se suprapune eul 
superficial, emanînd din sistemul P ca nucleu" (Ibid., 
p. 192). Dar, adaugă Freud, „între eu şi sine nu există 
o separare tranşantă, mai ales la partea inferioară a ce- 
lui dintii, unde ele tind să se confunde" (/bid., p. 192). 
Este uşor de constatat că eul este o parte a sinelui ce 
a cunoscut unele schimbări sub influenţa lumii exte- 
rioare şi prin intermediul constiintei-perceptie" (Ibid., 
p. 193). Aşa încît în noi totul poate fi inconştient: ceea 
ce se află mai în străfunduri, dar si ceea ce se află mai 
la suprafaţă. Noţiunea de rezistenţă, de sentimente de 
culpabilitate, de scrupule inconștiente devine evidentă 
pentru Freud. 


2.8.3. Eul, Supraeul şi idealul eului 


Freud rămîne fidel nucleului eului, constituit de 
sistemul constiintä-perceptie. Dimpotrivă, refulatul, 
împreună cu sentimentele inconştiente de culpabili- 
tate vor constitui o parte deosebită: supraeul pe care 
Freud îl asimilează aici idealului eului. Este vizată 
astfel o relaţie de identificare cu tatăl din preistoria 
personală, al cărui depozitar ar fi supraeul (inconşti- 
ent). Supraeul este tot o formaţiune primitivă, care la 

rîndul său reglează opţiunile sinelui, menţinînd aici 
caracterele reziduale ale fatälui, în ceea ce este dincolo 
de faza oedipianä. Freud o spune în mod expres: „Eul 
ideal reprezintă astfel moştenirea complexului Oedip 
si deci expresia celor mai puternice tendinţe, a celor mai 
importante destine libidinale ale sinelui. Prin inter- 
mediul său, eul s-a făcut stăpîn peste complexul Oedip 
si în acelaşi timp si-a supus sinele" (Ibid., p. 206). 
Supraeul este plasat implicit în latura cea mai inte- 
rioară, cea mai inconştientă, sursă de reglare, introiec- 
tată foarte devreme în timpul ontogenezei. Si poate, 
gîndeşte Freud, chiar al filogenezei sau al evoluţiei 
speciei umane, întrucît el leagă apariţia supraeului de 
experienţele tribale care au dat naştere rotemismului. 
Să reținem că eul nu este decît o parte a sinelui, ce a 
suferit o diferențiere specifică şi că eul ideal sau 
supraeul rămîne în bună parte inconştient. 


2.8.4. Cele două feluri de instincte 


Dacă Eros, pulsiunile sexuale tind să complice 
viaţa (sau cel puţin să o facă mai complexă), implicînd 
la nevoie instinctele de autoconservare, pulsiunea de 
moarte are drept funcţie să ducă organicul spre anor- 
ganic. Sinele, concept rnai vast decît cel al vechiului 
inconştient, implică în organicitatea sa profundă reuni- 
unea sincretică (legată confuz) între cele două pulsi- 
uni fundamentale de viaţă si de moarte. Pentru a pune 
în relaţie cele trei instanţe: eu, sine, supraeu, i-a fost 
necesar lui Freud un efort de analogie cu jocul urii si 
al iubirii, ceea ce i-a permis să ajungă la o ipoteză. 
Această ipoteză (şi el insistă mult asupra faptului că 
ea este complet lipsită de baze clinice) constă în 
considerarea unui libido desexualizat provenind din 
rezerva de libido narcisic ce investeşte eul. Această 

energie indiferentă animă şinele si eul; ea este pasibilă 
de deplasări ce lucrează în serviciul principiului 
plăcerii, ,prevenindu-i opririle şi stagnările si 
facilitîndu-i descärcärile" (Ibid., p. 216). Libido 
desexualizat, care este şi un libido sublimat, sugerează 
Freud, permitind astfel să se urmărească o anume 
unificare a eului. Putem asista la o transformare a 
libidoului sinelui în libido al eului, care, renuntînd la 
scopurile sexuale, să se desexualizeze simultan. Ceea 
ce permite relevarea ideii unui narcisism secundar al 
eului, pornind de la energiile sustrase obiectelor (oare- 
cum dezinvestite). Freud concepe, în acest text, o 
alianţă între eu şi sine pentru a contribui la desexu- 
alizarea libidoului; şi la sublimarea acestuia (poate). 


2.8.5. Stările de dependenţă ale eului 


Instanţa supraeului rămîne în contact cu şinele. Eul 
se formează în travaliul său de identificări succesive 
si chiar aceste identificări se constituie în supraeu: 
„Aşa cum copilul se vede constrîns să-si asculte 
părinţii, eul se supune imperativului categoric al 
supraeului” (Ibid., p. 221). Supraeul emite influenţe 
ce pot fi ignorate de eu: rezistentele, simptomele, 
boala, obsesiile, tot atîtea ocazii pentru Freud de a 
reaminti realitatea acestor intrapresiuni. Aşa încît 
poate face această afirmaţie: „Psihanaliza este un 
procedeu care facilitează eului cucerirea progresivă a 
sinelui" (Ibid., p. 230), considerînd sarcinile de identi- 
ficare şi de sublimare ca dobîndite. Astfel, eul, depen- 
dent de sine, dar şi de supraeu, va avea de îndeplinit 
munca de autocreatie pe două fronturi. Amenintärile 
cu castrarea şi angoasa de castrare (a cărei formă 
minoră ar fi scrupulele conştiinţei morale, angoasante 
într-un grad mai mic) se leagă de această ameninţare 

a ceva ce se situează mai departe: pulsiunea de 
moarte. „Cred că angoasa de moarte se derulează între 
eu si supraeu" (Ibid., p. 232). Freud încheie astfel 
parcursul ipotezei sale: supraeul inconştient reglează 
eul printr-o desexualizare maximală, susceptibilă a-i 
favoriza luarea în stăpînire a sinelui. 

Putem relua definițiile acestor instanţe în termi- 
nologia Vocabularului Laplanche-Pontalis pentru a 
armoniza această problemă delicată a traducerii. 


Sine: „Una din cele trei instanţe descrise de Freud în cea 
de-a doua sa teorie [sic] despre aparatul psihic. Sinele 
constituie polul pulsional al personalităţii: conținuturile 
sale, expresii psihice ale pulsiunilor, sînt inconstiente: 
unele moştenite şi înnăscute, altele refulate şi dobîndite. 
Din punct de vedere economic, şinele este pentru Freud 
rezervorul principal al energiei psihice; din punct de vedere 
dinamic, el intră în conflict cu eul şi supraeul, care, din 
punct de vedere genetic, reprezintă diferentierile sale" 
(Voc., p. 402). 


Eu: „Instanță pe care Freud, în a doua sa teorie a aparatu- 
lui psihic, o deosebeşte de sine şi de supraeu. Din punct de 
vedere topic, eul se află într-o relaţie de dependenţă atît 
faţă de revendicările sinelui, cît şi faţă de exigenţele 
realităţii. Deşi se afirmă ca mediator, reprezentant al intere- 
selor totalitätii persoanei, autonomia sa este cu totul rela- 
tivă. Din punct de vedere dinamic, eul reprezintă în primul 
rînd conflictul nevrotic, polul defensiv al personalităţii; el 
pune în joc o serie de mecanisme de apărare, care sînt moti- 
vate prin percepţia unui afect neplăcut (angoasă-semnal). 
Din punct de vedere economic, eul apare ca un factor de 
legare a proceselor psihice; dar, în operaţiile defensive, 
tentativele de legare a energiei pulsionale sînt contaminate 
prin caracteristicile specifice procesului primar, ele capătă 
un aspect compulsiv, repetitiv, dereal" (Voc., p. 136). 


Dar autorii, care tin cont de ansamblul scrierilor lui 
Freud şi de teoretizările secundare, adaugă (ceea ce 
ne va permite să avem o vedere de ansamblu): 


FREUD ŞI FREUDISMUL 87 


„Teoria psihanalitică încearcă să explice geneza eului în 
două registre relativ eterogene, fie considerîndu-l un aparat 
adaptativ diferențiat din cadrul sinelui în contact cu lumea 
exterioară, fie definindu-l ca produs al identificărilor care 
conduc la formarea înăuntrul persoanei a unui obiect de 
iubire investit către sine. In raport cu prima teorie a apara- 
tului psihic, eul este mai cuprinzător decît sistemul pre- 
conştient-conştient prin faptul că operaţiile defensive sînt 
în mare parte inconştiente. Dintr-o perspectivă istorică, 
conceptul topic de eu este rezultatul unei noţiuni prezente 
în mod constant la Freud, încă de la începuturile operei 
sale" (Ibid.,pp. 136-137). 


înţelegem că în mod special poziţia eului a putut să fi 
creat dispute: tot atîtea puncte de origine a diferi- 
telor curente psihanalitice despre care vom avea o 
privire generală în capitolul al cincilea, al cărui discurs 
priveşte „Ego-psihanalizele" si „Psihanalizele eului". 
Supraeu (Uber-lch): „Una din instanţele personalităţii 
descrisă de Freud în cadrul celei de-a doua teorii asupra 
aparatului psihic: rolul său este echivalent cu cel al unui 
judecător sau cenzor în raport cu eul. După Freud, con- 
ştiinţa morală, autoobservarea, formarea idealurilor sînt 
funcţii ale supraeului. în mod clasic, supraeul este definit ca 
moştenitorul complexului Oedip; el se constituie prin 
interiorizarea exigențelor si interdictilor parentale" (Ibid., p. 
423). 


Idealul eului (Ichideal) este o instanţă apropiată de supraeu: 
„rezultă din convergenta narcisismului (idealizarea eului) şi 
a identificării cu părinţii, cu substitutii lor şi cu idealurile 
colective. Ca instanţă diferențiată, idealul eului constituie 
un model căruia subiectul încearcă să i se conformeze (Ibid., 
p. 180). Autorii subliniază că, în „Eul şi şinele", „idealul 
eului şi supraeul apar ca sinonime". 


Eul ideal (/dealich): „Formaţiune intrapsihică pe care 
anumiţi autori, diferentiind-o de idealul eului, o definesc 
drept un ideal de atotputernicie narcisică, creat după mo- 
delul narcisismului infantil'"(Ibid., p. 148). 

Ansamblul acestor formaţii apărute o dată cu textul 
din 1923 „Eul si şinele" constituie Cea de-a doua 
topică. 

în 11.3.4. „Şinele între două topici” vom analiza 
funcţionarea critică a celor două sisteme!. 


2.9. Dezvoltări teoretice din 1923 pînă în 1929 


Freud n-a încetat să scrie decît la moartea sa. 
Ultimul său text teoretic, apărut postum în 1940, a 
fost terminat chiar în 1939. Este vorba de Compendiu 
de psihanaliză. Vom reţine aici doar lucrurile noi, 
abordate în D ie Verneinung (1925), în Inhibiţie, simp- 
tom şi angoasă, în Continuare la prelegerile introduc- 
tive în psihanaliză si în fine în sus-numitul Compendiu. 


2.9.1. Die Verneinung: Negarea (1925) 


Vocabularul preferă termenul Denegare: „Procedeu prin 
care subiectul formulează dorinţe, gînduri, sentimente, pînă 
atunci refulate, dar continuă să se apere de ele, negînd că i- 

ar aparţine" (Voc., p. 112). 

Se impune o primă separare faţă de vocabula fo- 
losită de Freud: Verleugnung, adică negare a realităţii, 
ceea ce traducătorii englezi au numit ,,disavowal", 
dezavuare. Negarea realităţii este înainte de orice 
refuzul de a accepta realitatea aşa cum este, la nivelul 
percepţiei înseşi. Această negare este înainte de toate 
refuzul de a recunoaşte o realitate exterioară, o 
modalitate de apărare pentru a îndepărta percepţia 


' Avem două versiuni în franceză pentru Das Ich und das Es: versi- 
unea lui S. Jankele'vitch, revăzută de A. Hesnard şi apărută în Essais 
de psychanalyse, „P. B. Payot", nr. 44, Paris, 1963. Versiunea lui 
Jean Laplanche, apărută în 1981, „P. B. Payot", nr. 44, înlocuieşte de 
acum înainte prima traducere în aceeaşi Essais de psychanalyse (n.a.). 

traumatizantă. Originea sa, după Freud, provine din 
această necesitate de a nega absenţa penisului la fe- 
meie. „Castrarea feminină" este o achiziţie teoretică 
pentru Freud, bazată pe „diferenţa anatomică dintre 
sexe". Negarea realităţii va putea ajunge pînă la un 
clivaj al eului, aspect psihopatologic asupra căruia 
vom mai reveni. 

Dacă în „Negare" (a realităţii) refuzul de a admite 
exogenul este vădit, în Denegare rezistenţa este mai 
curînd intrapsihică. Observațiile sînt aduse de pacienţi 
în cursul psihanalizei atunci cînd refuză să admită 
necesitatea de a-şi actualiza trecutul şi amintirile. 
Atunci cînd conştientizarea pacientului devine pre- 
santă, intervine refuzul sau denegarea pentru a arunca 
înapoi ceea ce cheamă la re-prezentare. 

Freud crede că Denegarea este şi un mijloc de a 
insista asupra importanţei refulatului, de a solicita o 
intervenţie eventuală a analistului. Denegarea ar căuta, 
prin această cale deturnată, să transgreseze Refularea. 
Avem deci un indiciu, care se adresează deja, pe dea- 
supra refulatului superficial, nucleului dur al refula- 
tului însuşi. 


2.9.2. Inhibitie, simptom şi angoasă (1926) 


în 1926 Freud revine asupra teoriei libidoului. El 
încearcă să integreze concluziile ultimilor ani, ale 
celor scrise în 1920 si 1923, dar si să ţină cont de cri- 
ticile sau devierile formulate. Deşi Freud nu o spune 
explicit, conţinutul textului său face permanent aluzie 
la aceasta. Este, poate, motivul acestei cărți de mici 
dimensiuni, concepută într-un mod mai puţin clar şi 
totodată mai puţin monolitic: un moment în care apare 
discontinuitatea demersului său. 


90 FREUD ŞI PSIHANALIZELE 


Inhibitie: limitare a funcţiilor obişnuite. Freud o 
semnalează pentru funcțiile sexuale, alimentare, mo- 
trice (mers), muncă. El scrie: „Eul renunţă la acele 
funcții ce depind de el, pentru a nu trebui să între- 
prindă o nouă refulare, deci pentru a evita un conflict 
cu şinele. Şi Freud adaugă: Eul renunţă aici la aceste 
activități pentru a nu intra în conflict cu supraeuT" 
(Inhibition, Symptome et Angoisse, 1926, p. 5). Inhibitile 
sînt limitări ale funcțiilor eului, acceptate din precauţie 
sau suportate în urma unei sărăciri a energiei psihice" 
(Ibid., p. 6). 

„Simptomul ar fi semnul unei pulsiuni instinctuale 
rămase nesatisfăcute şi substitutul satisfacerii ei adec- 
vate" (Ibid., p. 7). Transformarea afectelor se efec- 
tuează în urma refulării. Freud reaminteşte că multe 
stări afective sînt încorporate vieţii psihice ca nişte 
reziduuri ale unor evenimente traumatice foarte ar- 
haice. In acest fel se amorsează acceptarea a ceea ce 
este colectiv, preindividual: aceste noţiuni de incon- 
ştient colectiv (Jung) şi de traumatism al naşterii 
(Rank), totuşi niciodată explicit admise. 

Refulärile pot fi primitive sau secundare. Este 
vorba tot de o forţă prezentă retroactivă, care conţine, 
care împiedică. Refulările intervin atunci cînd pre- 
siunea intelectuală indezirabilă se manifestă, atunci 
cînd ea ţisneşte din propriul său interior, sau cînd 
provine dintr-o sursă externă. De fiecare dată, „simp- 
tomul îşi trage consistenţa din conţinutul presiunii 
intelectuale împiedicată de refulare” (Ibid., p. 12). 
Simptomul este înlocuirea: o ultimă soluţie, „înlocuire 
demnă de milă, deplasată si inhibată, si în care este 
imposibil să mai recunosti vreo satisfacţie" (Ibid., 
p. 12). Dar „simptomul este însărcinat, încet-încet, să 
reprezinte interese importante, el devine un element 
de autoapărare, îşi întăreşte legăturile cu eul şi îi 

devine indispensabil" (Ibid., p. 17). Eul, să ne amin- 
tim, este o organizare care se scufundă de asemenea 
în sine, dar a cărui energie este desexualizată! (Ibid., 
p. 18). Freud aduce noţiunea de „beneficiu secundar 
al nevrozei", ceea ce favorizează tendinţa eului de a 
încorpora simptomul, a-i întări fixarea, a trage foloase 
de pe urma lui. Eul se foloseşte de două procedee: 
conservarea simptomului si procedeul opus, combate- 
rea lui, în însăşi prelungirea refulării. 

Angoasa este abordată în noua analiză a fobiilor 
„micului Hans", caz studiat în 1909 (publicat cu cele 
Cinci psihanalize). Fobia lui Hans, frica lui de a nu fi 
muşcat de cal, este un simptom, substitut al unei frici 
inconstiente de tatăl său. Tatăl este înlocuit de către 
cal: această deplasare face „simptomul". Dacă ar fi vor- 
ba doar de temeri directe în faţa animalului, acestea ar 
fi „temeri" emoţionale, nimic mai mult. Substitui- 
rea + deplasarea impun realitatea simptomului nevrotic. 
Agresiunea sadică presupusă de Freud (consecinţă a 
complexului oedipian) suportă o refulare dublată de o 
regresie, de unde acest simptom: micul Hans nu poate 
suporta vederea cailor. Aceştia declanşează la el o 
angoasă de castrare. Angoasa, ameninţarea sînt cele 
care declanşează refularea şi nu invers, precizează 
Freud, care modifică aici procesul explicativ. Astfel, 
în fobii, spune Freud, angoasa este o angoasă a eului, 
care se manifestă în eu, care nu se iveste din refulare, 
ci „provoacă refularea" (Ibid., p. 31). 

Angoasa necesită dezvoltări mai ample. In isteria 
de conversie adevărată nu apare nici o angoasă, in- 
vestirile se supun unor procese care „convertesc" 
perfect pulsiunile libere: contracturi, dureri, paralizii, 


! Aici Freud admite un libido desexualizat, ceea ce nu acceptase 
din partea lui Jung, în 1913 (n.a.). 

atacuri convulsive... care au toată aparenţa organi- 
cităţii. Conversia este obscură, foarte profundă, non- 
vizibilă. 

în nevrozele obsesionale vom găsi fie simptome de 
înlocuire sub deghizarea lor simbolică, fie interdicții, 
măsuri de ordin negativ: pedepse, precautii, aşa încît 
să fie diminuată anxietatea latentă. Dar, precizează 
Freud, un strat al simptomelor isterice îşi are sediul 
dedesubt, sub orice nevroză obsesională. Eul se apără 
şi antrenează o regresie de la faza falică la faza sa- 
dico-anală. Se produce o dezintricare a pulsiunilor. In 
paralel eul dezvoltă, prin raportare la presiunile 
supraeului, reacții de scrupul, de milă, de curăţenie. 
Orice refulare produce o creştere a apărărilor în fața 
unui supraeu din ce în ce mai sever. Supraeul, de- 
rivînd el însuşi din sine, nu se poate sustrage de la 
dezintricările pulsiunilor libidinale. Acestea, prin 
simptome, invadează viaţa cotidiană sub forma re- 
petiţiilor. Riturile obsesionale sau şirurile nesfirsite de 
simptome sînt singura satisfacţie a eului. 

Apar două tehnici nevrotice: anularea, izolarea. 


Anularea, conform Vocabularului, este un „meca- 
nism psihologic prin care subiectul face eforturi să 
anuleze retroactiv gînduri, cuvinte, acte înfăptuite" 
(Voc., p. 55). Este vorba de o compulsie cu alură ma- 
gică, frecventă în nevrozele obsesionale, mecanism de 
apărare ce face apel la un gînd sau un comportament 
cu semnificaţie opusă (iubire-ură). Sub termenul de 
Ungeschehenmachen Freud aduce această necesitate 
imperativă de „a face să fie neînfăptuit"”. Anularea 
retroactivă, care vizează înlăturarea, ştergerea a ceea ce 
s-a întîmplat deja, a ceea ce există deja: imposibilul. 
Se poate lega acest comportament de „răscumpărare", 
atitudine foarte răspîndită (de origine socio-reli- 
gioasä), mai mult culturală decît impulsională; nu mai 

puţin ineficace; cu atît mai mult, cu cît anularea este 
contaminată de ceea ce încearcă să anuleze. Astfel 
dezinvestirea pulsională si contrainvestirea de răs- 
cumpărare reuşesc să reamorseze angoasa. 


Izolarea constă în separarea de ceea ce este sursă de an- 
goasă. Vocabularul o defineşte astfel: „mecanism de apă- 
rare, tipic mai ales nevrozei obsesionale şi care constă în a 
izola o idee sau un comportament în aşa fel încît conexiu- 
nile lor cu alte idei sau cu restul existenţei subiectului sînt 
întrerupte. Printre procedeele de izolare să cităm pauzele în 
fluxul gîndirii, formulele, ritualurile şi în general toate ma- 
surile care permit instalarea unui hiatus în succesiunea 
temporală a ideilor sau actelor” (Voc., p. 212). Freud 
înrădăcinează angoasa în angoasa de castrare, ce este un 
echivalent al pierderii: al pulsiunii de moarte. Vocabularul 
defineşte astfel complexul de castrare: „complex centrat pe 
fantasma castrării, care oferă un răspuns problemei puse 
copilului de diferenţa anatomică dintre sexe (prezenţă 
sau absenţă a penisului): această diferenţă este atribuită 
tăierii penisului la fetiță... Băiatul se teme de castrare ca 
de realizarea unei amenințări paterne ca răspuns la 
activităţile sale sexuale; de aici rezultă la băiat o imensă 
teamă de castrare; la fată, absenţa penisului este resimţită 
ca un prejudiciu pe care ea încearcă să-l nege, compenseze 
sau repare” (Ibid, p. 85; cf. supra, Die Verneinung). 
Complexul castrării se află în relaţie cu complexul Oedip 
şi în special cu funcţia interdictivă şi normativă a acestuia. 


în acest text din 1926, Freud încearcă să respingă 
poziţiile lui Rank, ţinînd cont în acelaşi timp de debu- 
turile foarte timpurii - - dacă nu chiar de la naştere - 
care sînt legate de castrare, de unde importanţa separă- 
rii: pierderea obiectului de ataşament şi/sau de inves- 
tire, mai ales atunci cînd acest obiect a fost sau este 
valorizat în mod narcisic, adică introiectat în eul însuşi. 

Fobia încearcă în mod inconştient să interiorizeze 
pericolul văzut din exterior sau fantasmat în manieră 
internă, subiectivă. Din această cauză se presupune că 

orice nevroză urmează să evolueze pe un fond gata 
pregătit, adică modulat de angoasa morţii. Aceste 
idei ale lui Freud capătă caracter de lege după 1920, 
o dată cu ataşamentul său faţă de pulsiunea de moarte. 
Orice separare înseamnă doliu, durere, angoasă si 
moartea este propusă ca separarea supremă, în această 
a doua feoretizare a angoasei, Freud explicitează şi 
delimitează mai bine afirmaţiile sale. Angoasa este „o 
stare specială de neplăcere comportînd acţiuni de 
descărcare ce se derulează pe căi determinate dinain- 
te" (Inhibition, Symptome et Angoisse, 1926, p. 59). 
Tensiunile, durerea, doliul sînt altceva decît simpla 
angoasă. Neplăcerea specifică (puternică, susținută, 
perturbatoare) a angoasei răspunde unor evenimente 
anxiogene pre-individuale: de dinaintea naşterii şi, de 
asemenea, de la naştere. Vom putea diferenţia şi defini 
o angoasă automată, „reacţie a subiectului de fiecare 
dată cînd se află într-o situație traumatică, adică supus 
unui aflux de excitatii, de origine externă, pe care este 
incapabil să îl stăpînească" /Voc., p. 53). 
Această angoasă automată se opune angoasei-semnal: 
„termen introdus de Freud o dată cu restructurarea teoriei 
sale asupra angoasei (1926) pentru a desemna un dispozitiv 
pus în acţiune de eu, într-o situaţie de pericol, cu scopul de a 
evita să fie coplesit de afluxul de excitatii. Angoasa-sem- 
nal reproduce sub o formă atenuată reacția de angoasă trăită 
în mod originar într-o situaţie traumatică, ceea ce permite 
declanşarea reacţiilor de apărare" (Voc., p. 54). Termenul de 
Angstsignal condensează aportul acestei remanieri teoretice 
referitoare la angoasă: angoasa ca apărare a eului. Aici 
angoasa, după Laplanche-Pontalis, face apel la simboluri 
afective mai degrabă decît la factori economici, totuşi fără 
a-i exclude pe aceştia cu totul (/bid., p. 55). Freud reţine şi 
angoasa în faţa unui pericol real. Vocabularul spune: 
„Termen (Realangsf) utilizat de Freud în cadrul celei de a 
doua teorii despre angoasă: angoasa faţă de un pericol 


extern ce constituie pentru subiect o ameninţare reală" 
(Ibid., p. 54). 

Aceste tipuri de angoasă diferențiază mai bine 
faptele. La angoasa pulsională, automată, ca să spunem 
aşa, răspunde fie angoasa-semnal, fie angoasa în faţa 
unui pericol real; ultimele două fiind angoase ale eului. 


2.9.3. Continuare la prelegerile introductive 
în psihanaliză (1932) 


„Ar trebui să facem în permanenţă ceva, chiar cu riscul de 

a fi întrerupţi — este de preferat aşa decît să dispari în stare 

de lene..." (Freud). 

Acest citat, extras dintr-o scrisoare, coincide cu 
decizia lui Freud de a scrie noi ,,prelegeri", pentru a 
încerca să vină în ajutorul editării documentelor 
psihanalitice, în dificultate. Au fost publicate şapte 
prelegeri pe 6 decembrie 1932. Primele două: 1. „Re- 
vizuirea interpretării visului"; 2. „Vis si ocultism" 
sînt o remaniere a teoretizărilor asupra visului: o 
revizuire critică. Ce-a de-a treia conferinţă, intitulată 
„Diversele instanţe ale personalităţii psihice", actuali- 
zează jocul eu-supraeu-sine; cea de-a patra: „Angoasa 
si viaţa instinctualä" precizează ceea ce tocmai am 
expus despre angoasa pulsională si angoasa eului. Cea 
de-a cincea tratează despre ,, feminitate". Ultimele două 
aduc una o „clarificare" si cealaltă concepţia despre 
lume a lui Freud, „Weltanschauung”. Aceste con- 
ferinte sau prelegeri n-au fost niciodată rostite; ele 
sînt destinate popularizării psihanalizei. 


2.9.4. Compendiu de psihanaliză (1938) 


Această lucrare a rămas neterminată. Freud a în- 
ceput să o scrie în iulie 1938. Partea a treia, sub formă 
de note, a trebuit să fie dezvoltată pentru publicare în 
1940. Freud dorea să ofere un rezumat al disciplinei 
sale, „sub o formă cît mai concisă si cît mai precisă 

posibil". Prima parte tratează despre „natura psihismu- 
lui" (aparatul psihic, teoria instinctelor, dezvoltarea 
funcției sexuale, interpretarea viselor). A doua parte se 
referă la „practică" (tehnica psihanalitică, oferind un 
exemplu de psihanaliză). Cea de-a treia priveşte 
„progresele teoretice": raporturile aparatului psihic cu 
cele două lumi, exterioară şi interioară. 

Aparatul psihic este prezentat cu cele trei instanţe 
ale sale: şinele, cu pulsiunile sale „emanate de organi- 
zarea somatică si care găsesc în sine, sub forme care 
ne rămîn necunoscute, o primă modalitate de expre- 
sie psihică" (Abrege de psychanalyse, 1958, p. 4). Eul 
se formează sub influenţa lumii exterioare, pornind de 
la sine şi se constituie ca un intermediar între sine si 
exterioritate, în ansamblul eu-sine se formează o a 
treia instanță: supraeul; şinele şi supraeul au un punct 
comun. „Instinctele sau pulsiunile" se grefează pe 
acest sistem, în 1938, Freud rămîne fidel celor „două 
instincte fundamentale: Eros şi instinctul de distru- 
gere" (Ibid., p. 8). în Eros intră: instinctele de conser- 
vare a propriei persoane şi a speciei, iubirea de sine 
si iubirea obiectală. Freud precizează: „Toată energia 
disponibilă a lui Eros, pe care o vom numi de acum 
înainte libido, se găseşte în eul-sine încă nediferentiat 
si serveşte la neutralizarea tendinţelor distructive care 
sînt prezente în aceeaşi măsură" (Ibid., p. 9). Nu există 
nici un termen pentru a desemna instinctul de distru- 
gere. „Este greu de descris comportamentul libidoului 
în sine şi în supraeu. Tot ceea ce ştim priveşte eul, 
unde se acumulează, încă de la început, toată partea 
disponibilă a libidoului. Pentru această stare de lucruri 
primară noi folosim numele de narcisism primar abso- 
lut. El persistă pînă în momentul în care eul începe 
să-şi investească libidinal reprezentările obiectale, să 
transforme în libido obiectai libidoul narcisic" (Ibid., 

p. 10). Freud concepe libidoul ca fiind mobil, dar pu- 
tînd să se fixeze si să se ataşeze de anumite obiecte spe- 
ciale. Părţile corpului de unde porneşte libidoul — pe 
care Freud îl consideră de provenienţă somatică — sînt 
zonele erogene... „Dar la drept vorbind întregul corp 
constituie o zonă erogenă" (Ibid., p. 11). 


2.10. Clinica psihanalitică 


După Freud, personalitatea se află în poziţie de 
apărare: ea produce mijloace de apărare care sînt tot 
atîtea conduite ce pot forma ele singure un fel de 
mini-nevroză. Freud a putut arăta că barierele dintre 
normal şi patologic nu erau chiar aşa de etanşe pe cît 
lăsau să se înţeleagă criteriile raţiunii. Schimburile 
între vizibil si invizibil, trecerile de la vis la starea de 
veghe, încrucişările dintre conştient şi inconştient 
impun definiţiilor o doză de imprecizie. Totuşi Freud 
predica, în felul său, o anume „normalitate": aceea a 
unei persoane genitalizate total, care a realizat trans- 
cenderea complexului Oedip. Personalitate ipotetică, 
ce l-a făcut să spună că nevroze sînt peste tot. în 
acelaşi timp totul depinde de anxietatea produsă şi de 
suferinţele îndurate. Adler, Jones, de exemplu, vor fi 
mai puţin categorici şi vor admite că atunci cînd 
suferinţele sînt minime, cînd pe plan sentimental, 
social, profesional viaţa este acceptabilă, dînd satis- 
factie celui interesat, nu este nevoie să fie evocat diag- 
nosticul de nevroză. 

Vom încerca aici să sistematizăm, din punct de vede- 
re clinic, aspectele pre-, para- sau deja patologice, con- 
form criteriilor utilizate de Freud. Vom putea atunci 
eventual să înţelegem mai bine funcționarea personali- 
tätii umane din perspectiva psihanalitică freudiană. 

Vom trece în revistă succesiv: 


98 FREUD ŞI PSIHANALIZELE 


- organizarea personalităţii si acţiunea modali 
tätilor de apărare; 

- sexualitatea şi tipurile libidinale; 

- perversiunile, din punctul de vedere clinic şi din 
cel dinamic; 

- nevrozele; 

- psihozele. 


2.10.1. Personalitatea: organizare, modalităţi 
de apărare 


„William James a compus manuale de psihologie ce 

seamănă cu nişte romane; fratele său Henry a scris romane 

ce seamănă cu nişte manuale de psihologie. Se poate spune 
despre Freud că el, spre deliciul nostru, a combinat aceste 

două planuri" (Ernest Jones, voi. U, 1955, p. 224). 

Daniel Lagache explica undeva că „în concepţia 
freudiană, funcția integrativă a eului trebuie să fie 
studiată în acelaşi timp în relaţia sa cu lumea exte- 
rioară şi în relaţia sa cu lumea interioară a pulsiunilor 
instinctuale". 

Perspectivele psihanalitice ale personalităţii sînt 
integrative. Ele înglobează punctele de vedere eco- 
nomic, dinamic, topic. Conform proiectului economic, 
procesele mintale şi afective sînt concepute ca rapor- 
turi de forţe, în termeni de conflict. Ceea ce contează 
este aspectul cantitativ al forţelor care intră în con- 
flict : energia instinctualä mai puternică sau mai putin 
puternică, variațiile acestei energii în funcție de 
moment (pubertate, menopauză, vîrsta a treia, de exem- 
plu...). Forţa relativă a pulsiunilor si a contrapulsiu- 
nilor este decisivă în evoluția conflictului. Deplasările 
de energie, viteza acestora, perseverenta, reversibili- 
tatea sînt tot atîtea aspecte de reținut. Din punct de 
vedere dinamic, contează originile pulsiunilor: sexua- 

le, erotice sau, dimpotrivă, distructive, „thanatice”. 
Agresivitatea este un numitor fundamental: „tendinţă 
sau ansamblu de tendinţe care se actualizează în 
conduite reale sau fantasmatice ce tintesc să facă rău 
altuia, să-l distrugă, să-l constrîngă, să-l umilească..." 
(Voc., p. 34). Punctul de vedere topic pune în functiu- 
ne aspectul structural al aparatului psihic: mai întîi 
sistemele inconştient — preconştient — conştient, apoi 
instanţele sine, eu, supraeu, în fine forțele si originile 
acestor instanţe determinînd scopul şi orientarea 
conflictelor între forţele subzistente. 

Principiile plăcerii-neplăcerii, faţă de principiul 
realităţii, sînt integrate în compulsia la repetiţie sau 
instinctul de moarte. Aşa încît formele de a fi ale 
personalităţii vor tinde să se prezinte într-o anume 
„ontologie" (=metafizică a fiinţei) faţă de moarte, faţă 
de teama de moarte. Aceasta este, în realitate, esența 
ultimelor achiziţii freudiene. 

Organizarea personalității urmează mai multe linii 
de evoluţie. O linie genetică, după stadii şi poziţii: oral, 
anal, falie, genital, cu sub-stadiile lor pasive şi active 
sau agresive introduse de Abraham şi acceptate de 
Freud. O altă linie, structurală, verticalizantă si repar- 
titivă în acelaşi timp, distribuie pulsiunile în jurul 
sinelui, al eului, al supraeului. Inyestirea pulsiunilor, 
prin intermediul identificărilor şi chemărilor în funcţie 
de centrele de interes (sociale), va da o deosebită impor- 
tanță „narcisismelor" primar şi secundar. Narcisismul 
primitiv va persista, într-o poziţie repliată (autistică) 
cu atît mai mult cu cît romanta (iubirea primită) va fi 
slabă. De îndată ce eul se revigorează suficient, inves- 
tirea se autogenerează asupra ei înseşi într-un narci- 
sism secundar (de bun augur). Afectele mobilizate în 
acest fel vor putea fi disponibile din nou pentru „in- 
vestiri de obiect" valabile sau non-valabile, şi va fi 

aici una din sursele patologiei prin intrarea în joc a 
mijloacelor de apărare. 

Conduitele personalităţii, statutul sau tin de miza 
mecanismelor de apărare: raporturile pulsionale intra- 
psihice şi interpersonale, intrapsihicul cîştigînd — pen- 
tru Freud — în faţa a ceea ce vine din social. Freud 
este impregnat de noţiunea de reprezentare după 
Brentano; el consideră că intricările şi dezintricările 
pulsionale se stratifică în interiorul personalității după 
articularea celor trei instanţe ale sinelui, eului, supraeu- 
lui şi după jocul straturilor inconştientului în härtuie- 
lile lor intrapulsionale pornind de la forte ale refulärii 
si presiunile refulatului. Să semnalăm printre aceste 
modalităţi de apărare: fixarea si regresia. în fixare 
libidoul se ataşează puternic la persoane sau la ima- 
gouri (imagini parentale încorporate în sine, introiec- 
tate). Fixatiile se fac într-unul din stadiile pregenitale 
(oral, anal, falie) ce condiţionează o anume distribuţie 
a afectelor si pulsiunilor. Regresiile se produc atunci 
cînd nivelul de investire libidinală revine la un stadiu 
anterior, sub greutatea influențelor externe (extra- 
presiuni) sau a involutiilor afective intrapersonale 
(intrapresiuni). 

Proiectia. Operatie care constă în a expulza din sine 
însuşi si a localiza în altul ceea ce (sentimente, emoţii, 
afecte, dorinţe...) este refuzat în sine însuşi. Apărare 
foarte arhaică ce se regăseşte în superstiții, credinţe şi 
în toate comportamentele sau atitudinile paranoice. 

Sublimarea. Proces ,,normalizator" ce permite o 
suprainvestire a pulsiunilor prin deturnarea de la agre- 
sivitatea lor şi derivarea către o altă finalitate: aşa 
încît, pentru Freud, arta, literatura, ştiinţa, filozofia, 
religia sînt nişte „sublimări" ale pulsiunilor sexuale 
deturnate de la investirea lor de obiect (sau obiectală). 
Derivarea către un ţel nesexual este cea care realizează 
sublimarea. 

Alături de mecanisme de apărare „cotidiene", pu- 
tem regăsi alte mijloace, folosite mai puţin constant, 
dar obişnuite: returnarea împotriva propriei per- 
soane (contrainvestire agresivă asupra subiectului a 
unei investiri obiectale ratate); introiectia (descrisă 
de Ferenczi, un fel de încorporare devorantă pentru 
a-si asigura mai bine posesia obiectului sau/si a-l dis- 
truge simultan); izolarea (sciziune între emoţii si 
sentimente atunci cînd presiunile lor sînt excesive); 
retractia eului (punere deoparte, evitare); forma- 
tiunile reactionale (care introduc deja într-o formă 
patologică suferinţele anxioase legate de pulsiuni ne- 
(sau prost) investite şi care, deturnate, se întorc înspre 
persoana însăşi, se auto-re-investesc într-un mod dure- 
ros...)- Apar alte manifestări: negarea prin cuvinte, 
fantasme, comportamente; denegări; negări ale reali- 
tätii; rationalizäri; compensări; anulări retroactive. Tot 
atîtea forme de conduită care, deturnate de la scopu- 
rile lor iniţiale, sînt anxiogene şi pregătesc pentru 
organizări nevrotice. 


2.10.2. Sexualitatea şi tipurile libidinale 


„Mi-am petrecut într-adevăr o mare parte din viaţă lu- 

crînd la distrugerea propriilor mele iluzii şi a celor ale 

umanităţii” (Freud: „Scrisoare către R. Rolland", 4 martie 

1923). 

Trei idei principale conduc freudismul: importanţa 
copilăriei (copilul este tatăl omului); dezvoltarea 
sexualităţii; travaliul oedipianizării. Expunerea Oedip- 
ului o vom face în [1.3.1 şi, ulterior, vom relua ansam- 
blul datelor (actualizate) privind psihanaliza copilului. 
Să rezumăm aici esentialul despre sexualitate: 

„Din perspectiva experienţei şi a teoriei psihanalitice, 

sexualitatea nu desemnează doar activităţile şi plăcerea care 

depind de funcționarea aparatului genital, ci o serie întreagă 

de excitaţii şi activităţi prezente încă din copilărie, care 

produc o plăcere ireductibilă la satisfacerea unei nevoi 
fiziologice fundamentale (respiraţie, foame, excretie etc.) şi 

care sînt incluse ca elemente în forma numită normală a 

iubirii sexuale" ( Voc., p. 393). 

Sexualitatea nu este nici doar procrearea, nici doar 
fiziologicul genital, ci mai degrabă ansamblul afecte- 
lor legate de plăcerea erotică. Manifestările precoce, 
încă din prima copilărie, si faptul că simptomele 
nevrotice trimit iremediabil la acele faze primare 
permit păstrarea acestei idei a unei plăceri de organ 
(investire precoce a pulsiunilor sexuale asupra corpu- 
lui sau a unei părţi izolate a corpului). 

Evoluţia de-a lungul fazelor (orală pasivă/activă, 
anală pasivă şi sadico-anală, falică, genitală) se va dis- 
tribui, conform „relaţiilor de obiect", cu mama, tatăl, 
părinții, mediul fizic şi social. De aici provin favori- 
zările şi piedicile, după vigoarea frustrărilor. Acestea 
corespund unor condiţii de refuz (impus, suportat, sau 
provocat şi căutat) al satisfactiilor pulsiunilor sexu- 
ale, în funcţie de forţa, motivarea, parcursul, finali- 
tatea acestor pulsiuni. In funcţie si de stadiul lor de 
organizare. Sînt invocate şi alte două noţiuni: aceea a 
scenei originare si a efectului retroactiv. Scenă origi- 
nară sau scenă primitivă: de ştiut ansamblul fantasme- 
lor legate de debuturile sexualității umane, seductiile 
suportate, vizualizarea coitului părinţilor sau al altor 
adulţi, amenințările cu castrarea...), fie că aceste 
scene au fost reale, fie că ar fi fost complet inventate 
sau fantasmate. Freud a acordat întotdeauna o valoare- 
cheie acestor momente, raportate la zonele erogene ale 
corpului, la autoerotismul copilului (ancorat în narci- 
sismul său primar), la raporturile de sprijinire (relațiile 
cele mai primitive între pulsiunile sexuale şi pulsiuni- 

le de autoconservare sau vitale: pulsiunile sexuale 
îşi cîstigă autonomia, după Freud, încorporîndu-şi 
stratul fundamental al vieţii si nu neglijindu-1 sau 
distrugîndu-1). 

Efectul retroactiv, notiunea explicativä a faptului 
cä experientele primare, reale si/sau fantasmate sînt 
reluate în mod constant de alte experienţe de viaţă, 
care le transformă, îşi revendică semnificaţia, agravea- 
ză latura lor anxiogenă sau dimpotrivă eliberează si 
atenuează rănile iniţiale. 

Observatia îi permisese lui Freud să arate că vari- 
antele satisfactiei sexuale şi erotice sînt foarte diver- 
sificate de-a lungul existentelor umane: graniţele 
dintre formele sexuale aşa-numite perverse şi ceea ce 
s-ar putea numi normal sînt greu de trasat. Nu este 
permis să se spună că Freud ar fi suprimat aceste 
graniţe; mai degrabă el a arătat că trecerile sînt 
numeroase si variate. Freud s-a menţinut foarte 
aproape de figurarea anatomică; grija sa fiziologică, 
naturalistă rămîne constantă. Pe de altă parte, vederea 
i-a fost mai degrabă întunecată de sexualitatea 
masculină; el atribuie femeii o sexualitate sincretică. 
Din această cauză sexualitatea feminină nu a încetat 
să-l preocupe pe Freud, care nu a reuşit să formuleze 
o ipoteză explicativă definitivă. El îi scria lui Jones: 
„Problema majoră ce rămîne fără răspuns şi la care 
eu însumi n-am putut răspunde niciodată în ciuda 
celor treizeci de ani ai mei de studiu al sufletului femi- 
nin este aceasta: ce doreşte femeia?" (Ernest Jones, 
La Vie et l'oeuvre de Freud, voi. II, 1955, p. 445). 

Invidia de penis este acel „element fundamental al sexu- 

alităţii feminine şi resort al dialecticii sale. Invidia de penis 

se naşte din descoperirea diferenţei anatomice dintre sexe: 
fetiţa se simte defavorizată în raport cu băiatul şi doreşte să 
posede, ca şi el, un penis (complex de castrare); apoi, 

această invidie de penis ia în desfăşurarea complexului 

Oedip două forme derivate: dorinţa de a dobîndi un penis în 

interior (în primul rînd, sub forma dorinţei de a avea un co- 

pil); dorinţa de a se bucura de penis în coit" (Voc., p. 205). 

La drept vorbind, aceste două forme ale mani- 
festării dorinţei de penis nu au fost explicitate prea 
mult de Freud, care a insistat mai mult pe formele lor 
patologice şi/sau sublimate. 

Noţiunea de femeie falică derivă de aici: „Femeie fantas- 

matică, dotată cu falus. O asemenea imagine poate avea 

două forme principale, după cum femeia este reprezentată 
fie ca purtătoare a unui falus extern sau a unui atribut falie, 
fie avînd conservat în interiorul ei falusul masculin” (Voc., 

p.151). 

Fantasmele acestea ale femeilor sau mamelor falice 
sînt frecvente. Pentru Freud, acesteia i s-a asociat la 
bărbat o noţiune de substitut-fetis. în limbaj curent, 
expresia de femeie falică ar tinde să traducă aspecte 
masculine, autoritare, fără a ţine cont de fantasmele 
subiacente. Falusul rămîne la nivel simbolic echiva- 
lentul penisului, al forţei sale. Feminitatea este 
dobîndită, după Freud, atunci cînd fata reuşeşte să 
deplaseze investirile sale oedipiene de la mamă spre 
tată si cînd se produce o schimbare a zonei erogene de 
la clitoris spre vagin. 

Sexualitatea psihică poate să coincidă sau nu cu 
anatomia: totul depinde de fantasmele subiacente. De 
unde provine acea noţiune de bisexualitate: acele 
dispoziţii duble, feminine si masculine, proprii ori- 
cărei fiinţe umane conform ideilor lui Fliess, acceptate 
de Freud. Acesta, plecînd de la importanţa biologi- 
cului, are unele dificultăţi în a păstra această noţiune, 
foarte biologică, moştenită tot de la Fliess, a cărei 
„absenţă" va deveni sursa tuturor insuficientelor si 
patologiilor. 

în 1931, în articolul „Despre tipurile libidinale" 
(reluat în Viaţa sexuală), Freud distinge trei tipuri 
libidinale: erotic, obsesional si narcisic. Eroticul este 
îndreptat către viaţa sentimentală, încearcă să iubească 
şi mai ales să fie iubit, în tipul obsesional este pre- 
ponderent supraeul, la acesta angoasa morală învinge 
angoasa iubirii. Tipul narcisic manifestă interes 
pentru autoconservare; eul său dominant elimină ten- 
siunile eu-supraeu; autonom, greu de intimidat, el se 
afirmă în dorinţa de a iubi mai mult decît de a fi iubit. 
Tipurile mixte produc amestecuri: erotico-obsesional, 
erotico-narcisic, narcisico-obsesional, erotico-obse- 
sional-narcisic. 


2.10.3. Clinica perversiunilor sexuale 


Perversiunile sexuale sînt deja binecunoscute în 
epoca lui Freud. Havelock-Ellis, Krafft-Ebing (ca sä 
nu ne extindem prea mult) publicaserä operele lor de 
psihopatologie sexualä. Freud favorizeazä o descriere 
orientatä mai bine: dupä alegerea obiectalä, dupä 
zonele erogene excitate si dupä mijloacele folosite. El 
permite de asemenea atenuarea graniţelor dintre ,,nor- 
mal" si „anormal". Dimpotrivă, deşi ştie că actul 
procreării şi actul erotic de plăcere nu sînt sinonime, 
el menţine o referinţă la normalitate. El introduce de 
asemenea acea idee a unei homosexualitäti incon- 
ştiente generalizate. 

Vom studia mai departe semnificaţiile psihopato- 
logice ale perversiunilor, referitor la sexualizare si 
sexuare (11.3.3.). 

Perversiunile sexuale se clasează după: 

Alegerea obiectală (prin deformarea imaginii 
partenerului): 

Autocratism. Onanism. Anumite forme de narcisism. 

Pedofilie. Gerontofilie. Incest. 

Homosexualitate. 

Zoofilie. 

Fetisism. 

Obiectul erotizärilor substitutive (deformări ale 
actului sexual): Sado-masochismul; erotizare a du- 
rerii, algolagnii. 

Erotizările privirii: voaiorism, scoptofilii, exhibitio- 
nism. 

Grupul celorlalte erotizări: ale funcțiilor digestive, 
ale gustului (coprofilie); ale urinei şi ale funcțiilor 
urinare (ondism). 

In clinica psihiatrică termenul perversiune acoperă, 
înainte de Freud si după el, şi deviații ale instinctului 
moral (delincventă), social (proxenetismul, de exem- 
plu), ale setei (dipsomanie) etc. Perversiune se ra- 
portează şi la perversitate, ceea ce evocă prezenţa unui 
nucleu comportamental cuprinzînd plăcerea de a face 
rău şi de a provoca suferinţa, pînă la cruzime. Perver- 
siunile sexuale stnt devieri „în raport cu actul sexual « 
normal », definit ca un coit, vizînd obţinerea orgas- 
mului prin penetrarea genitală, cu o persoană de sex 
opus" (Voc., p. 278). 

Devianţele obiectate se caracterizează printr-un 
orgasm obţinut cu obiecte sexuale neclasice sau anor- 
male. Să reamintim că Freud si psihanaliza conservă 
noţiunea de normă, ce corespunde raportului sexual 
adult", unei ,maturitäti", ceea ce implică: depăşirea 
complexului Oedip, asumarea complexului castrării, 
renunţarea la incest. 

In autoerotism, satisfactiile sînt obţinute pornind de 
la corpul propriu, fără nici un partener; onanismul, 
masturbarea fac parte din această categorie; sînt invo- 
cate fixatiile infantile, regresiile, o anume formă de 
narcisism primar. 

Pedofilia, gerontofilia sînt forme unde obiectul cău- 
tat se situează printre copii, bătrîni. în formele homo- 
sexuale este necesară în plus identitatea sexuală, în 
incest, obiectul aparţine aceleiaşi constelații familiale. 

Pentru Freud, homosexualitatea este „perversiunea" 
cea mai frecventă. Invocînd homosexualitatea gene- 
ralizată a inconştientului, Freud vrea să arate că 
alegerea erotică este tardivă şi că necesită un moment 
decizional, o „maturitate". El indică prin aceasta şi 
un fel de unisexuare sau sexuare parţială, în orice 
caz, este foarte clar că există un decalaj între anato- 
mia-fiziologia procreatoare si alegerea sentimentală 
înainte ca pulsiunile să capete o organizare adecvată 
a plăcerii. Dezvoltarea eului permite ulterior alegerea 
obiectală; această alegere este homo- sau heterose- 
xuală, căci sexualitatea nu este „normală" prin ea 
însăşi. Alegerile homosexuale masculine sau feminine 
implică la rîndul lor necesitatea de a-şi putea asuma 
dubla schimbare: erotico-sexuală si sentimentală pentru 
a atinge, în aceste modalităţi ale plăcerii, o satisfacţie 
minimă. Freud ar fi înclinat să creadă că este nece- 
sară o organizare plenară a stadiului genital. 

Zoofiliile sînt fixatii pe animale. Fetisismul necesită 
obiecte substitute (încălțări, obiecte vestimentare): 
substitute fantasmate ale falusului presupus la mamă. 
Erotizările mijloacelor de înlocuire sau ale mijloacelor 
complementare sînt nenumărate. Ele se pot adăuga 
conduitelor sexuale asa-zis „normale" sau parţiale 
(favorizînd o anume parte a corpului, privilegiind o 
anume zonă erogena) sau, dimpotrivă, pot să realizeze 
în ele însele plăcerea aşteptată. Privirea capătă o ade- 
vărată erotizare culturală: a vedea, a fi văzut (voaio- 
rism, scoptofilii, exhibări). 

Masochismul si sadismul, asociate, separate, se 
regäsesc în centrul psihanalizei si în toate conduitele 

psihopatologice. Sadismul este legat de agresiunea 
orientată spre altcineva, de impulsul de rapacitate, de 
activitatea de penetrarea falică, de masculinitate şi de 
stadiul falico-anal, de canibalismul oral. Masochismul 
este inversul acestuia: pasivitate, castrare, lipsă, pri- 
vare, poziţii depresive, durerea suportată de propria 
persoană şi aplicată tot ei (anxietate, obsesii, fobii), 
durerea aplicată prin altul, durerea provocată de 
conduite care vizează obţinerea aplicării unor pedepse. 
Se observă aria vastă unde pulsionalul freudian şi non- 
pulsionalul pur vor putea schimba puncte de vedere 
contradictorii. Să încercăm să situăm mai bine punc- 
tul de vedere al lui Freud. 

Masochism. 'Termen creat de Krafft-Ebing pornind de la 
numele scriitorului austriac Sacher-Masoch, în opera căruia 
găsim o atracţie pentru durere (cf. Acea Venus cu blană, 
1870)'. în psihanaliză este denumit şi „perversiune sexuală 
în care satisfacția e legată de suferinţa sau umilirea suferită 
de subiect" (Voc., p. 227). Manifestările clinice sînt diverse, 
printre care: durere fizică prin înţepare, lovire, flagelare, 
umiliri morale, atitudini de supunere însoţite (sau nu) de 
pedeapsă corporală. 

Poziţia lui Freud a variat. Faţă de sistemul plăcere- 
neplăcere, perversiunea masochistă este refuzul plăcerii 
obişnuite, inversarea tendinţelor si dezvoltarea unei 
autoagresivitäti însoțite de căutarea umilirii, a culpa- 
bilităţii, a eşecului, a pedepsei. Masochismul moral se 
poate explica relativ uşor. Masochismul erogen radi- 
calizează legătura plăcere-durere: inversiune care 
traduce fixatiile si/sau regresiile libidoului rămas 
prizonier al complexului Oedip nedepăşit. Freud, după 
1920, va admite o dată cu pulsiunea de moarte un 
masochism primar, originar, fixat pe un supraeu exce- 


! Cf. Gilles Deleuze, Presenration de Sacher-Masoch (cu textul origi- 
nal al lucrării Acea Venus cu blană), ed. de Minuit, Paris, 1967 (n.a.). 

siv, căruia relaţiile de obiect (relațiile parentale pri- 
mare) îi pot adăuga o greutate specifică pentru ca 
durerea să devină finalitatea directă sau indirectă, sub 
formă de „dinamism de eşec”, de ,nevrozä de aban- 
don", de sentiment al greşelii, de univers al culpa- 
bilităţii. Vom defini toţi aceşti termeni putin mai 
departe. Să nu uităm că problema pulsiunii de moarte 
originară nu a fost acceptată de toată lumea. 

Mai rămîne problema delicată a masochismului 
feminin. Freud a desemnat prin ,masochismul femeii" 
esenţa însăşi a femininului, incluzînd caracterele de 
acceptare, de primire, de pasivitate, de receptivitate 
si, de asemenea, de supunere. Acest masochism este 
în realitate bisexual. Feminitatea, pe de altă parte, nu 
este asimilată masochismului de multi psihanalisti, 
printre care E. Jones si cei din şcoala americană (cf. 
Karen Horney, de exemplu). 

Sadism. Perversiune sexuală izolată de Krafft-Ebing, după 
opera Marchizului de Sade, ai cărui eroi obţin plăcerea 
sexuală, orgasmul — cu sau fără penetrare — prin sufe- 
rintele fizice si/sau morale provocate partenerilor. Pentru 
Laplanche şi Pontalis sadismul este acea „perversiune 
sexuală în care plăcerea este legată de suferinţa sau umi- 
lirea produse unei alte persoane" (Voc., p. 378). Noţiunea de 
cruzime îi este ataşată. Agresivitatea, violenţa, conduitele 
de dominare şi de exerciţiu al puterii fac parte din tabloul 
său clinic. 

Sado-masochismul a fost considerat de Freud (încă din 

1905 : în Trei eseuri asupra teoriei sexualității) ca fiind două 

laturi ale aceleiaşi perversiuni: forma activă sau sadică şi 

forma pasivă sau masochistă. Cele două laturi alternează 
la acelaşi individ. Acest cuplu, simetric sau complementar, 
leagă cele două perversiuni în evoluţia si în manifestările 
lor: sînt regăsite în conflictele intersubiective (dominare - 

supunere) şi în intrapersonalitate, în căutarea alternată a 

autopedepsirii şi a triumfului. 

în „Pulsiuni şi destin al pulsiunilor" (1915) Freud 
consideră sadismul ca fiind primar, asimilîndu-l agre- 
sivităţii. Masochismul este o returnare!, o inversare a 
activităţii în pasivitatea plăcerii si satisfacţie prin 
durere. Articularea sadismului şi masochismului în 
domeniul fantasmelor a fost analizată pe larg de Freud 
în „Un copil este bătut" (1919). După 1920, pulsiu- 
nile de distrugere şi de moarte vor recunoaşte maso- 
chismului rădăcini mai profunde. 

Să semnalăm poziţia lui Gilles Deleuze (1967), 
pentru care masochismul şi sadismul corespund unor 
orientări autonome, fără a fi în mod obligatoriu re- 
versibile. Poziţie non-biologică, în care culturalul si 
juridicul, socialul, artisticul fac din masochism o 
întreagă lume (cu tehnicile, efectele sale), alta decît un 
simplu complement sau contrariu al sadismului. 


2.10.4. Nevrozele 


„Afecţiuni psihogene în care simptomele sînt expresia 

simbolică a unui conflict psihic avîndu-si rădăcinile în isto- 

ria infantilă a subiectului şi realizînd compromisuri între 

dorinţă si apărare" (Voc., p. 244). 

Termenul de nevroză a fost folosit de W. Cullent 
în 1777. în secolul al XIX-lea noţiunea de nevroză a 
suferit unele transformări. Am putea spune că tul- 
burärile psihopatologice se pot distribui nosografic în 
patru registre: nevrozele (isterie, nevroză obsesională, 
neurastenie); psihozele (psihoză maniaco-depresivă, 
schizofrenie, deliruri); tulburări ale corpului de tip 
psihosomatic şi nevroze de organ; psihopatii: tulbu- 
rări ale personalității organizate (vechi dezechilibre, 
constituţii psihopatice, tulburări ale caracterului...). 


! Noţiuni reluate de S. Nacht, Le Masochism, 1938, ed. a 4-a, 1976 
(n.a.). 

în fine, un al cincilea registru ar privi stările deficitare, 
de origine strict organică, dementele si arierärile. în 
această lucrare nu va fi vorba de aceste stări, ce fac 
parte dintr-o psihopatologie neurologicä. 

începînd din 1895 — 1900, Freud încearcă să pună în 
evidență motivarea psihogenă, sexuală, a nevrozelor; 
să renunţe la orice idee de organicitate; să pună şi 
fundamentele unei terapii psihice eficace. El separă 
nevrozele actuale de psihonevroze. Nevrozele actuale 
sînt, din punct de vedere etiologic si patogen, cauzate 
de dezordini sexuale actuale si nu de conflicte infan- 
tile uitate. Exemplul cel mai bun este aici neurastenia 
(concept ce va fi ulterior divizat în tulburări psiho- 
somatice şi în nevroza de angoasă). Simptomele 
actuale sînt legate de satisfacţii sexuale insuficiente 
sau frustrate (rol, descris de Freud, al coitului între- 
rupt, al masturbărilor excesive sau insuficiente), de 
plăceri contrariate... Excese de excitare sau sub- 
stimulări, autointoxicatii posibile prin absenţa des- 
Cărcării excitatiilor sexuale sau prin descärcäri prea 
rapide, prea inadecvate (masturbäri). Nevrozele actuale 
(neurastenia, nevroza de angoasă, ipohondria) sînt 
opuse nevrozelor de transfer, adică „transferate", din 
moment ce conflictele sînt localizate în trecut si reapar 
în actual: aceste nevroze sînt susceptibile de a trage 
folos dintr-o psihanaliză — crede Freud la vremea 
aceea — întrucît un conflict ascuns, necunoscut trebuie 
să fie descoperit. (El îşi va schimba curînd părerea... 
pentru a gîndi că toate nevrozele se articulează pe 
conflicte subiacente, ca si psihozele de altfel: orice 
afecțiune psihopatologică — non-organicä — va fi deci 
susceptibilă de a trage foloase dintr-o psihanaliză...) 

Ni se pare indispensabil să reținem aici anumite 
definiţii: 

Psihonevroză: „termen folosit de Freud pentru a caracte- 

riza, în opoziţia lor cu nevrozele actuale, afecțiunile psihice 

în care simptomele sînt expresia unică a conflictelor infan- 
tile, adică nevrozele de transfer si nevrozele narcisice"... 
„Cînd Freud vorbeşte de psihonevroză, el pune accentul pe 
psihogeneza afecţiunilor respective... (adică) pentru a o 
opune termenului de nevroze actuale" (Voc., p. 317). 


Psihonevroză nu este sinonimă cu nevroza. Freud 
include aici psihonevrozele denumite narcisice: schi- 
zofrenia, psihoza maniaco-depresivă. Se va impune o 
distincție mai bună. 

Psihonevroză de apărare: „termen folosit de Freud în anii 

1894— 1896 pentru a desemna un anumit număr de afecţiuni 

psihonevrotice (isterie, fobie, obsesii, anumite psihoze), 

punînd în evidenţă rolul conflictului defensiv descoperit la 
început în isterie. O dată admisă ideea că în orice psiho- 
nevroză apărarea are o funcţie esenţială, termenul de 
psihonevrozä de apărare, care se justifică prin valoarea sa 


euristică, dispare, în favoarea celui de psihonevrozä" (Voc., 
p. 318). 


Observăm aceste tatonări de început ale lui Freud, 
pentru a se dezbăra de definițiile tradiţionale si pen- 
tru a-şi insera propriile noţiuni, printre care cea de 
apărare va fi oarecum definitivă. 

Să vedem acum nevrozele, formele lor şi modali- 
tätile clinice: 

Neurastenia: ,Afectiune descrisă de medicul american 

George Beard (1839-1883), care presupune un tablou 

clinic centrat pe oboseală fizică de origine « nervoasă » şi 

care cuprinde simptome din registrele cele mai diverse. 

Freud a subliniat printre primii extensiunea prea mare acor- 

dată acestui sindrom, la care trebuie, în parte, să se renunţe 

în favoarea unor entităţi clinice. In plus, el nu mai menţine 
neurastenia ca nevroză autonomă; o caracterizează prin 
impresia de oboseală fizică (dureri de cap, dispepsie, 
constipatie, parestezii spinale, säräcirea activităţii sexuale). 

El o plasează în cadrul nevrozelor actuale, alături de 

nevroza de angoasă, şi îi caută etiologia într-o funcționare 

sexuală incapabilă să rezolve în mod adecvat tensiunea 

libidinală (masturbatie)" (Voc., p. 241). 

Această „slăbiciune nervoasă" (de unde unii vor deriva 
termenul de ,,nevropatie", complet impropriu) va pierde 
teren în mod progresiv. Tabloul său clinic cuprinde simp- 
tome care vor fi legate fie de isterie, fie de diversele psiho- 
somatici, somatizări si nevroze de organ si, în fine, de ceea 
ce, creată de Freud, va deveni singura şi veritabila nevroză 
actuală: nevroza de angoasă. 


Nevroză de angoasă: „Tip de boală pe care Freud a izo- 
lat-o şi a diferentiat-o: a) din punct de vedere simpto- 
matologie, de neurastenie, prin predominanta angoasei 
(aşteptare anxioasă cronică, acces de angoasă sau echiva- 
lente somatice ale acesteia); b) din punct de vedere etio- 
logic, de isterie: nevroza de angoasă este o formă de 
nevroză actuală caracterizată în mod specific prin acumu- 
larea unei excitatii sexuale care se transformă direct în 
simptom, fără mediere psihică" (Voc., p. 249). 


Isteria: ,Maladia isterică este foarte veche. Fără a intra în 
istoria sa nosografică, foarte complexă, să reținem că Freud 
distingea isteriile de angoasă (însoţite mai ales de fobii: 
fricile) si isteria de conversie sau isteria adevărată." 


„Isteria de conversie, în care conflictul psihic este sim- 
bolizat prin simptome corporale dintre cele mai diverse, 
paroxistice (exemplu: criză emoţională sau teatralism) sau 
mai durabile (exemplu: anestezii, paralizii isterice, senzaţie 
de globus histericus etc.)... Specificitatea isteriei este 
căutată în prevalenta unui anumit tip de mecanisme (mai 
ales refularea, deseori manifestă), în emergenta conflictu- 
lui oedipian care se desfăşoară predominant în registrele 

libidinale falie şi orar (Voc., p. 207). 

Nevroza isterică şi nevroza obsesională sînt deci 
cele două mari tipuri de nevroză (de transfer), în care 
conflictele infantile dovedesc o fixatie-regresie la sta- 
diile oral şi falie pentru isterie si la stadiul anal pentru 
obsesii. 

Fobule si organizările nevrotice fobice vor fi sepa- 
rate de nevroza obsesională, deoarece organizarea 
afectivo-sexuală se situează în stadiul falie. 

Isteria de angoasă ca şi isteria de organ sînt forme 
intermediare. In isteria de angoasă fobiile colcäie. Ea va 
fi legată de nevroza fobică. în isteria de organ soma- 
tizările sînt regula: ea va fi legată fie de isterie pur si 
simplu, fie de psihosomaticile extensive (întrucît sînt 
susceptibile să absoarbă toate tulburările asa-numite 
funcționale, non-organice într-un mod evident). 

Freud a mai folosit si alţi termeni pe care se cuvine 
să îi amintim: 

Isteria de conversie: „formă de isterie care se caracteri- 

zează prin prevalenta simptomelor de conversie... fără nici 

o angoasă..." (Voc., pp. 209-210). 


Iar cînd este însoţită de simptome somatizate, apa- 
rent corporale şi organice: 


Isteria de apărare: „delimitată de alte două forme de 
isterie: isteria hipnoidă şi isteria de retenție; ea se indivi- 
dualizează prin activitatea de apărare pe care subiectul o 
exercită contra reprezentărilor susceptibile să provoace 
afecte neplăcute" (Voc., pp. 208-209). 


Isteria de retenţie: „delimitată de Freud şi Breuer în anii 
1894—1895; patogenia ei se caracterizează prin faptul că 
afectele, mai ales sub acţiunea circumstanțelor exterioare 
defavorabile, n-au putut fi exprimate prin abreactie" (Voc., 
p. 210). 


Isteria hipnoidă: termen provenind de la Breuer pentru a 
desemna acele stări nevrotice apropiate de stările hipnoide 
(vecine situaţiilor de hipnoză sau crepusculare). Momente 
de absenţă a stării de veghe, secunde în cursul cărora 
perceptiile-senzatii nu sînt integrate (cf. Voc., p. 415). 


Am putea evoca şi noţiunea de zonă histerogenă: 


„O anumită zonă a corpului despre care Charcot şi, apoi, 
Freud au arătat că este, în anumite cazuri de isterie de 
conversie, sediul unor fenomene senzitive deosebite; cali- 
ficată de bolnav ca dureroasă, această regiune se dovedeşte 
a fi investită libidinal, excitarea sa provocînd reacţii apropi- 


FREUD ŞI FREUDISMUL 115 


ate de cele ce însoțesc plăcerea sexuală şi putînd merge 
pînă la criza isterică... Zona histerogenă este deci o regiune 
a corpului devenită erogenă" (Voc., p. 461). 


Nevroză obsesională (Zwangsneurose). „Se exprimă prin 
simptome numite compulsive: idei obsedante, compulsie la 
comiterea de acte indezirabile, lupta contra acestor gînduri 
şi tendinţe, ritualuri de exorcizare etc. si printr-un mod de 
gîndire definit mai ales prin ruminatie mentală, îndoială, 
scrupule şi ducînd la inhibiţii... fixatie la stadiul anal... 
relaţie sado-masochistă interiorizată sub forma tensiunii 

dintre eu şi supracu" (Voc., p. 259). 

Izolată de Freud în 1894, nevroza obsesională permite 

stabilirea de raporturi între trăsăturile „compulsionale” si 

fixarea-regresie la stadiul anal: structură care condiționează 
lupta obsesională însăşi. Caracterul anal al formațiunilor 
reactionale este dublat de o ambivalentä a pulsiunilor. 

Mecanismele dominante de apărare au la bază: izolare, 

anulare retroactivă, deplasare a afectelor. Este o nevroză 

gravă, de foarte lungă durată. Cura psihanalitică este în 
acest caz interminabilă... Evoluţia către formaţiuni psiho- 
tice ireversibile nu este niciodată exclusă. Structurile 

obsesionale îşi trag rădăcinile dintr-o fixare dublată de o 

regresie repetitivă de tip anal, care revine continuu asupra 

ei înseşi pentru a amplifica iar şi iar tipologia compul- 
sională. 

Nevroza fobică a fost izolată de nevroza obsesională, 

pentru că fobiile sînt structurate în jurul unei faze falice. 

Pronosticul său este mai bun. Fobiile sînt legate de angoase 

care se reactualizează, relansîndu-se în acelaşi timp în 

procesul repetitiv anxiogen. Curele psihanalitice sînt în 
acest caz mai eficace. Fără îndoială, reprezintă cea mai 
bună indicație. 

Alături de aceste nevroze mari se mai folosesc 
numeroase apelative nevrotice, din care evocăm aici 
esentialul pentru a introduce un diagnosatic diferențial 
şi a separa „nevrozele structurate" de „nevrozele- 
simptom accesorii”. 

Nevroză traumatică: „Tip de nevroză în care apariția 
simptomelor este consecutivă unui şoc emoţional, legat, în 
genere, de o situaţie în care subiectul şi-a simţit viaţa 
ameninţată... Criză anxioasă paroxistică, ce poate provoca 
stări de agitaţie, de stupoare sau de confuzie mentală"... 
Traumatismul (care revine sub formă de retrăire a evenimen- 
tului traumatizant, coşmar repetitiv, tulburări de somn...) 
apare ca o tentativă de a „lega" şi a provoca abreactia 
„traumei" (Voc., p. 260). 

Acestea sînt nevroze emoţionale, la care pot urma — după 
un interval liber sau fază de latentä — nevroze post-trau- 
matice care se organizează — timpul ajutînd aici — ca nişte 
nevroze adevărate. Rămîne deschisă problema de a şti dacă 
un fond prenevrotic, structurînd personalitatea în care se 
dezvoltă aceste tablouri clinice, nu predispune cumva la 
izbucnirea lor. Poziţiile variază. Soluţia clară va veni atunci 
cînd problema banilor — de revendicare financiară sau 
acordare de indemnizaţii — va fi îndepărtată. Trebuie să ne 
păstrăm aprecierile. 

Nevroză narcisicä. Freud desemna prin acest termen acele 
stări psihiatrice caracterizate prin retragerea libidoului la 
nivelul eului. Acest grup desemnează ansamblul psihozelor 
funcţionale (sau productive) (cf. Voc., p. 258). 


Nevroză mixtă. Denumire dată de Freud anumitor stări 
psihopatologice cu simptome de origine diversă. Acest 
termen, ca şi cel de psihonevroză, tinde să dispară pe 
măsură ce diagnosticele devin mai pragmatice şi sînt mai 
bine ancorate în structurarea lor afectivo-sexuală. 


Nevroze de transfer. Freud le opune nevrozelor actuale 
dar şi nevrozelor narcisice. Aici se înscriu isteria de an- 
goasă si de conversie, nevroza obsesională (şi fobică). 
Conflictul ascuns, inconştient poate fi abordat în timpul 
curei psihanalitice. 

Sub numele de nevroză de transfer, Freud mai înţelege: 
„în teoria curei psihanalitice, nevroză artificială în cadrul 
căreia tind să se organizeze nevrozele de transfer. Ea se 
constituie în jurul relaţiei cu analistul; este o reeditare a 
nevrozei clinice; elucidarea ei conduce la descoperirea 
nevrozei infantile" (Voc., p. 255). 

Nevroză de eşec (Misserfolgsneurose): „Termen introdus 
de Rene Laforgue şi avînd o acceptie foarte largă: desem- 
nează structura psihologică a unei întregi game de subiecţi, 
de la cei care par în general responsabili de propria lor 
nenorocire, pînă la cei care nu pot suporta să obţină tocmai 
ceea ce îşi doresc mai intens" (Voc., p. 253). Ar fi cazul să 
legăm această nevroză de sindroamele dinamismului de 
eşec, toate acele situaţii în care subiecţii, în mod 
inconştient, îşi impun frustrări sau piedici pentru a 
introduce un ecran care îi îndepărtează de satisfacţii — apa- 
rent — aşteptate (si dorite). Aceste frustrări interne sînt tot 
atîtea baraje impuse de supraeu. 


Nevroze de destin. „Desemnează o formă de existenţă 
caracterizată prin revenirea periodică a unor înläntuiri iden- 
tice de evenimente, de obicei nefericite, înlănţuiri la care 
subiectul pare să fie supus ca la o fatalitate exterioară, deşi, 
din punct de vedere psihanalitic, mecanismele trebuie 
căutate în inconştient si, în mod special, în compulsia la 
repetiţie" (Voc., p. 253). 

Nevroză de abandon (Verlassenheitsneurose). „Termen 
introdus de psihanaliştii elveţieni (Charles Odier, Germaine 
Gueux) pentru a desemna un tablou clinic în care pre- 
domină angoasa de abandon şi nevoia de siguranţă. Este 
vorba de o nevroză a cărei etiologic este preoedipiană. Ea 
nu corespunde neapărat unei abandonări suferite în co- 
pilărie. Subiectii care prezintă această nevroză sînt numiți 
« abandonici »" (Voc., p. 248). 


Nevroză de caracter. „Tip de nevroză în care conflictul 
defensiv nu se traduce prin formarea de simptome izolabile 
în mod clar, ci prin trăsături de caracter, tipuri de compor- 
tament, chiar printr-o organizare patologică a ansamblului 
personalității” (Voc., p. 251). 

Nevroză familială. Desemnează „faptul că, într-o familie 
dată, nevrozele individuale se completează, se conditio- 
nează reciproc, punînd în evidenţă influenţa patogenă pe 
care o poate exercita asupra copiilor structura familială şi, 
în primul rînd, cea a cuplului parental" (Voc., p. 256). Acest 
apelativ a fost utilizat mai ales de către psihanaliştii 
francezi, urmîndu-l pe Rene Laforgue. 

Orice clinică psihopatologică de structură psihana- 
liticä este tributară principiului însuşi de Alegere a 
nevrozei: „Cum şi de ce procese generale care explică 
formarea nevrozei (de exemplu, conflictul defensiv) 
se specifică în organizări nevrotice suficient de dife- 
rite ca pe baza lor să poată fi stabilită o nosografie?" 
Autorii Vocabularului (p. 38) se întreabă cum de este 
rezervat un loc pentru „alegere" într-un determinism 
aşa cum este cel al psihanalizei. Bineînţeles, nu este 
duce — poate — relaţia copilului cu mama-doică. Tot 
atîtea întrebări deschise... 


2.10.5. Psihozele 


Aceste organizări psihiatrice durabile, caracterizate 
de perturbări ale înseşi structurii personalităţii anga- 
jate în procesul psihotic, se traduc printr-o transfor- 
mare a relaţiilor faţă de realitatea exterioară. S-a 
vorbit despre o „pierdere a realităţii”. Este evident că, 
dimpotrivă, este vorba de o prea mare interpenetrare 
cu realitatea, dar realitatea psihoticului este întotdeauna 
cea pe care el o deține. Eul este în ruptură cu realitatea 
exogenă, dar cul reelaborează o realitate a sa proprie, 
pentru ca ea să corespundă apelurilor sinelui. Astfel 
maniile, melancoliile sau psihozele maniaco-depre- 
sive, sub forma lor tristă sau euforică, precum si 
schizofreniile sau stările disociative sau discordante 
sînt tot atîtea creaţii invadate într-un mod mai mult 
sau mai puţin evident de deliruri (de structură para- 
noică, paranoidă sau parafrenică). 

Pentru Freud, actualizat de Lacan, psihozele se su- 
pun unui proces de forcludere: renunțare primordială 
la semnificantul falie fundamental care, exclus si res- 
pins (forclus), scapă simbolicii inconştientului. Semni- 

ficantii respinşi (forclusi) se reîntorc chiar la sînul unui 
real „imaginat" în fenomenele halucinatorii. Aceste 
structurări ar explica importanţa intrapresiunilor pulsi- 
unii de moarte în melancolii; sau forţele de dislocare 
ale schizofreniilor supuse la intra-şi-extra presiuni 
(forcludere + refulare respinsă ea însăşi); scăpările 
maniilor, un fel de răspuns ultim la presiunile angoa- 
sei intropresive; în fine, hazardul delirurilor, sau jocul 
proiecţiilor, al fantasmărilor, se prinde în procesul 
forcluderii pentru a reapărea în travaliul halucinatiilor. 
Poziţii adesea post-freudiene, căci Freud însuşi a 
văzut puţini pacienţi psihotici. Cazul său Schreber este 
un comentariu despre paranoia pornind de la memorii 
publicate. 


2.11. Cura psihanalitică freudiană 


Comunicîndu-i lui Freud, în 1882, povestea clinică 
despre Anna 0..., Joseph Breuer impulsiona o orien- 
tare psihologică al cărei viitor nu-l putea ghici. Por- 
nind de la hipnoză, trecînd prin sugestia hipnotică, 
peste metodele cathartice, urma să se instaureze psih- 
analiza, aşa cum o cunoaştem astăzi. 

Toate psihoterapiile contemporane sînt derivate din 
hipnoză, înţelegem prin hipnoză o stare de somn 
parţial, produsă artificial, în timpul căreia subiectul 
rămîne capabil să se supună anumitor sugestii făcute 
de hipnotizator. Acest somn hipnotic este diferit de 
somnul obişnuit întrucît percepțiile rămîn posibile, ca 
si atenţia si anumite acţiuni. De altfel, ştim acum că 
ritmurile electroencefalogramei sînt identice celor din 
starea de veghe. Este vorba, cum spunea Freud, de „o 
paralizie a voinţei”. Din această amortire a vigilenţei 
au plecat intervenţiile terapeutice orientate către 
reînvierea urmelor mnezice aparent uitate. 

Metoda cathartică, direct inspirată din hipnoza su- 
gestivă, vizează obţinerea unei purificări: o purgatie 
care să descarce afectele patogene (adică susceptibile să 
producă maladia sau tulburările care aduc subiectul la 
consultatie). Cuvîntul catharsis vine din greacă, este 
împrumutat de la Aristotel, care credea că tragediile 
erau eficace prin explozia pasională şi emoţională pe 
care o provocau la spectatori. Efectul obţinut este cel 
al unei abreacții, adică al unei descărcări emoţionale 
prin care subiectul se eliberează de afectul ataşat amin- 
tirii unui eveniment traumatic. Debarasîndu-se de 
efectul introiectat (adică introdus si încorporat în el 
însuşi, fără voia sa), abreactia cathartică viza obţinerea 
unei eliberäri. Dar subiecţii rezistă, se apără, pun 
problematica de acum înainte deschisă a conversiei şi 
a curei psihanalitice propriu-zise. 

Să definim rezistenţa : „în cadrul terapiei psihanalitice, tot 

ceea ce în acţiunile şi cuvintele analizatului se opune acce- 

sului acestuia la propriul inconştient este numit rezistenţă" 

(Vor., p. 375). 

Rezistenţa este ceea ce împiedică evoluţia tera- 
peutică : un fel de greutate datorită căreia ceea ce este 
deja acolo se conservă, durează din cama unei anu- 
mite forte de inertie. Printre altele, rezistenţa este si o 
forţă care tinde să se opună ei înseşi si prin aceasta 
terapiei, acţiunii altcuiva. 

Freud a făcut un progres decisiv recurgînd la me- 
toda asociaţiilor libere sau la libera asociaţie. Aceasta 
s-a produs între 1892 şi 1898. L-a influenţat aici şi 
propria sa autoanaliză. 

„Metodă care constă în a exprima fără discriminare toate 

gîndurile care vin în minte, fie plecînd de la un element 

dat (cuvînt, imagine, număr, imaginea unui vis, o repre- 

zentare oarecare), fie în mod spontan" (Voc., p. 63). 

Asociaţia liberă va deveni regula de aur a oricărui 
psihanalist: „a spune totul" pentru analizant. Freud a 

observat foarte curînd că ceea ce era important aici era 
de a spune totul, indiferent care erau cuvintele sau 
imaginile ce veneau în mintea subiectului. Caracterul 
lor ridicol, insignifiant, aparent lipsit de importanţă 
sau dimpotrivă dificil de verbalizat, nimic nu trebuia 
să împiedice pacientul de la această obligație a sa de 
a fi expus totul, în ceea ce îl priveşte, pacientul trebuia 
să fie sigur că analistul său îl ascultă atent şi neutru, 
adică fără a-l judeca sau a interveni într-un mod nega- 
tiv în derularea fluxului verbal al discursului său. 
Aceste date sînt dobîndite foarte repede, de îndată 
ce cura se îndepărtează de hipnoză mai întîi, de ab- 
reactia-catharticä simplă ulterior. 

Aceste directive se bazează pe două supozitii: a 
asociaţiei înseşi si a atenţiei flotante. 

Asociaţia „desemnează orice legătură între două sau mai 

multe elemente psihice a căror serie constituie un lanţ 

asociativ... (si mai este) ansamblul materialului verbalizat 

în cursul şedinţei" (Voc., p. 61). 

Importanţa „ideilor care vin din ele însele" a fost înte- 
leasă rapid de către Freud. în practica freudiană rapor- 
turile cu asociationismul clasic sînt putin explicitate. 
Freud a dorit să vadă în cuvinte reprezentanţi ai puncte- 
lor pulsionale ascunse în inconştient. El nu va recunoas- 
te aceasta decît prin 1923, şi încă nu în mod explicit. 


Autoanaliza fortase fără îndoială barierele hipno- 
zei, ale sugestiei hipnotice, ale abreactiei, ale cathar- 
sis-ului. 

Ea este „investigarea de sine făcută de propria persoană 

într-un mod mai mult sau mai puţin sistematic şi care 

recurge la anumite procedee ale metodei psihanalitice — aso- 
ciere liberă, analiză a viselor, interpretare de conduită etc." 

(Voc. p. 66). 

Freud se supune la autoanalizä si inventeazä sau 
reinventează metoda. De aici va ieşi psihanaliza aşa 

cum o cunoaştem astăzi. De altfel Freud şi-a menţinut 
întotdeauna această convingere fermă că nici o 
psihanaliză didactică nu trebuia să dispenseze pe 
nimeni de a-şi continua în adîncul propriei persoane 
o veritabilă şi inepuizabilă autoanaliză. 

Ascultarea altcuiva vorbind în asociaţie liberă nece- 
sită o atitudine de dublă atenţie, atenţia voluntară şi 
atenţia flotantă: 


„Mod în care, după Freud, analistul trebuie să-l asculte pe 
analizat [analizant]|: el nu trebuie să privilegieze a priori nici 
un element din discursul acestuia, ceea ce presupune ca el 
să-şi lase propria activitate inconștientă să funcţioneze în 
modul cel mai liber posibil si să suspende motivațiile ce 
orientează în mod obişnuit atenția. Această recomandare 
tehnică reprezintă corespondentul regulii de asociere liberă 
propusă analizatului" (Voc., p. 64). 


Este vorba de a suprima orice atenţie forțată sau 
dirijată: ceea ce este, fără îndoială, una din difi- 
cultätile majore ale meseriei!. Să explicăm noțiunea şi 
istoricul psihanalizei didactice: 


„Psihanaliză pe care o urmează cel care se dedică exer- 
citării profesiei de psihanalist şi care constituie elementul 
principal al formării sale... Valoarea formativă a unei ana- 
lize personale este recunoscută mai clar în « îndrumări 
pentru medici cu privire la tratamentul psihanalitic»... 
Analistul trebuie să fie capabil să comunice mai liber cu 
propriul inconştient (pentru a putea)... să-şi îndrepte 
propriul inconştient către inconştientul bolnavului... Freud 
aduce un omagiu şcolii de la Ziirich pentru a fi instituit 
cerința ca oricine doreşte să practice analiza asupra altora 
trebuie mai întîi să se supună el însuşi analizei cuiva experi- 


! Freud a precizat în mai multe articole regulile de urmat în 
materie de psihanaliză. Regăsim aceste texte în culegerea De la tech- 
nique psychanalytique (Paris, 1953) şi în Abrege de psychanalyse 
(1938), traduse de Anna Berman, secretară a d-nei Mărie Bonaparte, 
instigatoare a expansiunii lui Freud în Franţa. Din aceste texte şi din 
tradiţiile care şi-au stabilizat obiceiurile, putem extrage liniile generale 
ce fixează derularea terapiilor psihanalitice (n.a.). 

mentat... Condiţia analizei didactice pentru orice analist a 

fost statuată... în 1922. Se pare că cel care a contribuit cel 

mai mult la punerea în valoare a funcţiei analizei didactice 

a fost Ferenczi" (Voc., p. 51). 

De atunci au avut loc numeroase discuţii, adesea 
pasionate, privind tehnica psihanalitică, precum si 
psihanaliza aplicată de ne-medici, sau durata şedin- 
telor (între treizeci şi cincizeci de minute, şedinţele 
„scurte" tinzînd să aibă cîstig de cauză)... Incepînd 
din anii '50, Lacan a putut ilustra aceste schimbări în 
Franţa... Avem aici de-a face cu probleme de „bucătă- 
rie psihanalitico-tehnică", unde prerogativele financia- 
re nu sînt deloc inocente.. .Mutaţiile în chiar interiorul 
curei ar putea descrie trei faze: 

1. Re-găsirea „programului" ce determinase trauma, 
ruptura, si se interpusese între trecutul refulat si 
prezent. 

2. După această fază, unde important era ceea ce 
conditiona refularea, faza următoare a fost cea a 
„curăţării", importantă fiind aici eliberarea de ceea ce 
implica frustrări, complexe si represiuni: aspectul 
cathartic al abreactiei era încă în prim-plan în acest 
stadiu, chiar dacă acel „catharsis" nu era acelaşi 
pentru toată lumea. 

3. în fine, venea faza (de lungă durată) a transfe 
rului. 

Freud a înţeles că ceea ce era important nu era atît 
ceea ce se spunea, eventual se inventa din tot felul de 
bucățele în cursul asociaţiei libere, ci relaţia foarte 
specială care se stabilea între analizant şi analist: 
transferul cu al său dublu versant „pentru", de la anali- 
zant către analist si în sens ,contrar", de la analist 
către analizant. Efectele transferului si ale contra- 
transferului par a trece de acum înainte în prim-plan. 
Totul depinde de actualizarea afectelor, a dorințelor 
inconstiente: este aici — pentru Freud — o repetiţie a 

prototipurilor infantile... Vocabularul precizează: „în 
mod clasic, transferul este recunoscut ca terenul pe 
care se desfăşoară problematica unei cure psihana- 
litice, instalarea, modalitățile, interpretarea şi rezolva- 
rea sa caracterizînd-o pe aceasta" (p. 437). 

Aspectele tehnice ale curei sînt cunoscute de toată 
lumea. Poziţia culcată a analizantului pe un divan. 
Poziţia aşezată a analistului, pe un fotoliu, la adăpost 
de vederea analizantului. Aceste poziţii au fost alese si 
recomandate de Freud pentru ca analizantul să se 
bucure de cît mai multă autonomie cu putinţă, ca să 
poată spune tot ceea ce are de spus, fără a fi tulburat 
de privirea analistului. Tăcerea analistului este mai 
greu de explicat: se ştie că Freud vorbea cu plăcere, că 
el comenta cu analizantii gäselnitele acestora... Exem- 
plul descris de Mărie Bonaparte, remarcile lui Jones o 
demonstrează destul de bine. Apoi, începînd din 1920 
(mai ales după ce a fost operat de cancer al maxilaru- 
lui) n-a mai fost pentru el la fel de uşor să vorbească, 
aşa încît n-a mai făcut decît psihanalize neterapeutice, 
cu persoane venite de peste tot, din SUA mai ales, 
care uneori îl plictiseau. Şi Freud devine din ce în ce 
mai tăcut. Şi ortodoxia tace la rîndul său, păstrează 
tăcerea, iar la nevoie o preconizează!. Cu siguranţă că 
tăcerea este necesară, pentru a nu viola asocierile 
verbale ale analizantilor si a lăsa toată libertatea 
derivelor si variațiilor acestora... Freud a propus, 
dintr-un alt punct de vedere, desigur înrudit, dar diferit, 
regula de abstinentä. 

Vocabularul spune: „Regulă a practicii analitice conform 

căreia cura trebuie condusă astfel încît pacientul să gă- 

sească cît mai puţine satisfacţii substitutive pentru simp- 


! Vezi pe acest subiect Octav Mannoni, (^a n'empeche pas d'exi.t- 
ter, Seuil, Paris, 1982 (n.a.)- 

tomele sale. Ea implică pentru analist principiul de a nu 
accepta satisfacerea cererilor pacientului şi îndeplinirea 
efectivă a rolurilor pe care acesta tinde să şi le impună, în 
anumite cazuri si în anumite momente ale curei, regula de 
abstinentä poate fi precizată în consemne referitoare la 
comportamente repetitive ale subiectului care împiedică 
travaliul de rememorare şi elaborare" (Voc., p. 26). 
împotriva acestui principiu, unii, printre care Ferenczi, 
prin atitudinile lor de activare fantasmatică, intervenţiile 
lor, propunerile de tehnici active (traduceri în act şi/sau 
manifestări de afect) au mers sau merg încă spre trans- 
feruri cu mai multă partajare. Fundamentele teoretizate 
pornesc de la procedeul ce vizează o participare opti- 
mizată la confuzia pacienţilor, pe cînd Freud era convins 
că această confuzie era necesară pentru a se vindeca. 
Astfel se conturează încet-încet o evoluţie, care de- 
plasează punctul de impact al refulatului. In loc să 
aştepte revenirea urmei, a amintirii, a trecutului, în loc 
să se plaseze în aşteptarea refulatului, lucrurile se petrec 
ca şi cum asocierea — din ce în ce mai liberă — şi trans- 
ferul ar merge înaintea refulatului şi, într-un fel, l-ar 
reconstrui... de altfel, în explozia contemporană, multe 
forme de abordare analitică au mers în acest sens. 
Freud simtise, pe cînd scria „Analiză terminabilă, 
analiză interminabilä", că fluxul nu curgea aşa cum îl 
prevăzuse el... Că nu era de ajuns să ,,deblochezi", ci 
mai trebuia să şi re-construieşti, dacă nu să construieşti, 
pur şi simplu. Chestiuni rămase încă deschise, modifi- 
cate în fiecare zi de surprizele rezultatelor curelor, a 
căror desfăşurare exactă este de altfel greu de cunoscut, 
cu toate hazardurile, deviantele lor. Durata curelor, 
modalităţile lor de execuţie au făcut (fac) obiectul 
multor confruntări. 
Să ne păstrăm această certitudine că o dată cu Freud 
a devenit posibil să abordăm umanul pe ambele sale 
laturi: conştientă şi inconştientă. 

3. Pentru o critică psihanalitică 


Freud a marcat începutul unei cotituri în ştiinţele 
umane şi în perspectivele antropogenetice. Specifici- 
tatea erei psihanalitice nu este legată doar de noţiunile 
de inconştient şi de pulsiune. După ce am parcurs 
etapele evoluţiei practice şi teoretice, trebuie acum să 
arătăm situaţiile-cheie care fac din psihanaliză o 
adevărată „critică”. Punctul de legătură cu Kant nu 
este întîmplător: revoluţia kantiană, ca si revoluţia 
psihanalitică mai tîrziu au fost taxate drept „coperni- 
ciene", pentru a semnala mai bine caracterul lor in- 
evitabil şi ireversibil. 

Se cuvine să reținem cîteva axe în jurul cărora a 
continuat evoluţia teoriei freudiene; noi le situăm în 
jurul a cinci serii de probleme: 

1. Travaliul oedipianizärii. Precizarea teoriei 
Oedipului, locul „complexului", dar şi, prin diferen 
tierea sexuală, amorsarea celeilalte diferențieri, cea a 
„sexualii”, aparent non-biologică, deschizînd si poarta 
pentru travaliul limbajului, în limbaj. 

2. Narcisismul, rolurile sale, funcțiile; dedublärile 
şi simulacrele. Cercetarea locului narcisismului în evo 
luţiile psihopatologice şi diferentierile care se amor 
sează între un narcisism „bun" şi unul „mai putin bun". 

3. Perversiunea şi structura celuilalt: raporturi de 
identitate şi de neasemänare, între acelaşi şi celălalt. 

4. Sistemul „sine-eu" în individuare, sau locul 
„sinelui" între cele două topici. 

5. Deschiderea simbolică a psihanalizei, sau jocul 
de cuvinte dincolo de lucruri. Pornind de la imagini 
si fantasme, Freud a mers din ce în ce mai aproape de 
cuvinte. De la conştient înspre inconştient, doar cuvin 
tele permit în acelaşi timp trecerea si efectuarea. Mai 
mult, la nivelul cuvintelor se produce (şi) un anume 

inconştient, un fel de sens secund care scapă inven- 
tarului afectiv al limbajului. Cuvintele răspund unor 
semnificaţii, unui simbolism, dar au şi o ,,fortä": 
efectele numite „perlocutoare", care, dincolo de 
mesajele schimbate între interlocutori, mai fac si unele 
„lucruri”. Prin aceste efecte perlocutoare cuvintele 
dau viaţă discursurilor al căror suport sînt: deschidere 
pentru credinţe, pentru convingeri, pentru deliruri. 
Freud a presimtit acest destin al cuvintelor pe dea- 
supra jocului trimiterilor lor între registrele conştien- 
tului şi inconştientului. Jocurile de cuvinte sînt şi 
„Jocuri de limbaj”. 


3.1. De la complexul Oedip la travaliul oedipianizării 


Pentru a urmări noțiunea însăşi de complex Oedip 
trei date trebuie reținute: 1897, 1910, 1931. Cam prin 
1896 Freud îşi începea autoanaliza, în Interpretarea 
visului (1900) autorul îşi expune prima sa concepţie 
despre relaţiile oedipiene. Dar abia în 1910 va preciza 
cu adevărat alegerea obiectului iubirii la băieţel. Şi va 
prezenta în 1931 o expunere „despre sexualitatea 
feminină" (cf. Viata sexuală) ce trasează etapele 
oedipianizării la fete. Să notăm că, după Laplanche şi 
Pontalis, Freud nu a făcut o expunere completă şi 
definitivă a acestei teoretizări. Situată central în teoria 
sexualității infantile, noţiunea de complex Oedip 
deschide problematica psihanalitică pentru alte destine 
în care Oedipul rămîne „complexul nuclear”. 


3.1.1. De la mit la complex 


„„Complexul" indică în primul rînd un fel de ames- 
tec de înclinații şi de tendinţe cu orientări diverse: 
atracţie si repulsie a copilaşului faţă de figurile paren- 

tale. Dacă termenul „complex" a suferit deviații spre 
sensul popular de inferiorizare, aceasta se datorează 
mai degrabă lui Adler şi psihologilor americani decît 
lui Freud însuşi. Filiatia Oedipului este o recunoaştere 
a datoriei lui Freud faţă de Sofocle si povestea regelui 
Oedip. „Complexul Oedip" exprimă deci ansamblul 
bivalent şi ambiguu al înclinațiilor afective şi ostile 
ale copilului faţă de părinții săi. 

într-o scrisoare adresată lui Fliess (vezi La Nais- 
sance de la psychanalyse, pp. 198—199), datată 15 
octombrie 1897, Freud scrie: „Am găsit în mine, ca 
oriunde în altă parte, sentimente de dragoste faţă de 
mama şi de gelozie faţă de tata, sentimente ce sînt, 
cred, comune tuturor copiilor mici... Legenda greacă 
a surprins o compulsiune pe care toţi o recunosc pen- 
tru că toți au simţit-o. Fiecare auditor a fost cîndva, în 
germen, în imaginaţie, un Oedip..." Mitul si realitatea 
subiectivă se vor amesteca de acum înainte. Freud 
parcursese un anumit drum interior în el însuşi din 
1893. E. Jones (cf. voi. I, 1953, cap. XIV „Autoanali- 
za: 1897") luminează acest labirint complicat, împins 
de cercetarea sa proprie, Freud va „inventa" inter- 
pretarea viselor şi ansamblul componentelor teoriei 
sexualităţii infantile, pe care de asemenea n-o va de- 
săvîrşi niciodată, după cum observă Colette Chiland!. 

Să îl citim pe Jones. „Numai urmînd o cale ciudat 
de ocolită si nu studiind copilul însuşi descoperă 
Freud aspectele aloerotice ale sexualităţii infantile, 
adică prin studiul părintelui în cauză. Din mai 1893, 
perioadă în care vorbeşte pentru prima oară despre 
aceasta lui Fliess, pînă în septembrie 1897, perioadă 
în care îşi recunoaşte greşeala, el admite ideea că o 


' Colette Chiland, Chemins de VAnti-Oedipe, Privat, Toulouse. 
1974, pp. 39-58 (n.a.). 

seducţie sexuală exercitată asupra unui copil inocent 
de către un adult — cel mai adesea de către tatăl său - 
reprezenta cauza esenţială a isteriei, probele pe care le 
furnizau materialele analitice păreau irefutabile. Timp 
de mai bine de patru ani, această convingere a sa ră- 
mîne de nezdruncinat, deşi frecvenţa acestor aşa-zise 
incidente îl surprinde tot mai mult. Totul părea să 
indice că un număr mare de taţi se pretau la atacuri 
incestuoase. Mai rău încă, aceste acte erau perverse, 
gura sau anusul fiind regiunile alese. Freud trage de 
aici concluzia că, după unele simptome observate la 
fratele său şi la unele din surorile sale (nota bene: el 
însuşi era exceptat), si tatăl lui ar fi putut fi, la rîndul 
său, incriminat (11 februarie 1897)... Mai tirziu, 
Freud a descoperit adevărul: ceea ce conta în special, 
mult mai mult decît dorinţele incestuoase ale părin- 
tilor, mai mult chiar şi decît unele acte ocazionale de 
acest gen, era faptul general al dorințelor incestuoase 
inspirate copilului de către părintele de sex opus" 
(E. Jones, La Vie et l'oeuvre de Freud, voi. I, 1953, p. 
354). Freud îşi pierde tatăl în octombrie 1896. 
Acest eveniment îl determină să scrie Interpretarea 
visului, în fundal subzistă indicaţiile manuscrise în 
care Freud consemnase, „la « nevrozati», existenţa 
ostilităţii si a dorințelor de moarte nutrite de fiu referi- 
tor la tată si de fiică referitor la mamă" (Jones, /bid.). 
Gelozia, interdicţia incestuoasă ascund încă realitatea 
sexualității infantile. Freud se îndepărtează, după 
moartea tatălui său, de prima sa explicaţie şi admite 
un rol mai clar pentru mamă, cu existenţa — formu- 
lată mai tîrziu - a unei faze pre-oedipiene, ea însăşi 
foarte importantă. 

Pentru a rezuma această descoperire, să-l cităm pe 
Freud însuşi, care, în 1909, în Cinci lecţii de psihana- 
liză, explica astfel noţiunea sa de Oedip: „Să mai 

revenim o dată la evoluţia sexuală a copilului. Trebuie 
să reparăm multe scăpări, derivînd din faptul că am 
acordat toată atenţia noastră manifestărilor somatice, 
mai puţin manifestărilor psihice ale vieţii sexuale. 
Alegerea primitivă a obiectului la copil (alegere care 
depinde de sărăcia lui de mijloace) este foarte intere- 
santă. Copilul se îndreaptă mai întîi către cei care îl 
îngrijesc; dar aceştia dispar curînd în spatele părin- 
tilor. Raporturile copilului cu părinţii săi, aşa cum o 
dovedesc observaţiile directe asupra copilului şi 
studiul analitic al adultului (să ne reamintim că Freud 
se baza tot timpul pe propria sa autoanaliză, analiza 
copiilor fiind, la acea dată, încă în faşă...), nu sînt 
niciodată lipsite de elemente sexuale. Copilul îşi ia 
cei doi părinţi, şi mai ales pe unul din ei, drept obiecte 
ale dorinţei. De obicei, el se supune unei impulsionări 
a părinţilor înşişi, a căror tandrete are un caracter net 
sexual, e adevărat că inhibat în scopurile sale. Tatăl îşi 
preferă în general fiica, mama fiul. Copilul reactio- 
neazä de obicei în acest mod: fiul doreşte să-i ia locul 
tatălui, fiica pe cel al mamei. Sentimentele care se 
trezesc în aceste raporturi ale părinţilor cu copiii si în 
cele ce derivă din acestea între fraţi şi surori nu sînt 
numai pozitive, adică tandre: ele sînt şi negative, 
adică ostile. Complexul ce s-a format astfel este con- 
damnat la o refulare rapidă; dar, din străfundul 
inconştientului, el exercită încă o influenţă importantă 
si durabilă. Putem presupune că el constituie, împre- 
ună cu derivatele sale, complexul central al fiecărei 
nevroze, si ne aşteptăm să îl găsim la fel de activ în 
alte domenii ale vieţii psihice. Mitul regelui Oedip care 
îşi ucide tatăl şi o ia pe mama sa de soţie este o mani- 
festare puţin modificată a dorinţei infantile împotriva 
căreia se ridică, mai tîrziu, pentru a o respinge, bari- 
era incestului, în fundalul dramei lui Hamlet din piesa 

lui Shakespeare regăsim tot această idee a unui com- 
plex incestuos, dar mai bine voalatä" (Cinq legons sur 
la psychanalyse, 1966, pp. 55—56). Să citim în conti- 
nuare: „Este perfect logic şi inevitabil ca micul copil 
să îşi facă din părinţi obiectul primelor alegeri senti- 
mentale. Dar aceasta nu înseamnă că libidoul trebuie 
să rămînă fixat la aceste prime obiecte; el trebuie să se 
mulţumească să-i ia mai tîrziu drept modele, în epoca 
alegerii definitive, să treacă de la aceştia la persoane 
străine. Copilul trebuie să se detaseze de părinţii săi: 
este indispensabil pentru ca el să-si poată juca rolul 
social" (Ibid., p. 57). Si Freud termină amintind (în 
1909) că „am putea defini tratamentul psihanalitic 
drept o educaţie progresivă pentru ca fiecare din noi 
să depăşim reziduurile copilăriei" (Ibid., p. 57). 


3.1.2. Eseul din 1910 despre „alegerea obiectală la 
bărbat" 


Noţiunea unei detaşări față de părinţi trebuie să se 
definească în însuşi faptul separării, separare care — vom 
încerca să o demonstrăm -- nu pare doar lineară, 
conținută în acea formulă vulgarizată de „tăiere a 
cordonului ombilical”. Freud publică în 1910 drept 
„Contribuţie la psihologia vieţii sentimentale" primul 
din cele trei articole ce vor fi mai tîrziu reunite sub 
acest titlu generic. Acest prim text, „Despre un tip 
aparte de alegere obiectală la bărbat", a fost redactat 
în timpul verii anului 1910 (Jones, 1955, voi. II, 
p. 318). El va fi tradus în limba franceză în culegerea 
La Vie sexuelle (pp. 41—55). Evocînd mai multe posi- 
bilitäti de alegere la femeie, tinînd cont de funcţia 
substitutivă a acestei alegeri raportată la mamă, Freud 
introduce un element nou în concepţia sa asupra 
Oedipului, si acesta va fi „travaliul dorinţei”, dacă nu 

chiar manifestarea sa, în timpul acestei perioade din 
copilărie pe care o situa între trei şi cinci ani sau ceva 
mai mult. Trecînd în revistă diversele explicaţii sexu- 
ale întîlnite sau înţelese de-a lungul existenţei, Freud 
scrie: „Există un corolar ce lipseşte arareori din 
« explicaţiile sexuale »: este vorba de existenţa unor 
anume femei care fac din actul sexual o meserie şi 
sînt din această cauză obiect al dispretului general. 
Acest dispreţ nu poate fi decît străin pentru gîndirea 
băiatului; el nu simte faţă de aceste nefericite decît 
un amestec de atracţie şi oroare, de îndată ce ştie că 
ele îl pot introduce si pe el în viaţa sexuală pe care şi-o 
reprezenta pînă atunci ca apanaj exclusiv al « oame- 
nilor mari». Prin urmare, atunci cînd nu mai poate 
exista nici un dubiu faţă de ceea ce i se spune (reținem 
rolul discursului narativ... ), atunci cînd nu mai poate 
păstra ideea că părinţii săi fac excepţie de la această 
activitate urîtă (remarcăm moralismul lui Freud), îşi 
spune, raționînd ca un perfect cinic (subliniem din nou 
funcția discursului monologat şi nu doar a fantas- 
melor), că, în definitiv, diferenţa dintre o tîrfă si pro- 
pria sa mamă nu este chiar aşa de mare, întrucît, la 
urma urmei, fac acelaşi lucru, într-adevăr, explicaţiile 
pe care le-a primit au trezit în el urmele mnezice ale 
impresiilor si ale dorințelor datînd de la începutul 
copilăriei (s.n.) si au reactivat, pornind de la aceste 
urme, anumite mişcări psihice. El începe să-şi do- 
rească însăşi mama, în sensul care tocmai i s-a revelat 
si să-şi urască din nou tatăl, ca pe un rival care stă în 
calea dorinţei sale. Cade deci, după cum spunem noi, 
sub dominaţia Oedipului" (La Vie sexuelle, 1969, p. 
52). Aceastä traducere de Jean Laplanche va aräta în 
realismul său că aspectul „tîrfă", sau femelă al femeii- 
mamă a reținut atenţia lui Freud, în acel moment, si a 
acordat mamei un rol de primă mărime. Ceea ce 

înseamnă că noţiunile împrumutate din preistoria 
„paricidului" sau a morţii tatălui trec pe planul al 
doilea, pe cînd mama tinde să joace un rol mai impor- 
tant în ataşamentul sexual primar. 

în acest articol, Freud pare a sugera că, la un mo- 
ment dat, băieţelul trebuie să modeleze în el însuşi un 
fel de acceptare a acestei părți a propriei sale mame 
care îi este încă ascunsă, parte care are o legătură 
strînsă cu dorința. Oedipul contribuie înainte de toate 
la detaşarea din această femeie-mamă a părţii ce poate 
fi dorită, aceea de care băiatul va putea fi îndrăgostit; 
astfel, separarea primară se face într-un sens non- 
linear, în însuşi trupul tuturor reprezentărilor si 
configuratiilor susceptibile de a îngloba figura mamei. 
Tăind în carne vie, pentru a preleva acea suprafaţă de 
primire non-maternă, care, în ceea ce are ea de femelă, 
lasă loc liber pentru a naşte si a primi atributele do- 
rintei. Astfel travaliul Oedipului nu ar fi simpla iden- 
tificare, de asimilare şi de renunțare, ci o veritabilă 
construcție în însuşi spaţiul relației, un spaţiu intra- 
personal propriu copilului, susceptibil de a conţine 
propria sa dorință. Oedipianizarea se orientează mai 
degrabă către această achiziție majoră în persoana-care- 
se-face, în chiar trupul propriei persoane, în acest 
spaţiu privilegiat în care toate spatierile vor fi posibile. 
Dintr-o perspectivă mai mult operaţională decît 
morală sau socio-morală se vădeşte necesară elabo- 
rarea unui dispozitiv rațional nou. Copilul nu va mai 
putea reţine o singură relaţie cu mama sa, relație ne- 
echivocă, ci va trebui să construiască o relaţie dublă: 
în acelaşi timp cu mama ca mamă, dar si cu ceea ce 
în mamă corespunde „tîrfei" sau femelei. Să spunem 
doar, pentru a reveni la aceasta, că oedipianizarea este 
mai mult domeniul culturii şi al „sexuării” decît al 
biologiei sexualităţii. 

Freud trimite la „ura" faţă de tată în momentul al 
doilea: băiatul „începe să-şi dorească însăşi mama, în 
sensul care tocmai i s-a relevat si să-si urască din nou 
tatăl, ca pe un rival care stă în calea dorinţei sale" 
(Ibid., p. 52). Dorinţa ocupă aici două poziţii privile- 
giate : mai întîi dorinţa asistă la creşterea sa faţă de o 
femeie alta decît însăşi mama, apoi această dorinţă o 
dată constituită sau constituindu-se va alimenta o 
rivalitate (eventuală) faţă de tată (spunem eventuală, 
căci avem în aceasta şi un indiciu al unei relative in- 
suficiente a dorinţei oedipiene înseşi). Dar să admitem 
în întregime protocolul freudian. El este interesant 
prin locul ocupat de relaţiile care se stabilesc în plin 
spaţiu intra-personal si în plin spaţiu micro-social, cel 
al familiei. Familia pare să joace, în fundal, un rol în 
instaurarea acestor relaţii, rol complet diferit de cel al 
romanului familial, afirmat de Freud. Şi să mai re- 
marcăm si rolul acordat limbajului, în sens de discurs 
interior, ca monolog unde faptele iau dimensiuni 
semantice care înglobează achiziţiile perceptuale, 
senzoriale si, bineînţeles, fantasmatice. 


3.1.3. Oedipul feminin sau ,, Despre sexualitatea 
feminină": 1931 


Freud a aşteptat mult pentru a-si preciza gîndurile 
cu privire la femeie, înţeleasă ca neavînd „falus" sau 
dotată cu un ipotetic complex al Dianei. Freud nu a 
explicita! niciodată noţiunea de complex Electra. I se 
părea că pentru fetiță şi pentru băieţel lucrurile nu erau 
la fel, dar a întîrziat să-si expună oedipianizarea fetei. 
Din start operativitatea oedipianizärii n-a primat nici- 
odată (nici pentru băiat) o explicitare completă. 

în 1931, Freud îşi publică articolul „Despre sexu- 
alitatea feminină" (reluat în La Vie sexuelle, 1969). El 

afirmă aici rolul principal al mamei: fetiţa trece printr-o 
vectorializare a mamei, un fel de Oedip negativ, pe 
care va trebui să-l traverseze, să-l parcurgă şi să-l 
abandoneze pentru a se orienta către tată şi a realiza 
oedipianizarea pozitivă. „Această bisexualitate este 
mult mai accentuată la femeie decît la bărbat", va 
spune Freud. Adică relația de obiect la mamă este 
primară, atît pentru băiat cît şi pentru fată. Si se pare 
că această operaţie se stabileşte prin intermediul do- 
rinței. Aşa încît adevăratul efect al Oedipului este 
înflorirea dorinţei: atracţiile-repulsii ale dorinţei invită 
la ideea că efectul oedipianizării va fi separarea sau 
ruptura de mamă. Va fi de asemenea dobîndirea 
diferenţei. Prin aceasta, acelaşi îşi pierde drepturile şi 
abandonează ceea ce îl trimite pe acelaşi la el însuşi: 
propria sa specificitate. Orientarea diferită care 
urmează trece obligatoriu prin circuitul tatălui, dar 
acesta pare să joace un rol pentru el însuşi, repre- 
zentînd în acelaşi timp (în sens psihologic) legea. 
Nominalizarea necesară si punerea în simboluri nece- 
sită o spaţiere a propriului limbaj, o achiziţie nouă în 
capacitatea unei lärgiri, a unei figurări ce scapă legii 
unicităţii, pentru a se deschide către registrul dualității, 
ceea ce va putea ulterior să revină în eu, pentru ca 
acesta să poată îngloba unul-si-celălalt în unul, dublat 
potenţial: deschis la celălalt. 


3.1.4. Mişcarea trans-oedipiană 


Continuînd lectura textelor lui Freud pînă la capăt, 
fără a ne opri la primele sale scrieri, putem avansa 
ideea că acesta si-a dat perfect de bine seama de 
importanţa „invenţiei" sale. Pornind de la asimilarea 
unui mit, el a căzut peste această noțiune contempo- 
rană cu o lucrare importantă, capitală chiar, pentru 

antropogeneză. Unii, printre care J. P. Vernant!, sau 
alţii, ca M. Balmary?, pot, folosind căi foarte diferite, 
să ne arate consecinţele şi reuşitele anumitor reflecții 
şi abordări freudiene. Că se bazează pe exactitudine în 
apelative sau pe intricare la propriul drum, ca să 
rămînem doar la aceste două poziţii, nu contează prea 
mult; esenţa oedipianizării constă în cercetarea sa, 
care, în ciuda aparentelor, vizează indicarea drumului 
pe care fiecare trebuie să-l parcurgă pentru a se înălța 
în el însuşi. Vom spune mai tîrziu, cînd vom vorbi de 
ceea ce este dincolo de psihanalize, cît de diferită ni 
se pare a fi această epocă de o simplă „relaţie de 
obiect". Oedipianizarea este un moment crucial în 
ontogeneză, în cursul căruia se construieşte spaţiul din 
interiorul propriei persoane, prin mijlocirea limbaju- 
lui, producînd în acelaşi timp un spaţiu intra-limbaj 
pornind de la dorința pusă în mişcare în oedipianizare. 
Că dorinţa ar fi cu totul altceva decît o simplă energie 
doritoare sau o producţie „spontană", iată ce ne pare 
clar de acum înainte. Dar dorinţa este de asemenea şi 
mai ales o producţie a forţelor implicate în jocurile de 
limbaj, în actele de enuntare, care sînt în ultimă in- 
stantä opera primă şi cea mai desävirsitä a hominizării 
din ziua de azi. 


De aici încolo vechile certuri se distanțează. Ceea 
ce e sigur este că oedipianizarea este un travaliu ce 


! Jean-Pierre Vernant şi Pierre Vidal-Naquet, Mythe et tragedie en 
Grece antique, Maspero, Paris, 1972 (n.a.). 

- Mărie Balmary, L'Homnie aux statues, Grasset, Paris, 1979 (n.a.). 

3 Adolfo Fernandez-ZoVla, „Leş Jeux d'Oedipe", în L'Information 
psychiatrique, 1967, 4, pp. 525-534 (relativ la L'Anti-Oedipe, de Gilles 
Deleuze şi Felix Guattari, ed. de Minuit, Paris, 1972) (n.a.). 

+ Maurice Bouvet, „La relation d'objet", în La_ Psychanalyse 
d'aujowd'hui, P.U.F.. Paris, 1956, I, pp. 41-123 (şi Adolfo Fernan- 
dez-Zo'ila, „La relation d'objet (selon Bouvet)" în La Raison, Paris, 
1957, pp. 96-99) (n.a.). 

trebuie parcurs, si că acesta îşi are sursa în ivirea 
dorinţei. Desigur, femeia zămisleşte viaţa, dar copilul 
(mascul sau femelă) va trebui să preleveze această 
suprafaţă de primire indispensabilă pentru antropo- 
geneză, din partea cea mai feminină (femininul pur) 
al femeii înseşi pentru a avea acces deplin la existenţa 
proprie. Femeia asigură o dublă naştere. lată sensul 
oedipianizării şi soarta sa, aceea de a permite dedubla- 
rea, separarea, dia-logarea, şi aceasta în interiorul 
limbajului însuşi, sursă finală a oricărei dia-logări 
exterioare inter-personale si de aici deschiderea spre 
orice posibil dialog... Jocul neîntrerupt al intra- si 
inter-personalului constituie travaliul permanent al 
persoanei. 


3.2. Spaţiul narcisismului: dedublări si simulacre 


Freud abordează problema narcisismului în două 
etape; mai întîi într-o manieră neexplicită sub numele 
de autoerotism în cadrul sexualităţii copilului, apoi 
într-un mod foarte direct, în 1914, într-un articol 
redactat în acelaşi timp cu „istoria mişcării psih- 
analitice". Textul din 1914, „Pentru a introduce 
narcisismul", a fost încorporat în culegerea La Vie 
sexuelle. Dar termenul de narcisism apare încă din 
1910 pentru a da substanţă alegerii homosexuale, 
într-o cercetare asupra similarului şi asemănătorului, 
în acest fel — după Freud — tinerii homosexuali se 
orientează către cei cu care seamănă, sau se identifică 
cu cei care, ca si părinţii, i-au iubit la rîndul lor. în 
Cazul Schreber, în 1911, apoi în Totem şi tabu, în 
1913, este vorba de asemenea de această iubire a su- 
biectului pentru el însuşi, pentru propriul său trup, şi 
care vizează o mai bună unificare a pulsiunilor. în ceea 
ce-l priveşte pe Jones (voi. II, 1955, pp. 322-326), 

acesta dă unele informaţii interesante despre circum- 
stantele contemporane ale redactării acestor texte. 
Freud era preocupat pe atunci de ceea ce am putea 
numi astăzi „răni narcisice", din conflictele care îl 
opuneau lui Adler si Jung. 

Pentru Jones, „Introducere în studiul narcisismu- 
lui" a fost „perturbator”. Jones reproduce, în lucra- 
rea sa din 1955, notele pe care le publicase în 1935. 
Freud introducea deja o reformă în teoria sa asupra 
instinctelor, înainte de a aborda, mai tîrziu, cea de-a 
treia topică însăşi. Jones citează o scrisoare trimisă 
de Freud lui Abraham: „Am zămislit cu multă greu- 
tate narcisismul. El poartă urmele deformări pe care 
a suferit-o din această cauză" (18 martie 1914). Şi 
mai departe: „Sînt profund mişcat de faptul că admi- 
teti spusele mele relativ la narcisism şi sînt convins 
că aceasta ne leagă şi mai mult. Imperfectiunea 
muncii mele mă umileşte nespus" (6 aprilie 1914). 
Această întoarcere la iubirea de sine va fi un punct 
de plecare pentru multe dezvoltări. Jones arată, tot în 
1935: „Freud presupune, pe bună dreptate, că libi- 
doul este la început concentrat complet în eu, că 
iubirea de sine este începutul oricărei iubiri." Iubirea 
obiectală, exterioară si iubirea de sine se comple- 
tează în schimburi reciproce ce nu se sfirşesc nici- 
odată. Dar aceste teoretizări nu sînt chiar aşa de 
simple. Ceea ce este nou aici este că eul este la rîn- 
dul său „libidinal", investit într-o iubire necesară. 
Noutatea şi dificultățile expuse de Freud însuşi deter- 
mină persistenta unor ambiguitäti, cu o anume dez- 
voltare în chiar apelativele de narcisism. Morala nu 
este străină de aceste consideraţii. Freud vorbeşte şi 
în acest text despre „idealul eului". Dar să ne adîn- 
cim mai mult în referirile lui Freud, pentru a încerca 
apoi să le analizăm, cu ajutorul remarcilor lui La- 
planche si Pontalis. 

3.2.1. Locul narcisismului la Freud 


Freud pornea de pe o poziţie dualistă: cea a celor 
două Pulsiuni, sexuală si de conservare. Aveam de a 
face în acest caz cu o proiecţie poate prea biologică. 
Termenul de narcisism este împrumutat de la Năcke. 
Acesta 1-a utilizat în 1899 pentru a „desemna compor- 
tamentul prin care un individ îşi tratează propriul trup 
într-o manieră asemănătoare cu cea în care tratăm de 
obicei trupul unui obiect sexual: deci îl contemplează 
simțind în aceasta o plăcere sexuală, îl mîngi:ie, îl 
alintă, pînă cînd ajunge prin aceste practici la satis- 
factia completă" (La Vie sexuelle, 1969, p. 81). în reali- 
tate, termenul de narcisism fusese deja folosit de 
Havelock Ellis care, în 1888, descrisese un compor- 
tament pervers în relație cu mitul lui Narcis. Pentru 
Ellis, narcisismul era o perversiune. Aspect ce nu va 
rămîne străin pentru unele derive psihanalitice, într-a- 
devăr, mitul are mai multe versiuni; dacă ne raportăm 
însă la Ovidiu, în Metamorfoze, Narcis, rămînînd 
insensibil la farmecul nimfelor, va stîrni mînia lui 
Echo, ce o va determina pe Nemesis să îl facă pe 
Narcis ca, însetat fiind, să meargă să bea din apa unui 
izvor unde se va îndrăgosti de propria sa imagine. 
Ceea ce va însemna pierzania sa: va rămîne dependent 
de această imagine, pînă la a muri din cauza ei... 

Freud vorbeşte despre existenţa unui narcisism 
primar, conectat la autoerotismul sugarului, legat de 
pulsiunile sale de conservare. Ulterior, în relaţiile de 
obiect ce primează în oedipianizare, pulsiunile se vor 
investi în afara individului, spre figurile parentale. Si 
atunci cînd libidoul se va retrage sau va fi deviat de 
la obiectul investit, el va trebui să se investească în eul 
însuşi. Adică libidoul va avea o dublă investire, către 
obiect si către eu. „Este necesar să admitem că nu 


140 FREUD ŞI PSIHANALIZELE 


există în individ, de la începuturile sale, o unitate 
comparabilă cu eul; eul trebuie să sufere o dezvoltare. 
Dar pulsiunile autoerotice există încă de la început; 
trebuie deci ca altceva, o nouă acţiune psihică, să vină 
să se adauge autoerotismului pentru a da naştere narci- 
sismului" (/bid., p. 34). Freud observa că în bolile orga- 
nice, în ipohondrie, în somn, ca şi în deliruri de genul 
parafreniilor, se produce o regresie sau cel puţin o re- 
pliere a libidoului, care se returnează spre sine sau spre 
eu. Freud va numi anumite psihoze şi psihonevroze, 
printre care autismele schizofrenice, „maladii narci- 
sice". In fine, viaţa sentimentală poate prezenta, după 
Freud, două tipuri de investire în acţiune, fie că libi- 
doul obiectai si-ar primi elanul complet în pasiunea 
sentimentală, fie că individul ar investi pe celălalt 
după el însuşi si ar căuta să regăsească în celălalt un 
alt el însuşi. Eul ideal ar fi un fel de model ce este avut 
permanent în faţă, model dotat cu toate atributele pro- 
priei persoane: astfel perfecțiunea psihică a copilăriei 
este întreţinută prin ea însăşi şi în ea însăşi. Freud 
discută, în trecere, problemele stimei de sine la indi- 
vidul normal si la nevrozat. El îşi diferenţiază poziţia 
de cea a lui Adler si a lui Jung, mai ales în ceea ce pri- 
veşte noţiunea de libido şi de energie libidinală. No- 
tiunea de narcisism va mina invenţia freudiană, după 
cum prevedea Jones în 1935. Să îl cităm pe Freud în 
continuare: „Dezvoltarea eului constă în îndepărtarea 
de narcisismul primar şi cuprinde o aspirație intensă 
spre acoperirea acestui narcisism" (/bid., p. 104). 


3.2.2. Remarci asupra narcisismului primar 
şi narcisismului secundar 


Trebuie să revenim la noţiunea iniţială de autoero- 
tism. Satisfacerea pulsiunilor parţiale se efectuează în 

chiar organul în cauză. De aici provin plăcerile de 
organ şi, prin acestea, nevrozele de organ. Autoero- 
tismul fără investire de obiect riscă autoinvestirea 
repetitivă prin mijlocirea fantasmelor, cu returnarea 
energiilor către un punct lipsit de resurse, aproape de 
punctul zero. Să citim această remarcă în lucrarea lui 
Laplanche si Pontalis: „Originea autoerotismului ar 
fi deci acest moment, mai degrabă permanent reînnoit 
decît localizabil într-un timp determinat al evoluţiei, 
moment în care sexualitatea se desprinde de obiectul 
natural, e lăsată în seama fantasmei şi prin aceasta se 
creează ca sexualitate" (Voc., p. 68). Risc major de a 
se închide într-un cerc vicios ce în curînd se va în- 
chide complet... Aceasta s-ar putea întîmpla dacă 
investirea nu ar necesita prezenţa socialului relational, 
prezenţa celuilalt, o anume legătură de limbaj si intra- 
limbaj. Astfel Laplanche si Pontalis îşi continuau dis- 
cutia referitoare la acest autoerotism anobiectal, 
considerat ca un dat primar ce pare a funcţiona la 
Freud ca un postulat. Este evident că narcisismul 
primar nu este un simplu sinonim al autoerotismului, 
si atunci va trebui să acceptăm o remaniere a teoriei 
freudiene, chiar dacă n-ar fi vorba decît de ceea ce 
propune Lacan în „stadiul oglinzii" (la acest subiect 
vom mai reveni), conform căruia individul îşi bazează 
propriile sale premise ca viitor subiect pe imaginea sa 
ce provine de la altul. Un mod de a face să intre 
socialul, ce nu va fi recunoscut ca atare decît în limba- 
jul ulterior, în măsura în care, încă o dată, acesta din 
urmă va fi apt pentru dialog, adică să îl ,includä" pe 
celălalt. Astfel, narcisismul primar si narcisismul 
secundar se situează la o distanţă mai mică decît s-ar 
fi crezut initial. Esentialul constă aici în a determina 
esuarea clivajului: între sine-însusi si sine-însuşi; între 
sine-însuşi şi celălalt. Referinta unei imagini la propria 

persoană nu se va putea face fără a trece prin referinţa 
la imaginea celuilalt... Şi atunci cînd, oedipianizarea 
o dată terminată, investirea de obiect se modifică, 
devine mai mult decît necesar recursul la investirea 
către eu, pentru a evita împrăstierile şi parcelările. 
Ceea ce totuşi Freud va continua să considere ca opus, 
în funcţionarea celor două tipuri de investire, devine 
puţin aleator, întrucît această iubire obiectală nu se va 
putea realiza decît în cadrul unităţii eului, pornind deci 
de la iubirea libidinală care o investeşte deja. Aici 
riscul de întîmpinat ar putea proveni din scizura între 
sine-însuşi si celălalt; aici se află amorsarea situaţiilor 
ce sînt încă denumite cu termenul acela urît de „per- 
versiuni". Dacă libidoul ce investeşte eul ar rămîne 
încercuit în acest eu, am avea de-a face cu un eu non- 
unit, incomplet, parcelar, ceea ce ar consemna fali- 
mentul nu numai al investirii narcisice, dar şi al însuşi 
travaliului oedipianizării. Individul o dată închis în 
narcisism, primar în felul său, rămîne acolo pentru că 
nu poate accede la celălalt altfel decît în imagini sau 
în fantasme, care sînt tot imagini ce se oglindesc în ele 
însele. Oedipianizarea, nu vom insista niciodată îndea- 
juns asupra acestui punct, este etapa nucleară a indi- 
viduării, etapă în cursul căreia subiectul ia în posesie 
ansamblul dispozitivelor sale operatorii printre care 
limbajul, în complexitatea sa, este de departe locul 
privilegiat. Narcisismul secundar îşi va trage toată 
valoarea sa creatoare din „narcisismul bun" dacă el 
contribuie la continuarea schimburilor înăuntrul 
propriei persoane si în afara sa. 


3.2.3. Amor-propriu, simulacre, dedublări 


Investirea narcisică a eului pare a fi condiţia sine qua 
non pentru ca identificările să meargă pînă la capăt. 

Narcisismul completează efectele achiziţiilor post- 
oedipiene în cursul genitalizärii. Nu numai că eul se 
poate bucura de o unitate, dar această unitate devine 
o formă operaţională pentru ca schimbarea formelor 
să poată continua. Unitatea eului — non-clivajul - 
este acum o continuitate a amorului-propriu; în acest 
fel se afirmă şi începutul unei independente: iubirea 
de sine va putea să facă abstracţie de aprobarea cons- 
tantă a figurilor-obiecte. Relaţia intra-personală (prefe- 
răm această poziţie celei intra-psihice) se dublează în 
măsura în care dedublările au fost posibile, pe de o 
parte între propria persoană si figurile parentale, pe 
de alta între propria persoană si „eu însumi-celălalt”. 
Aceste dedublări se fac şi se desfac în chiar interiorul 
propriei persoane; şi atunci cînd investirea libidinalä 
către sine este puternică şi iubirea de sine solidă, nu 
survine nici o angoasă. Aşa încît apariţia angoaselor 
este indiciul unui nivel de investire spre sine prea slab; 
ceea ce se traduce prin expresia: „a se teme", sau „a 
nu avea încredere în sine"... 

Idealul eului apare şi el cu al său dublu caracter 
pozitiv şi negativ. Pe de o parte idealul eului este o 
proiecţie înspre înainte a personalităţii prezente; acest 
dispozitiv îmbracă şi o funcţie temporală, întrucît se 
doreşte un fel de proiecţie sau o înaintare spre ceea ce 
este mai îndepărtat, încă necunoscut. In acest mod 
intră în joc un montaj mobil complet virtual, care, la 
rîndul său, atrage către eu. Idealul eului funcționează 
fie ca punct de alimentare a unui viitor aferent, fie ca 
o anticipare care ajută eului pe drumul său. 

Iubirea de sine narcisică implică în seria identi- 
ficărilor ce împing eul înaintea sa pornind de la acel 
punct virtual care este idealul eului, favorizează 
returnarea libidinalä spre sine, fără a exclude din 
această cauză „obiectele bune" ce vor putea fi încor- 

pqrate, şi mai ales semantizate, în procesul global al 
individuării. Dedublarea initiatică, o dată înrădăcinată 
în travaliul oedipianizării, continuă pentru a atinge 
posibilitățile unei relaţii asimetrice faţă de sine-însuşi 
si faţă de alții. Avem aici o lucrare de lungă respiraţie 
ce se va materializa în adolescenţă şi mai ales în anii 
ulteriori. Ea este opera existenţei integrale şi înseamnă 
acel a exista ca sine-însuşi în acte. 

Dar idealul eului poate avea si efecte negative în 
măsura în care el tiranizează eul, îl slăbeşte si îl 
privează în final de amorul său propriu. Idealul eului 
se sudează în acest fel în jurul supraeului, pentru a-l 
regla, desigur şi pentru a-i regulariza elanurile, dar 
riscînd continuu să-i frîneze dedublările. Apar atunci 
simulacrele, aceste fantasme fără obiect, fără nici un 
respondent. Simulacrele ocupă sferele imaginarului şi 
îi întreţin funcţionarea în acel registru al neliniştii, la 
hotarele anxietăţii. 

Spaţiul narcisismului apare astfel ca un dat ce nu 
este deloc simplu. Pentru ca narcisismul „bun" să se 
instaleze, are nevoie de un loc, loc ce se face el singur 
în măsura în care investirea este susținută şi de bună 
calitate. Ceea ce înseamnă că imaginea de sine este o 
formă încă prea slabă pentru a accede la această inte- 
riorizare dedublată. Percepția şi trimiterile în ,,çconstiintä" 
nu sînt suficiente pentru a stinge anti-pulsiunile „in- 
constientului", nici pentru a castra imperativele 
supraeului. Totul depinde de procesul acesta de indi- 
viduare, care trebuie să rămînă cu faţa la colectiv si la 
social, încorporînd în acelaşi timp acest univers al 
socialului. Narcisismul aduce cu sine această posibili- 
tate a unei autorecunoaşteri în diversitate, permite şi 
asumarea diferenței de sine, acceptînd în acelaşi timp 
diferenţele celorlalți. Dar el se poate şi să închidă eul 
asupra lui însuşi, multumindu-se cu o pseudodife- 

rentă şi negînd diferenţele celorlalți. Este deci vorba 
de o modalitate a eului care este menită să supraveghe- 
ze, să lărgească, să menţină o deschidere, pentru ca 
reizvorîrea sa fie oricînd posibilă. 

Narcisismul primar şi narcisismul secundar urmează 
unul după altul si îşi au baza în amorul-propriu. Acesta 
din urmă nu mai are prea mult de a face cu „instinctul 
de conservare”. Datele biologice împrumutate din 
viaţa animalelor nu aduc decît lumini palide în dome- 
niul existenței. Limbajul realizează frontiera si se 
deschide spre cei doi versanţi: loc în care acelaşi si 
celălalt coabitează în unul si în singular. Sub ame- 
nintarea de a se împotmoli în „perversiune", spaţiu 
mai puţin propice sexuării complete!. 


3.3. Perversiunea si structura celuilalt 


Oricine cunoaşte referirile lui Freud la tema perver- 
siunii: „Nevroza este o perversiune negativă" sau 
„nevroza este negativul perversiunii". Cum să înte- 
legem aceste întrebări provocate de perversiune?... 
Să încercăm să diferentiem mai întîi substantivele şi 
adjectivele, utilizate cu prea multă uşurinţă de mai 
bine de un secol. Apoi să ne punem din nou acele 
întrebări pe care le-a ridicat Freud, rezumînd unele 
din textele sale, printre cele mai importante, în fine, 
să încercăm să propunem o nouă interogare, în lipsa 
posibilităţii de a înscrie aici un răspuns definitiv. Freud 
s-a împiedicat de această întrebare sub cele două 
forme ale sale, pe plan biologic, acolo unde toate 
soluțiile sînt sau par posibile, întrucît ele depind doar 
de ideologii. Pe de o parte, trupul îşi impune terenul de 


! P.-L. Assoun, „La Révolution narcissique", în Histoire de la 
psychanalyse, Hachette, Paris, 1982, pp. 182-188 (n.a.). 


146 FREUD ŞI PSIHANALIZELE 


acţiune, limitat şi închis; pe de altă parte, noţiunea 
unei normativitäti atîrnă greu asupra spiritelor, ca şi 
asupra conceptelor utilizate de Freud însuşi, în ceea ce 
priveşte trupul si sexualitatea, va trebui să acceptăm 
astăzi separări asupra cărora Freud însuşi nu s-a ho- 
tărît niciodată foarte clar. Astfel vom putea diferenția 
activităţile de procreare şi activităţile genitalo-erotice, 
chiar dacă pentru unele obediente religioase şi morale 
aceste separări nu par încă foarte evidente. Dar, şi 
aceasta este dificil în alt sens, va fi necesar să punem 
pe planuri diferite activităţile trupului; trăirea corpo- 
rală şi existenţa carnală în toate componentele lor 
psihosociale şi prin aceasta semantice şi simbolice. 
Perversiunea, după cum o arată şi numele, s-a definit 
prin opoziţie la o „normă", considerată ca imuabilă. 
In trup, funcţiile respiratorii, cardiace, renale etc. se 
supun unor constante precise. Nimic surprinzător în 
aceea că oricine ar fi dorit ca funcţiile neuropsihice 
să fie la fel într-o anume normativitate şi într-o nor- 
malitate absolută. Dar, fiecare pare a uita că funcţiile 
neuropsihice sînt construite din multe bucățele pentru 
fiecare individ şi că aceste funcții pot (sau nu pot) să 
atingă această limită. Pentru sexualitate complicatia 
este încă si mai mare, întrucît sexualitatea implică 
funcţii în acelaşi timp corporale, deci fiziologice, şi 
de asemenea funcţii afective, psihice sau si mai bine 
psiho-culturale. O primă separare pare evidentă, pen- 
tru a pune de o parte ceea ce ţine de reproducere şi este 
comun omului şi animalului (omului ca animal...) şi 
a plasa de cealaltă parte ceea ce este cucerirea pură a 
umanului: această posibilitate de a utiliza organele 
genitale în versantul lor erotic în scopuri străine de 
reproducere. Si fiecare va înţelege imediat că atingem 
aici unul din principiile de religie din cele mai arhaice, 
reluate si dezvoltate de religia noastră iudeo-catolică 

şi romană, şi anume că faimosul „păcat originar” îşi 
trage substanţa din înclinația misiunii originare a 
corpului.. . în măsura în care, deturnat de la teleolo- 
gia sa, el îşi va consacra partea de „bucurie” a vieții 
în dauna procreatiei pure şi simple. Prima întrebare 
ce apare este aceasta: omul este el (si) un animal? 
Fără îndoială. Dar el se bucură de o existenţă; pe cînd 
animalele doar trăiesc... Pornind de la acest punct, 
întrebările nu mai sînt aceleaşi. Or, se pare că Freud, 
deşi ar fi pus aceste întrebări, nu ar fi ajuns să le 
rezolve tranşant si ar fi rămas (aparent) prizonierul 
propriilor sale premise si conceptualizări. Ceea ce nu 
l-a împiedicat să înainteze cu întrebările sale de mai 
multe ori de la începuturile, operei sale si pînă la 
sfirsit. Să consimfim să precizăm că este poate mai 
aventuros să vrei să pui o „normă" în acest domeniu, 
si că este cel mai puţin periculos să vrei prea mult să 
reduci omul la datele corporale, chiar dacă aceasta se 
face sub vocabula ,,instinctelor" sau, într-un fel mai 
specific, a „pulsiunilor”. Aspectul pur biologic nu 
rămîne mai puţin limitat de îndată ce este vorba de 
om", întrucît acesta nu se poate despărți de propriul 
său „univers de artificii”. 


3.3.1. Locul „perversiunii” la Freud 


După Laplanche si Pontalis, perversiunea este o 
„deviaţie în raport cu actul sexual « normal », definit 
ca un coit, vizînd obţinerea orgasmului prin penetrare 
genitală, cu o persoană de sex opus" (Voc., p. 278). 
Definită astfel, perversiunea întîlneşte problematica 
pe care tocmai am indicat-o... într-adevăr: „Se vor- 
beşte despre perversiune: cînd orgasmul este obținut 
cu alte obiecte sexuale (homosexualitate, pedofilie, 
zoofilie etc.) sau prin alte zone corporale (coit anal, de 

exemplu); cînd orgasmul este imperios subordonat 
anumitor condiţii extrinsece (fetişism, travestism, 
voaiorism si exhibitionism, sado-masochism) ce pot 
provoca, prin ele însele, plăcerea sexuală, în general, 
se desemnează ca perversiune ansamblul comporta- 
mentului psihosexual ce presupune condiţii atipice 
pentru obținerea plăcerii sexuale" (Voc., p. 278). 

Se vorbeşte despre instinct ca despre un „comporta- 
ment preformat", propriu unei anume specii şi con- 
siderat ca invariabil pentru ceea ce ţine de înfăptuirea 
sa si de obiectul său. Pornind de aici, tot ceea ce nu se 
conformează este „perversiune", adică anormalitate 
şi/sau comportament atipic. Acest termen de per- 
versiune a cunoscut, de altfel, numeroase îmbogăţiri 
semantice, după cum vorbim despre biologic sau şi mai 
bine despre „instincte sociale sau morale", de unde (tot 
după indicaţiile Laplanche-Pontalis) exemplul perver- 
siunilor de instinct moral, cum ar fi delincventa, perver- 
siunile instinctului social, cum ar fi „proxenetismul", 
sau alte perversiuni biologice, ale instinctului nutritiei, 
de exemplu: „bulimia sau dipsomania". In fond, este 
de ajuns să luăm un instinct considerat ca normal 
pentru a taxa orice deviatie în plus sau în minus (sau 
în para...) ca anormalitate şi/sau perversiune. 


Se cuvine să facem o precizare: cuvîntul perversi- 
tate se referă tot la comportamentele psihosociale. Un 
nucleu „pervers" a fost descris în planul conduitelor, 
în măsura în care acestea au ca finalitate să obţină 
suferinţa sau răul psihic si moral si să se bucure de 
suferințele impuse sau provocate. Perversitatea este 
vecină cu comportamentul asa-numit „sadic", dar ea 
nu are un caracter sexual, oricum, nu direct erotic. 
Dimpotrivă, adjectivul „pervers" aparţine în aceeaşi 
măsură perversităţii ca si perversiunii. Astfel ar fi 

poate preferabil să îl suprimăm, aşteptînd modificarea 
de ansamblu a vocabularului. 

„în psihanaliză se vorbeşte despre perversiune 
numai în relaţie cu sexualitatea. Deşi Freud recunoaşte 
şi existenţa altor pulsiuni decît cele sexuale — pre- 
cizează Laplanche şi Pontalis — el nu vorbeşte de 
perversiune în legătură cu acestea, în domeniul pulsi- 
unilor de autoconservare, foamea, de exemplu, el de- 
scrie, fără a folosi termenul perversiune, tulburări ale 
nutritiei, pe care multi autori le desemnează ca 
perversiuni ale instinctului de nutriţie. Pentru Freud, 
asemenea tulburări sînt datorate efectelor pe care 
sexualitatea le poate produce asupra funcţiei de ali- 
mentare (libidinizare); s-ar putea deci spune că aceas- 
ta este «pervertită» de sexualitate” (Voc., p. 278). 
Este clar că pentru Freud sexualitatea este altceva 
decît genitalul si procreativul; sexualitatea este „plină, 
dacă putem spune astfel, de afectivitate, deci de 
existenţă. 

Trei eseuri asupra teoriei sexualităţii (1905) mar- 
chează poziţia lui Freud, în cadrul teoriei sale a sexu- 
alităţii, în ceea ce credea el despre perversiune în acel 
moment. Dacă modalitățile „plăcerii preliminare” 
actului sexual „normal" ne sînt la toţi comune, aceste 
conduite, „perverse" deci, fac si ele parte din „nor- 
malitate". Cel putin în calitate de ,,dispozitie". Ceea 
ce tinde să confirme realitatea unei sexualitäti infan- 
tile subiacente şi persistenta anumitor comportamente 
sau moduri de a fi ale copilăriei la adult. Jocul pulsi- 
unilor parţiale si diversitatea zonelor erogene poate 
explica această „perversiune polimorfä" a copilului, 
cu posibile vestigii la adult... „Din această perspec- 
tivă, perversiunea adultă apare ca persistentä sau re- 
apariţie a unor componente parțiale ale sexualităţii... 
(conform stadiilor organizării sexuale...); perversi- 

unea este o regresie la un stadiu anterior în raport cu 
care a avut loc o fixatie libidinalä" (Vor., p. 279). Se 
deschid două căi: pe de o parte putem afirma că sexu- 
alitatea aşa-numită normală nu este un dat al naturii 
umane, pe de altă parte putem reţine că în momentul 
acela Freud admite o ierarhie cu o dezvoltare şi de 
aici o noţiune implicită de „normă", sau de neîmpli- 
nire. Pentru autorii noştri (care par a trage textul către 
o lectură mai liberală...), sexualitatea umană ar putea 
să fie definită ca „perversă" în fondul său (oare Freud 
ar fi consimtit?); aşa încît este de ajuns, în însuşi 
exerciţiul actului genital, ca subiectul să se ataşeze 
excesiv de plăcerea preliminară, pentru ca să fie ac- 
centuată latura perversă... Dar Laplanche şi Pontalis 
confirmă că totuşi Freud şi toți psihanaliştii au în 
vedere o sexualitate ,normalä" (Voc., p. 279); că 
noţiunea implică foarte clar o „normă"; şi că teza 
inițială din 1905 nu a fost niciodată abandonată cu 
adevărat de Freud, nici chiar atunci cînd acordă o 
valoare etapelor pregenitale. „Trebuie să reamintim 
că trecerea la deplina organizare genitală presupune, 
după Freud, depăşirea complexului Oedip, asumarea 
castrării, acceptarea interdictiei incestului" (Voc., 
p. 280). Un scurt rezumat al unora dintre textele ulte- 
rioare ale lui Freud va preciza mai bine poziţia sa. 


3.3.2. Forme de perversiune: homosexualitate, 
masochism, fetişism, după Freud 


Am dori să evocăm conţinutul textelor din 1922, 
1924 şi 1927, consacrate următoarelor modalităţi 
perverse: homosexualitate, masochism, fetişism. 

Interesul sexual exclusiv al bărbatului pentru fe- 
meie şi viceversa nu vine de la sine. Freud, în „Un 
copil este bătut" din 1919, care poartă ca subtitlu: 

„Contribuţie la naşterea si geneza perversiunilor sexu- 
ale", scrie că perversiunea îşi trage rădăcinile dintr-o 
manifestare reziduală şi confirmă rolul fantasmelor în 
persistenta unor asemenea ,,reziduuri". In 1920, Freud 
scrie: „Despre psihogeneza unui caz de homosexuali- 
tate feminină", unde spune că alegerea obiectală 
trebuie să suporte restricţii pentru ca sexualitatea să 
meargă în ea însăşi pînă la capăt şi să fie „normală"; 
dar în cazul studiat, obiectul ales nu este decît un 
substitut al mamei. Si mai face remarca generală că 
„bărbaţii homosexuali au cunoscut o relaţie deosebit 
de puternică cu mama lor" si, pe de altă parte, că „toţi 
indivizii normali prezintă alături de heterosexualitatea 
lor manifestă o proporţie destul de însemnată de 
homosexualitate latentă sau inconstientä" (în Nevrose, 
psychose et pen>ersion, 1973, p. 269). 

Freud, în 1922, în „Despre cîteva mecanisme 
nevrotice în gelozie, paranoia si homosexualitate”, 
confirmă achiziţia: legătura cu mama, narcisismul, 
angoasa de castrare sînt factorii afectivi ce se regăsesc 
în etiologia homosexualității, dar, precizează el, nu îi 
sînt specifici. Adaugă la acestea influenţa seducţiei, 
„responsabilă pentru o fixare precoce a libidoului" (el 
revine în acest mod la una din preferinţele sale de 
dinaintea morţii tatălui său...). Va adăuga aici gelozia 
şi rivalitatea, ivite, spune el, din complexul matern. 
La homosexuali „există o conexiune între sentimen- 
tul social şi alegerea obiectului”. Si mai departe: „La 
homosexualii dotați cu simţ social, separarea de senti- 
mentele sociale si alegerea obiectului nu vor reuşi pe 
deplin" (Ibid., p. 281). 

Freud marca aici, ca si în 1905, că rămîne ceva 
diferit, care îl duce la o nediferentiere, la fixaţii, la o 
dezvoltare „sexuală" care este întrucîtva incompletă. 

„Problema economică a masochismului" datează 
din 1924 şi marchează poziţia lui Freud în acel 
moment, reluînd în acelaşi timp spusele sale ante- 
rioare. El distinge între: un masochism „„normal" care 
ar fi esenţa însăşi a modului de a fi al femeii, care 
„suportă coitul" (sic); un masochism „moral", căruia 
îi corespund sentimentele de culpabilitate inconstiente 
şi variantele lor; un masochism „erogen", adevărată 
„perversiune" a plăcerii erotice, întrucît numai plă- 
cerea îndurată şi căutată poate provoca bucuria. Freud 
mai nota şi posibilitatea unui sadism inversat, ce ar 
da un masochism secundar. 

„Fetişismul" apare în 1927. Alegerea obiectală se 
fixează asupra fetişului care înlocuieşte falusul: „Voi 
spune mai clar că fetişul este substitutul falusului 
femeii (mamei) în care a crezut copilasul şi la care, nu 
ştim de ce, nu vrea să renunţe" (Le Fetichisme, 1969. 
p. 134). Astfel fetişul „rămîne semnul unui triumf 
asupra amenințării cu castrarea şi o protecție faţă de 
această ameninţare, el fereşte fetisistul de a deveni 
homosexual acordînd femeii acest caracter prin care 
ea devine suportabilă ca obiect sexual" (/bid., p. 135). 
„Probabil nici o ființă masculină nu este ferită de 
teroarea castrării, atunci cînd vede organul genital 
feminin" (Ibid., p. 135). Remarci care traduc şi această 
insuficienţă a dezvoltării sexuale si afective. 

Toate aceste texte şi încă altele ar putea depune 
mărturie că ceea ce numim dezvoltare sexuală trece 
dincolo de sexualul propriu-zis. Pläcerea este întilnită 
şi luată în consideraţie; bucuriile există; procreările 
au fost sau sînt posibile. Dar ansamblul persoanei nu 
este corect „sexuat", la nivelul posibilităţilor sale. 
Astfel Freud cercetează în trecut ceea ce a putut 
împiedica această desfăşurare si ne dă motivele, deja 
amintite, ale acestei „etiologii”. 

3.3.3. Absența celuilalt si perversiunea 


Din textele şi din referirile lui Freud însuşi reiese o 
posibilă diferențiere: separarea a ceea ce ţine de „sexuali- 
zare" si a ceea ce ţine de „sexuare". Sexualizarea este 
ceea ce, biologic, dă caracterul sexual, faptul de a 
deveni sexual mascul sau femelă si rezultatul acestei 
acţiuni. Dar aceasta fund în planul anatomic si fizio- 
logic, „sexuarea" ar necesita o dublă prezenţă a si- 
nelui-însuşi si a celuilalt într-un acelaşi ansamblu 
„unitar". Este vorba de faptul că acelaşi şi non-acelasi 
apartinind unei identități simple nu sînt de ajuns pentru 
a face unitatea. Freud lăsase să se înţeleagă că, în ceea 
ce îl privea, nu îşi cucerise complet partea sau compo- 
nenta sa feminină. Pentru a fi unul, sînt necesare două 
componente: sine-însuşi şi celălalt, într-un tot ce se poate 
diferenţia ca ansamblu sau separat. Iată o cucerire difi- 
cilă, ce nu întotdeauna reuşeşte. Astfel, putem spune 
că „anormalitatea" nu trece prin această absenţă a 
celuilalt (ea este foarte frecventă), ci prin suferința 
provocată indirect de această absenţă. De asemenea, 
nu practicile erotico-sexuale sînt cele ce diferențiază 
fiinţele umane; variantele pot să fie multiple, să co- 
existe, sau să succeadă una alteia, fiecare după gus- 
turile proprii; nu există ierarhie între oameni după 
înclinațiile şi alegerile lor sentimentale. Dar poate că 
realizarea şi efectuarea lor se determină prin această 
posibilitate de a se simţi simultan şi succesiv sine- 
însuşi si celălalt, împreună şi separat. Să spunem că 
individul în individuarea sa este chemat să fie el însuşi 
într-o mişcare de rotaţie în jurul lui însuşi si în el 
însuşi, continuîndu-şi în acelaşi timp mişcările de 
translație în jurul unui altuia virtual care îl locuieşte 
în acelaşi timp. Aceste operaţii temporale şi spatiale 
se fac si se desfac în chiar interiorul intim al per- 
soanei, în alianțele intra-personale şi paralel, în-afară- 

de-sine, în alianțele inter-personale. Astfel sîntem de- 
terminati să gîndim că fiecare ființă umană îşi conjugă 
posibilităţile conform gîndirii şi afectelor sale, dar 
afectele sale nu sînt de o esenţă diferită; ele sînt legate 
- si fără îndoială produse — de jocurile de limbaj. 


Problema perversiunii ne apare astfel ca atingînd 
însuşi nucleul persoanei, în măsura în care ea ar tra- 
duce în sine-însăsi această absenţă a structurii celui- 
lalt. Celălalt este undeva, nu doar în fantasme, în 
imagini, în percepții. Acestea sînt formele cele mai 
elementare ale funcționării fiinţei umane. El se află 
mai degrabă în formele cele mai desăvîrşite: cele ale 
modalitätilor de funcționare a limbajului luat în totali- 
tatea sa intra-limbaj, acolo unde fiecare din „mole- 
culele" sale emite efecte si face posibilă efectuarea 
enuntiativä într-o povestire care, la rîndul său, emite 
voci sau discursuri apte a se derula în sistem dia-logic: 
adică în răspunsul reciproc al unuia şi al celuilalt. 
Perversiunea este unilateralitatea, latura unică într-un 
tot simplu, singularul fără celălalt. Sexuarea incom- 
pletă poate să coincidă foarte bine cu o sexualizare 
aparent normală, „non-perversă", dar, totuşi, con- 
damnată la insulari tate!. 


3.4. Şinele între cele două topici 


Freud împrumută termenul de „topică" de la Aris- 
totel; astfel, topicile sale sînt teoretizări care ţin de 
„locurile" rationärii, în edificarea locurilor aparatului 
psihic. Această teoretizare a aparatului psihic s-a făcut 
cu un anume număr de sisteme relationale care au va- 


! Cf. A. Fernandez-Zoi'la, „L'alterite dans le langage psychopatho- 
logique", în Annales Medico-Psychologiques, 1982 şi 1983 (mai ales 
partea a treia: „Le sexe des mots", pp. 279-296, nr. 3, 1983) (n.a.). 

riat după caracteristici şi funcțiuni. Aceste sisteme sînt 
organizate, adică ele sînt articulate după o anume ordi- 
ne. Sînt locuri psihice în interacţiune; putem astfel avea 
fie o configurație spațială, fie o spatializare non-figu- 
rală ce pare preferabilă. La Freud se succedă două topici. 
Prima este sistemul: Ies (inconştient) -- Pcs (pre- 
conştient) — Cs (conştient). Acest sistem Ics-Pcs-Cs 
este cel care vede lumina zilei în Die Traumdeutung 
(1900). Topica primitivă va conduce dezvoltarea psih- 
analizei timp de multi ani, si o mai face încă în zilele 
noastre, întrucît se pare că explozia celei de-a doua 
topici nu a stins complet luminile celei dintîi. Or, aceas- 
tă a doua topică va corespunde unui sistem complet 
diferit în cele trei instanţe ale persoanei pe care le-am 
menţionat: şinele, eul şi supraeul. 

în 1923, „Eul si sinele" inaugurează un alt mod de 
a gîndi, psihanaliza, în 1920, „Dincolo de principiul 
plăcerii" marca un fel de culme a primei topici. Sinele 
urma să funcţioneze de acum înainte ca un incon- 
ştient. După ce vom analiza textele care se referă la 
aceasta în „Eul si şinele", „Diferitele instanţe ale per- 
sonalităţii psihice" din 1932 şi Compendiu de psih- 
analiză din 1938, vom vedea cum, în realitate, aceste 
două topici se conjugă. 


3.4.1. „Eul şi Şinele” (Das Ich und das Es, J923) 


Diviziunea psihică între un psihic conştient si un 
psihic inconştient constituie premisa fundamentală a 
psihanalizei (cf. Essais de psychanalyse, 1963, p. 179). 
Inconştientul decurge, pentru Freud, din efectul refulă- 
rii. De unde cele două nivele ale constientului: in- 
conştientul latent sau preconştient, care poate reveni 
la conştiinţă, şi adevăratul inconştient, constituit din 
fapte psihice refulate. Dar, va spune Freud: „Inconştien- 

tul nu coincide cu elementele refulate" (Ibid., p. 155). 
Eul poate, cel puţin în parte, să fie si el inconştient. 
„Ne găsim astfel în situaţia de a admite existenţa unui 
al treilea inconştient, ce nu este refulat; dar märturi- 
sim că, din însuşi acest fapt, caracterul de inconştient 
îşi pierde pentru noi orice semnificaţie precisă" (Ibid., 
p. 185, s.n.). 

Freud abordase deja această dificultate în Metapsi- 
hologie (1915). Insistase asupra unei conceptiii spa- 
tiale a aparatului psihic, în care conştiinţa ar forma 
suprafaţa; de unde aceste reprezentări în straturi ale 
locurilor psihice sau „topici"”. Pentru a ajunge la 
conştient şi a reveni la suprafaţă, Freud credea că re- 
prezentările senzoriale ar trebui să recurgă la „repre- 
zentările verbale corespunzătoare". Aceasta implică, o 
remarcăm în trecere, o concepţie a memoriei sub 
formă de urme, a existenţei unor locuri unde „ideile" 
pot fi stocate. Dar Freud de fapt opunea o gîndire prin 
imagini, o gîndire vizuală, foarte imperfectă şi foarte 
apropiată de procesele inconştiente primare... unei 
gîndiri verbale, mai recentă în filogeneză şi în onto- 
geneză, singura capabilă să introducă pulsiunile 
(transformîndu-le şi semnificîndu-le) în activitatea 
conştientă. 

Freud admite influenţa lui G. Groddeck, pentru 
care „sîntem bîntuiţi de forte necunoscute, (care) 
scapă stăpînirii noastre”. Groddeck publicase în 1923 
Cartea sinelui de inspiraţie nietzschenianä. Si Freud 
urma să spună: „Aşadar, un individ se compune pen- 
tru noi dintr-un sine psihic, necunoscut şi inconştient, 
pe care se suprapune eul superficial, emanînd din 
sistemul P (percepţie) ca dintr-un nucleu" (Essais de 
psychanalyse, 1963, p. 192). Eul acoperă şinele... „Nu 
există, între sine şi eu, o demarcare tranşantă, mai ales 
în partea inferioară a acestuia din urmă, unde tind să 

se confunde"... „Dar ceea ce este refulat se confundă 
cu şinele, din care nu este decît o parte". „Este uşor 
de văzut că eul este o parte a sinelui ce a suferit mo- 
dificări sub influenţa directă a lumii exterioare si prin 
intermediul constiintei-perceptiei" (Ibid., p. 193)... 
„Percepția este pentru eu ceea ce instinctul sau pulsi- 
unea instinctivă sînt pentru sine. Eul reprezintă ceea 
ce numim rațiune şi înţelepciune, şinele, dimpotrivă, 
este dominat de pasiuni" (/d.). 

Freud insistă şi notează (Ibid., p. 196): sistemul 
constiintä-perceptie este cel care contribuie la for- 
marea nucleului eului. Iar între eu si sine, Freud 
situează supraeul pe care îl asimilează aici cu Idealul 
eului. Sinele răspunde înainte de orice de rezervorul 
enorm al libidoului. Eul îşi va primi libidoul ,,säu" 
prin mijlocirea identificărilor, sau prin acel proces al 
narcisismului secundar. Fiecare înţelege mai bine 
acum că libidoul poate fi investit în două regiuni 
distincte: cea a eului şi cea a obiectului. Freud nu va 
da niciodată eului valoarea de investire pe care i-o 
atribuiau Groddeck şi mai ales Nietzsche. Pentru 
Freud, trebuie să o spunem, libidoul obiectai va fi 
privilegiat. Vom vedea totuşi că, fără un eu „puter- 
nic", nimeni nu este în stare nici să-şi investească 
libidoul asupra obiectului (acesta putînd exersa o 
atracţie excesivă), nici să şi-l investească „returnînd" 
propriul libido asupra lui însuşi. Lebensirieb sau 
„pulsiunea de viaţă" nu va primi în întregime valoarea 
sa umană decît dacă reţine maximum din Eros, 
neutralizîndu-i în acest mod reactivitatea, ceea ce 
Freud punea în rîndul „pulsiunilor de moarte". 

Relativa sinonimie a supraeului si a idealului eului 
atribuie acestei „instanţe" o origine dublă: ea apare în 
ceea ce vine după „complexul Oedip" prin introiec- 
tarea supraeului parental, în special cel al tatălui, care 

pentru Freud este întotdeauna preponderent: „Eul 
ideal reprezintă şi moştenirea complexului Oedip si, 
prin aceasta, expresia tendinţelor celor mai puternice, 
ale destinaţiilor libidinale celor mai importante ale 
sinelui. Prin intermediul acestuia, eul a luat în stăpîni- 
re complexul Oedip şi şi-a supus în acelaşi timp 
şinele. Pe cînd eul reprezintă în esenţă lumea exte- 
rioară, realitatea, supraeul i se opune, ca reprezentant 
al lumii interioare, al sinelui. Si va trebui să ne 
aşteptăm ca, în ultimă instanţă, conflictele dintre eu şi 
ideal să reflecte opoziţia care există între lumea exte- 
rioară şi lumea psihică" (Essais de psychanalyse, 1963, 
pp. 205-206). Să adăugăm la acestea că supraeul ca 
şi eul ideal rămîn în mare parte inconştiente, inacce- 
sibile eului care nu cunoaşte nimic prin el însuşi. Cura 
este cea care trebuie să edifice cul asupra acestor 
implicaţii. 

Şinele, rezervor libidinal, va putea să furnizeze 
ceva din libidoul desexualizat pentru eu care se 
formează tot prin ,sublimäri". Eul apare astfel format 
dintr-o „energie susceptibilă de deplasare care repre- 
zintă un libido desexualizat, putem spune în aceeaşi 
măsură că reprezintă energie sublimată..." (Ibid., 
p. 217). „Eul se substituie sinelui în fixatiile sale pe 
obiecte"... „De această transformare a libidoului 
sinelui în libido al eului se leagă în mod natural o 
renunțare la scopurile sexuale, o desexualizare" (/d.). 
Eul, pe măsură ce creşte si se fortifică, desexualizează 
şinele si atrage spre el libidoul obiectai, de unde vine 
această întărire a narcisismului numit aici secundar: 
narcisismul eului. Un ,,narcisism sustras obiectelor” 
(Ibid., p. 218). Principiul plăcerii serveşte sinelui drept 
busolă (sic), el menţine instinctele de moarte în tăcere 
(unde totuşi ele operează), totul fiind reglat de „prin- 
cipiul constantei" (după Fechner). Să îl ascultăm pe 

Freud însuşi: „Orientat de principiul plăcerii, adică 
de percepţia neplăcerii, şinele se apără de aceste noi 
tensiuni prin diferite mijloace, în primul rînd, adaptîn- 
du-se cît de repede este posibil la exigenţele libidoului 
ce nu a fost desexualizat, deci căutînd să satisfacă ten- 
dintele direct sexuale, în al doilea rînd, şi aceasta într-o 
măsură mult mai eficace, debarasîndu-se, în cursul 
uneia din aceste satisfaceri, care reduce la tăcere toate 
exigenţele parţiale, de substanţele sexuale, aceşti 
purtători saturați de tensiuni erotice" (Ibid., p. 219). 
„Eul este format în bună parte din identificării ce 
provin din fixatii erotice deturnate de la nivelul sine- 
lui. .. Supraeul îşi datorează locul pe care îl ocupă în 
eu, sau, dacă preferăm, atitudinea pe care o manifestă 
faţă de eu, unui factor ce prezintă o dublă importanţă 
si trebuie, în consecinţă, să fie apreciat dintr-un dublu 
punct de vedere: în primul rînd el reprezintă prima 
identificare, ce s-a produs pe cînd eul era încă slab; 
în al doilea rînd, el este moştenitorul complexului 
Oedip şi, ca atare, el a introdus în eu obiectele cele 
mai apreciate". Adică: părinţii, înţeleşi de Freud la 
singular, este vorba despre tată. „în aceeaşi măsură în 
care copilul este nevoit să asculte de părinţii săi, 
tot aşa şi eul ascultă de imperativele categorice ale 
supraeului" (Ibid., pp. 220-221). Aşa arată textul 
tradus în limba franceză. Or, Freud scrie: „în favoarea 
acestei circumstanţe, supraeul rămîne întotdeauna în 
contact strîns cu şinele si poate fi reprezentantul aces- 
tuia pe lîngă eu. El se scufundă în adîncurile sinelui 
si, din această cauză, este mult mai îndepărtat de 
conştiinţă decît eul" (/bid., p. 221). Freud îşi dezvoltă 
astfel topica în continuare: „Eul se îmbogăţeşte în 
urma tuturor experienţelor pe care le primeşte din 
afară; dar şinele constituie pentru el o altă lume exte- 
rioară pe care caută să o supună ascultării. El sustrage 

sinelui cît mai mult din libidoul acestuia, transformă 
obiectele de fixatie libidinalä ale sinelui în tot atîtea 
avataruri ale eului. Cu ajutorul supraeului eul se inspi- 
ră, într-un mod care pentru noi rămîne deocamdată un 
mister, din experienţele preistorice acumulate în sine" 
(Ibid., p. 229). 

Acest punct - ce nu este final - din 1923: „Psihana- 
liza este un procedeu ce facilitează eului cucerirea 
progresivă a sinelui" (/bid., p. 230). 


3.4.2. „Diversele instanțe ale personalităţii psihice” 


Să vedem, pe scurt, cea de-a treia prelegere din 
1932: „Diversele instanţe ale personalităţii psihice". 
Locul supraeului este perfect clar: „Oricine ştie că 
micul copil este amoral; la el nici o inhibitie interioară 
nu se opune impulsurilor care tind către plăcere. Rolul 
Jucat mai tîrziu de supraeu incumbă mai întîi unei 
forţe exterioare, autorităţii părinţilor. Influenţa paren- 
tală se exersează prin mijlocirea manifestărilor de 
tandrete şi amenințărilor cu pedeapsa. Pedepsele echi- 
valează pentru copil cu o retragere a iubirii si sînt 
temute ca atare. Această teamă reală este precursoarea 
viitoarei temeri a conştiinţei si, atîta timp cît ea domi- 
nă, nu putem vorbi despre supraeu şi conştiinţă. Abia 
mai tîrziu va fi stabilită situația secundară, cea pe care 
sîntem mult prea înclinați să o considerăm ca normală; 
o dată interiorizat obstacolul exterior, supraeul ia locul 
instanţei parentale, acest supraeu care supraveghează, 
dirijează si ameninţă aşa cum altădată părinții supra- 
vegheau, dirijau şi amenințau copilul" (Nouvelles 
conferences sur la psychanalyse, 1971, p. 85, s.n.). 


! Cf. Nouvelles conferences sur la psychanalyse (1932), Gallimard, 
Paris, 1971 (o traducere nouă a apărut în 1983) (n.a.). 

Identificarea si alegerea obiectată sînt cele două 
mari modalităţi ale funcționării eului, după Freud. Eul 
reglează astfel poftele sinelui, dar în paralel contribuie 
la procesul prin care supraeul devine un ideal: „Eul 
tinde să se conformeze acestui ideal, să-i semene". 
lată că apar diferenţele între supraeu şi idealul eului: 
acesta din urmă, idealul eului, devine un fel de formă 
virtuală de anticipare a eului, ca o avangardă a ceea 
ce ar vrea sau ar putea să fie. 

„Să revenim la supraeu. Noi i-am atribuit auto- 
observarea, conştiinţa morală si funcţia idealului" 
(Ibid., p. 90). Freud precizează că: „supraeul copilu- 
lui nu se formează după imaginea părinților, ci după 
imaginea supraeului acestora" (Ibid., p. 91). Refularea 
apare aici ca fiind rezultatul efectelor supraeului: 
„acest supraeu poate acţiona el însuşi sau îl poate 
însărcina pe docilul eu să îi îndeplinească ordinele” 
(Ibid., p. 93). Dacă eul si supraeul pot rămîne în mare 
parte în inconştient, nu este mai puţin adevărat că 
aceste două instanţe se află sub dependenţa şi tutela 
sistemului perceptiilor şi ale sistemului constient-pre- 
constient. Aici Freud introduce o legătură între cele 
două topici, ceea ce vom înţelege mai bine pornind 
de la textul său din 1938. 

Să mai reținem că eul „detronează principiul plă- 
cerii, care, în interiorul sinelui, domină în mod abso- 
lut tot procesul. El îl înlocuieşte cu principiul realității, 
mai potrivit pentru asigurarea securităţii si reuşitei”... 
„Eul reprezintă raţiunea, prudenta, iar şinele, pasiu- 
nile dezläntuite" (/bid., pp. 102-103). înainte de toate 
„eul trebuie să realizeze intenţiile sinelui" (/bid., p. 103). 
„Eul si-a separat o parte a sinelui prin rezistentele 
refulării; dar refularea nu continuă în sine, refulatul se 
confundă cu ceea ce a mai rămas din acestea" (Ibid., 
p. 104). Eul poate să nu reuşească în misiunea sa: 

„Cei trei despoti sînt lumea exterioară, supraeul si 
sinele" (/bid., p. 104). în acest travaliu de diferenţiere 
al eului cu supraeul, „Eul trebuie să-şi exproprieze şinele” 
(Ibid., p. 107). Iar după Lacan, o traducere cu adevărat 
fidelă ar fi: acolo unde este şinele, eul trebuie să fie. 


3.4.3. Compendiu de psihanaliză 


în cel de-al doilea text al său din 1938, Compendiu 
de psihanaliză (publicat în limba franceză în 1955), 
Freud face o legătură între cele două topici. Inconştien- 
tul şi şinele sînt puse pe acelaşi plan. „Inconştienţa 
este singura calitate dominantă în interiorul sinelui. 
Eul si inconştientul sînt la fel de strîns legate între ele 
ca şi eul şi preconstientul" (Abrege de psychanalyse, 
1955, p. 26). Şinele si refulatul se regăsesc apropiate 
si se supun aceloraşi procese primare, prin opoziţie cu 
procesele secundare ce conduc fenomenele preconstien- 
tului si ale eului. 

Psihanaliza apare ca procedeul ideal de a ajuta eul să 
se grefeze pe sine. Ceea ce este neorganizat, dezordo- 
nat va intra astfel într-o anume ordine în acelaşi timp 
desexualizată şi/sau sublimată, începînd din 1923, 
Freud leagă topica sa de noţiunea de interzis si instinct 
de moarte. El postulează „un sentiment de culpabili- 
tate inconştient", ba chiar „o pulsiune de pedeapsă 
inconştientă". „Eul poate fi considerat ca un adevărat 
rezervor de angoasă. Eul ameninţat dezvoltă reflexul 
de fugă şi, mai tîrziu, reflexele numite de apărare sub 
formă de fixatii fobice si/sau obsesionale. Eul este 
ameninţat cu « castrarea» şi această angoasă de 
castrare constituie nucleul în jurul căruia este depusă 
mai tîrziu angoasa, în raport cu mustrările de con- 
ştiinţă"... în altă parte Freud precizează că „angoasa 
de moarte se derulează între eu şi supraeu" („Eul si 
şinele", 1923, în Essais de psychanalyse, 1963, p. 232). 

Angoasa de moarte ar fi deci poate mai putin „instinc- 
tualä", sau poate mai degrabă eul este acela care, 
devenit „instinctual", domină instinctul de moarte. 
Putem avea de aici impresia că Freud a introdus şinele 
nu pentru a-l face să joace un rol propriu — în sensul 
lui Groddeck —, ci mai degrabă pentru a-si susţine 
sistemul despre inconştient care devine astfel direct 
„instinctual", la aceasta venind să se adauge efectele 
refulării. Sistemul în ansamblu este mai coerent, dar 
„basculează" aproape în întregime de partea a ceea 
ce este interzis, a legii, a unei morale la urma urmei 
foarte patriarhale. 

De partea sinelui, regăsim angoasa de moarte, 
angoasa de castrare si chiar angoasa provocată de 
mustrările de conştiinţă, din moment ce supraeul 
atinge şinele, prin versantul său inconştient... Va fi 
vorba de a ajuta eul să-şi exproprieze şinele, si astfel 
să întărească un supraeu mai liniştit si mai coerent la 
rîndul său. „Supraeul îndeplineşte aceeaşi funcţie de 
protecție si de salvare ca tatăl, providenta sau, mai 
tîrziu, soarta" (Ibid., p. 233). 

Prin mijlocirea identificărilor şi sublimărilor eului, 
sub influenţa alegerii obiectale, supracul se întăreşte 
la rîndul său: „Nu sînt deloc satisfăcut — spune Freud 
în 1932 — de aceste referiri la identificare, dar permi- 
teţi-mi să pot considera stabilirea supraeului ca un caz 
reuşit de identificare" (Essais de psychanalyse appliquee, 
1971, p. 87). Sentimentul de inferioritate si senti- 
mentul de culpabilitate se aliază în sentimentul de 
inferioritate morală, toate depinzînd de supraeu. Pentru 
Freud, supraeul implică: „autoobservarea, conştiinţa 
morală si funcția de ideal" (Ibid., p. 90). „Trecutul, 
tradiția rasei şi a popoarelor subzistă în ideologia 
supraeului" (/bid., p. 91). în 1932, şinele rămîne 
„partea obscură, impenetrabilă a personalităţii noastre, 

haosul, cuva plină de emoţii în fierbere" (Ibid., p. 99)... 
„Se subîntelege că şinele ignoră judecätile de valoare, 
binele şi răul, morala" (Ibid., p. 100). Omul, biată 
luntre, trăieşte temîndu-se pentru elanurile sale... 
„Ah, viaţa nu-i deloc uşoară! Eul, cînd este forţat să-şi 
recunoască propria slăbiciune, este cuprins de frică: 
frică reală în faţa lumii exterioare, temeri ale con- 
ştiinţei în faţa supraeului, anxietate nevrotică în faţa 
puterii pe care o au pasiunile de la nivelul sinelui" 
(Ibid., p. 105). 


3.4.4. Cele două topici şi supraeul 


Cea de-a doua topică se serveşte de sine pentru a 
introduce supraeul, instanţă reglatoare capitală în 
aparatul freudian. Paul-Laurent Assoun! semnalează 
de asemenea importanţa acestei probleme a inter- 
dicţiei. Supraeul îşi va asuma rolul important de 
„paznic": „De el depinde culpabilitatea" (Histoire de 
la psychanalyse, voi. I, p. 185). „Instanţa de interdicție 
a supraeului concordă destul de bine cu elogiul patri- 
arhatului pe care îl regăsim la Freud." „în Moise şi 
monoteismul Freud atinge din nou ideea omorului 
tatălui introdusă în Totem si tabu (1913) —, pe cînd în 
«Psihologie colectivă si analiză a eului» (1921) se 
recentrase pe condiţiile producţiilor imaginare ale 
grupului uman." Nu ne putem desprinde de impresia 
că Freud ar fi efectuat, în concepţia sa asupra inter- 
dictiei, un demers care seamănă cu cel pe care îl 
descrie la sfîrşitul studiului său despre Moise: „în- 
toarcerea la un Dumnezeu-tată, singur, unic, omni- 


! P.-L. Assoun, „Leş grandes dfcouvertes de la psychanalyse", în 
Histoire de la psychanalyse, Hachette, Paris, 1982, voi. I, pp. 127-202 
(n.a.). 

potent". Şi, mai departe: „Restaurarea tatălui primi- 
tiv în drepturile sale istorice a marcat un progres con- 
siderabil..." De aceea — continuă P.-L. Assoun — el 
o salută ca pe „o victorie a spiritualităţii asupra senzo- 
rialităţii", din moment ce „maternitatea se revelează 
simţurilor, pe cînd paternitatea este o conjunctură 
bazată pe deductii şi ipoteze: progres « fundamental » 
al civilizaţiei" (Ibid., p. 187). „Suveranitatea supraeului 
apare ca un ecou în psihismul individual al acestei 
cuceriri" (Ibid., p. 188). 


3.5. Deschiderea simbolică a psihanalizei: 
cuvintele dincolo de lucruri 


Simbolistica freudiană nu se limitează nici la inter- 
pretarea visurilor, nici la o gramatică a inconştientu- 
lui, în afara celor deja spuse despre descoperirile lui 
Freud în materie de simbolism, am dori să insistăm 
puţin pe deschiderea acestei simbolici în limbaj şi, 
prin aceasta, în parcurgerea drumului antropogenetic. 
„în sens larg, simbolismul este un mod de reprezen- 
tare indirectă si figurată a unei idei, a unui conflict, a 
unei dorinţe inconştiente; în acest sens, în psihanaliză, 
orice formaţiune substitutivă poate fi considerată 
simbolică, în sens restrîns, este un mod de reprezen- 
tare care se distinge în primul rînd prin constanta 
raportului între simbol şi simbolizatul inconştient, o 
asemenea constantä fiind prezentă nu numai la acelaşi 
individ si de la un individ la altul, ci şi în domeniile 
cele mai diverse (mit, religie, folclor, limbaj etc.) sau 
ariile culturale cele mai îndepărtate unele de altele" 
(Laplanche şi Pontalis, Voc., p. 398). 

în mai multe texte de prin 1895 (Voc., p. 401), 
Freud propune noţiunea de „simbol mnezic" pentru a 
desemna faptul că un simptom aparent poate simboliza 

un traumatism patogen sau un conflict inaparent. 
Intrăm astfel în era substituirilor, tablou de lectură ce 
va fi extraordinar de fecund pentru psihanaliză şi care 
va fecunda la rîndul său diverse registre ale ştiinţelor 
umane. 

în Franţa, abordările psihanalitice sînt dominate de 
noţiunea de „simbolic" aşa cum este interpretată de 
Lacan şi Levi-Strauss. Rezervîndu-ne dreptul de a 
aborda mai tîrziu lacanismul, mai întîi să semnalăm pe 
moment această poziție, pentru a o păstra în referiri- 
le noastre ca pe un simplu reper. Aria psihanalizei este 
decupată de Lacan în trei regiuni: simbolicul, imagi- 
narul, realul. „Simbolicul desemnează ordinea de fe- 
nomene structurate ca un limbaj cu care psihanaliza 
are de a face" (Voc., p. 396). Astfel, Lacan, apropiind 
structura inconştientului de cea a limbajului, va putea 
eventual să utilizeze, pentru studiul inconştientului, 
metodologia lingvisticii, în speţă cea a lui Ferdinand 
de Saussure. El va încerca, de asemenea, să demon- 
streze că subiectul uman este introdus într-o ordine 
prestabilită, ea însăşi de natură simbolică, în sensul 
lui Levi-Strauss (cf. Voc., p. 397). După ce am men- 
tionat acest lucru, să încercăm să extragem de la Freud 
însuşi alte elemente servind o simbolică mai largă ce 
îi era proprie, în sensul pe care i-l atribuim, domeniul 
limbajului fiind şi el inclus aici. 

Laplanche şi Pontalis rețin unele indicaţii care 
lărgesc sensul simbolicii freudiene. în primul rînd nu 
există o relație simplă între abstract şi concret: sim- 
bolizatul poate să fie tot atît de concret ca si simbolul, 
în al doilea rînd, dacă demersul simbolic este mereu 
indirect, legînd un conţinut manifest de un sens latent, 
nu trebuie să ajungem la un dicţionar de simboluri sau 
la un tablou de traducere cum s-a propus uneori, în 
fine, în ceea ce priveşte visul, Freud distingea deja un 

determinant asociativ (şi de aici o interpretare asocia- 
tivă, realizată prin cuvintele pronunţate de analizant) 
şi un determinism simbolic (mai orientat către cunoaste- 
rea psihanalistului). Acest simbolism dominant a putut 
să ajungă la simbolismul universal al „inconştientului 
colectiv", propus de Jung (asupra căruia vom reveni), 
domeniu în care Freud nu s-a prea aventurat. Ar mai 
fi încă o perspectivă de explorat în direcția fantas- 
melor; fantasme totuşi „povestite" si, prin aceasta, 
implicate si ele în limbajul însuşi. 


3.5.1. „Despre sensul antitetic al cuvintelor 
primitive" (Freud, 1910) 


Freud scrie în 1901 Psihopatologia vieții cotidiene, 
lucrare tratînd despre influenţa proceselor inconştiente 
asupra manifestărilor conştiente. Uitările, actele ratate, 
lapsusurile fac substanţa acesteia. Uitări ale cuvin- 
telor, transpoziţii, substituiri, lapsusuri în vorbire sau 
în scriere sînt tot atîtea indicii ducînd la o problema- 
tică a limbajului în care apar diversele straturi care îl 
constituie. Bineînţeles, tehnologia de gîndire şi de 
exprimare rămîne marcată de conceptualizarea ante- 
rioară, dar acest text introduce, în domeniul ,,cotidi- 
anului", într-o dualitate necesară si prin aceasta în 
poli-logos şi în plural, ambele implicate şi ascunse în 
aparenţa unuia. 

Cuvintul de spirit şi raporturile sale cu inconştientul, 
din 1905, furnizează încă multe alte comentarii. Mai 
ales că aici se găseşte expusă toată practica meta- 
Jorelor si a. figurilor de limbaj, care ar fi putut trece ca 
o invenţie foarte recentă, eventual post-freudiană... 
Freud ştia să împrumute din lucrările secolului al 
XIX-lea recent publicate ceea ce era esenţial pentru 
i-si susține propriile invenţii. Cita tot timpul diverse 

surse şi oricine putea urmări înaintarea propriului său 
efort de asimilare si de inventare. Jocurile de cuvinte, 
funcția lor socială, sînt noţiuni împrumutate din operele 
lui Kuno Fischer si Th. Lipps, sau din Jean-Paul 
pentru care „spiritul nu este un simplu joc de idei”, 
„asocierea discursivă" jucînd rolul esenţial în organi- 
zarea atît de limbaj cît si poetică. Rolul substituirilor, 
exprimarea prin contrar seamănă cu procedeele proprii 
visului (condensare, deplasare, figurare, supradeter- 
minare) şi deschid calea jocului „dublului sens", creat 
prin sensul metaforic şi prin sensul real. Diversitatea 
posibilităților este surprinzătoare, ele arätind — după 
părerea noastră — mai degrabă complexitatea inextri- 
cabilă a limbajului însuşi decît relațiile de substituire 
sau de decalaj de la o ipotetică realitate imuabilă şi 
adevărată pentru toată lumea, ce ar constitui sistemul 
de referinţă. Să cităm cîteva referiri ce ilustrează a- 
ceastă teză. „Dublul sens, creat de sensul real şi sensul 
metaforic al unui cuvînt, este o sursă fecundă a tehnicii 
spiritului" (Essais de psychanalyse appliquee, 1971, 
p. 51). Contrasensurile, asonantele, transpozitiile, 
inversiunile sînt tot atîtea procedee ale limbajului 
însuşi în textura sa intra-limbaj. Asaîncît: „Cuvintele 
de spirit cele mai inofensive revelează, şi ele, spiritul 
cuvintelor” (Ibid., p. 133). Forma expresivă este cea 
care face" cuvîntul de spirit şi care îi prezidează 
efectele atît asupra spiritului însuşi, cît şi asupra celor 
ce ascultă. 

Articolul „Sensuri opuse în cuvintele primitive" 
(1910) ar trebui citat în întregime!. Freud remarca aici 
că sensurile „simple" sînt de achiziție recentă. Altă- 
dată semnificaţiile erau duble, amestecate, intricate 


1 Vezi Essais de psychanalyse appliquee, Gallimard, Paris, 1971 
(n.a.). 

unele în altele. Acest mod ,,p'rimitiv" de a vorbi şi de 
a-şi vorbi se regăseşte în formele cele mai arhaice ale 
activităților mintale (vise, visări, lapsus etc.), dar si în 
vorbirea naivă a oamenilor puţin obişnuiţi cu achi- 
ziţiile limbii si limbajului, cît si în limbajul copiilor, 
întîlnim aici funcţiile limbajului ce sînt proprii unei 
anume culturi, funcţii afective în utilizarea intra-per- 
sonală, în utilizarea intra-familială şi intra-grupală 
circumscrisă. Freud se inspiră pentru această lucrare 
din broşura lui Karl Abel, filolog german, publicată în 
1884 (Der Gegensinn der Urworte = sensul antitetic al 
cuvintelor primitive). Freud găseşte aici si argumen- 
tul pentru a explica în ce mod poate fi elidată în vis 
negația. Dar el este frapat de această trăsătură a 
limbilor străvechi (egipteana, sanscrita, araba si chiar 
latina) ca un cuvînt să poată desemna lucruri contrare. 
Astfel absurdul poate lua naştere din cuvinte compo- 
zite. Separarea, existenţa independentă a fiecăruia 
dintre cele doua sensuri ce sînt iniţial implicate în 
cuvînlul respectiv nu îşi ia originalitatea proprie decît 
mult mai tîrziu. Fiecare experiență umană poate avea 
astfel două sensuri opuse. Mai tîrziu, Abel, în 
Ursprung der Sprache (ce reia textul din 1884), atrage 
atenţia asupra numeroaselor vestigii ale gîndirii primi- 
tive ce influenţează cuvintele actuale. Si Freud con- 
chide în eseul său din 1910 prin aceste fraze: „Nouă, 
psihiatrilor, ni se impune astfel ideea că am înţelege 
mai bine şi am traduce mai uşor limbajul visului dacă 
am fi mai instruiți asupra evoluţiei limbajului" (Ibid., 
p. 87). De meditat. 

E. Jones comentează în mod special acest text şi 
adaugă această remarcă: „Descoperirile empirice ale 
lui Abel în filologie si cele ale lui Freud în inter- 
pretarea visului scot în evidenţă în aceeaşi măsură o 
formă primitivă a limbajului, ceea ce fusese deja indi- 

cat, încă din 1870, de către filozoful englez Bain ce 
se plasa pe un teren pur teoretic. Relativitatea esen- 
tialä a cunoştinţelor nu se poate revela decît în limbaj. 
Dacă tot ceea ce ajungem să cunoaştem trebuie să fie 
considerat ca o tranziţie plecînd de la altceva, derivă 
de aici că fiecare experienţă comportă o semnificaţie 
dublă sau, altfel spus, orice acceptie trebuie să poarte 
două nume" (E. Jones, voi. II, 1955, p. 332). 


3.5.2. De la o simbolică la alta 


Simbolurile au intervenit pentru a traduce lucrurile 
märete din domeniul miturilor şi legendelor. Simbolu- 
rile au invadat regnul imaginarului si au prezidat 
înfloririle figurative de toate tipurile. Fiecare civili- 
zatie îşi are simbolica sa ce vine să se articuleze pe 
simbolica planetară si cosmică. Ceea ce înseamnă că 
înainte de toate omul este un animal simbolic. Dar 
trebuie să spunem si că omul este singurul ce-şi fabri- 
că propriul univers de simboluri si de artificii. Adică 
tot (absolut tot) ceea ce atinge omul şi umanul este 
simbolic. Dintr-o asemenea perspectivă, nici Freud, 
altădată, nici Lacan, mai recent, n-ar fi putut aduce 
nimic prea nou. Pe de o parte mai trebuia să fie reamin- 
tită, adică să fie reactualizată această noţiune, cunos- 
cută mai ales de istorici, arheologi, filologi, iar pe de 
altă parte trebuia încercată precizarea modalitätilor de 
lectură sau de transcriere a numitelor simboluri. Opera 
lui Freud se plasează în această perspectivă, dar se 
pare că ar fi putut să decurgă de aici chiar ceva mai 
mult. Bineînţeles, Freud nu a renunţat niciodată 
complet la referinţa individuală şi corporală. Faptul 
că a desemnat „inconştientul" drept receptacul al unui 
univers pîna atunci nebănuit i-a permis să facă refe- 
riri la acesta pentru a plasa în el tot ceea ce scăpa 

cunoasterii zise ,constiente" si inventarului acestor 
cunostinte. 

Raportîndu-se la lucruri si la realitate, se pare că uma- 
nul poate elabora din nenumărate bucăţi un univers de 
artificii şi simboluri care are drept suport travaliul 
limbajului, prin semantică. Fără îndoială că astăzi acea 
parte din ştiinţele limbajului ce se numeşte prag- 
matică, disciplină ce se ocupă cu utilizarea frazării şi 
folosirea sa în ceea ce numim în mod obişnuit limba- 
jele naturale, ar putea să introducă o perspectivă 
diferită în chiar această concepţie a omului. Freud, 
încă departe de această perspectivă, în scopuri prag- 
matice si clinice, a decelat la om o zonă ce-i este 
proprie şi care scăpase oricărei raportări la real. El a 
numit-o imaginar sau fantasme si a tras concluzia că 
există o posibilitate ca simptomele pornind din fantas- 
matic să cunoască o elaborare la fel de solidă ca si 
cea pornind de la o etiologic fizică. Mai mult, Freud 
a acordat o forţă extraordinară imaginilor si fantas- 
melor, lăsînd să se înţeleagă că faptele (reale) suferă 
o re transformare la nivelul imaginarului care le 
conferă o altă realitate şi le „realizează" într-adevăr în 
plenitudinea forţelor lor!. 

Şi dacă aceste fantasme şi alte imagini au fost de 
asemenea produse în/de limbajul însuşi? Dacă în loc 


! Freud a consacrat mai multe scrieri literaturii şi artei, printre care: 
Delir şi vis în ,, Gradiva” de W. Jensen (1907), O amintire din copilărie 
a lui Leonardo da Vinci (1910), şi numeroase articole, majoritatea 
regrupate în Essais de psychanalyse appliquee (cf. bibliografia), în 
Disconfort în cultură (1929), Freud remarcă: „Din păcate psihanaliza 
are cele mai puţine lucruri de spus tocmai despre frumuseţe". Iar în altă 
parte: „Psihanaliza trebuie din păcate să-si pună deoparte armele în 
faţa problemei pe care o constituie creaţia literară" (1928). Nu acesta 
a fost însă destinul psihanalizei în ceea ce priveşte investigația literară 
şi recomandăm spre consultare: Psychanalyse et Langages litteraires 
de Jean Le Oalliot şi Simone Lecointre (Nathan, 1977) (n.a.). 

să ne referim la o tehnologie psihică puţin demodată 
ce contribuie la salvgardarea noţiunilor aparatului 
psihic sau psyche, am fi obligaţi să credem că limba- 
jul poate funcţiona si el la rîndul său ca unul inconsti- 
ent? Dacă acele cuvinte dotate cu dublu sens, eventual 
cu sensuri multiple, ar putea fi considerate ca avînd 
pliuri si suprapuneri ce, în adîncimea limbajului, ar 
da naştere unor simbolizări nemaiauzite si unor sen- 
suri insolite? Atunci am putea admite că simbolica 
psihanalitică se produce mai ales în ea însăşi, fără a 
recurge în mod real la real, cu nişte circuite de limbaj 
în care cuvintele, dincolo de lucruri, funcţionează 
pentru ele însele fără a se raporta la nişte referinţe 
obligatorii. 

O întreagă altă problematică ne apare astfel pornind 
de la Freud însuşi, care, într-o referire la ansamblul 
metodologiilor de abordare a limbajelor — si nu la o 
singură doctrină, oricît ar fi ea de seducătoare —, ne-ar 
putea introduce din plin în pragmatica discursului şi 
în semantica textelor, aşa cum sînt ele aplicate din- 
totdeauna prin lectura, cuvîntul si scrisul omeneşti. 
Problematică deschisă. 


3.6. Poziţia lui Freud în freudism 
şi în postfreudism 


Freud a ştiut să-şi creeze un stil, o serie de metode 
care îşi dovedesc utilitatea în ştiinţele umane. Psihana- 
liza ortodoxă poate fi considerată în foarte multe 
feluri, însuşi Freud prezintă în imanenta scrierilor sale 
mai multe fascicule şi mai multe straturi geologice. 
Toate aceste straturi sînt la rîndul lor productive. 
Printre tovarăşii săi de drum şi printre adepţii săi au 
fost şi mai sînt multe sciziuni; dovadă că plămada 
propusă era fecundă şi de bună calitate. Astăzi plura- 

lismul este obligatoriu. Aşa că noţiunea de 
disidentä se atenuează în psihanaliză. Noi, cititori 
ai anilor ce in, practicieni şi cercetători, nu trebuie 
să ne facem prea multe griji pentru rădăcinile 
originare. Freudolo-gia va continua să producă 
încă destule derive şi forme para... Lui Freud nu-i 
plăceau devierile; şi, pe vremea aceea, nu era 
singurul care să le combată. Bisericile, capelele 
urmau să fie obligate să lase loc pentru investigații 
multiple, în ceea ce ne priveşte, noi trebuie să reținem 
tot ceea ce a putut fi propus în domeniul 
psihanalizelor. Gloria lui Freud, dacă mai avea 
nevoie de ea, va fi cu atît mai mare... Este vorba în 
special să inventariem mişcările şi curentele care s-au 
lansat în cucerirea ştiinţelor umane, să reținem de 
aici toate învățămintele compatibile cu prezentul şi 
cu viitorul ce se anunţă. Nici o scriere, nici o teorie nu 
sînt imuabile, decît, poate, în materie de religie, în 
domeniul psihopatologicului si al psihanaliticului nu 
există ,Mecca". Toate orientările sînt destinate a fi 
citite si studiate, pentru a le descoperi pe cele mai 
adecvate, cele mai eficace, cele mai „rentabile" pe 
plan uman. lată de ce vom cerceta în cele ce urmează 
tablourile cele mai semnificative din tot ceea ce s-a 
întreprins în materie de psihanaliză. 


CAPITOLUL AL III-LEA 
PSIHANALIZELE NON-FREUDIENE 


începînd din 1930, în jurul lui Freud se organizează 
treptat un grup de elevi şi de adepţi. Trei nume trebuie 
reținute: Adler, Stekel, Jung. Sînt tot atîtea curente 
care vor milita pentru originalitatea lor specifică. 
Rupturile şi disidentele vor interveni în 1911 în cazul 
lui Adler, în 1912 în cazul lui Stekel, în 1913 în cazul 
lui Jung. Cei trei sînt în dezacord cu „pansexualis- 
mul" lui Freud din „prima manieră". Adler va intro- 
duce o puternică dimensiune socială. Jung, dedat 
„ştiinţelor oculte" încă înainte de a-l întîlni şi citi pe 
Freud, se va consacra unei dimensiuni cosmologice. 
Stekel va pune în valoare sexul şi corpul, în dimensi- 
unile lor cele mai reale si mai efective: o practică a 
conduitelor sexuale, care va cunoaşte ulterior o mare 
dezvoltare. 

In Contribuţie la istoria mişcării psihanalitice (1914) 
Freud scrie: „Am proclamat adesea cu recunoştinţă 
meritele deosebite pe care si le-a cîştigat şcoala psi- 
hiatrică de la Ziirich, în special Bleuler si Jung, prin 
contribuţia lor la răspîndirea psihanalizei... Aş vrea de 
asemenea să transmit această autoritate (de fapt, a sa 
proprie) unuia mai tînăr decît mine, care, la dispariţia 
mea, să fie desemnat în mod natural ca succesor al 
meu. Acesta n-ar putea fi decît C. G. Jung" (după ed. 
fr. Contribution à l'histoire du mouvement psychanaly- 
tique, 1966, p. 121). 

Aproape cincisprezece ani mai tîrziu, în Autobio- 
grafie (1925), deja angajat în „cea de-a doua manieră" 
(în realitate, o altă psihanaliză), Freud reaminteşte: 
„In Europa, între 1911 si 1912, s-au produs două 
mişcări disidente, mişcări inaugurate de persoane care 
pînă atunci jucaseră un rol important în noua ştiinţă: 
A. Adler si C. G. Jung. Aceste mişcări păreau foarte 
periculoase şi au dobîndit repede un mare număr de 
partizani..." (după ed. fr. Mă vie et la psychanalyse, 
1968, p. 66). 

Noile teoretizări tratează altfel spaţiul si timpul. 
Mult mai aproape de trup, de social, de practicile vieții 
si existenţei. Prezentul, „imediatul", importanţa trau- 
matismelor actuale înscriu timpul în substanţa însăşi 
a proceselor psihologice şi psihopatologice. 

Expunerea care urmează, consacrată în exclusivi- 
tate lui Adler, Stekel şi Jung, va reda esentialul aces- 
tor orientări. 


1. Alfred Adler (1870-1937) 
şi psihologia individuală comparată 


Născut la Viena, Adler, medic, începe să profeseze 
ca oftalmolog în 1897. Ulterior se orientează spre 
medicina internă si pătrunde în medicina psihologică, 
pentru a se consacra tratamentului nevrozelor. El 1-a 
cunoscut pe Freud prin anii 1899/1900. Adler are 
convingeri socialiste şi este adept al partidului socia- 
list. Din 1902, el este invitat de Freud la discuţiile 
organizate asupra etiologici nevrozelor. 

De origine modestă, Adler s-a născut într-un cartier 
periferic al Vienei. Punctele cele mai constante ale 
teoriei sale pot fi puse în relație cu experienţele pe 
care le-a trăit în prima copilărie: fiind rahitic, el a 
suferit într-adevăr de o „inferioritate organică". Pe 


176 FREUD ŞI PSIHANALIZELE 


deasupra, era al doilea copil din familie, corespunzînd 
perfect cu imaginea pe care el însuşi a dat-o despre 
aceasta, adică: tot timpul în stare de tensiune, stră- 
duindu-se să rivalizeze cu fratele său mai mare si 
urmat îndeaproape de un frate mai tînăr, la fel de 
competitiv. Tot aşa, Adler va suporta cu greu să 
trăiască în umbra unui frate mai mare, pe nume Sig- 
mund. Se spune că la ruptura de Freud (iunie 1911), 
Adler ar fi strigat: „Şi de ce ar trebui eu să lucrez în 
umbra dumneavoastră?" Să-l cităm si pe Roland 
Jaccard: „Un alt punct pe care biografii săi l-au 
subliniat cu prisosintä: constelația familială în care a 
crescut Adler nu semăna deloc cu cea în care a trăit 
Freud. Ştim că acesta din urmă era primul născut şi 
preferatul mamei sale; simţea în schimb un anume 
resentiment împotriva tatălui său, aşa încît situația 
oedipiană i s-a părut a fi întru totul naturală. Lucrurile 
nu stăteau la fel cu Adler, care se simţea foarte ataşat 
de tatăl său, pe cînd pe mama sa n-o înţelegea si se 
simţea respins de ea; de aici ar decurge, după Ellen- 
berger (1970), faptul că nu va putea accepta niciodată 
ideea complexului Oedip!." 

Adler era evreu, dar nu se simţea evreu. El era si 
se simţea vienez. în 1904 s-a convertit la protes- 
tantism. Această convertire a fost interpretată de 
Freud, conform lui Manes Sperber, ca o dovadă de 
ambiţie şi oportunism. Cu atît mai mult cu cît Adler 
avea convingeri socialiste. Soţia sa, Raisa Epstein, era 
foarte implicată politic alături de revoluționarii ruşi, 
printre care se afla si Troțki. Adler, mai degrabă 
social-democrat, s-a căsătorit cu Raisa în 1897: au 
avut patru copii, dintre care doi au devenit psihiatri. 


! „Alfred Adler dans l'ombre de Freud", de R. Jaccard, în Histoire 
de la psychanalyse, Hachette, Paris, 1982, voi. I, pp. 235-244 (n.a.). 

Partizan al medicinei sociale, prima lucrare publi- 
cată a lui Adler a fost un Manual de igienă pentru 
meseria de croitor (1898). In 1902, Freud 1-a invitat la 
„miercurile psihanalitice", ca si pe Stekel, Reitler, 
Kahane. în 1911, Adler fonda Societatea de Psiholo- 
gie Individuală, la Viena. Adler era un orator înnăscut. 
EI îi frecventa pe intelectualii vienezi care se întîlneau 
în cafenele. „Adler era foarte sociabil; arăta neglijent 
şi avea o dispoziţie schimbătoare; mare amator de 
muzică" (Ibid., p. 238). Freud, cu fobia sa pentru 
muzică si cu pesimismul său schopenhauerian, era 
exact contrariul. Pentru Freud, după Ellenberger, 
nevrozatul era victima iluziei grandioase si dramatice 
a umanităţii. Pentru Adler, nevroticul nu este decît un 
individ demn de milă care a recurs la tot felul de 
vicleşuguri pentru a scăpa de obligaţiile vieţii. Astfel, 
pentru Adler criteriile vor fi clare: o viaţă sentimen- 
tală şi erotică satisfăcătoare, o viaţă de muncă, o viaţă 
socială si relationalä corespunzătoare, toate acestea 
înseamnă că nu există o nevroză manifestă. Prenevro- 
zele sau nevrozele latente nu sînt nevroze declarate. 
Aceste criterii sînt corecte. Ele evită abuzurile în 
materie de medicină legală şi socio-profesională. 
Grijile sociale, chiar socialiste, ale lui Adler, ca si 
pragmatismul său protestant, îşi arată aici omenescul 
lor eficient. 


în 1907, Adler publică un Studiu asupra inferiori- 
tätii organelor. Lucrare apreciată de Freud. Pentru 
Adler. indivizii atinşi de inferioritäti organice sau 
fiziologice, fie din naştere, fie în urma unui accident, 
vor manifesta o supracompensaţie si vor dezvolta apti- 
tudini superioare mediei. Avem exemplul lui De- 
mostene care, bîlbiit, a devenit cel mai mare orator al 
timpului său. Inteligența primeşte, după Adler, o 
„plusvaloare", dacă funcțiile organo-fiziologice sînt 

deficiente, în fond, începînd din 1908, Adler este în 
dezacord cu Freud. Pentru el libidoul nu este totul. El 
admite un principiu al agresivitätii, pornire instinctivä, 
ce nu se explică prin simpla frustrare a sexualităţii-libi- 
do. Complexul său de inferioritate se grefează pe com- 
pensare. Orice inferioritate, fizică sau psihică (de 
exemplu: platfus, tulburări de vorbire, statură mică, 
păr roşu...) declanşează un mecanism de supracom- 
pensare pentru a atenua imperfectiunile şi a încerca 
abolirea ,handicapului", prin mobilizarea tuturor 
forțelor fizice şi psihice disponibile (în germană: 
Minderwertigkeitskomplex — complex de inferioritate, 
adică acel ansamblu de sentimente, idei si atitudini ce 
decurg din impresia penibilă de a fi inferior faţă de 
ceilalți sau faţă de un ideal la care fiecare poate să 
aspire: nivelul de aspirații). Adler leagă compensatfia 
de aceste sentimente sau complexe de inferioritate. El 
le-a asimilat, pe nedrept, voinței de a fi puternic a lui 
Nietzsche, în vreme ce această noţiune nu înseamnă 
nici voinţă de putere, nici voinţă de dominare: voinţa 
de a fi puternic nu este — după noi — nici un instinct, 
nici o simplă pulsiune, în sensul pe care aceste cuvinte 
l-au primit în contemporaneitate, începînd cu Adler si 
Freud. 


Din 1912, Adler dezvoltă la Viena, sub egida so- 
cialiştilor, o psihologie şcolară individualistä, în- 
cercînd, înainte de toate, să pregătească institutorii. 
Psihologia şcolară s-a dezvoltat ulterior în SUA şi în 
Anglia, prin Adler si adepţii săi, foarte numeroşi. 
Adler a fost un precursor al teoretizărilor lui Reich, 
ale Annei Freud (pentru mecanismele de apărare). 
Sinteza sa din Darwin, din Nietzsche şi din socialism 
va avea ecouri în mişcarea psihanalitică culturalistä 
americană (cf. cap. V). 

Adler face rar apel la inconştient. Nevrozatul este 
cineva care aşteaptă prea mult de la viitor. Dispozitia 
sa „naturală" pentru fericire va fi frustrată. Prea am- 
bitios, nevrozatul vrea să fie un „om total"; eşecurile 
sale îl fac să-si reconstruiască un trecut „unde mai 
adaugă cîte ceva"... Dacă pentru Freud reminiscentele 
refulate în inconştient nasc repetiţia, pentru Adler 
reminiscentele" vin ulterior: un fel de memorie 
fantasmată care izvorăşte din imaginar. Freud, cel din 
anul 1919, din „Un copil este bătut", lasă să se între- 
vadă aceste construcţii fantasmice... Pentru Adler 
inconştientul este un artificiu. Mai tîrziu, Adler nu va 
recurge nici la inconştient, nici la sexualitatea infan- 
tilă, nici la refulare. Nu va fi vorba decît de „putere”. 
Din 1910, Adler dezvoltase o teorie a „hermafrodi- 
tismului" psihologic, dată fiind frecvenţa caracterelor 
secundare ale sexului opus la nevrotici. Compensatia 
va duce la o „protestare virilä" pentru a-şi depăşi tatăl 
sau pentru a poseda mama. O modalitate diferită de a 
considera complexul Oedip. 

Roland Jaccard relatează această anecdotă: Adler 
ar fi spus: „Ştiţi cum găsim cheia tuturor nevrozelor? 
întrebăm: cine trebuie să crape? Acesta este întot- 
deauna scopul. Toţi nevroticii sînt bolnavi împotriva 
cuiva" (R. Jaccard, op. cit., p. 240). 

Adler a murit la 28 mai 1937, în Scoţia, la Aber- 
deen, în urma unei crize cardiace. Se afla acolo pentru 
a ţine nişte conferinţe. Freud îi va scrie lui Arnold 
Zweig: „Pentru un copil evreu din periferia Vienei, 
această moarte este încununarea unei cariere nespera- 
te; ea dovedeşte pur şi simplu că a ajuns foarte de- 
parte, într-adevăr, lumea l-a recompensat în mod 
generos pentru faptul că s-a opus psihanalizei" (Ibid., 
p. 241). 

Pentru Adler psihologia eului este propulsată în mod 
constant de miza complexelor de inferioritate-com- 
pensare şi de combinatorica bisexuală în care compo- 
nenta feminină subiacentă se dezvoltă prin „protestul 
viril". Mimetismele, rivalitätile, contextul social ca- 
pătă o importanţă foarte mare, ca si relațiile inter- 
profesionale. Sentimentul de slăbiciune al fiinţei 
umane şi nevoia sa de securitate împreună cu agre- 
sivitatea sînt ,motoarele" esențiale ale evoluției. Boala 
poate fi un refugiu în faţa dificultăților de afirmare, un 
mod de a evita rana narcisică. 

Poziţiile psihoterapeutice ale lui Adler sînt educa- 
tive, pedagogice. El propovăduieste poziţia faţă-în- 
față, cu scaune de aceeaşi înălțime şi formă pentru cei 
doi parteneri. Şedinţele pot fi mai puţin frecvente, 
durata lor poate fi scurtată; este posibilă şi gratuitatea 
lor. Mediile sociale în care lucrau Adler şi Freud erau 
diferite. 

E. Jones {La vie et l'oeuvre de Freud, Il, 1955) 
explică disensiunile care au dus la ruptura din 1911. 
Freud îndura conflictele, rivalitätile, clevetirile, pentru 
împărțirea influențelor, a clientelei, pentru ocuparea 
locurilor de onoare. Se pare că Stekel, Adler, Sadger, 
Tausk erau printre cei mai revendicativi. Totuşi Freud 
încearcă să îi linisteascä pe Adler si pe Stekel care 
devin în 1910 directori ai revistei Zentralblatt, creată 
în toamna lui 1910. Adler devine preşedinte al So- 
cietății de Psihanaliză din Viena. Dar, poate şi din 
cauza interesului marcat [al lui Freud] pentru Jung, 
Adler îşi va da demisia în şedinţa din 11 octombrie 
1911 şi împreună cu el toţi socialiştii grupului; ei vor 
deveni „adlerieni". în corespondenţa sa cu Ferenczi, 
Freud se plînge: „Adler şi cu Stekel m-au făcut să 
trec prin nişte momente îngrozitoare..." Ecou al 
rupturii cu Fliess, zece ani mai devreme. Jones îşi 

exprimă astfel opinia cu privire la Adler: „Adler îmi 
dădea impresia unui personaj ursuz si acru a cărui 
dispoziţie era cînd bătăioasă, cînd plictisită. Era în 
mod evident un ambițios, întotdeauna pe cale de a re- 
vendica prioritatea ideilor... Totul ne permite să 
credem că Freud îl stimase foarte mult la început..." 
(R. Jaccard, op. cit., p. 235). 

Dezvoltarea psihologiei individuale si comparate 
va încerca să ţină cont de „stilul de viaţă”, de linia 
dinamică de orientare a caracterului, în funcţie de 
funcţie de fraţi, de familie, de condiţiile sociale de 
existenţă. Aplicaţie în psihologia şcolară si la de- 
lincventi, la asociali... Pentru Adler, „Omul ştie mult 
mai mult decît înţelege". Toate trăsăturile de caracter 
sînt dobîndite. Este vorba ca fiecare să înveţe să-şi 
cunoască „planul de viață". Copilul îşi poate cultiva 
trăsăturile care îi sînt cele mai utile pentru scopurile 
pe care si le propune. De unde importanţa educaţiei în 
psihologia adleriană. Dimpotrivă, si din perspectiva 
nietzscheniană „remuscarile sînt indecente", iar senti- 
mentul de culpabilitate nu este decît un vestigiu al 
sentimentului de inferioritate, în care ,,socius-ul" a 
putut juca în mod cert un rol, pentru a-l inculca şi a-l 
„cultiva". 


2. Wilhelm Stekel (1868-1940) şi sexanaliza 


Medic practicant la Viena, Stekel aude vorbindu-se 
de Freud prin prietenul său Kahane. El deja scrisese, 
în 1895, un articol despre „coitul la copii”. Stekel, 
care suferea de tulburări nevrotice, şi-a făcut o analiză 
cu Freud. Această psihanaliză a fost scurtă. Jones 
vorbeşte despre opt şedinţe. Stekel scria în ziare, 
redacta foiletoane, era foarte meloman. El a apărat în 

presă lucrarea D ie Traumdeutung (1900) şi a început 
să practice psihanaliza în 1901. Adeziunea sa la Freud 
a durat pînă în 1912. 

Stekel s-a interesat enorm de sexualitate. După 
ceilalți analişti, trecea drept ,inventator" al „cazuri- 
lor" sale. El a fost iniţiatorul „miercurilor psihana- 
litice". Freud l-a invitat să participe la acestea, 
împreună cu Adler, Kahane, Reitler. Jones admite 
contribuţia sa simultan cu Freud, pentru a crea prima 
Societate de Psihanaliză la Viena. Foarte inventiv, 
Stekel a dezvoltat teoretizarea visului şi a simbolis- 
mului. Neînţelegerile sale cu Freud au fost legate mai 
mult de probleme de caracter şi de conduită decît de 
chestiuni teoretice. lată ce-i scria Freud lui Abraham: 
„Vienezii nu-mi mai dau nici o satisfacţie. Vechea 
generaţie îmi pune pe umeri o grea cruce: Stekel, 
Adler, Sadger. în curînd mă vor privi ca pe un obsta- 
col si mă vor trata ca atare. Totuşi nu-mi pot închipui 
că au pe cineva mai bun pentru a-l pune în locul meu" 
(Scrisoarea către Abraham din 24 februarie 1910; cf. 
Jones, 1956, p. 74). Stekel si Adler devin „patronii 
revistei Zentralblatt. Ei sînt totodată si preşedintele şi 
vicepreşedintele Societăţii de Psihanaliză din Viena. 
Stekel nu se înţelegea deloc cu Tausk, pe care îl cali- 
fica drept „fiară feroce". Succesele sale în domeniul 
simbolismului l-au făcut să creadă că îl depăşise pe 
Freud. Stekel lucrase pe tema influenţei numelor 
asupra indivizilor, „inventînd" cazurile şi numele. Se 
pare că a fabulat foarte mult. La fiecare reuniune de 
miercurea, tocmai văzuse în cursul zilei cazurile 
despre care urma să fie vorba... 

EI a părăsit Societatea în octombrie 1912. Continuă 
să apere psihanaliza si să corespondeze cu Freud. 
Acesta îi scrie lui Abraham: „Sînt foarte mulţumit că 
Stekel se desolidarizează de noi. Nici nu vă puteţi 

închipui cîte arn pătimit, trebuind să-l apăr de toată 
lumea. Este un băiat insuportabil." Iar în 1924 Freud 
va vorbi despre „nebunie morală". După Jaccard (op. 
cit., p. 243), nazismul 1-a forţat să se exileze la Londra, 
unde şi-a pus capăt zilelor la 25 iunie 1940!. 

Stekel este partizan al psihanalizelor scurte, de cel 
mult şase luni. Va apăra metoda activă, care permite 
ideilor „libere" ale pacientului să-şi atingă mai repede 
finalitatea. Intuitia sa, calitățile sale de fineţe si de 
analiză a simbolurilor şi viselor au contribuit, îm- 
preună cu studiile sale — pertinente —, asupra sexu- 
alităţii, la dezvoltarea pozitivă a psihanalizei, mai ales 
în varianta ce-i era proprie. 


3. Karl Gustav Jung (1875-1961) şi mitanaliza 


Jung este al doilea nume „mare" al psihanalizei. 
El este creatorul psihologiei analitice pe care o va 
numi, după 1913, psihologie complexă. L-a frecven- 
tat pe Freud din 1906 pînă în 1913. Jung are treizeci 
si unu de ani cînd intră în relaţie epistolară cu Freud. 
El are deja o formaţie medico-psihiatricä. 


! Stekel a publicat zece volume. Vom menţiona mai jos pe cele 
traduse în limba franceză, în 1932, el a venit la Sainte-Anne pentru a 
ţine o conferinţă, ce ţine loc de prefaţă pentru cartea sa: Femeia frigidă 
(Gallimard, Paris, 1949, tradusă de Jean Dalsace, după ediţia a treia 
din 1927). Tot la Gallimard regăsim: Onanism şi homosexualitate (trad. 
fr. 1951) în care studiază „parapatia homosexuală" sau parafilia, 
terminologie stekeliană pentru „nevroză" si ,perversiune". Stekel 
apăra masturbarea, practica sexuală, erotismul sub toate formele sale. 
Se mai pot citi: Omul neputincios (1950) si Femeia frigidă (reeditată 
în col. „Idees", la Gallimard). Lucrările anilor '50 (Gallimard) mai 
anunțau în limba franceză: Educaţia părinţilor; Scrisori către o mamă. 
Stările de angoasă nervoasă şi tratamentul lor (Payot, 1930). Mai găsim 
astăzi: Tehnica psihoterapie! analitice (Payot, 1975) (n.a.). 


184 FREUD ŞI PSIHANALIZELE 


3.1. Jung înainte de întîlnirea sa cu Freud 


Karl Gustav Jung s-a născut la 26 iulie 1875 la 
presbiteriul din Kesswil (canton din Thurgovie), în 
Elveţia. Tatăl său era pastor, provenind dintr-o familie 
de origine germană, venită să se stabilească în împre- 
jurimile lacului Constanţa. Jung îşi face studiile secun- 
dare la gimnaziul şi la liceul din Basel. El manifestă 
foarte devreme un mare interes pentru paleontologie 
si arheologie. Studiază medicina la Universitatea din 
Basel, din 1895 pînă în 1890. în 1890 devine asistent 
voluntar la azilul cantonai condus de profesorul Eugen 
Bleuler la Burgholzli, spital si clinică universitară în 
acelaşi timp al catonului Ziirich. In 1902 îşi susţine 
teza de doctorat în medicină: Contribuţie la psihologia 
şi patologia fenomenelor zise oculte, în 1902—1903 
Jung face un stagiu la Paris, unde urmează cursurile 
de la Salpetriere si Seminarul lui Pierre Janet. La 
întoarcere, se căsătoreşte cu Emma Rauschenbach, cu 
care va avea cinci copil. 

în 1903, Jung este medic-voluntar la Burgholzli, 
unde conduce primele sale lucrări asupra asociaţiilor 
de idei şi asupra teoriei complexelor; din 1905 va de- 
veni medicul-şef al instituţiei. El ţine si/sau urmează 
cursuri de hipnoză. Face cercetări asupra dementei pre- 
coce. Docent particular al Facultăţii de Medicină din 
Zurich, ţine un curs de psihonevroze si de psihologie. 

Se poate vedea că acest tînăr şi strălucitor „arian" 
are cu ce să-l seducă pe Freud, a cărui carieră nu a fost 
atît de strălucitoare. Freud avusese de suferit din cauza 
originii sale evreieşti si a antisemitismului, în 1907, 
Jung publică primele rezultate ale cercetărilor sale: Uber 
die Psychologie der Dementia Praecox, şi se situeazä 
astfel în continuarea lucrărilor lui E. Bleuler. Jung este 
un „psihiatru", posedînd „toate tainele", ce-şi va des- 
chide un cabinet propriu de consultaţii la Ziirich pen- 

tru a-si realiza „psihologia analitică" personală, din 
1909. El va continua să participe la predarea psi- 
hiatriei la Universitatea din Ziirich pînă în 1913. 


3.2. întîlnirea cu Freud: Jung între 1906 şi 
1913/1914 


Jung citise foarte devreme Interpretarea visului a 
lui Freud şi îl antrenase pe Bleuler împreună cu echipa 
sa să studieze „psihanaliza". Din 1902, Jung îl men- 
tioneazä pe Freud si lucrarea sa Die Traumdeutung. El 
încearcă să aplice ideile lui Freud şi găsim urmele aces- 
tor încercări încă din 1904. Atunci cînd inventează 
„asociaţiile sale de idei" (publicate în 1906), testele de 
asociaţie confirmă ingerinta factorilor emotionali în 
rememorare. Sub numele de complexe afective, Jung 
relua termenul de „complex" avansat de Ziehen. Jung 
i-a trimis imediat lui Freud cele două cărţi ale sale: 
Diagnostische Assoziations-Studien şi Uber die Psycho- 
logie der Dementia Praecox. Nerăbdător, Freud cum- 
părase deja prima lucrare. Corespondenta lor a început 
în aprilie 1906. Timp de şapte ani au schimbat nu- 
meroase scrisori. Jung şi-a făcut „prima vizită dumi- 
nică, 27 februarie 1907, la ora 10 dimineaţa" (E. Jones 
La Vie et l'oeuvre de Freud, II, 1955, p. 35). împreună 
cu Binswanger, a participat pe 2 martie 1907 „la 
reuniunea săptămînală a grupului vienez" (Ibid.). 

Jung s-a impus în faţa lui Freud; „este omul de 
mîine", îi va scrie el lui Ferenczi, iar cînd va reuşi, în 
1914, să formeze Asociaţia Internaţională, îl va de- 
semna pe Jung drept preşedinte pe o durată nedeter- 
minată: acesta va demisiona în aprilie 1914. „Cu 
ținuta lui impozantă si prestanta sa militară, Jung 
părea desemnat din oficiu pentru a exercita funcţiile 
unui conducător" (Ibid., p. 36). 

în cursul anului 1907, Freud a primit vizitele a trei 
ziirichezi: Max Eitingon, născut în Rusia, care-i va de- 
veni prieten credincios; doctorul Bresler, redactor-şef 
al revistei Psychiatrisch-Neurologische Wochenschrift, 
care îi va cere lui Freud să devină coredactor al unei 
noi reviste: Zeitschriftfiir Religionpsychologie; în fine, 
Jung. Freud era foarte sensibil la această „sosire a el- 
vetienilor, gentili, arieni (unii dintre ei), care puteau 
ajuta la vehicularea ideilor si a influenţei sale. îl vom 
urma pe Jones prin acest labirint. Anii aceştia dinainte 
de primul război mondial vor fi importanţi. „Freud 
estima că, dintre toţi discipolii săi, Jung si Otto Gross! 
erau singurele spirite cu adevărat originale." Jung, 
delfinul, a fost considerat ca moștenitorul, fiul, succe- 
sorul. „Ar fi trebuit să fie losua menit să exploreze 
pămîntul fägäduintei în psihiatrie, pe care Freud, 
precum Moise, era singurul autorizat să-l zărească de 
departe" (Ibid., p. 35). 

Dacă prima întrevedere Freud-Jung durase trei- 
sprezece ore (?), prietenia lor, de fapt, s-a întărit ne- 
încetat în timpul celor trei ani care au urmat. Jung îşi 
expunea părerile cu vigoare; lui Freud îi plăcea să 
„Claseze": „să distribuie conținuturile discursului în 
diferite capitole foarte distincte" (Idem). 

Să situăm aici poziţia lui Karl Abraham care îl 
vizitează pe Freud în 1907. Abraham a lucrat timp de 
trei ani în serviciul lui Bleuler şi Jung; dar nefiind 
elveţian, va fi obligat să meargă să se instaleze ca 
psihanalist la Berlin, în noiembrie 1907. Ca şi Jung, 
studia lucrările lui Freud de multă vreme, cel puţin 
din 1904. Abraham va juca un rol disociant între Jung 
si Freud. Cei doi se admirau reciproc. S-au întîlnit „de 


! Otto Gross va încerca să construiască o psihanaliză între Nietz- 
sche si Freud (n.a.). 

nouă sau de zece ori... la Viena, la Zurich, la patru 
congrese si în timpul călătoriei în America. Dar impre- 
sia primei întrevederi nu se va mai repeta niciodată. 
S-au văzut pentru ultima oară la Congresul de la 
Miinchen în septembrie 1913" (Ibid., p. 36). 

în 1908, la Salzburg, are loc Primul Congres inter- 
naţional al tuturor celor care se interesau de lucrările 
lui Freud. Elvetienii erau reprezentaţi prin Bleuler, 
Jung, Eitingon, Riklin din Zürich, Claparede din 
Geneva, Bertschinger din Schaffhausen. Erau patru- 
zeci si doi de participanţi. Jung a fost cel care a in- 
sistat ca invitatiile să fie redactate sub numele de 
„întîlnirea psihologilor freudieni" (Ibid., p. 42). Să 
reținem acest conflict între Abraham si Jung. Abra- 
ham, cu un antagonism irevocabil în privinţa lui Jung, 
omite în expunerea sa despre „Diferențe psiho-sexu- 
ale între isterie si dementa precoce" să menţioneze 
cercetările lui Bleuler şi Jung asupra a ceea ce va de- 
veni schizofrenia. Este adevărat că Abraham, împreună 
cu Freud, considera că această ,dementä" nu era decît 
un blocaj afectiv... (Ibid., p. 49). Jones publică scriso- 
rile lui Freud către Abraham, căci Freud, nemulțumit 
de această neînțelegere, vrea să aplaneze dificultă- 
tile... (cea din 26 decembrie 1908 spune: „în defini- 
tiv, prietenii noştri arieni ne sînt indispensabili; fără 
ei psihanaliza ar deveni victima antisemitismului"). 
Abraham, plin de bun-simt, a luat această critică aşa 
cum trebuia... (Ibid., p. 53). 

Călătoria în Statele Unite 1-a reunit pe Freud, invitat 
care a ţinut să fie însoţit de Ferenczi, si Jung, invitat 
şi el separat. Pe de altă parte, neîntelegerea progre- 
sivă dintre Jung si Bleuler, care nu-l aprecia pe Freud 
si nici psihanaliza, o dată trecut primul efect al cu- 
riozităţii, l-a condus pe Jung să demisioneze si să se 
instaleze ca psihanalist pe cont propriu. Jung părăsea 

în acelaşi timp Universitatea şi părea cucerit complet 
de psihanaliză si de Freud. In 1910, totul părea perfect 
aranjat: Freud se bizuie pe Jung pentru viitorul psih- 
analizei. Orizontul se întunecă în 1912. Sînt de reţinut 
trei incidente. Freud îl vizitează pe Bingswanger de 
Rusalii si petrece 48 de ore la Kreuzlingen, lîngă 
Constanţa. Freud îi anunţase în acelaşi timp de sosirea 
sa pe Binswanger si pe Jung, care nu vine să-l în- 
tflneascä pe Freud, pretinzînd că a primit misiva lui 
Freud cu întîrziere. Pe de altă parte, în martie 1912, 
invitat în SUA, Jung va ţine conferinţe la care lasă să 
se înţeleagă că ideile lui Freud sînt deja uşor în- 
vechite... E adevărat că Jung se interesa din ce în ce 
mai mult de mitologie, de religie, de ştiinţele zise 
oculte, si mult mai puţin de sexual, mai ales prin opti- 
ca — pe care o considera prea îngustă — a lui Freud. 
In fine, la crearea revistei Zeitschrift (trebuind să 
înlocuiască Zentralblatt, lăsată lui Stekel, deja în di- 
sensiune...), Jung ,,omite" să-l anunţe pe Jones... 


3.3. Jung, din 1913 pînă în 1961 


Jung publică, în 1912, Metamorfoze şi simboluri ale 
libidoului. Libidoul jungian este ansamblul pulsiunilor 
şi nu sexualul separat de rest. Jung îi lasă lui Freud 
termenul „psihanaliză" şi optează pentru „psihologie 
analitică", apoi pentru „psihologie complexă". Opo- 
zitiile se adîncesc după război. Antropologia, etno- 
logia, istoria, religiile îl vor determina pe Jung să 
călătorească. Este un om concret, aproape „de teren". 
Pămîntul, natura, mediul vegetal si uman vor fi întot- 
deauna prezente în opera sa. Vizitează India, Africa 
de Nord, Africa de Est (Uganda, Kenya), America 
(aşezări indiene), în 1930 este numit preşedinte de 
onoare al Societăţii Medicale Germane. După 1933, 

demisia lui Kretschmer îl aduce ca preşedinte si re- 
dactor-şef al revistei Zentralblatt fur Psychotherapie 
und ihre Grenzgebiete, funcţii pe care le va împărţi cu 
însuşi fratele lui Goring. Ulterior i se vor face multe 
reproşuri despre această „colaborare" cu naziştii, în 
1939, Jung se retrage si duce o existenţă discretă în 
timpul războiului. 

în 1944, Universitatea din Basel îi oferă o catedră. 
Jung va preda acolo timp de doi ani medicină psiho- 
logică, în 1948, la Zürich, se creează Institutul Jung. 
Celebritatea sa creste. Jung îşi construieşte „turnul 
său" într-o parte ridicată a lacului Ziirich, la Bollin- 
gen. îi vin aici vizitatori de pretutindeni. Este cuprins 
de entuziasm pentru Teilhard de Chardin. în 1957 este 
fondată Societatea Elvețiană de Psihologie Analiticä, 
apoi în 1958, Societatea Internaţională. Jung moare la 
6 iunie 1961, la Kiisnacht, situat pe malul lacului 
Zurich. 


3.4. Jungismul la lucru 


Teza de medicină a lui Jung din 1902, asupra 
fenomenelor zise oculte, poate fi citită în L'Energe- 
tique psychique (tr. fr. 1956). Cele două volume despre 
diagnosticul asociaţiilor (Diagnostische Assoziations- 
Studien, 1903) reprezintă baza asociaţiilor cuvinte/idei 
după filiațiile afective care le leagă. Jung s-a intere- 
sat în paralel de lucrările lui Pierre Janet asupra 
conduitelor şi de hipnoză. Dar mai ales îi reuşesc 
studiile psihiatrice de avangardă asupra dementei 
precoce, forma sa disociativă, dar si conţinutul aces- 
teia (Der Inhalt der Psychose, 1908). La ieşirea din 
plonjeul său freudian, Jung publică Wandlungen und 
Symbole der Libido, 1912, aceste metamorfoze ale 
sufletului şi ale simbolurilor sale, text pe care, după 

afirmaţiile lui Charles Baudouin, îl va revizui necon- 
tenit. Căci Jung continua să cerceteze principiile 
eterne ale sufletului omenesc prin ceea ce rămîne cel 
mai prezent în om, producţiile sale de mituri, poveşti, 
religii. Această etno-psihologie ajunge la noțiunile de 
inconştient colectiv şi de arhetip, la o tipologie origi- 
nală care se cristalizează în principiul individuării. 
„Dialectica inconştientului şi a inconştientului colec- 
tiv"? urmăreşte la Jung să elucideze psihicul în dubla 
sa funcţionare constient/inconstient. Inconştientul are 
pentru Jung două părţi, una personală şi una colec- 
tivă. Libidoul este vocabula care convine ansamblului 
de energii (Freud va ajunge aici mai tîrziu, după 1920, 
moment în care energia libidinală este considerată ca 
o parte din libidoul total). Se evidenţiază o dinamică 
insistentă ca un curent latent între libidoul-energie 
psihică si instinctualitatea sexuală. Simbolul, pentru 
Jung, trebuie separat de semn. Semnul este un substi- 
tut, o reprezentare a obiectului real. Simbolul este mai 
larg, se referă la orice fapt psihic: el impregnează 
simultan (dar în mod diferit) inconştientul colectiv al 
tuturor oamenilor si inconştientul personal al fie- 
căruia. Dorinţe infantile, percepții subliminale, expe- 
riente uitate, reminiscente obscure subzistă în această 
zonă imprecisă a inconştientului. Stratul profund al 
inconştientului colectiv acoperă arhetipurile, ce joacă, 
la Jung, rolul formelor a priori, un fel de cadru general 
în interiorul căruia se manifestă actele de gîndire şi 
cele afective. Determinism non-total, totuşi, indivi- 
dualul introduce anumite modificări. Dialectica indi- 
vidual-colectiv este complexă. Arhetipurile funcționează 


! Charles Baudouin, L'Oeuvre de Jung, Payot, Paris, 1963 (n. a.). 
2 Ch. Delacampagne, „La dissidence jungienne", în Histoire de la 
psychunalyse, Hachette, Paris, 1982, voi. I, pp. 215-234 (n.a.). 

aproape în cupluri, într-o non-opozitie formală, ceea 
ce se traduce mai degrabă prin direcţiile actelor decît 
printr-o apartenenţă absolută. 


Cele sase arhetipuri reţinute sînt: persona-ombra; 
anima-animus; bunica si bătrînul înţelept. Persana 
aparţine colectivului, este masca, personajul, ceea ce 
leagă de lumea exterioară. Umbra este arhetipul fiinţei 
inferioare, ansamblul de pulsiuni care aparține aceluia 
care nu vrem să fim, dar care totodată sîntem. Umbra 
va fi cu atît mai întinsă cu cît societatea este mai 
represivă şi mai puţin primitoare pentru sine. Această 
parte a umbrei este importantă în orice demers 
terapeutic. Al doilea grup anima-animus este cel mai 
cunoscut. Anima este femininul, sensibilul, sentimen- 
talul, spiritualul. Animus este virilul, forţa aparentă, 
intelectualul rece, acțiunea cea mai seacă. Combinația 
celor două este de dorit; bărbatul trebuie să-şi cultive 
anima cu al său animus; femeia trebuie să-și dezvolte 
animus-ul desfăşurîndu-şi totodată anima. Cele două 
arhetipuri, cel al bunicii şi cel al bätrinului înțelept 
funcționează, primul la femeile care consideră toate 
celelalte fiinţe din jurul lor ca pe nişte copii, tirani- 
zîndu-le. La bărbat, „bătrînul înţelept" este arhetipul 
cunoaşterii cu tendinţe megalomanice, emanînd în 
acelaşi timp farmec si charisma. în împlinirea perso- 
nalitätii este implicată coincidenta cu sinele profund. 
Se produce o ,inflatie" atunci cînd arhetipurile 
„posedă" individul şi îi împiedică împlinirea. Pe de altă 
parte, simbolismul „mandala", un fel de cerc magic luat 
din religiile Indiei, implică o armonie individ-cosmos. 

Studiul arhetipurilor reprezintă un fel de religie 
naturală care impregnează inconştientul colectiv. Jung 
îi adaugă importanţa alchimiei, această transformare 
metamorfozică a simbolurilor. Omul trebuie „să de- 
vină ceea ce este" (aforism al lui Pindar, repetat 

adesea de Nietzsche), adică să realizeze şi să-şi obțină 
individuarea. Pentru Jung este vorba de o descoperire 
ce trebuie făcută, ca aceea a unui „Dumnezeu intim", 
pentru ca fiecare să se realizeze în el însuşi ca în 
întreaga umanitate. 

Jungismul a avut o soarta schimbătoare. Putin 
implantat în Franţa, este foarte dezvoltat în Elveţia, 
în ţările anglo-saxone. O recîstigare a interesului se 
desfăşoară în jurul actualului entuziasm pentru religii, 
etnologie, căutarea propriilor „rădăcini. Ne mai pu- 
tem gîndi si la o legătură între mişcarea antipsihiatrică 
din aceşti ultimi ani (Copper, Laing mai ales) si ideile 
lui Jung. De altfel, se pare că anumite mişcări politice 
în acelaşi timp spiritualiste, mai degrabă „ariene" şi 
orientate către o anume „ordine nouă", ar putea să în- 
cerce „recuperarea" jungismului în folosul propriu. 
Este totuşi uşor să-l ţinem pe Jung departe de toate 
acestea, care nu-i sînt imanente. 

Tipologia lui Jung se referă şi la relațiile individ- 
lume după cele două laturi introversie-extraversie. 
„Este vorba despre un raport dinamic în care refularea 
si compensarea au un rol esential"!. Dincolo de 
Kretschmer, Jung vede în extraversie o refulare a 
introversiei, menţinută inconștientă, de unde şi aceste 
preocupări infantile cu privire la propriul eu. La Jung, 
relaţia conştient/inconştient face obiectul unei dina- 
mici de compensație. Compensatiile inconstiente pot 
acţiona în posturi defensive față de propriul in- 
conştient. Atitudinile înăuntru/în afară reprezintă o 
relaţie vie, ale cărei perturbări sînt legate de tulburările 
nevrotice. Libidoul este centrifug si expansiv la 
isteric, devine însă centripet şi constrictiv la schizo- 
frenic şi la melancolic, chiar dacă într-un mod diferit. 


' în legătură cu tipologia jungiană, vezi J. Nuttin, Structure de la 
personnalite, P.U.F., 1968 (n.a.). 

Tipologia (Jung a lucrat pe această temă din 1913, 
publicîndu-şi lucrarea sa cheie: Psychologische Typen 
în 1921) devine mai complexă după importanţa sen- 
zatiei, a intuiţiei, a rationärii (rational/irational). De 
asemenea, dupä orientarea concret/abstract. O auto- 
reglare trebuie să se instituie între aceste patru funcţii, 
care sînt: gîndirea, sentimentul, senzaţia, intuiţia. 
SINELE cuprinde eul conştient si sinele inconştient (în 
dublă măsură: în partea sa ce-i este proprie si în 
extensia colectivă). Realizarea SINELUI este procesul 
de individuare efectiv: ceea ce determină sinele să se 
ridice în sine-insusi sau în SINE. în această efectuare 
se conjugă actele de conştiinţă şi actele pur si simplu, 
aici comunicîndu-şi concretul-natural pe de o parte si 
fondul astral al spiritualismului universal pe de altă 
parte. Simboluri şi mituri sînt prezente la Jung pe 
fondul oricărei istorii omeneşti: un fel de imponde- 
rabil care se învecinează cu poezia şi cu acțiunea 
universală. Cu Jung, fiecare simte că ceea ce este cali- 
tativ în uman scapă undeva din rigorile prea absolute 
ale calitativului. Omul si simbolurile sale — titlul uneia 
din cărțile sale — este si Omul în descoperirea sufletu- 
lui său — titlul unei alte lucrări. Nevroza are astfel o 
valoare creatoare, pozitivă: în cursul suferinţei, 
inconştientul se ejectează din el însuşi şi conduce la 
un travaliu de întoarcere la sine, principiu al oricărei 
veritabile psihoterapii, înscrise în perspectiva unei 
întîlniri între sine — în sine — si Univers. 


3.5. Despre o psihologie şi/sau o psihopatologie 
cosmologică? 


în sistemul jungian omul cosmologic (planetar?) 
învinge modelul homo-natura care a fost cel al lui 
Freud. Acesta s-a dorit „aproape" de ştiinţele naturii, 

de medicină. Pentru Jung, tulburările psihopatologice 
izbucnesc si se manifestă în acel Tot al universului. 

Nevrozele trebuie avute în vedere — spuneam noi - 
într-o perspectivă evolutivistă. Incompletitudinile sexua- 
litätii, ale plăcerii, intră cu siguranţă în etiologia lor. Dar 
ŞI teama, insecuritatea, lipsurile de tot felul, care tind să 
reducă microcosmosul omului la el însuşi, să neglijeze 
dimensiunile extensive ale omului, între microscopi- 
cul freudian si macroscopicul jungian, domeniul uman 
va trebui să-si găsească toate dimensiunile. lată o operă 
de continuat, de pus pe tapet la fiecare secundă a istoriei. 

Să revenim la Jung. Extensia inconştientului său 
dublu cu geometrie variabilă permite împăcarea colec- 
tivului cu individualul. Totul va depinde de talentul 
analizei de a surprinde individualul în colectiv si colec- 
tivul în individual. Nu este o tehnică simplă. Pornind 
de la această idee, că ceea ce caracterizează nevroticul 
este incapacitatea sa şi/sau frica de a lua anumite 
decizii, va fi vorba de a ajunge la crearea posibilităţilor 
de a examina aceste decizii. Va trebui să fie deblocate 
fluxuri, energii; dar nu numai atît; a deveni conştient 
va însemna, din ce în ce mai mult, a construi ceea ce 
lipseşte. Astfel, perspectiva jungianä care plasează 
nevrozele ca modalităţi patologice de a exista, pornind 
de la care fiecare va trebui să iasă din impasul „său" 
propriu... este o bună manieră de a ţine cont de aceste 
stări, situate de acum înainte în Totul uman. In dome- 
niul psihozei, vederile lui Jung căutau să dea delirurilor 
veritabila lor dimensiune cosmologică. Componentele 
etiologice sînt aici în plină remaniere. 


3.6. Psihoterapia psihanalitică jungiană 


„Visele noastre sînt cele care ne visează pe noi”, 
ecou jungian — voit? — al unui celebru aforism al lui 

Nietzsche publicat în Aurore (1881). Ceea ce înseam- 
nă că visele traversează individul în întregul său. Vom 
găsi în ele un material în acelaşi timp individual si 
legat de ansamblul faptelor simbolice şi mitice. Jung 
a făcut muncă etnico-psihiatrică cercetînd de-a lungul 
si de-a latul întregii lumi toate indiciile care permit 
accesul la artificiile umane. Influenţa religiei, a magi- 
cului, a spiritualului este enormă. Este un reproş pe care 
anumite persoane i l-au făcut. In orice caz, este o difi- 
cultate certă pentru accesul la analiză. 

Visul reprezintă deci un mesaj, o aducere la cunoş- 
tintä. Visele se repetă adesea, identice sau cu variante 
asimilabile. Mesajul este reluat, pînă cînd ajunge să 
fie înţeles. Analiza jungianä este întotdeauna construc- 
tivă şi non-limitativă. Rezistentele şi proiecţiile trebuie 
să fie depăşite. Transferul se stabileşte în jurul unui 
consens de modestie între analist si analizant. Poziţia 
folosită este fatä-n-fatä. La Jung nu întîlnim divanul. 
Orientarea se va face către o scufundare în sine, al cărei 
scop este să dezvăluie ceea ce frica de sine împiedică 
să fie egalizat la suprafaţă, în loc să caute cauzele 
declanşatoare iniţiale, analiza discursivă si comen- 
tariile se orientează mai degrabă către scoaterea în 
evidenţă a modalităţii de transformare şi a tendinţelor 
posibile pentru viitor, într-adevăr, pacientul nu numai 
că nu are încredere în sine, dar mai ales îşi ignoră 
posibilităţile. Complexul nevrotic este consecinţa, iar 
nu cauza nevrozei. Aceasta reprezintă impasul, punc- 
tul de întoarcere către un alt registru sau alt mod de a 
trăi si de a se trăi. Visul este o funcție compensatoare: 
el reprezintă o manifestare a unei dorinţe neîmplinite 
desigur, o explorare posibilă a inconştientului, dar mai 
ales un mesaj, o informaţie inedită despre ceea ce este 
ignorat, nebănuit, absolut necunoscut. De unde acest 
interes al lui Jung pentru relativizarea viselor şi inte- 

grarea lor într-o perspectivă universală, aşa încît 
microcosmosul fiecăruia să fie în armonie cu macro- 
cosmosul tuturor. 

Jung a subliniat necesitatea unei ,maturitäti". El a 
cercetat vîrsta matură a vieţii, chiar bătrîneţea. Anali- 
zele copiilor si adolescenților sau ale unor adulţi tineri 
nu au aceeaşi densitate cu cea a vîrstei de aur. Incon- 
ştientul este conservator: el acumulează şi se densi- 
fică. Dacă la vîrsta tinereţii este nevoie mai ales să 
„deblochezi" pentru a merge înainte, la vîrsta înain- 
tată va fi nevoie mai degrabă de regăsirea trecutului, 
pentru evitarea acelor amărăciuni axate pe ,,esecuri" 
sau pe asa-zisele eşecuri. Etapele vieţii, temă preferată 
a lui Jung, permit valorizarea acestui „solstiţiu al 
vieții" care este intrarea într-o bătrîneţe în care mai 
avem încă un cuvînt de spus... Charles Baudouin 
insistă pe importanţa densităţii vîrstei si pe caracte- 
risticile acestor vîrste înaintate ce reprezintă încoro- 
narea procesului de individuare (cartea sa despre Jung, 
cea din urmă, a fost publicată chiar postum...). 

Rezultatele psihoterapeutice pot să nu fie absolute, 
complete, definitive. Unul din meritele lui Jung este 
de a sublinia relativitatea învăţării: să ştii să te multu- 
meşti cu putin, să înveţi să apreciezi parțialul... si 
să-ţi continui munca. Aceasta a fost sarcina sa, pînă ce 
a murit la 86 de ani. Ardoarea muncii şi tenacitatea sa 
de cercetător făceau din el un adevărat „frate geamăn" 
al lui Freud. 


CAPITOLUL AL IV-LEA 

în 1925, Freud scria „....în afară de cei care m-au 
abandonat, ca Jung, Adler, Stekel si alți cîțiva, se găseş- 
te un mare număr de oameni ca Abraham, Eitingon, 
Ferenczi, Rank, Jones, Brill, Sachs, pastorul Pfister, 
van Emden, Reik etc., care de aproape cincisprezece 
ani mi-au rămas aproape, ca fideli colaboratori, majori- 
tatea legaţi şi printr-o prietenie pe care nimic n-a 
tulburat-o"” (Mă vie et la psychanalyse, 1968, p. 67). 
După demisia lui Jung de la preşedinţia Asociaţiei 
Internaţionale, în locul lui a fost ales, cu titlu provizo- 
riu, Abraham. Congresul din Mlinchen, din 1913, 
înregistrase schisma: grupul din Miinchen împreună 
cu Leonard Seif s-au alăturat lui Jung si celor din 
Ziirich. Abraham va trebui să se concentreze pe 
Berlin. Dar, din 1912, Jones sugerează să fie creat un 
comitet, un grup de fideli în jurul lui Freud, care va 
forma nucleul conducător, în care vor intra: Rank, 
Abraham, Ferenczi, Jones şi Sachs, în 1919, aici se va 
integra si Max Eitingon. Astfel a putut funcționa 
„Grupul celor şapte", după „Grupul celor sase". Dar 
psihanaliza, în dezvoltarea sa, se modifica, mai întâi la 
Freud însuşi, ale cărui faze se succedă fără a se articu- 
la întotdeauna perfect; apoi, la adepţii săi, cu apariția 
variantelor în acelaşi timp tehnice si teoretice. Aceste 
explozii se petrec în interiorul freudismului sau prin 
comparaţie cu acesta. Desfăşurări care n-au încetat să 

se disemineze în jurul unui freudism în acelaşi timp 
demultiplicat şi deja multiplu. „Uciderea tatălui" adîn- 
cea separaţiile... 

Freud din cea de-a doua topică nu era acceptat de 
toată lumea. Unii tin la traumatismul initial, printre 
care si Otto Rank, primul care se ridică împotriva 
locului privilegiat ocupat de Oedip, pentru a pune 
înaintea sa traumatismul naşterii, în ceea ce-l priveşte, 
Ferenczi a scris Thalassa încă din 1918, chiar dacă n-a 
publicat-o decît în 1924. Atunci cînd a venit la Freud, 
Rank avea o admiraţie secretă pentru Nietzsche. 
Această dragoste, menţinută relativ în tăcere, va trece 
curînd pe primul plan. Aici am prefera să apreciem 
acţiunea si opera „membrilor Comitetului" : Ferenczi, 
Abraham, Jones, Eitingon, Sachs, Rank. Apoi, foarte 
succint, vor veni regrupările care s-au produs în peri- 
oada interbelică, în jurul Societăților de Psihanaliză 
din Viena, din Berlin, din Budapesta, din Londra. 
Dezvoltarea britanică va deveni importantă în timpul 
celui de-al doilea război mondial si în perioada post- 
belică. De asemenea, se vor înmulti plecările în Ameri- 
ca. Filiatiile sînt multiple, în funcţie de formaţia 
didactică şi „psihanalizarea". Unele nume si curente, 
actualmente importante, se înrădăcinează într-un 
trecut ai cărui parametri situationali îi vom găsi aici. 


1. Sândor Ferenczi (1873-1933) şi psihanaliza 
originilor 


Interesul actual pentru Sândor Ferenczi creşte 
neîncetat. El constituie un punct nodal foarte impor- 
tant : de el se leagă unele metode de analiză, o teore- 
tizare, elevi cu nume de prestigiu (printre care 
Melanie Klein, Michael Balint, Imre Hermann...). 

Operele sale complete sînt acum editate în Franţa 
(Payot, 4 volume). 

Tatăl lui Ferenczi (decedat de timpuriu) era un 
evreu imigrat în Ungaria (rezumă B alint, care a pre- 
fatat primele trei volume în 1967). El a devenit librar 
si a editat poeţii revoluționari unguri, printre care şi 
Michel Tompa, un pastor protestant. Sândor era cel 
de-al optulea copil din cei unsprezece ai familiei. La 
17 ani va merge să studieze medicina la Viena. îşi 
termină studiile la timp — ducînd în acelaşi timp o 
viaţă plăcută, precizează B alint — apoi se întoarce la 
Budapesta, pentru a se instala aici. Funcţionează ca 
medic generalist pînă în 1910, dar el este deja neuro- 
psihiatru si devine psihiatru expert pe lîngă tribunale. 
Se ştie că prima sa lectură a lucrării Die Traumdeutung 
a lui Freud nu i-a trezit interesul. El ajunge la psiho- 
logia modernă prin şcoala de la Ziirich si „metoda 
asociaţiilor" a lui Jung. Ulterior lecturile sale psih- 
analitice îl determină să-i scrie lui Freud în 1908. 
Foarte impresionat, Freud îi cere să prezinte o comu- 
nicare la Prima întîlnire a Psihanaliştilor de la Salzburg 
din aprilie 1908. Titlul acesteia: „Psihanaliză şi peda- 
gogie". Freud îl invită să-şi petreacă vacanţa de vară 
cu el la Berschtesgaden. Ferenczi va deveni unul din 
cei mai intimi prieteni ai lui Freud. Acesta îi propune 
să îl însoţească în SUA în 1900. Acolo se vor întîlni 
cu Jung, invitat separat. Se va stabili între ei o priete- 
nie îndelungată si statornică. Freud se gîndeste la posi- 
bilitatea unei căsătorii a lui Ferenczi cu fiica sa 
Mathilde. Mai tîrziu vor apărea si nori. Ferenczi va 
rupe relaţiile cu Freud, înainte de a muri de anemie 
pernicioasă (boala lui Biermer), la 24 mai 1933. 

Ferenczi a fost foarte implicat în antagonismele cu 
Jung. Lui i-a revenit sarcina de a combate ideile lui 
Jung. După B alint, Ferenczi avea o viaţă sentimentală 

complicată; era foarte ataşat de Gizella, căsătorită, al 
cărei soţ, deşi trăiau separat, refuza să divorţeze. Ea 
era cu şapte ani mai în vîrstă decît Sândor. Speranţa 
de a avea copii părea pierdută, „deşi era una din 
dorinţele sale cele mai scumpe". Totuşi, cei doi se vor 
căsători mai tîrziu. Ritmurile de lucru la articole 
ştiinţifice si activitatea psihanalitică a lui Ferenczi 
erau variabile. Adesea, acesta lucra intens. După 
Balint, perioadele sale cele mai fecunde sînt şi cele 
ale celor mai inventive texte. In timpul războiului din 
1914—1918, Freud şi Ferenczi, fără pacienţi, mai 
mult sau mai putin ruinati, s-au putut vedea mai des. 
Ferenczi si-a făcut atunci psihanaliza cu Freud. „De 
această dată el trăia situaţia analitică alături de pacient. 
Ferenczi aparţinea acelui gen de oameni care răspund 
cu uşurinţă si din toată fiinţa lor atunci cînd întîlnesc 
simpatie şi simt afinitate pentru cineva." Balint — al 
cărui analist a fost Ferenczi la un moment dat — va 
afirma că „Freud i-a lăsat o impresie puternică" 
(Jones, II, p. 8). După Jones, relațiile lor epistolare 
cuprind aproape trei mii de scrisori. Corespondenţă 
ce încă nu a fost publicată. 

După 1918 şi în timpul celor „133 de zile ale lui 
Bela Kun" din Ungaria, „revoluţia crizantemelor" îl 
aduce şi pe Ferenczi la putere. Este creată prima 
catedră de psihanaliză la Budapesta. Ea îi este încre- 
dintatä lui Ferenczi. în paralel se creează o catedră de 
etnologie, pentru Geza Roheim!. 

Să revenim la istoria anterioară, cu ajutorul remar- 
cilor lui Jones. în cursul anului 1907, Freud a primit 
vizite importante: Eitingon, Bresler, Jung, Bins- 
wanger, Abraham, Ferenczi, Stein, apoi însuşi Jones, 


1]. M. Palmier, „La psychanalyse en Hongrie", în Hisloire de Ia psych- 
analyse, Hachette, Paris, 1982, II, pp. 145-186 (n.a.). 

urmat de Brill la începutul anului 1908. Intimitatea lui 
Ferenczi cu Freud creştea, Jones precizează rolul lui 
Ferenczi în Asociaţia Internaţională şi pe lîngă Freud 
în cadrul Comitetului. „Cum îşi împărțea Freud 
afecțiunea printre cei cinci membri ai comitetului de 
dinainte de război ? Nu este greu de răspuns la această 
întrebare. Ferenczi avea cea mai mare parte, apoi, în 
ordine, eu, Rank si Sachs. Ce vîrste aveam? Ferenczi, 
cel mai în vîrstă, era născut în 1873, Abraham în 
1877, eu în 1879, Sachs în 1881, Rank în 1885" (Ibid., 
p. 165). Aceste întrebări ale lui Jones traduc o oare- 
care nelinişte în legătură cu locul ocupat față de 
„Tată": Freud. Putem vedea că aceste relaţii n-au fost 
deloc simple. „Freud a rămas, timp de multi ani, 
personajul central al Asociaţiei Psihanalitice Inter- 
nationale" (Ibid., p. 168). După Jones, Ferenczi îi 
plăcuse lui Freud datorită filantropiei sale, nevoii sale 
de a fi iubit, tinereţii sale interioare, fantasmelor sale 
ambitioase. „Freud (era) mereu atras de imaginaţia 
îndrăzneață şi neînfrînată" (Ibid., p. 169). După opinia 
lui Jones, lui Ferenczi îi lipsea judecata ,,realistä", 
căci era prea idealist, mai tot timpul jovial, fantezist, 
bine dispus. Dimpotrivă, Abraham avea „un rationa- 
ment foarte exact, chiar dacă îi lipsea ceva din profun- 
zimea lui Ferenczi" (Ibid., p. 172). Să precizăm că în 
1913 Jones a mers la Budapesta timp de mai multe 
luni, pentru a fi analizat de Ferenczi. Excesele lui 
Ferenczi făceau din el copilul teribil al grupului; cel 
pe care Freud I-a numit uneori „fiu drag" si căruia îi 
scria: „Trebuie să facem un efort nu pentru a-i elimina 
complexele, ci pentru a ne pune de acord cu ele” 
(Scrisoarea din 17 noiembrie 1911). Tot după Jones, 
Freud, în 1916, îi scria lui Ferenczi despre nevroza sa 
şi actele pe care această nevroză nu-i permite să le 
facă. în 1917, Ferenczi s-a îmbolnăvit de tuberculoză 

pulmonară si de gută exoftalmică. A trebuit să pe- 
treacă trei săptămîni într-un sanatoriu... De aseme- 
nea, în faţa acestor incertitudini, Jones va scrie: 
„Freud ajunsese să pretuiascä mai mult valoarea 
descoperirilor sale şi tot ceea ce venea de aici decît 
prieteniile sale personale" (Jones, III, 1957, p. 49). 
„Manifestările psihotice care au apărut la Rank 
într-un mod dramatic... şi cele care s-au dezvoltat 
încet-încet la Ferenczi spre sfîrsitul vieţii au deter- 
minat printre alte consecinţe şi pe aceea de a-i în- 
depărta de Freud si de doctrinele sale... Vîntul 
nefavorabil al disensiunii a început să bată cam prin 
anul 1923" (fbid., p. 50). 

încă din 1918, prin expozeul său despre „Tehnica 
psihanaliticä", Ferenczi făcuse o breşă în domeniul 
psihanalitic. Chiar dacă rămîne clasic, îndrăzneala sa 
trece dincolo de regulile impuse de Freud. Asociaţia 
„totală" prin analizant implică „a spune totul", fără 
explicaţie. Trebuie reţinute conţinutul si elementele 
formale ale asociaţiilor. Comportamentul subiecţilor, 
natura debordantă a asociaţiilor, interacţiunea între 
„analizant si contra-transferul analistului", totul este 
important. Ferenczi începe să facă o diferenţiere între 
„tatăl sever" si „mama indulgentă", lăsînd să se 
înţeleagă că orice analizant este ca un copil, mulţumit 
de a fi tratat astfel de către analist. Acesta va fi — mai 
ales mai tîrziu — mai degrabă mama-cea-indulgentă 
decît tatăl-sever-care-castrează. Analistul va fi stăpîn 
pe contra-transferurile sale, insistă Ferenczi. Si deja 
într-un articol din 1919: „Dificultăţile tehnice ale unei 
analize pe isterie", anunţă ceea ce va deveni „tehnica 
activă". Inovaţie, schimbare, ce vor duce la acele ten- 
tative de a induce fantasmele, sau de a influenţa atitu- 
dinile analizantilor, care nu vor primi acceptarea lui 
Freud. Rank publică Traumatismul naşterii în 1924 si 

rupe relaţiile cu Freud în luna august a aceluiaşi an. 
Si Ferenczi merge împotriva curentului: pe cînd Freud 
valorizează fantasma inconştientă, el dă prioritate 
traumatismelor actuale în declanşarea nevrozei, încă 
o dată edificiul se präbuseste. Atît Rank cît si Ferenczi 
consideră cura psihanalitică drept o ocazie pentru o a 
doua naştere, în care analistul joacă rolul „mamei celei 
bune". 


Freud îi va scrie lui Ferenczi la 12 octombrie 1924: 
„Mă simt jignit cînd mă gîndesc pînă unde v-aţi lăsat 
antrenat de el". Or, cauza nu stă numai în Rank, ci în 
toată orientarea lui Ferenczi însuşi, care urcă pînă la 
origini. Ferenczi militează pentru o „genitalitate în- 
cheiată" si o adevărată eficacitate terapeutică. Unele 
indicii ies la iveală încă din primele sale lucrări din 
1909 pe tema conceptului de introiecfie, pe care îl 
consideră ca fiind opusul proiecției. Ferenczi gîndea 
că dacă paranoicul expulzează din sine ceea ce este (în 
mod inconştient) neplăcut, nevroticul introduce în sine 
lumea exterioară, care circulă aici sub forma fantas- 
melor inconştiente. Acest du-te-vino înăuntru-în afară 
va reprezenta infrastructura practicilor lui Ferenczi, 
mereu preocupat de eficienţa terapeutică, de ceea ce 
îi determină pe pacienţi „să se miste" pe dinăuntru. 
De aici vin acele tentative de a buscula subiecţii, de a 
induce fantasmele şi a-i provoca, tinînd cont de trauma- 
tisme şi de reactivarea lor în timpul curei, pînă la atin- 
gerea acelor rafinamente tehnice ce urmăresc o 
„terapie într-adevăr activă”. Grija pentru eficienţă îl 
va conduce pe Ferenczi la cure scurte, influențate de 
efuziunile afective, dovezile de iubire, „sărutul de la 
sfîrşitul şedinţei”. Teoria sa asupra amfimixiei, adică 
a unei genitalitäti în care pulsiuni orale, anale, uretrale 
se amestecă, aşa cum este ea expusă în Thalassa 

(1924), unde coitul este asimilat unei regresii în care 
vaginul femeii este în acelaşi timp marea-şi-mama, 
suprema căutare de sine în invaginare, unde onto- 
geneza şi filogeneza se întîlnesc. întîlnire reluată în 
această teoretizare a masculinului-femininului compo- 
zit, ce seamănă mai degrabă cu o plurisexuare decît cu 
o sexualizare. 

Jones expune mai multe argumente sugerînd dez- 
voltarea unui delir de persecuție la Ferenczi. „Ferenczi 
a continuat pe tot parcursul acelui an (1929) să facă 
în faţa lui Freud remarci foarte critice la adresa mea, 
nu fără rezultat... Ferenczi a început să-şi elaboreze 
propriile lui idei..." (Jones, III, 1957, p. 168). El 
mergea împotriva lui Freud pentru a demonstra trauma- 
tismele cauzate de lipsa de căldură a părinţilor sau de 
cruzimea lor. Astfel, „analiza trebuia să vindece în 
această stare de lucruri demonstrînd pacientului mai 
multă afecţiune decît considera Freud că este înțelept" 
(Ibid., p. 168). Alte păreri, cea a lui Hermann, a lui 
B alint, a lui Fromm, atenuează această realitate de 
explozie delirantă la Ferenczi. Este greu de făcut 
lumină în această privinţă. Anumite scrisori ale lui 
Freud descriu o certă indispozitie. lată una, adresată 
lui Eitingon, din 18 aprilie 1932: „Ce bătaie de cap cu 
Ferenczi. lată că din nou nu mai am nici o veste de la 
el de luni de zile. Se simte jignit că nu sîntem încîntaţi 
să aflăm cum se joacă el de-a mama cu pacienţii săi" 
(Ibid., p. 196). 


Şi aceasta, adresată lui Ferenczi, din 13 decembrie 
1931: 


„Am apreciat, ca întotdeauna, primirea scrisorii dumnea- 
voastră, dar mai puţin conţinutul său. Dacă acum nu vă 
puteţi hotărî să vă schimbaţi cît de cît atitudinea, este foarte 
improbabil să o faceţi mai tîrziu. Dar aceasta vă priveşte 
numai pe dumneavoastră singur; faptul că n-aţi ales o cale 

promițătoare nu mă afectează decît pe mine şi nu trebuie să 
vă stînjenească. Notez că divergentele noastre pornesc de 
la un detaliu tehnic pe care abia dacă merită să-l discutăm. 
Nu ati ascuns faptul că vă särutati pacienţii şi că îi lăsaţi să 
vă sărute; auzisem aceasta şi de la unul din pacienţii mei. 
în acest caz, atunci cînd vă veţi hotărî să daţi un raport 
detaliat asupra tehnicii dumneavoastră şi a rezultatelor sale, 
acest lucru, ori îl păstraţi pentru dumneavoastră. Această 
din urmă soluţie, o ştiţi bine, este nedemnă. O metodă 
tehnică pe care o adoptăm trebuie să poată fi apărată în 
rapid la una singură. Chiar dacă dumneavoastră nu vorbiti 
despre asta, împrejurarea va fi iute dezvăluită: nu am aflat 
chiar eu despre ea înainte ca dumneavoastră să mi-o aduceţi 
la cunoştinţă? 

Desigur nu sînt eu cel care, din ipocrizie sau din respect 
pentru consideratiile burgheze, să condamn asemenea mici 
satisfacţii erotice... (Dar) în tehnica noastră, noi am 
susținut pînă acum punctul de vedere după care satisfactiile 
erotice ar trebui refuzate pacienţilor... în această 
atenţionare nu cred că v-am spus vreun lucru pe care să 
nu-l fi ştiut deja. Dar din moment ce vă place să jucaţi rolul 
mamei afectuoase cu ceilalți, poate că o veţi înlocui 
dumneavoastră înşivă. Si atunci va trebui să auziti o 
admonestare brutală din partea tatălui. Este motivul pentru 
care am vorbit în ultima mea scrisoare despre noua puber- 
tate, despre impulsul lui Johannes, iar acum mă obligaţi să 
vorbesc fără ocolişuri. Nu mă aştept să vă produc vreo 
anume impresie. Baza necesară pentru aceasta lipseşte din 
relaţiile noastre. Nevoia dumneavoastră de o independenţă 
foarte bine precizată îmi apare cu atît mai clară cu cît nu 
vreţi s-o recunoasteti. Dar, cel putin, am făcut ceea ce am 
putut în limitele rolului meu de tată. Acum va trebui să 
luaţi dumneavoastră iniţiativa. Cordial, al dumneavoastră 
Freud." 


Devierile începute între 1920—1923 vor deveni o 
ruptură în 1929. 

Centenarul naşterii lui Ferenczi a oferit ocazia unui 
colocviu organizat de Societatea de psihanaliză din 
Paris. Ca ecou, La Revue franqaise de psychanalyse din 
1974 i-a dedicat două articole de lise Barande si Bela 
Griinberger. lise Barande, în „Originalitatea ascultării 
ferencziene" evocă în text conţinutul lucrării sale din 
1972. Ferenczi se bucura de o sensibilitate înnoită, 
care mlădia ascultarea noastră de analist. Lucrarea 
Thalassa, scrisă încă din 1918 (publicată abia în 
1924), rezultă dintr-un fundal autoerotic ce încearcă 
să-i rețină simbolismele într-o senzualitate-senzoriali- 
tate afectivă. Pentru autoare, Ferenczi (ca si Rank) nu 
va putea să accepte întorsătura din 1920 şi această 
referire la instinctul de moarte. Ferenczi preferă regre- 
sia, caldă, fericită, erotico-feminină, fixatiei, acest 
ceva de dincolo de plăcere ce miroase a moarte! Se va 
face apel la experienţele neocathartice, la ceea ce 
permite neutralizarea efectelor ce subzistă trauma- 
tismului, traumatismelor... O experienţă importantă, 
care necesită căldură si vitalitate. Ferenczi cel din anii 
1927-1933 face cale-ntoarsă către originile unei 
afecțiuni materne, autofertilizindu-se într-o tinereţe 
reînnoită. „Afectat si zgomotos, infernal si dionisiac, 
aşa este Ferenczi, cel al sărbătorii sexuale, acest 
Ferenczi este o sărbătoare" {La Revue frantaise de 
psychanalyse, 1974, p. 556). 

După Griinberger, Ferenczi, în evoluţia sa, îşi reglea- 
ză conturile cu Freud. Urmările unui contratransfer, 
ne analizat — sau prost analizat — în timpul analizei cu 
Freud din anii 1914—1918, au reapărut în acest apel 
la metode active, la o fantasmare provocată... Reapare 
complexul Tatălui, iar Ferenczi şi-l omoară pe al său: 
Freud. „Opunîndu-se învăţăturii lui Freud, Ferenczi a 
putut să-i arate în acest fel că acesta nu l-a castrat" 
(Ibid., p. 545). Tehnicile cathartice, transa, regresia 

secundară, toate aceste fonne active de materializare 
a afecțiunii ce sînt caracteristice deviatiei ferencziene 
sînt tot atîtea motivări inconștiente pentru a nega 
sexualitatea infantilă... Se ştie că Freud a dat întot- 
deauna înapoi cînd era vorba de explorarea „conti- 
nentului negru" al maternului. Or, şi din cauza 
deteriorărilor mintale (admise aici, sau aproape, de 
către autor), Ferenczi va fi obligat să-l înfrunte. 
Ferenczi era mai degrabă maniaco-depresiv decît 
paranoic, ne spune Griinberger; devierea sa se de- 
rulează pe un fundal foarte pasional. Existase o afacere 
Fliess, aşa cum a existat o afacere Fleisch, o afacere 
Breuer, o afacere Jung; tot aşa cum vor fi afaceri Pfis- 
ter, Stekel, Sachs şi Abraham, o afacere Tausk si o 
afacere Reich cu toate urmările tragice pe care le 
cunoaştem, fără a mai vorbi de Rank şi de încă multi 
alții. Amintesc toate acestea pentru a evoca impor- 
tanta unui anume climat pasional în care se scälda 
micul grup al primilor psihanalişti, fără acea distanţă 
necesară pe care o numim neutralitate... Astfel 
numărul celor care şi-au ars aripile aici este destul de 
important: nebunie, sinucidere, somatizare, fără a mai 
vorbi de disidentele al căror caracter rezistential este 
evident (acting out). Ca si multe alte ştiinţe, psihana- 
liza îşi are propriii săi martiri si vom vedea că Sândor 
Ferenczi a fost unul dintre aceştia" (Ibid., p. 530-531). 


2. Karl Abraham (1877-1925), „tatăl analitätii" 


Karl Abraham studia lucrările lui Freud din 1904. 
lată prima sa scrisoare către Freud: „Am intenţia să 
plec din Zurich în cel mult o lună. Astfel părăsesc 
activitatea mea anterioară ca medic într-un spital de 
psihiatrie (Abraham este asistentul lui Bleuler la 
Burgholzli). Motivele sînt simple: în Germania ca 

evreu, în Elveţia ca neelvetian, n-am putut, timp de 
şapte ani, să fiu decît un simplu asistent. Acum îmi 
voi încerca norocul la Berlin ca specialist în boli ner- 
voase şi psihice. Desigur, sînt destui neurologi acum 
la Berlin. Dar speranţele mele se sprijină pe două 
lucruri: în primul rînd pe folosirea psihanalizei şi în 
al doilea rînd pe formaţia mea psihiatrică, ce lipseşte 
complet medicilor berlinezi." Freud răspunde imediat: 
„Nu dăunează cu nimic unui om tînăr ca dumnea- 
voastră (Abraham are exact treizeci de ani) să fie 
împins cu violenţă în viaţa la « aer liber », iar condiția 
dumneavoastră de evreu, mărindu-vă dificultățile, va 
avea, ca pentru noi toţi, efectul manifestării plenare a 
capacităţilor dumneavoastră. Ştiţi foarte bine si dum- 
neavoastră la ce ostilitate sînt încă expus în Germania. 
Sper că nu veţi încerca în nici un fel să cîstigati 
favoarea noilor dumneavoastră colegi, care sînt în 
primul rînd ca peste tot, iar în al doilea rînd ceva mai 
brutali, în schimb vă veţi îndrepta atenţia către 
public." Abraham îl vizitează pe Freud în 1907, an în 
care influenţa lui Freud (în vîrstă de cincizeci şi unu 
de ani) începe într-adevăr să conteze, în august 1908, 
putin după reuniunea adepților lui Freud de la 
Salzburg, sub impulsul lui Jung, Abraham constituie 
Societatea Berlineză de Psihanaliză al cărei preşedinte 
va fi pînă la moarte. Expozeul său de la congresul 
inaugural avea drept obiect „diferenţele psihosexuale 
dintre isterie si dementa precoce". In 1914 îi urmează 
lui Jung, demisionar, la preşedinţia Asociaţiei 
Internaţionale de Psihanaliză. Locotenent fidel al lui 
Freud, toată viaţa Abraham va da loviturile cele mai 
dure tuturor celor care „derivă" de la maestru. Moare 
de cancer la plămîni, în 1925, în ziua de Crăciun. 
Jones, în confidentele sale, îl găseşte inteligent, 
echilibrat, lipsit de acele străfulgerări de înţelegere şi 

de acele intuitii pe care le avea Ferenczi. „Abraham 
m-a făcut într-o bună zi să observ că atunci cînd Freud 
emitea o nouă teorie, el, Abraham, avea nevoie de 
ceva timp pentru a o digera si nu era niciodată 
mulțumit pînă cînd nu o lega de complexul central al 
lui Oedip. leşea în evidenţă prin fermitate, bun-simt, 
perspicacitate şi o perfectă stăpînire de sine" (Jones, 
1955, pp. 167—169). Abraham i-a format pe Helene 
Deutsch, Melanie Klein (după Ferenczi), Glover (care 
a scris o carte severă împotriva lui Jung: Freud sau 
J ung ?), Reik. El este autorul unei importante opere 
ce s-a tradus în limba franceză în două volume. Din 
această operă să citim esentialul, adică lucrările sale 
despre dementa precoce, psihoza maniaco-depresivä, 
stadiile afective, ambivalenta caracterială. Unele din 
aceste teme vor fi dezvoltate de M. Klein. 


Din 1908, Abraham avansează ideea că dementa 
precoce distruge aptitudinea de transfer si de iubire 
pentru obiect. Demenţa juvenilă este pentru el o regre- 
sie la un stadiu infantil precoce al autoerotismului. 
Ascunzişurile libidoului frînează orice posibilitate de 
sublimare; diferenţa este evidentă faţă de isterie, unde 
sublimarea este crescută printr-o investire excesivă a 
obiectului. Schizofrenia si autoerotismul sînt legate 
prin raporturi pulsionale. Antagonismul Abraham 
- Jung si Bleuler îl va determina pe Freud să in- 
tervină pentru temporizare. In plan clinic, Freud vedea 
puţini pacienţi „psihotici grav" (cf. scrisoarea sa din 
21 octombrie 1907 către Abraham, în Jones, 1955, 
p. 461). Pentru Abraham nu există ,dementä" în 
dementele precoce (termen datorat lui Kraepelin), dar 
există autoerotism, sinuozitäti, ceea ce Bleuler (,,tatäl" 
schizofreniilor) numise: autism. Abraham observase 
(poate la Bleuler) această inhibitie afectivă (numită 
de Dide si Guiraud, în Franţa: athimhormie). 

în 1909, Abraham leagă agorafobia de impresiile spa- 
tiale (perturbate) ale micii copilării, în 1912, într-un 
articol despre Amenhotep, el atribuie revoluţia reali- 
zată de acest faraon pentru instaurarea monoteismului 
ostilităţii sale profunde faţă de tatăl său. Amenhotep 
ordonase să fie şterse toate inscripțiile referitoare la 
tatăl său, dorinţă abia mascată de a-l ucide! 

Studiul lui Abraham asupra psihozelor circulare 
maniaco-depresive „Fundamente psiho-sexuale ale 
stărilor de depresie şi de exaltare" (1911) (urmat de o 
altă lucrare în 1916) pregăteşte textul lui Freud din 
1917 „Doliu si melancolie", text ce va eclipsa, si încă 
pentru multă vreme, cercetările lui Abraham. Abra- 
ham crede într-o structură primitivă a libidoului 
dedesubtul personalităţii maniaco-depresivului: un 
libido în regresie către oralitatea canibalică, incapabil 
de a găsi o investire pozitivă. Ulterior, în 1921, referi- 
tor la caracterul anal, Abraham va aduce o contribuţie 
decisivă privind melancolia obsesională; el diferen- 
tiazä între nevroza obsesională si melancolie. Melan- 
colicul sparge relaţia obiectală, prin distrugerea orală 
a obiectului: oralitate prin incorporare totală. Spre 
deosebire de Freud, Abraham nu admite introiectia 
pură, ci mai degrabă o introiectie cu conservare 
dublată de distrugerea obiectului: ambivalentä, în 
nevroza obsesională, obiectul este controlat de un 
mecanism compulsional actionînd în mod direct sau 
pe substitutii acestuia. Melancolicul poate să atingă 
în regresie un stadiu pre-ambivalent, fără obiect, auto- 
erotic. La celălalt capăt, vindecarea, eventual trecerea 
în manie, implică evacuarea obiectului, restituit lumii. 

Interesul pentru psihoze, pentru dementa precoce 
mai întîi, apoi pentru melancolie, duce la o tipologie 
caracterologică ce diferă oarecum de cea a lui Freud 
si o anunţă pe Melanie Klein. Aceste cercetări se 

concretizează, în 1924, în „Schiţă a unei istorii a 
dezvoltării libidoului bazată pe psihanaliza tulbu- 
rărilor mintale”. Abraham propune o bi-partitie a 
diferitelor stadii, pentru a pune mai bine accentul pe 
dubla lor funcţionare simultană de atractie-repulsie. 
Un stadiu pre-ambivalent autoerotic (pasiv) pur se 
poate situa ori la origini, ori în cursul regresiei. 


1. Stadiul oral este împărțit în două substadii: 
stadiul suptului (autoerotic fără obiect: de asemenea 
ambivalent); apoi stadiul oral canibalic: incorporare 
totală şi narcisică a obiectului: ambivalentä a unei 
incorporări care înghite pentru a conserva si distruge 
în acelaşi timp. La acest nivel, pentru Freud nu există 
încă decît pulsiuni parţiale: capacitatea discrimina 
torie s-ar situa într-o fază ulterioară. „Pentru a fi 
concis, mi se pare că Abraham si Freud se despart în 
privinţa ponderii pe care o acordă primul unor anume 
« fixatii », cel de-al doilea regresiei ca mecanism de 
apărare", scrie lise Barande. 

2. Caracterul anal presupune gustul pentru ordine, 
curăţenie, parcimonie; îndărătnicia, neîncrederea, 
încăpăţinarea; apetenta pentru posesiune este frînată 
de imposibilitatea de „a vedea reversul lucrurilor în 
contradicţiile lor”!. Primul stadiu sadico-anal implică 
iubire parţială a obiectului cu incorporare: ambi 
valență. Erotismul anal este legat aici de evacuare, iar 
pulsiunea sadică de distrugere, în cel de-al doilea 
stadiu sadico-anal, erotismul anal este legat de 
retenţie, iar pulsiunea sadică de controlul posesiv. Se 
stabileşte o corespondenţă cu cele două forme de orali 
tate : suptul sau stadiul oral prim-precoce si muşcătura 
sau stadiul sadico-oral. 


! Cf. G. Rosolato, D. Widlocher: „Karl Abraham: Lecture de son 
ceuvre", Psychanalyse. P.U.F., Paris, 1958, nr. 4 (n.a.). 

3. Stadiul genital implică de asemenea două faze: 
primul stadiu genital, falie, ambivalent: iubire obiec- 
tală cu excludere genitală. Apoi, în fine, ultimul stadiu 
sau stadiul genital final: iubirea obiectală pură: non- 
ambivalentă sau post-ambivalentă. 

Abraham porneşte de la clinică (să ne amintim că 
era medic psihiatru înainte de a deveni psihanalist, 
ceea ce nu a fost tocmai cazul cu Freud), apoi, plecînd 
de la observaţiile sale asupra unor persoane cu demen- 
tă precoce sau a unor schizofreni si maniaco-depre- 
sivi, induce o întreagă teoretizare asupra dezvoltării 
libidinale a copilului. El introduce noţiunea de „cas- 
trare primară", traumatism al separării de mamă. 
Melanie Klein va duce la extrem aceste clasificări 
„scalare" printr-o fragmentare a stadiilor şi poziţiilor. 
Vom reveni la aceasta cînd va fi vorba despre psih- 
analizele copilului. 


3. Ernest Jones (1879-1958) şi aphanisis-ul 


Născut la Gowertown în Tara Galilor, Ernest Jones 
îşi face studiile medicale la Cardiff si devine doctor 
în medicină în 1901. Vocatia sa de neurolog este 
susținută de Jackson, care îl sfătuieşte să reia pro- 
blema afaziei studiind dezvoltarea limbajului la copil. 
Jones învaţă germana citind Studii asupra isteriei, 
Dora, Interpretarea visului. Abandonează hipnoza şi 
îşi face prirna psihanaliză în Anglia, în 1905/1906. II 
întîlneste pe Jung la Mimchen în timpul unui congres, 
la clinica lui Kraepelin. Jones merge atunci la Zürich 
pe lîngă Bleuler şi Jung. Acesta din urmă îl pune în 
contact cu Freud, din 1907. Jones îl întîlneste pe Freud 
la Congresul de la Salzburg în aprilie 1908, unde face 
o comunicare despre „Raţionalizarea în viaţa cotidi- 
anä". Freud expune cazul său „omul cu sobolani" 

timp de cinci ore, ceea ce va subjuga auditoriul. Jones 
a avut o lungă discuţie cu Freud, care le-a pecetluit 
prietenia. Jones va lua poziţie împotriva disidentilor. 
El face o psihanaliză didactică împreună cu Ferenczi 
în 1913. între timp, avînd nişte neplăceri juridice în 
urma primelor sale psihanalize, Jones pleacă să predea 
în Canada (Toronto). între 1909 şi 1922 el contribuie 
la lucrările originale despre psihanaliză în limba 
engleză şi publică Paper s on Psychoanalysis în 1913. 
Studiile sale asupra lui Hamlet văzut din unghiul 
teoriei oedipiene se concretizează într-un prim articol 
din 1909 (lucrarea Hamlet şi Oedip a apărut în ediţie 
definitivăm 1954). 

într-una din primele sale scrisori către Jones (20 
noiembrie 1909), Freud remarcă: „Mi se pare intere- 
sant să constat că preferaţi aspectele cele mai largi ale 
teoriei, acelea ale relaţiilor normale, psihologice şi 
culturale, celor patologice. Uneori si eu gîndesc ca 
dvs." Jones va publica texte despre Psihanaliză, folclor, 
religie, Eseuri de psihanaliză aplicată (1923). Artele, 
literatura, antropologia, tot atîtea centre de interes în 
care se va ilustra. Contribuţii teoretice importante în 
domeniul simbolismului, al teoriei instinctelor, al for- 
mării psihanaliştilor... si mai ales în sexualitatea femi- 
nină, domeniu în care va dezvolta o poziţie diferită de 
cea a lui Freud. Pentru Jones femeia nu este „un 
bărbat ratat" căreia îi lipseşte un penis. Fetiţa poate să 
aibă o dezvoltare originală cu un statut psiho-sexual 
ce-i este propriu. Karen Horney, Melanie Klein vor 
avea vederi în acelaşi timp foarte apropiate şi foarte 
diferite. 

Jones i-a fost întotdeauna fidel persoanei lui Freud, 
separîndu-se în acelaşi timp de acesta prin teoriile 
sale. El asigură preşedinţia Asociaţiei Psihanalitice 
Internaţionale din 1920 pînă în 1924, apoi din 1934 

pînă în 1951. A contribuit la crearea mai multor 
mişcări psihanalitice. Şi-a cîştigat o anume autoritate 
şi a menţinut psihanaliza aproape de medicină, împre- 
ună cu Mărie Bonaparte, Jones îl va ajuta pe Freud să 
părăsească Austria în 1938 si să se instaleze la 
Londra. El a publicat, între 1953 si 1957, o biografie 
monumentală a lui Freud, în trei volume, despre viaţa 
acestuia, despre opera sa, despre mişcările psihana- 
litice, absolut indispensabilă pentru cunoaşterea evo- 
lutiei psihanalizei. Unii îi reproşează o excesivă 
lejeritate față de Freud, aprecieri prea favorabile cu 
privire la el însuşi, cîteodată prea severe la adresa 
unora dintre contemporani. Opera este însă atît de 
bogată încît la ea se face referință mereu. Jones nu a 
fost întotdeauna de acord cu Freud: „Existau subiecte 
asupra cărora nu puteam fi de acord cu Freud: telepa- 
tia, atitudinea fermă de adoptat împotriva analiştilor 
care nu sînt medici şi susţinerea pe care am acordat-o 
lucrărilor Melaniei Klein" (Jones, III, 1957, p. 147). 
Scrisoarea lui Freud din 20 noiembrie 1926 închide 
circuitul acestor schimburi. 
„Este adevărat că vă ocupați de psihanaliză deja de două- 
zeci de ani? V-aţi identificat cu adevărat cu psihanaliza, 
căci ati obţinut lot ceea ce se putea obţine: un grup, o 
revistă şi un institut, în ceea ce priveşte rolul pe care-l aveţi, 
putem lăsa istoricului grija de a-l stabili şi sînt absolut sigur 
că veţi deveni mai mult decît sînteti, atunci cînd toate 
activităţile de care încă vă plîngeti nu vor mai fi decît o 
simplă rutină... Avem, cred, toate motivele posibile să fim 
satisfäcuti unul de celălalt. In ce mă priveşte, am impresia 
că uneori supraestimati importanţa dezacordurilor care s-au 
putut ivi chiar şi între noi. In definitiv, este foarte greu să 
fii întotdeauna complet de acord. Dumneavoastră înşivă aţi 
arătat că existau de asemenea unele divergențe între Abra- 
ham şi mine... Numai discursurile funebre neagă aceste 
realităţi..." (Jones, La vie et l'aeuvre de Freud. II, 1957, p. 148). 

Vom reţine numai trei puncte din opera sa: 1. Despre 
Hamlet si Oedip; 2. Despre sexualitatea feminină; 
3. Despre activitatea sa la Asociaţia Psihanalitică 
Internaţională si la Londra pentru a pune pe roate una 
din orientările contemporane ale psihanalizei prin 
Melanie Klein, Winnicott şi dezvoltarea londoneză, 
ceea ce face într-un fel pereche (agonică) la „pon- 
derea" (influenţa) lui Lacan. 


1. Jones şi-a trăit cu „Hamlet" propria existenţă, 
în prefata-introducere la textul lui Jones, tradus în 
franceză, Jean Starobinski (1967) ne aminteşte: „Cînd 
Ernest Jones reia si dezvoltă ceea ce în Die Traum- 
deutung se prezenta ca o modestă notă de subsol, chiar 
orientarea cercetării s-a modificat în mod radical. Nu 
că Jones s-ar fi arătat cît de puţin infidel învăţăturii lui 
Freud: interpretarea caracterului lui Hamlet este iden 
tică. Dar această interpretare pentru Freud era o etapă 
către ceea ce nu era încă gîndirea analitică desăvirsită; 
era doar un moment în inventarea analizei şi a apara 
tului său conceptual. Pe scurt, Freud citeşte « Hamlet », 
mergînd către ceea ce va fi psihanaliza: Jones reciteşte 
piesa, pornind de la psihanaliza deja instituită... Jones 
ne propune un exemplu de psihanaliză aplicată” (J. Sta 
robinski, 1970, p. 317). Hamlet este tot Oedip: exis 
tenta şi aparenţa nu coincid. 

2. în ce priveşte sexualitatea feminină, Jones a 
deschis seria cercetărilor contemporane, prin Karen 
Horney, Melanie Klein, S. Isaacs (1855-1948). Obser 
vatiile acestora din urmă asupra sugarului şi a 
primelor conduite infantile permit decelarea unui tip 
specific feminin de sexualitate, cu masturbare vaginală 
primitivă, înaintea masturbării clitondiene. Se desprin 
de o ipoteză care evidenţiază clitorisul ca pe un baraj, 
un refulat, ecranînd pulsiunile vaginale primitive şi 
arhaice. Masturbarea clitoridianä promovată cultural, 

ca echivalentul unei masturbări peniene-falice, nu ar 
fi, în această viziune, decît un obstacol în calea aces- 
tor pulsiuni vaginale, apărute cu mult înainte, deci 
stocate, reprimate. După Jones, se poate vorbi despre 
fantasmă si despre dorinţă specific feminine în cursul 
primei copilării;, aceasta se raportează la gură, la anus, 
la uter, la vulvă şi la atitudinea de receptivitate a 
corpului în general. Alternativa între existenţa unui 
libido falie unic atît pentru bărbat cît şi pentru femeie, 
care era teoria lui Freud si a falo-logo-centricilor, si 
existenţa a două libidouri specifice posibile deschide 
perspectiva unei pluralitäti diferentiatoare. E bine să 
subliniem acest lucru înainte de a aborda poziţiile 
Melaniei Klein înseşi. 

3. Activitatea lui Jones, atît în Anglia cît şi în plan 
internațional, a fost enormă. Vorbind despre simbol, 
Lacan! nu ratează ocazia de a face aluzie la această 
activitate, pentru ceea ce îl priveşte, legat de certurile 
sale cu Internaționala psihanalitică. Dar chiar şi cu 
Freud, au fost conflicte teoretice importante pentru 
poziţiile acceptate de către Jones şi împotriva celor 
ale Annei Freud. Evidenţa unei vieţi fantasmatice la 
sugar a fost mărul discordiei în această rezistenţă de 
a admite specificitatea femininului (de către Freud şi 
multi alţii). La Londra a avut loc si o sciziune între 
partizanii Melaniei Klein si cei ai Annei Freud: au 
fost astfel create două asociaţii de psihanaliză, de la 
începutul anilor patruzeci şi pînă la compromisul 
semnat în 1946. 

Să revenim încă o dată asupra aportului lui Jones 
la teoria sexualităţii. Prin termenul grec aphanisis, 
Jones caracterizează teama de a pierde totul în acelaşi 


1. Lacan, „Â la memoire d'Ernest Jones: Sur la theorie du symbole", 
Ecrits, Seuil, Paris, 1966, pp. 697-716 (n.a.). 

timp, dorinţa sexuală şi capacitatea de a se bucura. 
„Aphanisis-ul" îi pare lui Jones mai important dectl 
pierderea falică, simbolizată prin teama de castrare, 
în nevroze subzistă, mult mai profund decît s-ar crede, 
această teamă de a fi privat de capacitatea de a se 
bucura; Eros-ul potential este ameninţat, iar aceasta cu 
atît mai mult cu cît atitudinea parentală a fost repre- 
sivă faţă de sexualitatea expresivă şi în măsura în care 
nevoia de a se bucura a putut fi obiectul simultan al 
unui autocontrol si al unei absente a materializării 
pozitive. Aspecte ale unui Eros branşat pe practică, 
nu numai fantasmatic sau imaginar; problematizare 
care dă psihanalizei o deschidere către variaţii şi către 
alte derive. 


4. Hanns Sachs (1881-1947) şi inconştientul 
creator 


Hanns Sachs, analistul lui Lowenstein, ar ocupa în 
labirintul filiatiilor locul de străbun-analist al lui 
Lacan, al Măriei Bonaparte şi al lui S. Nacht. Născut 
la Viena în 1881, într-o familie de burghezi evrei 
cultivată si înstărită, Sachs face studii juridice pentru 
a deveni avocat. El citeşte D ie Traumdeutung în 1904 
si este atras de psihopatologie. Urmăreşte conferințele 
lui Freud, la Universitate si intră în contact cu el în 
1909. După Jones, „în 1910 (şi nu în 1909, cum spune 
Sachs în cartea sa Freud, maestrul şi prietenul meu, 
1944), el îndrăzneşte să-l viziteze pe Freud pentru a-i 
face cadou o mică lucrare pe care tocmai o publicase, 
o excelentă traducere a cîtorva din Baladele cazone de 
Kipling" (Jones, II, 1955, p. 37). Sachs a fost unul 
din primii bibliotecari ai grupului. El avea mare 
încredere în Freud. lată un portret al lui Sachs făcut 
de Jones: „Hanns Sachs era, dintre noi toţi, cel mai 

puţin tributar Comitetului. Găseam în el un tovarăş 
amuzant, dotat cu un spirit dintre cele mai vesele şi 
posedînd un stoc inepuizabil de bancuri evreieşti din 
cele mai bune. Atras mai ales de literatură, Sachs se 
plictisea atunci cînd aveam de discutat un subiect de 
economie administrativă — ceea ce se întîmpla foarte 
frecvent — şi gîndurile îi zburau în altă parte. De 
altfel, această atitudine i-a ajutat atunci cînd a emigrat 
în Statele Unite, unde s-a consacrat în exclusivitate 
unor lucrări pur tehnice. Deşi i-a fost foarte devotat lui 
Freud, crizele lui de apatie îi displăceau acestuia. Aşa 
încît raporturile lor erau mai distante decît cele 
stabilite cu ceilalți membri ai grupului" (Jones, II, 
1955, pp. 171-172). 

Sachs s-a îmbolnăvit în 1918 şi Freud I-a crezut 
pierdut. El s-a refăcut după un lung sejur la Davos, în 
Elveţia. Sachs se asocia cu plăcere la toate cercetările 
lui Freud pe teme literare. El a fost angajat, începînd 
din 1920, la Berlin, în Policlinica pe care o conducea 
Abraham, însărcinat fiind cu psihanalizele didactice 
şi cu formarea tinerilor analişti. Aici i se alătură Theo- 
dor Reik. Foarte apropiat lui Rank, Sachs va juca un 
rol ambiguu în raporturile lui Freud cu Rank mai întîi 
si apoi cu Ferenczi, începînd din 1924. El îşi va 
continua cariera de profesor, de conferențiar, de om de 
litere, rămînînd în acelaşi timp absolut fidel lui Freud 
si psihanalizei. A colaborat la un film: Misterele unui 
suflet, de Pabst. Sachs se va retrage din Comitet numai 
după Congresul de la Innsbruck din 1927. In 1932 a 
plecat în America si I-a înlocuit pe Alexander la Boston 
pe timpul toamnei. In 1936 el a revenit la Viena 
pentru a-l vizita pe Freud. Sachs a creat revista Imago 
în Statele Unite, în 1939 el a revenit Ia Londra, chiar 
înaintea morţii lui Freud, în iulie, pentru a-şi lua adio 
de la acesta. 

Sachs a fost totodată analistul lui M. Balint la 
Berlin. E. F. Scharpe (1875-1947) a fost elevul său, 
la fel ca si Mary Chadwick. El va influenţa multi 
oameni importanţi în mizele raporturilor cu forţe 
intrapsihanalitice care au apărut după război. 

Datorăm lui Sachs: Freud, maestrul şi prietenul meu 
(1944); Caligula. Inconştientul creator (1950); Psihote- 
rapia şi căutarea fericirii. 

O mărturisire a lui Sachs: 

„lată confesiunea mea. Am motive să cred că Freud n-a 

găsit la mine anumite calităţi pe care el punea atîta pret. 

Din relaţiile noastre lipsea ceva. Acel ceva care creează o 

intimitate spontană între persoanele de acelaşi fel şi vorbind 

aceeaşi limbă. Nu mă refer aici la diferenţele de nivel 
intelectual, nici la prăpastia care separă un geniu de un 

spirit oarecare. De aceasta eram conştient tot timpul, dar o 

admisesem ca pe un lucru necesar între maestru şi eternul 

discipol. Acele dispoziţii speciale, pe care eu nu le pose- 
dam, el le-a găsit la alţii, care aveau, ca şi mine, rolul 
secundului: la Ferenczi, Abraham şi, cu certitudine, la 

Rank (pînă în momentul în care o schimbare radicală a 

caracterului lui Rank a distrus orice urmă a legăturii lor 

anterioare). Le-a găsit mai tîrziu, poate cu mai multă inten- 

sitate decît la oricine altcineva, la fiica sa, Anna. Nu mi-a 

vorbit niciodată despre acest aspect al relaţiilor noastre, nici 

măcar aluziv. Nu compara niciodată pe unul din apropiații 
săi cu ceilalţi, nici nu favoriza pe vreunul, nu-mi fac însă 
prea multe iluzii în privinţa locului pe care mi-l acorda" 

(Freud, mon maître et mon ami, Denoel, Paris, pp. 16-17). 


5. Max Eitingon (1881-1993), organizatorul 


în 1907 doctorul Eitingon vine din Burgholzli la 
Viena pentru a-l întîlni pe Freud. Născut în Rusia, deja 
medic, acest colaborator al lui Bleuler pregăteşte 
apropierea Ziirich- Viena. La 30 ianuarie 1907 Eitin- 
gon îl vizitează pentru prima oară pe Freud. După 

Jones, „Fitingon a rămas la Viena vreo cincisprezece 
zile si a asistat la reuniunile de miercurea, din 23 şi 
30 ianuarie. El a petrecut trei sau patru seri în compa- 
nia lui Freud şi, în timpul lungilor plimbări pe jos prin 
oraş, cei doi au vorbit despre munca psihanalitică. lată 
cum s-a realizat prima analiză didactică!... Mersul 
alert stimula gîndurile lui Freud" (Jones, II, 1955, 
p. 34). Datele istorice sînt cam încurcate. Dar să reti- 
nem că Eitingon a revenit în octombrie 1909, pentru 
trei săptămîni, şi că s-a întîlnit cu Freud de două ori 
pe săptămînă pentru a-şi continua psihanaliza. El si-a 
păstrat cetăţenia austriacă, dobîndită de tatăl său. 
Fusese crescut în Galiţia şi la Leipzig. în noiembrie 
1909, Eitingon se instalează cu Abraham la Berlin, 
pentru a consolida Societatea Psihanalitică si pentru a 
lucra la policlinică. „Loialitatea sa în privinţa lui 
Freud nu se va dezminti niciodată, iar acesta îi scria 
într-o scrisoare datată 1 ianuarie 1913: «Aţi fost 
primul care s-a apropiat de solitar şi veţi fi ultimul 
care să-l părăsească »" (Id., p. 34). Eitingon participase 
la Congresul inaugural de la Salzburg în aprilie 1908. 
Societatea din Berlin, fondată la 27 august 1908, a 
fost prezidată de Abraham. Eitingon „a preferat să 
rămînă izolat la Berlin şi se va scurge un anumit timp 
înainte ca el să înceapă să practice" (Ibid., p. 77). 
Comitetul celor cinci va fi lărgit în octombrie 1919. 
„Freud a propus cooptarea unui al şaselea membru, 
pentru completarea grupului: acesta a fost Max Eitin- 
gon" (Ibid., p. 164). „Eitingon se distingea, printre 
altele, prin posesia unei averi personale, fapt unic în 
lumea psihanalizei. Astfel i-a fost posibil să vină în 
ajutorul a numeroase iniţiative psihanalitice şi se arăta 
întotdeauna generos în acest domeniu, îi era pe de- 
a-ntregul devotat lui Freud, ale cărui infime dorinţe 
sau păreri aveau în ochii lui o valoare hotärîtoare. Cu 


DERIVE, DEVIERI 221 


toate acestea, fiind destul de influentabil, părerile lui 
se puteau schimba. El resimțea mai viu decît ceilalţi 
- cu excepţia, poate, a lui Sachs — originea sa evre- 
iască şi se arăta întotdeauna extrem de sensibil la 
prejudecățile antisemite. Călătoria pe care a făcut-o 
în 1910 în Palestina lăsa să se prevadă retragerea sa 
în această ţară, o dată cu venirea la putere a lui Hitler, 
douăzeci de ani mai tîrziu. Eitingon poseda trei drep- 
turi speciale la recunoştinţa lui Freud, care nu le va 
uita niciodată, în primul rînd, a fost primul străin care, 
atras de psihanaliză, vine să-l vadă. în al doilea rînd, 
el aduce un ajutor material inestimabil celor între- 
prinse de maestru, de exemplu, si mai ales în crearea 
Verlag-ului (editură), în sfîrşit, devotamentul lui 
pentru Freud era de o asemenea natură încît acesta din 
urmă putea oricînd să conteze pe prietenia lui. Totuşi 
e imposibil de crezut ca Freud să fi avut o părere 
deosebit de favorabilă despre capacităţile lui intelec- 
tuale" (Ibid., p. 172). Eitingon si Anton von Freund 
(acest prieten, foarte bogat, al lui Ferenczi, tratat de 
Freud, care a ajutat mult Asociaţia pînă la moartea sa, 
în ianuarie 1920) îi procurau lui Freud, în timpul 
primului război mondial, alimente, ţigări si dulciuri... 
Freud era foarte sensibil la aceste dovezi de prietenie. 
După război, Eitingon îi împrumută bani lui Freud, 
ajungînd pînă la a-i vira în cont o anumită sumă, ceea 
ce displace familiei lui Freud si duce la un refuz al 
acestuia, care anulează acest virament. Eitingon a 
intrat în Comitet, în locul lui Toni von Freund, care 
se îmbolnăvise. La moartea acestuia, văduva lui 
solicită „anoul" (,talisman" pe care Freud îl oferise 
membrilor comitetului) si Freud i I-a dat atunci pe al 
său lui Eitingon. Membrii comitetului purtau, într-a- 
devär, „inele": „cele şapte inele". Astfel de inele au 
avut de asemenea trei femei: Lou Andreas-Salome, 
Mărie Bonaparte si doamna Jones. 

In 1920, Eitingon i-a cerut lui Paul Konigsberger, 
sculptor vienez, să facă un bust al lui Freud. Acesta a 
fost de acord să pozeze. Bustul i-a fost oferit lui Freud 
la cea de a 65-a aniversare. Mai tîrziu, la 4 februarie 
1955, bustul a fost inaugurat la Universitatea din Viena. 


Divergentele cu Rank vor oferi ocazia unor confi- 
dente ale lui Freud către Fitingon, cîteodată fără ştirea 
lui Abraham, care era poate prea tranşant îr aprecierile 
sale. Se pare că Eitingon intervenea în toate deciziile 
de liniştire a spiritelor şi în situaţiile delicate: 
moartea lui Abraham, nevroza lui Rank, devierea lui 
Ferenczi... Ca de altfel şi în schimbările culturale; 
aşa se face că Fitingon îi trimite lui Freud, în 1928, o 
carte a lui Sestov, pe care acesta o citeşte pe nerăsufla- 
te! In 1932, Eitingon a fost lovit de o trombozä cere- 
brală cu pareza braţului stîng. El fusese ales, după 
decesul lui Abraham, ca preşedinte provizoriu al Aso- 
ciatiei Internationale. După Congresul de la Inns- 
bruck, în 1927, Eitingon devine oficial presedinte. De 
notat că tot atunci a fost momentul cînd Sachs, „care 
de-a lungul anilor a jucat un rol mai degrabă şters, s-a 
retras; de altfel, Freud considera de multă vreme că 
Sachs nu era cu adevărat la locul lui în cadrul Comite- 
tului" (Ibid., p. 154). Eitingon mai făcea parte şi din 
comisia însărcinată cu aprecierea învăţămîntului 
internaţional al psihanalizei, formată la iniţiativa lui 
Jones. Eitingon se lupta cu consecinţele ascensiunii 
nazismului în Germania, cu dificultățile editurii 
(Verlag), cu propriile lui dificultăți financiare; pentru 
prima oară sărac, după criza americană, n-a mai fost 
capabil să finanţeze Institutul din Berlin. Fitingon 
optase pentru naționalitatea poloneză în 1919, la 
căderea Imperiului austro-ungar. După 1933 nu va 
mai putea conduce Institutul din Berlin, nefiind ger- 
man. In decembrie 1933 pleacă pentru a se stabili în 

Palestina. Eitingon a îndeplinit funcții administrative 
importante la Institutul din Berlin. La Congresul 
internațional de Psihanaliză din septembrie 1922 (al 
VH-lea), el a prezentat „Raportul asupra policlinici 
psihanalitice din Berlin"!, în care subliniază necesita- 
tea instaurării tratamentelor gratuite şi a analizelor scurte. 
Cu prilejul unei escale la Haifa, în 1938, Mărie 
Bonaparte îl regăseşte acolo pe Eitingon, devenit 
profesor la Universitatea Ebraică din Ierusalim din 
1933. Relatarea Celei Berlin, biografă a Măriei Bona- 
parte, este pitorească: „Max Eitingon era un medic 
rus pe care Freud îl analizase timp de cîteva săptă- 
mini, în cursul plimbărilor nocturne prin Viena. Era 
bogat si a rămas astfel pînă în 1930, cînd toată averea 
sa investită în Statele Unite, în blănărie, s-a volatilizat 
în urma crahului din anul precedent. Policlinica din 
Berlin, deschisă în februarie 1920, fusese creată 
datorită generozitätu sale. în 1921 el devenise unul 
din directorii casei editoriale fondată de Freud în 
1918, Internationale Psychoanalitische Verlag. îi era 
absolut devotat analistului său si pe el îl trimite Freud 
la Paris, în 1924, pentru a controla mişcarea franceză 
în formare. El luase legătura cu Laforgue si sugerează 
ca Lowenstein să facă parte din grup". Eitingon ţinea 
în ordine statutele diverselor institute şi convoca 
aceste organizaţii la nevoie, în 1939, a venit la Londra 
pentru ultimul congres la care a mai participat şi 
pentru cea din urmă vizită făcută lui Freud. A plecat 
apoi în Palestina. O scrisoare din 16 mai a Annei 
Freud către Mărie Bonaparte îi face cunoscut că 


! Max Eitingon, „Rapport sur la polyclinique psychanalytique de Berlin", 
Topique, Paris, 1977, nr. 18 (n.a.). 

2 C£lia Bertin, La Derniere des Bonaparte (Mărie Bonaparte), Librairie 
Academique Perrin, Paris, 1982, p. 292 (n.a.). 

Ferenczi şi Eitingon au murit (Ferenczi a murit în 
1933 si Eitingon în 1943). 


6. Otto Rank (1884-1939): nietzschenianul 
psihanalizei 


Otto Rosenfeld, zis Rank (Viena, 1884 -- New 
York, 1939), venea dintr-un mediu modest, avînd o 
formaţie profesională destinată unei munci manuale. 
Sănătatea lui şubredă îl obligă să se reorienteze către 
o muncă de birou. Ambitia sa, foarte mare, îl împinge 
către o carieră literară! „Intre nouăsprezece şi 
douăzeci de ani pregăteşte o carte despre psihologia 
artistului si creația artistică, inspirată din lucrările 
psihanalitice, operă pe care i-a prezentat-o lui Freud 
şi a publicat-o în 1907" (Claude Girard, 1976). Rank 
este printre primii care îl cunosc pe Freud: în 1906. 
El figurează printre participanţii la Congresul (inau- 
gural) de la Salzburg, în aprilie 1908. Rank citeşte aici 
o scrisoare inedită a lui Schiller: „Poetul îl sfătuia pe 
unul din prietenii săi să-si debaraseze imaginaţia de 
judecata critică, lăsîndu-se să alunece pe firul aso- 
ciatiei libere" (Jones, II, 1955, p. 44). Rank a fost 
secretarul Societăţii Psihanalitice de la Viena, din 
1910 pînă în 1915. Freud, sedus de calităţile intelec- 
tuale ale lui Rank, îl îndeamnă (şi îl ajută) să-şi con- 
tinue studiile la universitate. Rank publică Legenda lui 
Lohengrin în 1911. El publicase deja Mitul naşterii 
eroului în 1909, în care Freud scrisese capitolul despre 
„Romanul familial". 


în 1912, Rank îşi susţine teza de doctorat în filo- 
zofie la Universitatea din Viena: Tema incestului în 
poezie şi legendă (trad. fr. 1934). In acelaşi an, Rank 
fondează, împreună cu Sachs, ziarul Imago, în 1913, 
publică împreună cu Sachs Importanța psihanalizei 

pentru ştiinţele umaniste. El editează, împreună cu 
Jones şi Ferenczi, Internationale Zeitschrift fiir Psycho- 
analyse, fiind singurul ei director din 1921 pînă în 
1924. în 1914 publicase Der Doppelgănger (Dublura). 
Mereu foarte aproape de Freud, el îl ajută pe acesta să 
editeze cea de-a patra ediţie a /nterpretärii visului, în 
1914. Din 1920 Rank se apropie mai mult de Ferenczi; 
este şi momentul în care începe o separare de Freud, 
al cărei punct de ruptură va fi atins în 1924, o dată cu 
publicarea lucrării Traumatismul naşterii, text inspirat 
totuşi de către Freud însuşi. 

Rank, mobilizat în Polonia din 1916 pînă în 1919, 
a trăit izolat de Viena. Se căsătoreşte. Soţia sa va 
deveni si ea psihanalistă. între 1920 si 1924 apar sem- 
nele premergătoare rupturii. Disensiuni între Rank, 
Abraham şi Jones. Freud trebuie să intervină. Continuă 
prietenia cu Ferenczi. în 1922, la Congresul de la 
Berlin, consacrat temei raporturilor între tehnica şi 
teoria psihanalitică, Rank şi Ferenczi publică împre- 
ună Dezvoltarea psihanalizei, în care ei insistă asupra 
importanţei celor trăite în analiză faţă de intelectu- 
alizare, transfer, abreactie, acting-out! şi chiar propria 
vocaţie. Ruptura lui Rank se precizează o dată cu 
întoarcerea la interesul lui iniţial pentru operele lui 
Schopenhauer, Darwin şi mai ales pentru Nietzsche. 

Traumatismul naşterii poate fi apropiat de Thalassa, 
schiță a unei teorii a genitalitäfii, de Ferenczi. Rank 
cercetează o psihanaliză a originilor care să permită 
explicarea procesului de umanizare, într-o perspectivă 
unificatoare reunind miturile, fantasmele, simbolurile. 


! „Termen folosit în psihanaliză pentru a desemna acţiuni care prezintă 
cel mai adesea un caracter impulsiv relativ discontinuu faţă de sistemele de 
motivaţie obişnuite ale subiectului, relativ distincte în cadrul activităţilor sale 
şi luînd deseori o formă auto- sau hetero-agresivä" (Vocabular..., 1994, 
p. 27) (n.t.). 

Pentru Freud. actul naşterii este — de asemenea - 
prima experienţă a anxietăţii, chiar sursa afectului de 
anxietate (Cf. ed. fr. La Science des reves, 1909). 
Pentru Rank angoasa naşterii si separării de mamă se 
adaugă pentru a întări ruptura care intervine începînd 
cu perioada imediat prenatală şi în perioada post- 
natală. ,, Traumatismul naşterii este prima operă care 
dă o asemenea importanţă relaţiilor cu mama" (Girard, 
1976). Toate creaţiile fantasmatice legate de mamă, 
ambivalenta primordială a stărilor primitive ale rela- 
tiilor cu mama, toate se află consemnate aici. Orga- 
nizările tehnice pe care Rank le va propune tehnicilor 
psihanalitice vor ţine seama de acest rol primordial al 
mamei. Ideile ulterioare ale lui Rosen se vor grefa pe 
acestea. Referirile mitologice, culturale, artistice vor 
inspira operele lui Fromm, Sullivan, Karen Horney. 
Din 1924, Rank pleacă în SUA pentru a ţine semi- 
narii. Din 1926 pînă în 1934, el îşi împarte timpul 
între Paris si Statele Unite. Opera sa se îmbogățește. 
Se îndepărtează din ce în ce mai mult de Freud. în 
1930 este exclus din Societatea Psihanalitică Ameri- 
cană. El publică Situația psihanalitică (1926), Reacţia 
analitică (1929), Analiza analistului (1931). In paralel. 
Rank publică Elemente pentru o psihologie generală pe 
baza unei psihanalize a structurii eului: l. Psihologie 
genetică (1927); 2. Formarea şi expresia personalității 
(1928); Dincolo de freudism, voinţa de fericire (1929), 
tradusă în franceză în 1934. El mai publică Don Juan. 
studiu asupra Dublului (1932) şi Arta şi artistul. Creati- 
vitatea şi dezvoltarea personalităţii (1932). Divorteazä 
de soţia sa, psihanalislă pentru copii, rămasă fidelă lui 
Freud. în 1934 emigrează definitiv în America, în 1939 
se recăsătoreşte si moare la puţin timp după Freud, la 
30 octombrie 1939. 

Traumatismul naşterii este în opera lui Rank 
„drama maternă". Mitul naşterii eroului este „drama 
paternă". Arta şi artistul este „drama eroului" însuşi. 
„Aceste trei opere exprimă mitul evoluţiei trans- 
ferentiale idealizate si al curei psihanalitice perfect 
terminate" (Girard, 1976). 

Paul-Laurent Assoun (1980) precizează că Rank îşi 
întemeiază întoarcerea la nietzscheism pe revendi- 
carea unei „terapii a voinţei” din 1926. In Voinţă şi 
psihoterapie experienţa psihoterapeutică se bazează pe 
confruntarea a două voințe, aceea a psihanalizatului 
si aceea a psihanalistului. Apel la o voinţă creatoare, 
pozitivă, constructivă, integrativä. In Voința fericirii, 
Rank propune un model de articulare între psihanaliză 
şi nietzscheism. Rank vrea să-l completeze pe Freud 
cu Nietzsche. Naturalismul freudian se găseşte prelun- 
git într-o „creaţie a individului însuşi”. Eul creator 
este activatorul temporal. „Rank ajunge să considere 
nevroza si creaţia artistică drept două versiuni, una 
« ratată » si cealaltă reuşită a aceluiaşi proces" (1980, 
p. 56). Totul este ca limbajul nevrozei să fie conver- 
tit într-un limbaj al creației. Rank îşi spune „Nietzsche 
al lui Freud", aşa cum Nietzsche a fost cel care 1-a 
„convertit” pe Schopenhauer. Din punct de vedere 
istoric şi didactic, Rank reprezintă tentativa majoră a 
unui freudo-nietzscheism. 

Acest rol ,matern" al psihanalistului apărat de 
Rank şi Ferenczi îl vom regăsi la Groddeck. 


7. Grupurile şi personalităţile care gravitează în 
jurul lui Freud 


Viena devine o „Mecca" a psihanalizei. Societăţile, 
asociaţiile se înmulţesc la Berlin, la Budapesta, Londra, 
în Statele Unite, în Franţa (mai tîrziu). Să reținem 
esentialul. 

La Viena trebuie menţionate trei nume: Helene 
Deutsch, Victor Tausk, Lou Andreas-Salome. 

Helene Deutsch (1884-1955)' conduce Institutul 
Vienez de Psihanaliză din 1925 pînă în 1935. Ea 
publică lucrări importante de sexologie si de psiholo- 
gie a femeii, asupra problemelor adolescenţei, asupra 
aspectelor tehnice în psihanaliza nevrozelor. Lucrează 
cu Abraham la Berlin în 1923-1924. După 1935, 
H. Deutsch emigrează în S.U.A., la Boston. Ea contri- 
buie la organizarea unui curs si a unui , training", 
pentru formarea psihanaliştilor. 

Victor Tausk (1875-1919), jurist, director de 
teatru, este pasionat de psihanaliză; va deveni medic 
si va lucra în Serbia într-un spital de psihiatrie. Un 
episod tragic marchează relaţiile sale cu H. Deutsch, 
Lou Andreas-Salome şi Freud. Se pare că Freud n-ar 
fi acceptat să o analizeze pe H. Deutsch decît dacă ea 
l-ar fi părăsit pe Tausk, care la rîndul său dorea să 
ajungă pe divanul maestrului... dar legase o prietenie 
foarte strînsă cu Lou... Gelozii? Interpretări? Tausk 
s-a sinucis în 1919. Opera sa renaşte datorită efortu- 
lui lui Roazen. „Aparatul de influențare" a fost publi- 
cat în Psihanaliza (1958) si opera este acum editată 
(Payot). 

Lou Andreas-Salome* i-a cunoscut pe Rilke, Nietz- 
sche, Paul Ree, Freud. Ea a atras oamenii în jurul ei ca 
un magnet, fascinîndu-i. Prietenia cu Freud începe din 
1912 şi ea este admisă la Societatea Vieneză în 1921, 
ca psihanalistă oficială. 


! Helene Deutsch, La Psychologie desfemmes, P.U.F., Paris, 2 voi., 1949 
(n.a.). 

2 Victor Tausk, Oeuvres psychanalytiques, Payot, Paris, ed. a 2-a, 1976 
(n.a.). 

3 Despre Lou Andreas-Salome: Mă soeur, mon epouse, de H. F. Peters, 
Gallimard, Paris, 1967 (n.a.). 

La Berlin, în jurul lui Abraham, îi regăsim pe 
Ernest Simmel, Sachs, Reik, Eitingon, Karen Horney, 
Sândor Rado, Franz Alexander, Fenichel, Bernfeld... 
Sînt stabilite legături cu Şcoala de la Frankfurt, pe 
care le vom regăsi mai departe. Să reținem deocam- 
dată numele lui Alexander Mitscherlich! (1908-1982), 
care pune bazele clinicii psihanalitice de la Heidel- 
berg; el a lăsat o operă teoretico-politică interesantă. 

La Budapesta, Societatea se construieşte în jurul 
lui Ferenczi si Geza Roheim. Găsim aici numele pres- 
tigioase ale lui Michael şi Alice Balint, Alexander, 
Rado, Spitz... Să reținem numele lui Imre Hermann”, 
care a continuat cursurile si practica în Ungaria, avînd 
o operă importantă, publicată si tradusă în limba 
franceză. 

Numele lui Szondi, ne-psihanalist, este important 
prin lucrarea sa Diagnosticul pulsiunilor, care duce 
către o altă interpretare a inconştientului. 

La Zürich, pastorul Pfister, prieten cu Freud din 
1909, va lucra constant în folosul psihanalizei. 

Tot la Zurich, Ludwig Binswanger (1881 — 1966), 
bun prieten al lui Freud, va contribui la relansarea 
Societății de Psihanaliză, în 1919. Cu toate acestea 
Binswanger va critica această noţiune de „homo 
natura" a lui Freud cel de dinainte de 1923. De altfel, 
din 1942, Binswanger va propune o analiză Dasein, 
inspirată din Heidegger. Rupîndu-se de noţiunea de 
om izolat, copleşit de pulsiunile sale biologice, 
Binswanger avansează ideea unui om bolnav, individ 


"A. Mitscherlich, Deuil impossihle, Payot, 1971 — Vers une societe sans 
peres. Paris, Gallimard (col. „TEL", nr. 59) (n.a.). 

> Imre Hermann, L'Instinct filial, Denoel, Paris, 1972 — Psychanalyse et 
logique, Denoel, Paris, 1978 — La Psychanalyse comme methode, Denoel, 
Paris, 1980 — Parallelismes, Denoel, Paris, 1980 (n.a.). 

separat de el însuşi, a cărui lume-bolnavă originară se 
cuplează în suferinţă cu fiinţa sa lumească. Orientare 
în care „întîlnirea" între sine-şi-sine şi sine-şi-celălalt 
va juca un rol dinamic important. Regretăm că nu 
putem expune aici aceste psihanalize existenţiale, 
care-si vor afla într-un alt loc ocazia unei dezvoltări 
utile. 


CAPITOLUL AL V-LEA 
PARAFREUDISMELE 


începînd cu Freud, împotriva lui, în apărarea lui, 
alături de teoriile sale, neîncetat s-au produs derive. 
Totuşi, referirile la inventator se păstrează constant. 
Psihanaliza s-a mai vrut, prin voinţa lui Freud, şi o 
disciplină antropologică. Ea priveşte ansamblul ştiin- 
telor umane. Aceste desfăşurări au fost considerate în 
mod diferit. De exemplu, cu Wilhelm Reich au luat naş- 
tere două curente; unul care se intersecta cu marxis- 
mul, altul care, dînd zi de zi tot mai multă importanţă 
corpului, va căpăta o deschidere către bioenergie. 
Socialul, culturalul trezesc de asemenea interesul 
psihanalizei. Ne-o vor dovedi practicile psihanalistilor 
americani, multi dintre ei sosind din Europa, o dată cu 
instalarea nazismului în Germania. Dar aspectele 
socio-culturale şi religioase îl preocupau si pe Freud. 
Aşa că vom expune mai întîi ansamblul lucrărilor lui 
Freud, în această perspectivă centrifugă ce i-a fost 
proprie: explicarea istoriei şi a societăţilor pornind de 
la jocul pulsional individual. 


1. Freud: antropologia, societatea, religia 


Freud publică în 1913 Totem şi tabu. Hanns Sachs 
(1944) povesteşte cum a fost hotärîtä în 1911 crearea 
unei reviste de psihanaliză aplicată: Imago. Sachs şi 
Rank, psihanalişti care nu erau medici, încurajau 

această lărgire a psihanalizei. Sachs a impus titlul 
după romanul lui Cari Spitteler. în această revistă vor 
apărea, începînd din 1912, diferitele texte care vor 
alcătui Totem si tabu. 

Totem şi tabu (1913) este format din patru scrieri: 
1. Teama de incest; 2. Totemul şi ambivalenta senti- 
mentelor! ; 3. Animism, magie şi atotputernicia ideilor; 
4. Reîntoarcerea infantilă la totemism. Freud căpătase 
interesul pentru credinţele şi obiceiurile triburilor 
sălbatice din cauza anumitor paralelisme pe care le 
stabilise între inconştientul nevroticilor, unele conduite 
ale copilului şi datele antropologice, cele de care 
dispunea asupra oamenilor primitivi. Teama de incest 
este pentru Freud reflexul dorințelor refulate ale 
copilăriei. De acord cu Frazer (Ramul de aur si mai 
ales Totemism şi exogamie, 1910), pe care Freud îl 
citeşte în acel moment, el crede că teama de incest 
este legată de teama de şeful hoardei (cu necesitatea 
de a se proteja de acesta): masculul, tatăl, unchiul 
matriliniar. Ostilitatea tatălui, cu dorinţa sa de a castra, 
chiar de a ucide, este contrapartida activă la această 
stare de lucruri. Sărbătorile totemice sînt tot atîtea 
reîntoarceri ale „refulatului", unde totemul reprezintă 
tatăl, străbunul ameninţător... Canibalismul, exter- 
minarea bătrînilor sau alte ritualuri de sacrificiu nu 
sînt prea departe de acesta... Interdictia este mai 
severă între mamă şi fiu decît între tată si fiică; iniţiere 
a unei legi a masculilor, apropiată de logo-falo- 
centrismul nostru... Tabuul este strămoșul conştiinţei 
morale şi al sentimentelor de culpabilitate. Freud 
apropie ritualul si ceremonia de riturile conjuratorii 


! In ediţia romînească Opere I, Editura Ştiinţifică, Bucureşti, 1991, în 
traducerea lui Leonard Gavriliu, titlul părții a Il-a este ,,Tabuul şi ambivalenta 
impulsurilor afective" (n.t.). 


PARAFREUDISMELE 233 


ale obsedatilor şi de unele deliruri ale pipăitului în 
nevrozele obsesionale. în cel de-al treilea text, 
„Animism, magie şi atotputernicia ideilor”, Freud 
admite trei stadii în cursul evoluţiei umane: animist, 
religios si scientist. Procedeele magice evocă pro- 
iectiile si antropomorfismele, frecvente în psiho- 
patologie si la copii. Freud notează deja din acea 
epocă importanţa morţii şi tot cortegiul de sentimente 
ambivalente faţă de aceasta (teamă, fascinatie), ceea 
ce influenţează concepţiile despre viaţă. 

Reîntoarcerea infantilă la totemism arată în ce fel 
animalul-totem, strămoş al clanurilor si populațiilor 
(care le structurează coeziunea), este înlocuit în era 
modernă de credinţe, religii, apartenente la partide, la 
societăţi secrete, unde circulă — mai mult sau mai 
puţin vizibile — graniţele a ceea ce este interzis si a 
ceea ce este permis. Retin atenţia problemele exo- 
gamiei, ale clanului fraţilor care se unesc pentru a-şi 
ucide tatăl. Freud decelează la copilul mic dorinţe de 
a se apropia de mamă si de a-si ucide tatăl care ilus- 
trează tezele oedipiene si actualizează inconştientul 
omului primitiv. 


în 1913 Freud publică „Materiale ale basmelor în 
vise", care fac o punte între miturile sociale şi miturile 
subiective ale basmelor şi viselor. Aceste teme sînt 
studiate în „Reprezentarea în vise" si în „Tema celor 
trei cufere", texte tot din 1913. 

în 1918, în „Tabuul virginităţii”, Freud compară 
atitudinea viitorilor soţi faţă de virginitatea logodnicei 
lor cu frica de deflorare a oamenilor primitivi faţă de so- 
tiile lor: aceştia angajează pe alţii s-o facă în locul lor. 

Freud încearcă să apropie inconştientul copilului şi 
al nevroticilor de mentalitatea oamenilor primitivi. 
Probabil că sexualitatea a susţinut refularea. Instinc- 
tul sexual şi mirosul (să ne reamintim ideile lui Fliess 

asupra raporturilor simbolice între nas si falus, reluate 
de Freud) suportă o atrofie, propice crizelor nevrotice. 

în 1915, articolul „Consideraţii actuale asupra 
războiului şi morţii" (reluat în Eseuri de psihanaliză) 
se prezintă în două părţi: 1. Războiul si deceptiile sale 
(făcînd o paralelă între războaie si sărbătorile tote- 
mice) ; 2. Atitudinea noastră faţă de moarte; pulsiunile 
primitive sălbatice şi răufăcătoare n-au dispărut, ele 
există sub formă refulată în inconştient. 

în 1921, în „Psihologia mulțimilor şi analiza eului" 
(Eseuri de psihanaliză), Freud reia noţiunea de suflet 
colectiv după Gustave Lebon (a cărui operă o va 
cunoaşte mai bine mai tîrziu, prin intermediul Măriei 
Bonaparte) si remarcă rolul factorilor emotionali 
(gregari) pe care îi asimilează unui fel de hipnoză 
suferită de indivizi. Libidoul inhibat, în familie, în 
grupuri, favorizează sugestiile primite, de teama an- 
goasei sociale sau de frica opiniei. Freud subliniază 
rolul identificării cu şeful sau cu un concept idealizat. 
O serie de ideologii, religii, influenţe politice tind, 
impunînd acest „ideal al eului", să reprime pulsiu- 
nile individuale, să le canalizeze, să le sufoce. Drept 
recompensă, convențiile fac civilizaţia acceptabilă. 
Psihologia colectivă reglează astfel sentimentele de 
dreptate, sentimentele de culpabilitate, pornind de la 
teama de legăturile libidinale implicite relaţiilor dintre 
membrii colectivităţii, în 1927, în Viitorul unei iluzii, 
Freud abordează natura si viitorul religiei mai degra- 
bă decît originea acesteia. După părerea lui Roland 
Jaccard (1982), o asemenea lucrare a fost scrisă 
pentru un interlocutor invizibil: pastorul Oskar Pfis- 
ter, care răspunde prin Iluzia unui viitor (1928). Pentru 
a situa aceste raporturi ale lui Freud cu religia, se 
cuvine să amintim legăturile sale cu acest pastor. 

Oskar Pfister este născut la Ziirich, la 23 februarie 
1873. El i-a făcut o vizită lui Freud în aprilie 1909. 
Corespondenţa lor a fost publicată în 1966 (Galli- 
mard). Venit la incitarea lui Jung, Pfister i-a rămas 
fidel lui Freud la ruptura acestuia cu Jung. Pfister, fără 
a fi analizat, începe să facă unele psihanalize, orien- 
tate mai ales către copii şi adolescenţi. A publicat Spre 
vechea evanghelie pe un drum nou (1919) şi Psihana- 
liza în slujba educatorilor (1921). Pfister păstrează o 
perspectivă antropologică moralistă. El urmăreşte 
scopul eliberării „sufletelor"” de înläntuirea inconstien- 
tului. Concepţia lui Freud rămîne totuşi incompatibilă 
cu orice concepţie religioasă despre lume, pentru el 
religia este o simplă sublimare. 

în Viitorul unei iluzii, Freud crede că religia este un 
rău necesar, ca şi adolescenţa. „Doctrinele religioase 
sînt toate nişte iluzii, o putem dovedi, şi nimeni nu 
poate fi constrîns să le considere adevărate, să creadă 
în ele." Raporturile copilului cu tatăl său — niciodată 
total lichidate — ca şi neputinta omului în faţa tuturor 
pericolelor, inclusiv relaţiile cu el însuşi, cu ceilalți 
oameni, cu lumea exterioară, totul justifică apelul la 
credinţe, la un Dumnezeu mîntuitor. Este o mărturisire 
a neputinței. Religia constituie un fel de nevrozä obse- 
sională a societăţii. Mizeria umană, lipsurile au lăsat 
să se creadă că religia putea regla relațiile dintre oa- 
meni. Nimic nu este adevărat, în ceea ce priveşte 
viitorul, Freud îl consideră ca lipsit de religie. Cu con- 
ditia ca fiinţele umane să înceteze să mai fie condi- 
tionate pentru aceasta încă din copilărie. Si mai ales 
dacă oamenii învaţă să-si deosebească dorinţele de 
fantasme, dacă ştiu să înfrunte faptele realității exte- 
rioare, dacă se pot lipsi de protecţia părinţilor lor 
(inclusiv cea imaginară). Freud crede în ştiinţă: „Nu, 

ştiinţa nu este o iluzie. Dar ar fi o iluzie să ne închi- 
puim că putem obţine din altă parte ceea ce ea nu ne 
poate da." 


în 1930, Freud publică Angoasă în civilizaţie, unde 
denunţă încă un rol nefast şi oprimant al religiilor: 
angoasele ce provin din civilizaţia occidentală, mai 
ales cea catolică, victoriană. Sentimentul religios este 
persistenta sentimentelor infantile de dependenţă de fa- 
milie. Forţele represive au stînjenit jocul pulsiunilor 
individuale. Socialul civilizaţiei, religiosul au jucat rolul 
unui vast supraeu colectiv. Funcţiile erotice, funcţiile 
senzoriale, căutarea plăcerii, totul a fost menţinut la 
stadiul infantil. Suferințele, munca, datoria au fost glori- 
ficate excesiv. Civilizaţia a putut să mizeze împotriva 
exteriorizării agresivităţii. Consecințele refulării pulsi- 
unilor au făcut ca sentimentul de culpabilitate si simp- 
tomele nevrotice să invadeze umanitatea. 


In fine, în 1939, Freud îşi aduce contribuţia cea din 
urmă la problematica religiei cu Moise şi monoteismul. 
Se gîndea la această lucrare de multi ani. Putem rezu- 
ma cele patru teze ale cărții. 1. Moise, creator al religiei 
şi al poporului evreu, era un egiptean. Monoteismul 
era religia lui Akhenaton, faraonul; iată unde a găsit 
Moise fermitatea credinţei sale. 2. Moise i-a convertit 
pe evrei la această religie monoteistă. 3. Moise a fost 
asasinat într-o criză de furie. Acest paricid a fost 
decisiv pentru istorie; de aici vin reacţiile de remuş- 
care şi de culpabilitate. 4. Tradiţia uciderii lui Moise 
a condus poporul evreu la situaţia de popor ales, dar 
şi la un sentiment durabil de culpabilitate. 


Freud ar fi putut sugera că aşteptarea unui Mesia 
răspunde aşteptării tatălui asasinat; este vechiul păcat 
originar; dorinţa uciderii a fost ulterior înlocuită de 

fantasma ispăşirii; acesta ar fi rolul lui Isus şi al 
creştinismului. 


Aceste poziţii referitoare la viaţa socială si la 
religie (în care Freud vedea sentimentul de culpabili- 
tate ca problema capitală a dezvoltării civilizaţiei) ar 
putea lăsa impresia unei apropieri de ideile lui Marx. 
N-a fost deloc vorba despre asta. Resursele materiale, 
repartiția lor nu sînt pentru Freud o explicaţie a psiho- 
logicului, în Angoasă în civilizaţie el scrie: 

„Comuniştii cred că au descoperit calea eliberării de rău. 

După ei, omul este exclusiv bun, nu doreşte decît binele 

aproapelui său, dar instituţia proprietăţii private a viciat 

natura... (avem aici de-a face cu) o iluzie fără nici o bază." 

Freud credea că agresivitatea precedă faza proprie- 
tăţii private si că necesităţile materiale nu explică 
pulsiunile. 

„Abia şi-a pierdut instinctul de proprietate forma sa anală 

primitivă la copii că agresiunea se manifestă deja la aceştia”. 

Freud va intra în conflict cu Wilhelm Reich care 
credea că pulsiunea de moarte este de origine capita- 
listă. .. Freud era de un optimism moderat în ceea ce 
priveşte viitorul civilizaţiei, deşi după Thomas Mann 
am găsi în psihanaliză fundamentele unei noi şi veri- 
tabile antropologii. 

Opera lui Wilhelm Reich ne va permite, prin pre- 
lungirile sale, să abordăm problemele freudo-marxis- 
mului. 


2. Wilhelm Reich (1897-1957): virtuțile 
orgasmului 


„Orice rigiditate musculară conţine istoria si semnificaţia 
originii sale. Disolutia sa nu numai că eliberează energia... 
dar şi readuce în memorie însăşi situaţia în care a avut loc 
refularea" (W. Reich). 

Născut în Austria (Galiţia) ca fiu al unui fermier 
înstărit care a murit în 1914, Wilhelm Reich avea 
şaptesprezece ani cînd a fost înrolat în armata 
austriacă. La sfirsitul războiului este locotenent, în 
1918, fără bani, se înscrie la Facultatea de Medicină 
din Viena. începe să se intereseze de sexologie din 
1920. Participă la Congresul Internaţional de Psihana- 
liză de la Haga în 1920, an în care este acceptată 
candidatura sa la Societatea Psihanalitică din Viena. 
îşi publică atunci prima comunicare: Un caz de trans- 
gresare a interdictiei incestului în momentul puber- 
tății. Participă la un seminar de sexologie din 1920 
pînă în 1922. Din 1922, Reich este doctor în medi- 
cină; îşi deschide un cabinet si continuă să se perfec- 
tioneze în sexologie şi în psihanaliză. Tot din 1922 
lucrează la Policlinica psihanalitică din Viena, 
devenindu-i director din 1924 pînă în 1930; aici l-a 
întîlnit pe Freud. în 1924, ţine o conferinţă despre 
forţa orgastică. în 1926, Reich pune în mîinile lui 
Freud prima versiune a lucrării Funcția orgasmului. 
Reich povesteşte: 

„l-am prezentat lui Freud manuscrisul, pe care i-l dedi- 

casem, la 26 mai 1926 (Freud împlinise 70 de ani). Reacţia 

sa la citirea titlului nu a fost satisfăcătoare. A privit manu- 
scrisul, a ezitat un moment şi a spus, ca şi cum ar fi fost 
tulburat: « Aşa de gros? » Nu m-am simţit la largul meu. 

Nu era o reacţie raţională, întotdeauna era foarte politicos 

şi n-ar fi făcut o remarcă atît de tăioasă fără motiv. Freud 

avea obiceiul să citească în cîteva zile un manuscris şi după 
aceea să-şi dea părerea în scris. De această dată, s-au scurs 
mai mult de două luni pînă să-mi parvină scrisoarea. Ea 

era concepută astfel: «Stimate Domnule Dr. Reich. Mi-a 

luat mai mult timp, dar pînă la urmă am citit manuscrisul 

pe care mi l-aţi dedicat la aniversarea mea. Consider cartea 
valabilă, bogată în observaţii şi reflecţii. După cum ştiţi, 

nu mă opun deloc tentativei dumneavoastră de a rezolva 

problema neurasteniei explicînd-o prin absenţa primatului 

genital" (după ed. fr. La Fonction de l'orgasme, 1978, p. 134). 

Reich nu va mai înceta să se intereseze de sexual 
şi de orgastic. El va activa într-o organizaţie politi- 
zată care creează mai multe centre de igienă sexuală. 
Din 1927 devine membru al Partidului Comunist şi 
citeşte multe lucrări politice, în 1929 întreprinde o 
călătorie în URSS. în 1930 pleacă la Berlin. Aderă la 
Societatea Psihanalitică Germană şi contribuie la 
crearea unor organizaţii medicale sub egida Partidu- 
lui Comunist German. Educaţia sexuală şi reforma 
sexuală sînt pentru el primul obiectiv. Propune o 
politică sexuală proletară (1931). îşi fondează propria 
editură, în 1933, Reich este exclus din Partidul Comu- 
nit German, în 1934 va fi exclus din Internaționala 
Psihanalitică. Reich fuge din faţa hitlerismului, refugi- 
indu-se la Viena, la Copenhaga, în Suedia... Din 1934 
pînă în 1939 locuieşte la Oslo, unde se orientează 
către bioenergie, în 1939 este chemat în SUA de către 
un discipol, T.P. Wolfe. înstărit din punct de vedere 
financiar, Reich fondează aici Orgone Institute în 
1942. Enorma activitate a lui Reich coincide cu anu- 
mite izbucniri ale activităţii sale psihice: manie? 
delir?... în urma unor procese intentate de către 
Federal Food and Drug Administration este condam- 
nat la doi ani închisoare si moare în penitenciarul din 
Lewisburg la 3 noiembrie 1957. Lasă în urmă o operă 
enormă. Unele dintre textele sale au sclipiri de geniu, 
în Franţa, el va fi eroul anului 1968. Adevărată 
sărbătoare pentru editori, care îi publică aproape toate 
operele. Primele sale scrieri sînt acum în curs de 
apariţie (Payot, Paris). 

Din această operă, imensă, vom reţine două lucrări: 
Funcţia orgasmului si Revoluţia sexuală. 

2.1. Funcţia orgasmului! 


încă din 1927, Reich distingea: o forţă erectivä, o 
forţă ejaculativă si o forţă orgastică. Prin aceasta el 
înţelegea capacitatea de a se abandona fluxului ener- 
giei biologice fără nici o inhibitie, capacitatea de a 
descărca integral toată excitatia sexuală conținută, prin 
mijlocirea contractiilor musculare agreabile pentru 
corp. Nici un individ nevrotic nu posedă forţa orgastică. 
Ca un corolar, marea majoritate a oamenilor suferă de 
o nevroză caracterială. In 1926—1927, Reich posedă 
deja ansamblul teoretizărilor sale: orgasmul, analiza 
caracterială, importanţa „platoşei musculare”. Lucra- 
rea în limba franceză începe cu un moto: 


,lubirea, munca şi cunoaşterea sînt sursele vieţii noastre. 
Ele ar trebui să o şi guverneze." 


Reich ţine cont de toate experienţele făcute în- 
cepînd din 1920. Din 1920 pînă în 1927 ţine mai 
multe comunicări privind genitalitatea, masturbarea, 
libidoul genital, angoasa nevrotică, în ediţia noastră el 
precizează: 

„Sănătatea psihică depinde de forţa orgastică, adică de 

capacitatea de a se dărui la apogeul excitării sexuale, în 

timpul actului sexual natural. Baza sa este atitudinea carac- 
terială non-nevrotică şi capacitatea de a iubi. Maladia 

mintală este rezultatul unor dezordini în capacitatea de a 

iubi. în cazul neputinței orgastice, de care suferă majori- 

tatea fiinţelor umane, energia biologică este inhibată şi 
devine în acest fel sursa a tot felul de comportamente 
iraționale. Vindecarea tulburărilor psihice necesită în 
primul rînd restabilirea capacităţii naturale de a iubi. Ea 


! Versiunea în limba franceză, ed. Arche, ultima ediţie din 1978, după 
versiunea revăzută şi corectată de autor, pornind de la ediţia sa din 1947. 
Prima versiune a fost editată în 1927, dată de referinţă. Ediţia din Viena avea 
un subtitlu: „Despre psihopatologia şi despre sociologia vieţii sexuale”. 
Această ediţie este cea a textului ce i-a fost dat lui Freud în 1926 (n.a.). 

depinde în aceeaşi măsură de condiţiile sociale ca si de 

condiţiile psihice" (Reich, op. cit., p. 14). 

După Reich, formarea caracterului pe un model 
autoritar are ca model familia autoritară. Suprimarea 
sexualităţii la copil si la adolescent contribuie la 
crearea unei „platoşe musculare”. Această contracție 
a musculaturii şi a caracterului contractează angoasa, 
reţine expansiunea plăcerii. Reich se leagă mai mult 
de expansiunea libidinalä în concretul realizărilor sale 
erogene decît de libidoul instinctual al lui Freud. 
Această practică vizează elementele cele mai vegeta- 
tive ale organismului. Reich îşi va numi activitatea 
vegeto-terapie. O asemenea economie sexuală, mai 
mult decît o economie pulsională, vizează să atingă 
orgasmul: stare majoră a senzualitätii si senzorialitäti 
faţă de simpla bucurie oferită de orgasmele fiziolo- 
gice obişnuite. Reich a simţit cu prisosintä necesitatea 
unei adevărate „explozii" (cuvîntul nu era pe atunci la 
modă). Se pare că impedimentele nu ar fi doar tehnice 
(să ştii cum trebuie făcut) sau fiziologico-corporale. 
Eliberarea maselor şi eliberarea trupului constituie un 
dublu program foarte generos. 

Pentru Reich, sursa nevrozelor este staza sexuală. 
Prin contractiile involuntare (de unde necesitatea de a 
tăia aceste contractii, de a le sparge, de a le fragmen- 
ta...), dinamica constipată a scurgerilor de fluxuri 
erogene, plăcerea este golită de substanţa ce-i este 
proprie. Reich axează această înrădăcinare în biologi- 
cul cel mai vegetativ, deci cel mai inconştient. El ştie 
să descifreze rezistentele, apărările, tot ceea ce împie- 
dică trecerea în starea de dincolo... Fundamentele 
medicale si biologice, foarte serios studiate, sînt 
dublate de un anume lirism care lasă să răzbată un 
mare optimism. „Obstacolul în calea vindecării se 
găseşte în toată modalitatea de a fi, în întreg carac- 

terul pacientului." Platoşa, rezistenţa trebuie să se 
topească... Energiile legate de atavisme, influenţele 
represive şi moderatoare provenind de la familia 
autoritară dau naştere la opoziții, revolte, ostilitäti, ură, 
adică o întreagă non-iubire de sine care este nefastă. 
Tensiunile, durerile pot fi răsturnate de jocul expan- 
siunii plăcerilor: întîlnirea cu enigma iubirii. 

Funcţia orgasmului a fost o carte importantă în 
raport cu teoria libidinală a lui Freud. Ea caută să 
explice şi să acţioneze asupra economiei orgastice, 
ceea ce Freud neglijase sau lăsase cu pudoare în 
umbră. Apare un decalaj între postulate şi mijloace: 
presupunerea teoretică scapă, diferentierile sexuale 
sînt prea puţin studiate. 


2.2. Revoluţia sexuală! 


Lucrarea vorbeşte mai întîi despre un „fiasco al 
moralismului sexual", replică a cursurilor şi lecţiilor 
ținute la Berlin, destinate proletarilor. Reforma 
sexuală urmează o linie critică, ce denunţă contra- 
dictiile teoriilor instinctelor sau ale teoriilor culturale 
izolate. Este necesară o fuziune între Marx şi Freud, 
pentru a elibera masele si a elibera sexul. 

Raporturile sexuale ale tinerilor, în familiile coerci- 
tive, în sînul căsătoriei, în cuplurile necăsătorite, tot 
atîtea probleme abordate dintr-o dublă perspectivă: 
axate pe presupunerea uşor rousseau-istă a omului 


' Lucrarea care corespunde acestui titlu este rezultatul mai multor texte 
reluate şi prelucrate pentru obţinerea unei ediţii definitive publicate de către 
Reich în 1945 în SUA. Prima abordare datează din 1930. Reich scrisese în 
1929: „Materialism dialectic şi psihanaliză", primă tentativă a curentului 
freudo-marxist. Aceste două texte au fost traduse în Franţa în 1934 sub titlul 
Criza sexuală. Ulterior Reich a scris „Sexualitatea în lupta culturală". Şi în 
sfîrşit, în 1945, el propune versiunea definitivă care va fi tradusă în limba 
franceză în 1970 (n.a.). 

natural pe care trebuie să-l regăsim; şi vizînd elibera- 
rea de conformisme si de represiuni. Initiere a unei 
politici orgastice. Sînt produse documente despre 
lupta pentru „noua formă de viaţă în Uniunea Sovie- 
ticä". Argumentarea acestei lucrări, reluată în cea 
tradusă în limba franceză sub titlul L'Analyse carac- 
terielle (Payot, 1971), se referă la cele trei practici sus- 
amintite: orgasmul, platoşa musculară, caracterul. 

în Statele Unite, Reich s-a interesat mai mult de 
orgon. Descoperirea sa i-a captat toate energiile. 
Orgone Institute s-a conscarat domeniului biofizicii 
orgonului: principiul biopsihic si cosmic. Reich îl 
văzuse: era de culoare albastră. Descoperirea orgonu- 
lui, Biopatia cancerului se ocupă de aceste probleme. 
De aici provine mişcarea bioenergiei, derivat mai 
fecund decît ideologiile freudo-marxismului. 

Să reținem aceste cuvinte ale lui W. Reich, luate 
din prefața la Funcția orgasmului (ediţia de la New 
York din 1947, reprodusă în versiunea franceză din 
1978): 

„Descoperirea orgonului a fost rezultatul unei investigaţii 
clinice sistematic conduse după conceptul de « energie 
psihică» ce se degajă mai întîi în psihiatrie... (cercetări 
întreprinse începînd din 1934)... Experienţa a demonstrat 
incontestabil că, pentru a-si înţelege propriile funcții fizice 
si fiziologice, este indispensabilă cunoaşterea funcţiilor 
emoţionale ale energiei biologice. Emoţiile biologice care 
guvernează procesele psihice reprezintă ele însele expresia 
imediată a unei energii exclusiv fizice: orgonul cosmic." 

Preocuparea, foarte optimistă, a viziunii despre om 
conform concepţiei lui Reich duce la o dezvoltare a 
imaginaţiei, la care - într-o perspectivă lirică - 
trebuie să recurgă fiinţele umane, în ceea ce-l priveşte, 
Reich pare a fi avansat pe această cale pînă la a fi 
atins tărîmuri nebănuite... Parafreudism, parapsiholo- 
gic, delir, problematica rămîne deschisă. 


244 FREUD ŞI PSIHANALIZELE 


3. Freudo-marxismul 


Numele lui Wilhelm Reich şi cel al lui Herbert 
Marcuse sînt amestecate neîncetat — astăzi — cînd 
este vorba de dezvoltările acestui transfer între socio- 
logie şi psihanaliză. Berlin, Viena, Budapesta au fost 
centrele de lucru în care aceste idei şi anumite prac- 
tici s-au putut dezvolta între anii 1920—1932. Sînt 
diverse intersectări între societățile de psihanaliză, 
mişcările politice, Şcoala de la Frankfurt. Desfăşu- 
rările ulterioare vor fi şi ele diferite. Uniunea Sovie- 
tică şi partidele comuniste îi vor fi ostile lui Freud si 
psihanalizelor, mai ales în timpul etapei de după 1945, 
denumită „războiul rece", în Statele Unite curentele 
psihanalitice îl vor abandona pe Marx pentru a deveni 
culturaliste şi a ţine mai bine cont de specificurile 
antropologice şi etnologice. Pentru a expune aceste 
curente si doctrine, sînt obligatorii anumite mişcări 
retroactive: intersectările determină apariția separă- 
rilor psihanalitice şi a derivelor lor proliferante într-o 
căutare tot mai minuțioasă a calitativului. 

Nici Freud şi nici Jung nu sînt interesaţi de Marx. 
La Viena, Adler a ţinut un expozeu asupra psihologiei 
marxismului: el a făcut apropieri între lupta de clasă 
şi pulsiuni. Paul Federn (psihanalist la Viena din 
1903), discipol al lui Freud, publică în 1919 Psiholo- 
gie a revoluţiei, societatea fără de tată, lucrare care 
oferă o deschidere către această socio-analiză dezvol- 
tată de Alexander Mitscherlich, care va publica, 
printre altele: Către societatea fără de taţi (în curentul 
neomarxist de la Frankfurt de după 1945). 

în Germania trebuie să reținem trei centre: Berlin, 
Frankfurt, Heidelberg. La Berlin prezida Abraham, 
dar şi Simmel, Bernfeld, Fenichel, apoi Reich. Efer- 
vescenta de după război si cea legată de Revoluţia 

rusă din 1917 centrează interesul asupra acestor relaţii 
ale forţelor sociale si ale forţelor individuale sau pulsi- 
unilor. Troțki se interesează la rîndul lui de Freud. 
Marxiştii austrieci Viktor Adler, Friederich Adler, 
Otto Bauer fac deschideri către psihanaliză. Se ştie că 
marxismul ortodox va respinge aceste curente. 

Din anii 1920 se creează, la Frankfurt, Institutul de 
Cercetări Sociale, viitor nucleu al Şcolii de la Frank- 
furt. Max Horkheimer, Leo Lowenthal îl studiază pe 
Freud. Horkheimer întreprinde o analiză cu Karl Lan- 
dauer, elev al lui Freud, si îl însărcinează să fondeze 
Institutul Psihanalitic de la Frankfurt, care nu este 
decît secțiunea grupului de studii psihologice recent 
creată la Heidelberg. Din această pleiadă de tineri filo- 
zofi să reținem două nume: Adorno şi Fromm, apoi în 
SUA, dar cu originile la Frankfurt, Herbert Marcuse. 


3.1. Adorno (1903-1969) 


Elev al lui Alban Berg, Adorno este autorul unor 
importante studii despre muzica contemporană şi 
despre Gustav Mahler. Familiarizat cu Georg Lukâcs 
(marxist care-l va marca prin conceptul său de reifi- 
care), Adorno îi frecventează si pe Bloch şi pe Walter 
Benjamin, în 1927 el publică articolul „Conceptul de 
inconştient în filozofia transcendentalä", care abor- 
dează raporturile fenomenologiei lui Cornelius cu 
psihanaliza. Limitele ,,socialului" se concretizează în 
1933; hitlerismul îl obligă la exil. Adorno îşi continuă 
în Dialectica raţiunii şi în Minima moralia studiile sale 
asupra inconştientului si a sexualităţii: „Nimic nu este 
adevărat în psihanaliză, în afară de exagerările sale." 
In 1936, împreună cu Herbert Marcuse, publică unele 
studii asupra „autorităţii familiale", apoi, în 1950, 
asupra „personalității autoritare". Adorno îşi regăseşte 

catedra la Frankfurt în 1950 unde predă filozofia si 
sociologia. La Oxford şi în Statele Unite, unde a stat 
din 1933 pînă în 1950, el îşi diversificase cercetările 
mereu centrate pe o conexiune între Hegel, Marx, 
Freud si Weber. După 1950, va denunța reprimarea 
psihanalitică institutionalizatä, precum si rădăcinile 
prea rigide, uniforme, psihologizante ale lui Freud. 
Contribuţia psihanalizei la estetică este judecată cu 
severitate. 

împreuna cu Horkheimer (1895 — 1973), Adorno a 
publicat Dialectica rațiunii... După ce a folosit 
psihanaliza pentru a studia abuzurile de putere, el 
trage concluzia că psihanaliza ajută totodată puterea să 
progreseze. Pesimism derivat dintr-o Dialecticä nega- 
tivä, care îl conduce pe Adorno către soluţiile indi- 
vidualizante (retragere în sine pentru a regîndi 
raţiunea şi a o reinventa) si către reflectia estetică, 
singura susceptibilă să degaje un spaţiu de libertate. A 
murit în 1969. 


3.2. Erich Fromm (1900-1980) 


Figură majoră a Institutului din Frankfurt, Fromni. 
fără a fi medic, se formează ca psihanalist la Berlin, 
sub îndrumarea lui Sachs si Reik, şi practică din 1926. 
împreună cu soţia sa, Frieda Fromm-Reichmann, el 
Joacă un rol de articulaţie între marxism şi psihanaliză. 
Emigrat în SUA în 1933, va lucra acolo cu Adler si 
Karen Horney. 

II vom regăsi deci şi printre psihanaliştii cultu- 
ralişti. 

Să-i precizăm mai întîi acţiunea marxistă din 
Germania, în 1931, el publică două studii: Psihanaliză 
şi politică si Dogma lui Cristos. Aici el critică punctul 
de vedere al lui Theodor Reik în legătură cu Cristos 

şi primii creştini, în 1932, în articolul său: „Metoda 
si sarcina unei psihologii sociale analitice", publicat 
în Revista de cercetări sociale (împreună cu tezele lui 
Adorno, Horkheimer, Pollock, Lowenthal), el caută 
un punct de trecere între psihanaliză (prea îngust indi- 
viduală) şi marxism, aşa încît situaţiile sociale să fie 
considerate şi din perspectiva individualizantă. Ca si 
Federn, se doreşte creatorul unei socio-psihanalize. 
Relaţia nu este încă privită ca atare. Fromm propune 
tipuri caracteriale şi insistă asupra raporturilor dintre 
spiritul capitalist si caracterul anal!. 

Şcoala de la Frankfurt se revitalizează după 1945. 
Continuatorul său cel mai strălucit este Jiirgen Haber- 
mas (născut în 1929). Acesta studiază, într-o perspec- 
tivă epistemologică, interacţiunile dintre psihanaliză 
si teoria despre societate. 


3.3. Herbert Marcuse (1898-1979) 


Născut la Berlin, unde a făcut studii de filozofie, 
Herbert Marcuse a fost membru al Scolii de la Frank- 
furt. De timpuriu si pînă în 1918 a militat pentru 
Partidul Socialist. A părăsit Germania în 1933. După 
un scurt sejur în Elveţia, se instalează în Statele Unite, 
unde predă la diferite universităţi, printre care Sân 
Diego din California. A fost influenţat de opera 
antropologică a lui Freud, mai ales Angoasă în civi- 
lizatie. Lucrarea sa Eros si civilizaţie (1955) poate fi 
considerată ca un răspuns (si o rectificare) la freudism. 
Marcuse introduce politicul în psihanaliză sau mai 
bine-zis aliază categoriile economico-psihanalitice 
care funcţionează ca nişte arme pentru a face revoluţii. 


!J. Le Rider, „La Psychanalyse en Allemagne", în Histoire de la psych- 
analyse, Hachette, Paris, 1982, voi. II, pp. 132-133 (n.a.). 

In Franţa, anul 1968 a însemnat si pentru el o „săr- 
bätoare". El încearcă să învingă pesimismul freudian; 
societățile pot funcționa şi altfel decît ca nişte sisteme 
represive ce vizează socializarea oamenilor. Omul 
marcusian nu este rău în esenţă. L-a citit pe Rousseau. 
Numai starea de penurie în care trăiesc oamenii de 
rînd este cea care implică auto- si hetero-represiunile 
care blochează pulsiunile. Iar din aceeaşi cauză suferă 
si Eros. Dezvoltarea societăților capitaliste cu dubla 
lor misiune (organizational-economicä si uneltele sale 
informatice pe de o parte şi necesitatea de a desfăşura 
„consumul" de cealaltă parte) contribuie la liniari- 
zarea omului. Devine Omul unidimensional (1961). 
Această societate unidimensională este ultrarepresivă 
şi ultraalienantă: fiecare este prins într-o disciplină 
care-l leagă şi îl modelează în anonimat. Apelurile 
sale la eliberare merg către cei de la marginea so- 
cietății prin mijlocirea intelectualilor (de stînga). 
Marcuse vizează astfel să destabilizeze, să spargă 
edificiile fundamentale, să aducă la lumină acest alt 
inconştient, în acelaşi timp individual şi social. 

Aceste mişcări s-au încrucişat, în cursul acestor 
ultimi douăzeci de ani, cu curentele antipsihiatriei, o 
formă de a elibera „nebunii" de conceptualizări si 
măsuri de internare-spitalizare care datau din secolul 
al XIX-lea. Tentativă ce urmăreşte în acelaşi timp să 
nege „boala" însăşi. 


3.4. G. Politzer (1903-1942) 


Acest autor apărase psihanaliza în faţa curentelor 
behavioriste şi introspectioniste. El era partizanul unei 
psihologii concrete, în Critică a fundamentelor psiholo- 
giei (1928), notăm o deschidere freudiană pe care alți 

militanti sau simpatizanți ai marxismului au putut 
grefa aspecte ale freudo-marxismului. 

în Franţa, opoziţia marxistă la psihanaliză a fost 
totală în perioada imediat următoare anului 1945. 
Psihanaliza re-venea din America înzestrată cu utili- 
zări socio-sindicalo-politice slab precizate. Cu atât mai 
mult cu cît în URSS asupra freudismului plana un 
întuneric absolut. O revistă, La Nouvelle Critique, a 
publicat în 1947 o poziţie împotriva psihanalizei, 
semnată de psihanalişti pe atunci membri ai Partidu- 
lui Comunist, printre care Serge Lebovici, Jean Kestem- 
berg si alţii. Revista de psihopatologie La Raison, 
condusă de Louise Le Guillant, a urmat o poziţie de 
orientare pavloviană si socială. 

în Argentina, Jose Bleger publică Psicoanâlisis y 
dialectica materialista (1958), deschidere practică spre 
o dublă interpretare terapeutică, lipsindu-i, totuşi, o 
dezvoltare fundamentală psihologică. Studiul acestei 
atitudini practico-teoretice ne condusese! către înde- 
părtarea acestei fuziuni. La fel ca si Serge Lebovici în 
„Prezentarea justă a dialecticii obiective a anumitor 
procese izolate ale vieţii psihice nu înseamnă că 
psihanaliza se integrează în materialismul dialectic”, 
credeam că încrucişarea dintre conceptele marxiste si 
cele psihanalitice necesita o „perlaborare" pentru ca 
ele să poată fi folosite în mod eficient — se înţelege, 
în materie de psihopatologie. Apoi mai rămîne pro- 
blema materialismului istoric: istoria necesită o 
anume temporizare care lipseşte cu desävîrsire la 
Freud si ar cere studierea mai îndeaproape a faptelor 
psihopatologice si psihanalitice pentru a deveni 
„rentabilă" în dublul domeniu al teoriei si practicii. 


1 A. Femandez-Zoila, „Psychotherapie et materialisme dialectique", La 
Raison, 1961, pp. 105-124 (n.a.). 

Lucrurile se petrec altfel în politică şi sociologie, îi 
datorăm lui Pierre Fougeyrollas (născut în 1922) o 
analiză sociologică importantă, Marx, Freud şi Revo- 
luţia totală (1972), lucrare care urma imediat după 
Revoluţia freudiană (1970) si anunţa împătri va lui Levi- 
Strauss, Lacan şi Althusser (1976). 


3.5. Psihanaliza în URSS 


Aceasta a avut o soartă complicată. Freud era citit 
şi tradus în rusă. în 1925, potrivit lui Jones, Dincolo 
de principiul plăcerii a fost tradus si vîndut în două 
mii de exemplare, începînd cu 1930, psihanaliza nu 
mai este pomenită în lucrări oficiale. Din 1917 pînă în 
1930 există Societăţi de Psihanaliză. Vera Schmidt 
participă, chiar foarte oficial, la Congresul de Psih- 
analiză din 1927 (al zecelea). In 1927, un scriitor, 
Mihail Bahtin, publică Scrieri despre freudism, sub 
pseudonimul V. N. Volosinov, care fusese unul din 
elevii lui sau unul din participanţii activi ai unuia 
dintre „cercurile Bahtin". Acest eseu, tradus în fran- 
ceză în 1980, la Lausanne, permite să avem o imagine 
a modului în care Bahtin (care nu era în mod 
oficial marxist, nu era membru al Partidului Comu- 
nist — ajunge chiar să fie deportat în Siberia timp de 
cinci ani, începînd din 1929, pentru probleme de 
incompatibilitate religioasă) citeşte operele lui Freud. 
Deşi Bahtin, în 1929, tot sub numele de V. N. Vo- 
losinov, publică Marxismul şi filozofia limbajului (tr. fr. 
Ed. Minuit, 1977), poziţia de respingere pe care o 
va lua faţă de psihanaliză nu este legată de principiile 
teoretice oficiale. Bahtin, teoretician al literaturii, 
studiază vocile si relaţiile dialogate în povestiri. 
Explicatiile lui Freud, prea biologice pe atunci şi prea 
centrate pe ipseitatea (singularitatea) individului, îi par 

lui Bahtin false. Omul este pentru el o ființă socială. 
Universul uman este un univers al artificiilor: totul se 
întîmplă în pereche, unul este legat de celălalt, sociali- 
zat, în dialog. Freudismul îi pare fals, gratuit, inven- 
tat din bucățele de către Freud: o ideologie. Pentru 
Bahtin limbajul interior este ideologia cotidianului, un 
fragment al expresivului verbal intra-social. 

Bahtin respinge orice interacţiune între marxism si 
freudism, fără a condamna psihanaliza ca atare. 
Dimpotrivă, el îi critică pe cei care, în URSS, încer- 
caseră să avanseze către această încrucişare: B. Bi- 
hivski, A. R. Luria, B. D. Friedman, A. B. Zalkind. 
Ştim că, pentru motive ce nu sînt încă bine cunoscute, 
orice referinţă la psihanaliză a încetat pentru toată 
lumea după 1930 (după decesul lui Lunacearski, sin- 
uciderea lui Maiakovski...). 


4. Psihanalizele americane 


în 1909, Freud, însoţit de Ferenczi, ţine o serie de 
conferinţe în Statele Unite. De această călătorie se leagă 
celebra frază a lui Freud: „Ei nu ştiu că le aducem 
ciuma." Freud îi întîlneste aici pe sociologul Franz 
Boas, psihiatrul Adolf Meyer, neurologul James 
Putnam, filozoful William James. Acesta din urmă, 
deja foarte bolnav (va muri un an mai tîrziu), smulge 
de la Freud acest comentariu... „Mi-am dorit întot- 
deauna să fiu tot aşa de curajos ca el în faţa morții." 

Stanley Hali, preşedinte al Universităţii Clark, cel 
care luase inițiativa invitaţiei, va permite expansiunea 
psihanalizei în SUA. întîlnirea lui Freud cu James 
Putnam va fi, în acel moment (mai tîrziu Putnam va 
abandona sprijinul acordat lui Freud), hotărîtoare. Un 
psihiatru american, A. A. Brill (1884-1948), de origi- 
ne ungară, care lucra la clinica Burgholzli cu Bleuler 

la Ziirich, venise deja să-l viziteze pe Freud la Viena. 
Freud îi va acorda lui Brill drepturile de traducere a 
operei sale în limba engleză, în mai 1911 este creată 
American Psychoanalytic Society (deschisă doar 
medicilor). Boston Psy. Society datează din 1914, cu 
Putnam ca preşedinte, în 1911, A.P.A. numără şapte 
adepţi, ea va număra două mii în 1970. Sînt create 
mai multe organizaţii, printre care Academia de 
Psihanaliză fondată de Alexander (1956) si Asociaţia 
pentru Dezvoltarea Psihanalizei, fondată în 1941 de 
Karen Horney, care vor deveni concurente sau disi- 
dente, în 1945, A. Kardiner si Sândor Rado fondaseră 
Asociaţia de Medicină Analitică pentru promovarea 
cercetărilor medico-psihanalitice. Este începutul unor 
noi sciziuni, al unei „psihanalize în fărîme" care se va 
îmbogăţi prin proliferarea curentelor. 

Să semnalăm numele lui Morton Prince, Sherry 
Turkle, Horace W. Frink (1883-1935), Ruth Mack 
Brunswick, printre alţii, care au avut deja un rol foarte 
activ atît în dezvoltările cît si în conflictele legate de 
psihanaliză în America!. Emigrantii din Germania, 
fugind din faţa naziştilor, vor modifica semnificativ 
domeniul psihanalitic. Numele lui Fromm, K. Horney, 
Simmel, Fenichel, Sachs, Rank, Rado... vor trans- 
forma organizaţiile, practicile, teoriile. Era psihana- 
lizelor la plural devine o realitate. Cu atît mai mult cu 
cît Asociaţia din New York organizase colecte pentru 
a ajuta psihanaliştii din Europa să se instaleze. Guver- 
nul american chiar i-a dispensat de plata impozitelor 
timp de mai mulți ani. La New York, Boston, Chi- 
cago, în California, vor prolifera şcolile şi teoreticienii 
individuali. Ne vor reţine atenţia două curente: 


!R. Jaccard, „La psychanalyse aux Etats Units", în Histoire de lapsych- 
analyse, Hachette, Paris, 1982, voi. II, pp. 237-258 (n.a.). 

psihanaliza culturală si ego-psihanaliza sau psihana- 
liza eului. Vor fi evocate mai întîi şcoala lui Alexan- 
der şi cea a psihosomaticii, precum şi şcoala lui Spitz. 
Dar mai înainte vom consacra un spaţiu „cultura- 
listilor" (mai ales Sullivan, K. Horney, Fromm) si 
partizanilor autonomiei eului (Hartmann, Rapaport, 
Kris, Lowenstein...). Este locul să notăm şi dife- 
rentele considerabile ce au intervenit progresiv în 
interpretarea textelor lui Freud. Andre Green a ştiut să 
ne dea informaţii utile (Discursul viu, 1973). Va trebui 
să semnalăm de asemenea practici importante, cum 
sînt cele ale lui Bruno Bettelheim şi Harold Searles, 
din ce în ce mai citiți în Franţa. Ne-ar plăcea să 
evocäm efervescenta expansivă pe care au generat-o 
curentele psihanalitice în America, reîntoarcerile ce 
le-au urmat în Europa, dezamăgirea care şi-a făcut loc 
în SUA de vreo douăzeci de ani încoace. 


4.1. „Culturalismul american" = H. S. Sullivan, K. 
Horney, E. Fromm 


e Harry Stack Sullivan (1892-1949) Director al 
revistei Psychiatry, Harry Stack Sullivan a ştiut să se 
înconjoare de psihanalişti venind din Europa 
Centrală, printre care Erich Fromm, Karen Horney, 
Ruth Benedikt, Clara Thompson etc. Născut la New 
York, medic, psihiatru, psihanalist, practică la Spitalul 
Saint-Elisabeth din Washington în 1919. Din 1923 
pînă în 1930 a făcut cercetări clinice asupra 
relaţiilor interpersonale la Shefford şi la Townson. El 
face din factorul social componenta determinantă a 
dezvoltării personalităţii. De la naştere copilul trăieşte 
(în sens social) în simbioză cu mama sa: relaţie prim- 
ordială care va servi la stabilirea bazelor personalităţi. 
Sîntem în acelaşi timp foarte aproape de Freud şi de 

derivele care vor da relaţiile de obiect, aproape chiar 
în intimitatea lui Winnicott. Anxietatea va decurge din 
orice simbioză mamă-copil dizarmonică. Cu el psihia- 
tria va deveni un studiu privilegiat al relațiilor umane. 
El a publicat în 1947 Conceptions on Modern Psychi- 
atry. în 1953, o lucrare îi reuneşte unele texte: The 
Interpersonal Theory of Psychiatry. 

J. Stoetzel (Psihologia socială, 1963) semnalează 
importanţa acordată de Sullivan noţiunilor de situaţie 
parataxică şi de neatentie selectivă. Prin acest din urmă 
concept, Sullivan face aluzie la funcţiile inaparente 
ale percepţiei: ea îndepărtează indirect stimulii cu risc 
pentru fiinţa umană, sau conduitele sociale care pun 
în pericol integritatea personală. Reprezentările para- 
taxice ţin de ceea ce, într-un mod foarte intim 
personal, este vehiculat fără ştirea persoanei în fiecare 
act perceptiv: fiecare îl vede pe celălalt conform 
proiectiilor sale celor mai subiective. Totodată, asoci- 
aţiile interpersonale sînt cel mai adesea elective: ele 
tin cont de trebuintele protagoniştilor si de necesitatea 
de a păstra securitatea personală. Relaţiile interperso- 
nale nu pornesc de la două ,,substante" independente: 
eul singular este rezultatul unei singularitäti ce por- 
neşte de la situaţiile sociale şi de la schimburile inter- 
personale. Imaginile pe care fiecare le are despre sine 
şi despre celălalt, cît şi cele care sînt presupuse la 
celălalt despre sine, diferă, fără ca în realitate să fie 
bine inventariate, de unde aceste iluzii sau situații 
parataxice. 

Pentru Sullivan o situaţie este integrată atunci cînd 
ea primeşte un sens pentru cei doi (sau pentru diverşi) 
protagonişti, sens care este împărtăşit ca un consens: 
situaţia îşi atinge atunci rezolvarea. O situaţie se dez- 
integrează atunci cînd ea se epuizează înainte de a 
atinge punctul de rezolvare. 

Ne aflăm deja în plină socio-psihanaliză, într-o 
psihanaliză a existentului, foarte aproape de relațiile 
între sine şi ceilalți si viceversa. ŞI, de asemenea, 
printre psihanalizele de grup si psihodramele analitice. 


e Karen Horney (1885-1952) 

Născută la Hamburg, de origine norvegiană din 
partea tatălui si olandeză din cea a mamei, îşi obține 
doctoratul în medicină în 1913 la Universitatea din 
Berlin. Ea se specializează atunci în psihiatrie si 
ajunge la formaţia sa psihanalitică sub îndrumarea lui 
Abraham. La Institutul de Psihanaliză din Berlin ea 
conduce, împreună cu Abraham, Sachs şi Libermann, 
ciclurile de formare. Se distinge foarte repede prin 
lucrările sale asupra sexualităţii feminine care debu- 
tează prin comunicarea sa la cel al VH-lea Congres 
internațional de psihanaliză întrunit la Berlin în 1922: 
„Despre geneza complexului de castrare la femeie”. 
Urmează o serie întreagă de lucrări asupra feminitätii, 
ale căror titluri sînt edificatoare prin ele însele: „Fuga 
din faţa feminitätii" (1926), „Feminitatea inhibatä" 
(1926), „Problema idealului monogam" (1927), „Ne- 
încrederea între sexe" (1930), „Tensiuni premenstruale" 
(1931), „Problemele căsătoriei" (1932), „Fobia femeii" 
(1932), „Negarea vaginului" (1933). Aceste texte apar 
în Germania. In 1932, K. Horney pleacă în Statele 
Unite. Ea mai publică pe această temă: „Factori psiho- 
geni în tulburările funcționale ale femeii" (1933), 
„Conflicte materne" (1933), „Supravalorizarea iubirii" 
(1934), „Problema masochismului la femeie" (1935), 
„Modificări ale personalităţii la adolescenţi" (1935), 
„Nevoia nevrotică de iubire" (1937). Ansamblul aces- 
tor articole a fost reunit în 1967 de Harold Kelman 
sub titlul Psihologia femeii (1969). 


Karen Horney si Ernest Jones vor abandona în- 
cet-încet concepţia ortodoxă în problema aceasta a 


256 FREUD ŞI PSIHANALIZELE 


feminitätii. Astfel sînt reexaminate „punctele slabe" 
ale teoriilor freudiene: pulsiunile, libidoul, complexul 
Oedip, rolul sexualităţii şi al diferentierilor sale. Anali- 
zată de Abraham şi Sachs, K. Horney ia poziţie faţă 
de anti-feminismul din teoriile lui Freud. Este pusă în 
valoare maternitatea. Castrarea „impusă" în mod 
obligatoriu femeii prin imperialismul falusului. Pentru 
K. Horney, teama de femeie pe care o simte bărbatul 
este cea care a contribuit la acest concept ,,mascul" ce 
a ajuns să definească femeia prin invidia sa de penis. 
Aceste teorii au fost reluate de feministele americane 
şi cele din toată lumea în timpul ultimilor douăzeci de 
ani. K. Horney dezvăluise în ce mod bărbatul, frustrat 
în imposibilitatea sa de a-si asuma maternitatea, se 
apără prin cuceririle sale feminine si (uneori) prin 
lipsa sa de respect pentru femeie, sau acordîndu-i o 
veritabilă adoratie. Aspecte psihosexuale structurante, 
aspecte ale psihologiei conduitelor sociale, aspecte ale 
vieţii cuplului, K. Horney abordase toate aceste ches- 
tiuni încă de la Berlin. Ea le va dezvolta lărgindu-si 
optica prin psihologia comprehensivă şi influenţele 
componentelor culturale. 


Trebuie să evocăm lucrările lui Malinowski, ale 
antropologilor americani, printre care se numără si 
Margaret Mead, ale sociolingviştilor antropologi: Sapir, 
Boas. De asemenea, tezele lui Charles Peirce asupra 
filozofiei limbajului si asupra aspectelor pragmatice. 
Orientarea din America aparţine relaţiilor sociale si 
culturale; explicaţiile din ştiinţele umane vor fi dife- 
rite de cele propuse de Freud. în ceea ce o priveşte pe 
Karen Horney, trebuie să-i subliniem originea protes- 
tantă. Alături de Jung, Adler, evreu convertit la protes- 
tantism, si multi alţii, se degajă o impresie: aceea a 
clivajului dintre orientările psihanalitice distincte în 

funcţie de liniile evreieşti şi protestante, pesimiste sau 
optimiste, acceptînd instinctul de moarte sau refuzîndu-1; 
cu inversiuni, întîlniri, despărţiri... 

în urma unei convorbiri telefonice cu Alexander, 
K. Horney pleacă la Chicago, pentru a deveni direc- 
tor-adjunct al Institutului de Psihanaliză pe care 
Alexander tocmai îl fondase. Pentru a-i marca etapele, 
să spunem că a părăsit acest post pentru a organiza 
Institutul Psihanalitic din New York, unde a profesat 
pînă în 1941. Constrînsă să demisioneze din acest 
Institut si din A.P.A., K. Horney îşi va fonda propriul 
său Institut (American Institute for Psychoanalysis), 
apoi propria sa asociaţie (Association for the Advan- 
cement of Psychoanalysis), în fine, propria sa revistă 
(American Journal of Psychoanalysis); trei puteri indis- 
pensabile pentru a deveni Şef de Şcoală. Trei lucrări 
îi precizează poziţiile teoretice şi pragmatice: Perso- 
nalitatea nevrotică a epocii noastre (1937), Noile căi 
ale psihanalizei (1939), Autoanaliza (1942). De reţinut 
două cărţi ulterioare: Conflictele noastre interioare 
(1945) si Nevroză si creştere umană (1950). Vom ur- 
mări filierele acestui avans pe care l-a căpătat. Mai 
întîi, faptul că s-a opus lui Freud, acuzat de „biolo- 
gism" si de a fi uitat conditionantii culturali. Apoi că 
a apelat la comprehensiune si la eforturile de adaptare 
la mediu si la epocă, în fine, adecvarea la sine-însuşi: 
adevăratul eu; si creşterea: plusvaloarea fiinţei, am 
spune noi astăzi. 


împreună cu Alexander, cu Fromm şi alţi cîţiva, 
K. Horney face apel la comprehensiune conform lui 
Dilthey. Ea subliniază necesitatea de a înţelege relaţia 
omului cu lumea, cu natura si de asemenea cu el însuşi. 
Apare o nouă concepţie despre psihism, în care 
adaptarea va juca un rol plenar, în funcţie de termenii 
puşi în evidenţă de diversele culturi naţionale. Perso- 

nulitatea nevrotică a timpului nostru (1937) ţine cont de 
aceasta. Structurile caracteriale pun în evidenţă trei 
mişcări: către altul, împotriva altuia, fugă în faţa altuia 
si trei tipuri de reacţie la conflicte. Nevrozele de 
situaţie si nevrozele de caracter îşi primesc, începînd 
cu K. Horney, semnificaţia lor reală. Scrierile antropo 
logice ale lui Freud şi propunerile lui Reich sînt lărgite 
ținînd cont de „pattern"-urile culturale şi de situaţiile 
concrete ale existenţei, încă din 1934 Ruth Benedikt 
insistase asupra dependenţei nevrozelor de cultură. 
K. Horney menţionează amenințările, competiţiile, 
lipsa de securitate, atacul la adresa încrederii în sine, 
contradicţiile între idealurile propuse si concreti- 
tudinea realitätilor, ca pe tot atîtia factori nevrogeni. 
Pe primul plan este pusă concurenţa. Terapeuticile 
considerate ar putea fi calificate drept „moraliste", pe 
cînd Autoanaliza (1942) demonstrează altceva, este 
vorba de un apel la „to work through", un fel de inter- 
minabilă perlaborare a sinelui. 

Acest travaliu asupra propriei persoane implică 
analiza componentelor caracteriale, analiza datelor 
conflictului, şi de asemenea să lucrezi conflictul însuşi 
arătînd pacientului cum acţionează. Orgoliul personal, 
amorul-propriu, voluntarismul, apelul la veridic sînt 
necesare pentru a expulza „orgoliul nevrotic" si a se 
realiza în adevărata sa personalitate. De aici vine 
această noţiune de creştere, legată de cea de autenti- 
citate. Componentele pozitive ale unui narcisism de 
bună calitate sînt încurajate: iubire, prietenie, muncă, 
fericire, acord cu sine-însuşi... Pentru că esența 
nevrozei constă în relaţiile interumane. Nevroza ca 
tulburare a relaţiilor cu altul implică ştergerea „urii 
de sine", eliminarea soluţiilor de resemnare si estom- 
pare a personalităţii. Creaţia va însemna să devii tu 
însuţi. Notăm unele influenţe, cele ale lui Jung, Nietz- 
sche, ale budismului Zen; toate cele care sînt suscep- 

tibile de progres prin creaţie şi de a se dezvolta prin 
creaţie (dorinţa, sau puterea, la Nietzsche, ce trebuie 
diferențiată de puterea care aparţine supraeului). Este 
potrivită valorizarea amorului-propriu veritabil, dega- 
jarea unei idealizäri care respinge întreruperile 
dezvoltării caracterizate de tipurile vindicative, tipu- 
rile estompate şi tipurile blocate. Este valorizată evo- 
lutia, împotriva repetitiei. Această creştere este mai 
puţin explicită în teoretizările lui Freud. 

Yvon Bres, în Freud şi psihanaliza americană: 
Karen Horney (1970), subliniază suprimarea refulării 
într-un fel de depăşire: un apel la viitor ce de-plasează 
poziţiile - - pesimiste - - ale lui Freud prea axate 
(numai) pe trecut. 


. Erich Fromm (1900-1980) 

Soseşte în Statele Unite în 1933. La Frankfurt, la 
Berlin, numele si opera sa erau recunoscute, împreună 
cu Karen Homey, Clara Thompson, Sullivan, va confir- 
ma această orientare culturalistă: omul ca om sau per- 
soană îl interesează mai mult decît noţiunile abstracte 
despre pulsiuni si/sau despre biologie. Aproape de 
Marx, de Reich, de Marcuse, refuză apartenentele si 
îşi confirmă adeziunea la un socialism perfect idea- 
list (şi romantic). Numit profesor la Universitatea din 
New York în 1962, predă psihiatria într-o orientare 
foarte precisă, aceea de a ajuta oamenii să se ridice în 


! Titlurile operelor sale permit aprecierea întinderii poziţiilor sale: Teama 
de libertate (1941), Omul pentru el însuşi (1947), Psihanaliză şi religie (1950), 
Limbajul uitat: Introducere în cunoaşterea viselor, a poveştilor şi a miturilor 
(1951), Societate alienată şi societate sănătoasă (1955), Budism Zen şi 
psihanaliză (cu D. T. Suzuki şi R. de Martino, 1960), Criza psihanalizei. 
eseuri despre Freud, Marx, şi psihologia socială (1971). De asemenea: Arta de 
a iubi, Inima omului (trad. din 1979). De la Societatea sănătoasă la Pasiunea 
distrugerii oricine îşi poate imagina tematica propunerilor frommiene. El a 
dezvoltat teoria „caracterului national" (n.a.). 

El recunoaşte că într-o societate industrială în care 
domină birocraţia, trebuința socială trebuie să ţină cont 
de comportamentele cerute de ordine, disciplină, punc- 
tualitate. Relaţiile interpersonale sînt dependente de 
structurările sociale; problemele importante sînt: dra- 
gostea si ura, prietenia, gelozia, tandretea, sentimen- 
tul de singurătate şi izolare... Fiecare este mai liber, 
dar (si) mai singur. Culturalismul optimist al lui Fromm 
este ostil negativismului freudian al instinctului de 
moarte, al masochismului primar, al instinctelor de 
agresiune. Fromm crede în istorie, în progres, într-un 
umanism deschis: el ţine cont de componentele 
economice, politice, psihologice care se creează si 
evoluează; de caracterul social şi de psihism. 


4.2. Egopsihologia: psihanaliza EULUI 


Şcoala de la Chicago s-a edificat în jurul numelui 
lui Heinz Hartmann (1894-1970) si al celor ale lui 
Lowenstein, Kris, Rapaport. Le leagă o temă de cerce- 
tare, aceea a aparatului eului si a psihologiei psihana- 
litice. Alte nume mai actuale urmează această cale: 
Margaret S. Mahler, Heinz Kohut, Otto Kernberg, 
E. Jacobson, Leo Spiegel, Max Schur etc. Egopsiholo- 
gia reprezintă unul din centrele de expansiune ale 
psihanalizelor contemporane. 


Heinz Hartmann, născut la Viena, a fost analizat 
gratuit de către Freud în 1934. El a răspuns de editarea 
revistei Internationale Zeitschrift fur Psychoanalyse. în 
1938 a trebuit să emigreze în Statele Unite. La New 
York, el continuă să se intereseze de lucrările Annei 
Freud asupra eului. Contribuțiile lui Spitz vor fi în 
aceeaşi măsură decisive, pornind de la observaţii pe 
copii. Hartmann s-a alăturat celei de-a doua topici a 
lui Freud, pentru a valoriza aparatul eului si aspectele 

sale de autonomie, pornind de la o posibilă energie 
„neutră", desexualizată. Eul, piesa de bază, reglează 
schimburile faţă de lumea exterioară şi totodată faţă 
de sine. Eul este un sistem a cărui origine este inde- 
pendentă şi ale cărui moduri de funcţionare ar fi 
autonome. Se face o distincţie faţă de investirea nar- 
cisică însăşi. Cum este investit eul ? Şi totodată pentru 
a înainta în descrierea self-ului, şinele. Lucrarea sa 
Psihologia eului şi problema adaptării, scrisă în 1937 
la Viena, a fost tradusă în limba engleză de către 
Rapaport, apoi retradusă în franceză (1968), ţinîndu-se 
cont de ediţia iniţială si de versiunea engleză. Hart- 
mann menţionează o etapă nediferentiatä a eului, 
foarte primitivă, cel puţin tot atît ca si cea a sinelui. 
Pentru el, cele două instanţe se diferenţiază în cursul 
ontogenezei. Aşa încît, din sferele non-conflictuale ale 
eului, se pot separa zonele non-atinse care servesc la 
asigurarea adaptării şi permit ancorarea în acest punct 
al unei psihanalize constructive. Conceptele unei auto- 
nomii primare si ale unei autonomii secundare a eului 
se întrepătrund în noţiunea unei dezvoltări autonome 
a eului. Genetica, constructivul ar putea coabita astfel 
cu un sine pulsional refăcut continuu (sau ţinut în Mu, 
după unele interpretări). O asemenea orientare trebuie 
articulată pe afirmaţiile lui Freud din 1932: Wo Es 
war, soli Ich werden (Acolo unde era Şinele, trebuie să 
ajungă şi Eul). Sînt posibile două registre distincte, 
circulînd în interiorul sinelui, intrasistemic si intersis- 
temic. Poziţie care s-ar putea apropia de o psihanaliză 
mai luminoasă a existentului, edificată după diferen- 
tierea lui Heidegger între existenţial si existent. Unii 
au banalizat poziţiile egopsihologiei, nevăzînd în ea 
decît prelungirile adaptative si neglijînd pregnanta lor 
asupra „lumii" (sau Umwelt). 
Rudolf Lowenstein (1898-1976), analizat de Sachs 
si analist al lui Lacan, Lagache, Nacht, Mărie Bonaparte 

şi al multor altor membri ai Scolii pariziene, aderă total 
la poziţiile lui Hartmann, ca si Ernest Kris (1900—1957), 
care va dezvolta într-o manieră originală domeniul 
psihanalizei artei. 

Insistînd pe rolul mediului, al identificării, egopsi- 
hologia reţine schimburile culturaliste foarte la ordinea 
zilei în America, integrînd în acelaşi timp cercetările 
lui Spitz asupra copiilor, ale lui Erikson asupra iden- 
titätii, ale Annei Freud asupra mecanismelor de apă- 
rare ale eului. 

Numele lui Margaret S. Mahler (lucrări asupra 
simbiozei, a individuării, a naşterii psihologice a 
copilului), cel al lui Heinz Kohut (investigaţii asupra 
dezordinilor narcisice ale personalităţii si asupra sine- 
lui), al lui Otto Kernberg (texte asupra narcisismului 
patologic, asupra stărilor de limită denumite border- 
line), sînt de menţionat în prelungirile - - foarte 
productive — ale psihanalizelor eului. 

Inspirîndu-se din cercetările nord-americanilor 
asupra Ego-ului, Max Schur propune un sine în linie 
directă cu fiziologicul (trebuinte, dorinţe, pulsiuni, 
afecte) si un eu psiho-psihanalitic diferit. Merită să 
reținem această construcţie cu două etaje. 


4.3. Psihoterapie psihanalitică de grup si psihodrame 


Jacob Levi Moreno (Bucureşti 1889 — SUA 1947) 
este părintele psihodramei. Medic la Viena, deschis 
ideilor lui Bergson, Rousseau, Freud, si mai ales om de 
teatru, Moreno a creat din 1921 la Viena un „teatru 
improvizat", fără decoruri, pentru jocul de improvi- 
zatie, jocul „spontan" de rol. Aflat din 1925 în SUA, 
Moreno avea să inventeze psihodrama, sau teatrul 
cathartic, în funcție de jocul interacțiunilor sociale si 
de schimburile de roluri reprezentate. Inspirată din 
pedagogie, din sociologie, din psihanaliză, psihodrama 

permite să fie scos la iveală ceea ce, în inconştientul în- 
suşi, rămîne în zona cea mai profundă. Psihanaliştii 
_ mai ales în Franţa — n-au întârziat să pună stäpînire pe 
metodă pentru a efectua adevărate psihanalize de grup. 
Efectele de grup au fost observate din diferite puncte 
de vedere. Grasse constata la animale variaţii de 
comportament şi de atitudini. Kurt Lewin, gestaltist 
fervent, propunea o proiecţie a legilor psihicului: 
efectele de cîmp induc atracţii şi repulsii caracteris- 
tice. Abordările interactioniste sociologice (Gurvitch 
si, înaintea sa: Tonnies, Simmel, Cooley) arătau im- 
portanta gregarismului afectelor în situaţia dată, ca si 
curentele dinamice care se vor înfrunta în grupuri. 
Dinamismele de grup urmau să promoveze cercetări în 
domeniul psihanalitic: Bion, Foulkes, Slavson, Anzieu... 
Experiențele trăite permit fie diluarea transferurilor în 
grupuri, fie condensarea şi focalizarea lor pentru a le 
rezolva mai bine într-o explozie finală. Aceste tehnici, 
care s-au dezvoltat la infinit, nu sînt întotdeauna uşor 
de manevrat. Criteriile de funcționare sînt diverse, în 
funcție de conţinut, amploare, durată, număr de partici- 
panti, obiectivele urmărite în mod explicit, caracterul 
închis sau deschis al reuniunilor, rolul activ-pasiv al asis- 
tentilor-monitori, actele impulsive spontane sau provo- 
cate (acting-out-uri), happening- urile solicitate etc. 
Să revenim la psihodramă si să-i fixăm modalităţile 
de desfăşurare. Ea necesită un platou, un actor prin- 
cipal, un monitor, terapeuti auxiliari, un public de prota- 
gonisti pasivi. Trei momente marcheazä montarea: 
pregätirea, reprezentatia, actiunea terapeuticä. Psiho- 
dramă funcţionează pe baza a două ipoteze: o acţiune 
nu este într-adevăr înţeleasă decît dacă o faci tu însuţi, 
iar această acţiune este cathartică în însăşi expresia 
sa. Utilizînd metoda „dublurii" prin mijlocirea unui 
eu auxiliar şi/sau metoda „oglinzii”, în care actorul 
terapeut retrimite scena celui interesat, psihodramă 

poate să recurgă la „inversarea de rol" pentru o preg- 
nantä mai activă. 

Psihodrama psihanalitică a fost realizată în Franţa. 
D. Anzieu, Kestemberg şi mulți alții au propus vari- 
ante pentru a activa sau frîna transferurile, pentru a 
propulsa sau reţine abreactiile. Sînt necesari mai multi 
analişti pentru fiecare pacient. Interpretärile trebuie 
mînuite cu delicateţe. Rezoluţia trebuie să fie proiec- 
tată la capătul a lungi şedinţe repetate de joc psiho- 
dramatic. 

La Lausanne, P. B. Schneider a propus o adaptare 
a terapiilor americane de grup si a psihodramei. Sînt 
posibile două situaţii: interpretarea se adresează 
grupului integral sau numai unuia dintre participanți. 
Adesea un acting-out poate surveni pe neaşteptate (sau 
căutat) sub forma agresivitätii difuze sau directe, sau 
chiar în manifestările sentimentale de orice fel. Evo- 
lutia moravurilor a facilitat expansiunea accentuată a 
pulsiunilor reprimate. Avem aici de-a face cu situaţiile 
cele mai apropiate de analizele directe şi de bio- 
energo-terapiile de grup. Co-terapiile şi pluri-terapiile 
în situaţie de grup au diseminat adesea în mod anar- 
hic. Printre numeroasele publicaţii care au încercat să 
recenzeze ansamblul acestor practici vom cita după 
A. Schiitzenberger (1977) unele din aceste curente 
încă vii dincolo de Atlantic. 


Cari Rogers (născut în 1902 la Chicago) este psiho- 
log, creator al metodei de psihoterapie nondirectivă: 
schimburile se efectuează într-un climat de mare sin- 
ceritate, terapeutul dînd replicile pentru a face lucrurile 
si mai clare. Rogers este promotorul „întîlnirilor 
adevărate între fiinţe umane autentice". După Kurt 
Lewin, din care Rogers se inspiră direct, noțiunile de 
experienţă imediată, de pregnantä a cîmpului grupai, 
de ecceitate (aici si acum), de consideraţie pozitivă a 

celuilalt contribuie la clarificarea transferului si 
contra-transferului pentru a mări autodeterminarea şi 
facilitarea exteriorizării sentimentelor-pulsiuni. 

Regăsim la Frederik S. Perls (1893-1970), pornind 
de la teoriile formei, propunerea unor grupuri de 
auto-psihodramă imaginară zise şi de ,,Gestaltteorie". 
Este vorba, repetă el, „de a rămîne în contact cu pro- 
priile emoții". Importanţa „actualităţii” momentului, 
a trăirii experienţelor înăuntrul său şi în afara sa si a 
deschiderii către alte experienţe ţinînd cont de fron- 
tierele care ne limitează. 

De pe orbitele parafreudiene si parapsihodramatice 
am putea cita: analiza transactionalä, grupurile T, 
grupurile de confruntare, grupuri maraton... Grupurile 
de întîlnire vizează să asigure continuitatea relationalä, 
cu zone de incluziune, de schimburi afective, de control: 
scopul este de a compune grupuri în care fiecare să 
poată să se simtă la largul său pentru a vorbi şi a se 
exprima la modul optim. „Noile psihoterapii" nu au 
uneori decât slabe legături cu freudismul!. 

Să mai menţionăm si grupurile de „transă". Anu- 
miti etnologi au sentimentul că aceste terapii (cali- 
forniene), care vizează intrarea în starea de transă, 
evocă transele africane, Vaudou-ul... solicitate de 
altfel în mod explicit de unele din aceste grupuri. 
Roger Bastide (1965), Georges Lapassade (1974) au 
putut să apropie aceste „transe" terapeutice de baca- 
nale si de sărbători dionisiace: terapiile de posesie sau 
curele motrice. 


! Curentele bioenergetice (Lowen) ale terapiilor prin strigăt primar 
(Janov) se inspiră mai mult din W. Reich decît din Freud; aceste orientări 
vizează eliberarea pulsiunilor şi a energiilor profunde ale corpului, care au 
putut fi blocate de „supraeul social". Practici psihoterapeutice ale corpului 
în grup. Cf. Paul Sivadon, A. Fernandez-Zoila, Corp şi terapeutică, P.U.F.. 
Paris, 1986 (n.a.). 

Psihanaliza pătrunsese în mituri şi în modurile de 
a trăi, ea a introdus totodată şi o altă cunoaştere în 
cercetările etnologice: etnopsihanaliza. 


4.4. Etnopsihanaliza 


America de Nord are deja o tradiţie etnografică si 
etnologică în momentul în care freudismul o inva- 
dează. Invazia a fost mai întîi teoretică, apoi materială 
prin sosirea psihanalistilor din Europa Centrală care 
au făcut carieră în SUA. Boas, Edward Sapir defri- 
şaseră deja terenul. Geza Roheim va introduce aici 
explicaţia psihanalitică. Vor urma Kardiner, Ruth Be- 
nedikt, fiecare în felul său. Culturalismul va confirma 
cunoaşterea sa: rolul relaţiilor interpersonale care au 
subîntins orice alunecare psihanaliticä. 

Geza Roheim (1891-1953) publică din 1911 Dra- 
gon/ şi omoritori de dragoni în care face apel la teoria 
complexului Oedip pentru a explica antropologia. Ii 
va rămîne credincios pe veci. Pe urmele lucrării Totem 
şi tabu, Roheim va respinge opiniile lui Malinowski şi 
va arăta că Oedipul este universal: el explică omul 
în întregul său pretutindeni în univers, în timpul 
comunismului ungar al lui Bela Kun, Roheim va 
deţine catedra de psihanaliză antropologică, în afară 
de numeroasele cercetări de teren, Roheim va fi 
psihanalist. El a fost analizat de Ferenczi. în 1933 se 
instalează în Statele Unite, unde îşi continuă opera sa 
antropologică si psihanalitică, în 1950 publică Psih- 
analiză şi antropologie. Vasta sa operă este tradusă 
acum în Franţa, unde Roger Dadoun a ştiut să o pre- 
zinte atît de bine (R. Dadoun: Geza Roheim, 1972). 

Pentru Roheim orice cultură este clădită pe un trau- 
matism ontogenetic, traumă originară despre care stau 
mărturie riturile si obiceiurile actualmente observa- 

bile; Oedipul domină pretutindeni. Omul rămîne o 
fiinţă infantilizată; morala sexuală ne arată în mod 
constant efectele acestei situaţii. 

în Statele Unite, Abraham Kardiner (1891-1981), 
în acelaşi timp etnolog, psihiatru si psihanalist, a con- 
tribuit la aşezarea bazelor culturalismului. îl va întâlni 
pe Freud la Viena pentru a-i face psihanaliza în 
1921-1922. Lucrarea sa Individul în societate (1939) 
încearcă să arate influenţa culturii — inclusiv în ma- 
nieră nonconştientă — asupra formării personalităţii. 
Altă lucrare ce poate fi consultată este Analiza mea cu 


Ruth Benedikt (1887-1948), elevă a lui Boas, cola- 
boratoare a lui Sullivan, a contribuit la crearea noţiunii 
de ,,pattern", tradus prin „patron cultural": aceste 
pattern-uri structurează şi personalităţile individuale 
care nu sînt emanatia pură si simplă a pulsionalului. 

Să mai semnalăm şi importanţa lui Georges Deve- 
reux (născut în 1908 în Ungaria), care a cercetat te- 
meinic opera lui Freud în Statele Unite, unde devine 
psihanalist. Director de studii la E.P.D.H.E.S.S la 
Paris, publică în particular Efnopsihanalizä comple- 
mentaristă în 1972, după prima sa lucrare Eseuri de 
etnopsihiatrie generală (1970). Devereux se îndepăr- 
tează de metoda lui Roheim pe care nu o consideră 
suficient de riguroasă. El afirmă realitatea unui dublu 
discurs: etnologic si psihanalitic, refuzînd dizolvarea 
sociologicului în psihologic. Moare în 1985. 

Intr-o perspectivă socio-etno-psihiatrică ar trebui să 
fie reţinute si numele lui Bruno Bettelheim — pe care 
îl vom regăsi cînd va fi vorba despre abordarea psih- 
analitică a copilului — şi cel al lui Harold Searles. Cu 
Efortul de a-l înnebuni pe celălalt (1965) si Contra-trans- 
ferul (1979), Searles încearcă să antreneze psihanali- 
zantul în transferul său propunîndu-i să-si amelioreze 

propria identitate de analist, să participe la propria sa 
schimbare; manieră foarte activă de a participa în doi 
la o aceeaşi întreprindere de dezalienare. 

Andre Green a ştiut să evoce în Discursul viu 
(1973) ansamblul curentelor psihanalitice americane: 
dacă termenul de psihanaliză se păstrează, conţinutul 
„păstrat" este transformat progresiv; raportarea la 
Freud devine foarte metaforică.. 


CAPITOLUL AL VI-LEA 
PSIHANALIZELE COPILULUI 


„Copilul este tatăl omului" 
(W. Wordsworth) 


Freud a descoperit sexualitatea infantilă, importanţa 
traumatismelor copilăriei, rolul patogen al scenei origi- 
nare sau al scenei primitive. El a descris o organizare 
afectivo-erotică după dispozitivele zonelor erogene: 
locurile unde afectele îşi iau întărirea pentru a-si asi- 
gura distribuţia si reglarea pulsională. Stadiile oral, 
anal, falie în calitatea lor de stadii pregenitale, apoi geni- 
talizarea însăşi sînt o descoperire a lui Freud ce s-a 
afirmat de-a lungul edițiilor succesive ale lucrării Trei 
eseuri asupra teoriei sexualităţii. 

Şi totuşi, practic, Freud n-a observat nici un copil 
de manieră clinică sau terapeutică. Si-a putut observa 
copiii săi proprii. Unul din nepoţii săi va trece în 
posteritate, datorită jocului lui Fort-Da, în Dincolo de 
principiul plăcerii (1920), pentru a descrie compulsia 
la repetiţie. Freud publică în 1909 Analiza fobiei unui 
băieţel de cinci ani: micul Hans, dar el n-a văzut nici- 
odată copilul; interpretările propuse se bazează numai 
pe mărturisirile tatălui. 

Psihanaliza copilului începe cu Freud. Pentru el 
copilul este tatăl adultului; el afirmă si reafirmă că la 
vîrsta de şapte ani, chiar cinci ani, evoluţia personali- 
tăţii poate fi cristalizată. Importanţa Oedipului îi pune 
în evidență momentul critic, ca si dezvoltarea rela- 
țiilor de obiect, adică primele relaţii cu mama, tatăl, 
mediul afectiv. Copilăria funcţionează prin explorarea 


270 FREUD ŞI PSIHANALIZELE 


nevrozelor si tulburărilor de personalitate ca pe un 
receptacol în care trecutul este susceptibil de a explica 
evoluţia non-armonioasă a personalităţii. Această 
importanţă acordată copilăriei nu va mai înceta de 
atunci. Expozeul nostru va fi centrat pe patru nume 
care au contribuit cel mai mult la avansul explorării 
psihanalitice a copiilor şi care au dat naştere la patru 
curente care nu se vor suprapune. Este vorba de: Anna 
Freud; Rene Spitz, care, în SUA, a condus cercetări 
hotärîtoare; Melanie Klein, ale cărei descoperiri se în- 
depărtează de poziţiile freudiene: foarte imaginative, 
lucrările sale vor continua să genereze poziţii pasionale; 
Donald W. Winnicott care, continuînd-o pe Melanie 
Klein, a găsit deschideri noi. După ce vom evoca aceste 
patru curente, emanatiile şi/sau diseminările care le 
înconjură, vom încerca să sistematizăm anumite 
aspecte clinice si terapeutice privind copiii mici, copiii 
în creştere, adolescenţii. 


1. Anna Freud (1895-1982): psihanaliza eului 


Anna, ultimul copil din cei şase ai lui Freud, va fi 
singura care se va consacra psihanalizei. Se pare că nu 
si-a terminat niciodată studiile liceale. La Viena, Anna 
predă într-un centru experimental pentru orfanii 
primului război mondial, unde se primesc si copii din 
cartierele sărace. Ține şi conferinţe psihopedagogice. 
Anna s-a format pe linia psihanalizei didactice cu 
însuşi tatăl său. Din 1922 ea se regăseşte printre 
membrii Societăţii Vieneze de Psihanaliză şi se insta- 
lează ca analist din 1923. Anna va fonda si/sau va 
dezvolta psihanaliza copilului si intervenţia pedago- 
gică si parentală în favoarea copiilor. Ea va face şi 
analize de adulţi si psihanalize didactice; dovadă nota 
lui Joseph Wortis din 1934; găsind onorariile lui Freud 

cam scumpe, acesta este sfătuit de maestru să-si facă 
analiza cu Anna... 

Opoziţiile dintre Anna Freud şi Melanie Klein (si 
partizanii lor) sînt legendare. Trebuie să reamintim că 
aceşti psihanalişti de copii trăiesc şi lucrează în aceeaşi 
perioadă: Klein (1882-1960), Spitz (1887-1974), Win- 
nicott (1896-1971), toți contemporani cu Anna Freud. 
Psihanaliza începe să-şi extindă domeniul de acţiune 
în timpul războiului din 1914-1918 şi în perioada de 
după război. Adler începe să dezvolte psihanaliza şco- 
lară si cea a profesorilor. S. Bernfeld pune la punct psih- 
analiza adolescenților. A. Aichorn se interesează de 
delincventi, în timp ce Alexander începe explorarea 
psihanalitică a corpului si a ceea ce va deveni psiho- 
somatica. Psihanaliza copilului propriu-zisă începe să 
fie practicată de Hermine von Hug-Hellmuth din 
1917, la Viena. Ferenczi îşi publicase observaţiile asu- 
pra micului Arpad, „un mic om-cocos", în 1913. Acest 
ansamblu de practici nu este sistematizat. De altfel, la 
Budapesta, se mai găseşte si Sigmund Pfeifer care 
utilizează jocul în tratamentul copiilor. Anna Freud si 
Melanie Klein, fiecare în felul său, vor pune la punct 
practicile şi vor „inventa" teoretizările corespondente. 

Hermine von Hug-Hellmuth comunică la Congre- 
sul de la Haga, în 1920, datele tehnicii sale. Găsim 
dovada în International Journal of Psychoanalysis 
(1922). Unii vor dori să sugereze (cf. J. M. Petot, 
Melanie Klein, 1979, p. 165) că Anna Freud „a împru- 
mutat de la aceasta majoritatea ideilor sale". Hug-Hel- 
Imuth propune jocul ca o cale de comunicare cu 
inconştientul, ca limbaj, şi de asemenea pentru a face 
conştient conţinutul preconstient. Jocul mai serveşte si 
la „spargerea gheții" împreună cu alte şiretlicuri si la 
amorsarea schimbului psihanalitic cu copilul. 

Anna Freud a locuit împreună cu tatăl său pînă în 
1938, moment în care a fost arestată de Gestapo, ime- 
diat după Anschluss. Acest eveniment a contribuit la 
convingerea lui Freud că trebuie neapărat să pără- 
sească Viena, ceea ce Mărie Bonaparte şi Ernest Jones 
încercau să obţină de mai multe luni. Familia se in- 
stalează la Londra, la Hampstead. în timpul celui de-al 
doilea război mondial, Anna Freud fondează Hamp- 
stead nurseries. Apoi, tot împreună cu prietena sa 
Dorothy Burlingham, cam prin 1952, a înființat Hamp- 
stead child therapy course and clinic. Aici se vor des- 
făşura explorările si tratamentele psihanalitice ale 
copiilor si adolescenților cu tulburări, dar şi ale celor 
sănătoşi. Apar conflicte-competitii cu clinica Tavis- 
tock, fief al kleinienilor. Anna Freud va contribui la 
dezvoltarea Internaționalei Psihanalitice si va desfä- 
şura o activitate universitară si de conferinţe în toată 
lumea. Ea a propus un tip de terapie si de psihanaliză 
a copiilor şi adolescenților, fiind, pe de altă parte, 
inspiratoarea psihologiei psihanalitice dezvoltate de 
grupul H. Hartmann şi egopsihologie. A fost în acelaşi 
timp practiciană, teoreticiana si formatoare; ea consi- 
dera observaţiile ca tot atîtea experienţe spontane. 

e Tratamentul psihanalitic al copiilor este o 
culegere conținînd trei texte (serie de conferinţe ţinute 
la Viena): „Introducere în tehnica psihanalitică a copii- 
lor"; „Contribuţie la teoria analizei infantile", raport 
prezentat la Congresul de la Innsbruck în 1927; al 
treilea text a fost publicat în The Psychoanalytic Study 
of the Child în 1945. Această culegere a fost tradusă 
de Elisabeth Rochat şi de Anna Berman în 1951. Mai 
întîi, copilul trebuie „pregătit"; acesta nu vine de bună- 
voie să consulte analistul; el nu este autonom. Este 
vorba de a-i cîstiga adeziunea, tinînd cont în acelaşi 
timp de evoluţia sa. Dresaj, şiretlicuri, suscitarea 

interesului, totul poate fi uneori necesar pentru a se 
evita ostilitatea. Tehnicile sînt diferite (sîntern în 
1926): copilul nu poate nici să-şi reamintească, nici 
să-şi verbalizeze trecutul, să reconstituie „boala", în 
schimb, se pot interpreta visele şi se pot solicita de- 
sene, fantezii, povestiri. Tehnica jocului este discutată 
prin comparaţie cu Melanie Klein, evocîndu-se în 
acelaşi timp contribuţia lui H. von Hug-Hellmuth. 
Jocul, ca asociere liberă, nu necesită, după Anna 
Freud, atîtea interpretări dirijate precum cele provo- 
cate de Melanie Klein, care vede oriunde un dedesubt 
sexual-instinctual. Anna Freud n-a întîlnit niciodată 
- declară ea — un adevărat transfer la copiii foarte 
mici (sub cinci ani). Ea are grijă să respecte procesul 
de maturare al copilului, încercînd să obţină ajutorul 
părinţilor, al educatorilor, al anturajului. Autoarea îşi 
fixează trei obiective: modificarea caracterului prin 
identificări mai bune si o dezvoltare a eului mai adec- 
vată;, dezamorsarea supraeului diminuînd severitatea; 
ameliorarea adaptării la anturaj si la lumea exterioară. 
Se va face un apel special la atitudinea pedagogică a 
analistului de copii. 

Cea de-a treia parte a volumului Tratamentul psih- 
analitic al copiilor, redactată în 1945, reia indicaţiile 
psihanalitice, respingînd prejudecățile privind supra- 
sexualitatea, imoralismul psihanalizei (o epocă). Pro- 
blema tehnicii jocului permite reluarea controverselor 
cu M. Kelin. Autoarea nu consideră că această activi- 
tate ludică a copilului ar corespunde, dată fiind spon- 
taneitatea sa, asociaţiilor libere ale adultului. Ea se 
opune interpretărilor excesive, din moment ce copilul 
nu poate nici să le coroboreze, nici să le respingă. Ea 
crede că o psihanaliză înaintea vîrstei de trei ani este 
imposibilă (înainte sugera cinci ani). In ce priveşte 
terenul aplicaţiilor: nevroze, tulburări de caracter, 

psihoze, autoarea este prudentă. Ea consideră că 
trebuie să se ţină cont de procesul de maturare a copi- 
ilor, întrucît unele tulburări pot să dispară fără să lase 
vreo urmă, sau cel puţin fără să compromită dezvol- 
tarea ,normalä". „Eul precoce se arată deosebit de 
intolerant cînd este asociat componentelor instinctuale 
primitive pregenitale" (p. 13). 

e Eul şi mecanismele de apărare. Această lucrare 
din 1936 vine să coroboreze importanţa acordată eului 
şi mecanismelor sale de apărare. In fraza lui Freud 
„Wo Es war, soli Ich werden", Anna (care nu ar fi 
putut scrie această carte fără acordul tatălui său) 
atribuie eului forţa fondatoare a psihologiei psihana 
litice. Anna Freud precizează, pornind de la exemple 
foarte concrete, în ce mod mecanismele de apărare ale 
eului (adică operaţiile care servesc la păstrarea eului, 
atît pentru a-l construi, a-l organiza, cît şi pentru a-l 
elibera de pulsiunile prea agresive ale sinelui şi de 
retropulsiunile prea represive ale supraeului) reuşesc 
să-l menţină pe acesta în el însuşi. 


Pornind de la tezele lui Freud, autoarea reaminteşte 
structurarea acestui eu şi rolul său de regulator al 
mecanismelor de apărare. Evitarea neplăcerii, a inva- 
ziei venind dinspre exterior, dar şi a încărcăturii prea 
puternice a intra-pulsiunilor. Refulare, regresie, forma- 
tiuni reactionale, izolare, anulare retroactivă, proiecţie, 
introiectie, întoarcere în sine, transformare (a unei 
pulsiuni) în contrariu, sublimare, negare prin fan- 
tasmă, idealizare, identificare cu agresorul... tot 
atîtea tactici demne de o „strategie războinică" pe care 
eul o pune în mişcare pentru a-şi menţine identitatea. 

e Normalul şi patologicul la copil (1965) denunţă 
cît de neadecvate sînt criteriile luate de la adult pentru 
a stabili bilanţul psihanalitic al copilului. Copilul 

„pervers polimorf" este paranevrotic în esenţă: com- 
portamentele delincvente sau asociale nu anunţă în 
nici un fel o perenitate a acestor simptome ca struc- 
turi definitive ale personalităţii. Există, conform 
autoarei, „inegalităţi în direcțiile de dezvoltare", punct 
de vedere genetic ce păstrează procesul de maturare şi 
posibilele desfăşurări ulterioare. In continuarea cărții 
sale asupra eului, delimitarea — foarte liberală— între 
normal si patologic urmează liniile de clivaj care arată 
necesitatea unei prudente minimale. Perturbări interne, 
eşecuri faţă de lumea exterioară sînt mai putin dis- 
tincte la copil. Autoarea invită la o nouă interpretare. 
Punctele de vedere ale adultului asupra copilului şi 
raporturile delicate ale psihanalizelor de adulţi cu 
psihanalizele de copii invită la multă circumspectie. 
Evaluările psihopatologice si deciziile de intervenţie 
terapeutică trebuie să fie ponderate si bine cîntărite, 
aşa încît să se oprească impetuozitätile ireversibile. 
Este înţelepciunea însăşi. 

Autoarea a studiat probleme speciale: rolul vederii 
în dezvoltarea copilului; cel al prezenţei mamei în 
dezvoltarea armonioasă a copilului; înţelegerea nece- 
sară pentru elaborarea eului. 


2. Rene Spitz (1887-1974): „organizatorii" 

vieţii psihice 

Rene Arpad Spitz face parte din diaspora ungară, 
este prieten cu Ferenczi şi cu Roheim. Teoria sa psih- 
analitică a copilului este mai apropiată de Anna Freud 
decît de Melanie Klein. El studiază stadiile organi- 
zatoare ale relaţiilor de obiect. Stadiul de non-refe- 
rentiere pre-obiectal, stadiul obiectului precursor, 
stadiul celui de-al doilea organizator... orientare care 
ține cont de curentul culturalist american şi de rolul 

relaţiei. Noţiunile de carentä afectivă, de hospitalism, 
de depresie anaclitică, de depresie a lunii a opta, deve- 
nite clasice, au fost descrise de Spitz analizînd nevoile 
afective ale tinerei fiinţe din punctul de vedere al 
relaţiei. 

Spitz studiază medicina la Budapesta, Lausanne. 
Berlin, Praga şi face în 1910 una din psihanalizele 
sale didactice cu Freud însuşi. Se specializează foarte 
repede în psihanaliza copilului şi lucrează în serviciul 
de psihologie experimentală al Charlottei Biihler, la 
Viena, în 1935 — 1936. Ca multi alții, se expatriază în 
perioada ascensiunii nazismului. După un scurt sejur 
în Franţa, se stabileşte în Statele Unite. Va preda 
psihologia psihanalitică la New York, psihiatria în 
Colorado. Din 1964 pînă în 1968 este solicitat de 
Universitatea din Geneva al cărei doctor honoris causa 
va fi. Continuă după aceea să predea în SUA. Va fi de 
asemenea doctor honoris causa al Universitätilor din 
Loyola, Chicago si Colorado. 

Cercetările care 1-au făcut pe Spitz celebru în toată 
lumea sînt cele pe care le-a întreprins asupra achiziţiei 
relaţiei de obiect în cursul primilor doi ani ai existen- 
tei. El foloseşte observaţia directă, filmele, baby-tes- 
tele. Spitz adună o documentaţie impresionantă asupra 
copiilor foarte mici. Se impune o metodă compara- 
tistă, după origine (copii albi, negri, indieni), după 
mediul de provenienţă (familii, sate indiene, crese, 
secţii de nou-născuţi). Spitz a demonstrat într-un mod 
riguros nevoia de schimburi afective între copii şi 
mamele lor şi/sau substitutele mamelor. Emotiile 
relevate confirmă caracterul „vital" al legăturii in- 
ter-umane. Relaţia mamă-copil, fundamentală, poate fi 
împiedicată de absenţa mamei, de faptul că aceasta 
prezintă tulburări (nevrotice, psihotice, caracteriale), 
ori de faptul că, din motive sanitare sau de altă natură, 

copilul a trebuit să fie separat de mamă. Nevoile 
emoţionale şi afective ale copilului mic sînt reconside- 
rate pornind de la lucrările lui Spitz, de manieră 
clinică si experimentală: relaţia stabilă si privilegiată 
copil-mamă (sau substitut afectiv) este la fel de impor- 
tantă ca oxigenul sau hrana. 

Noţiunea de carentä afectivă a fost semnalată de 
Anna Freud şi Dorothy Burlingham în timpul räzboiu- 
lui, cînd a trebuit ca nou-näscutii să fie separați de 
receptacolele lor materne. Spitz a sistematizat această 
noțiune de carentä, retinînd trei etape: de protest, de 
disperare, de detaşare. Este ansamblul fatä-mînä, nisa 
de primire sau cavitate primitivă, care interesează 
pentru a menţine o stimulare afectivo-emotionalä co- 
rectă, în prima fază, de protest, copilul caută faţa 
maternă: plînge, manifestă furii, timp de cîteva zile 
pînă la o săptămînă. în faza de disperare apar indicii 
deja grave: tristeţe, dezinteres, inertie; copilul pare a 
accepta noile feţe, poate chiar declanşa o opoziţie la 
reaparitia figurii materne... Detaşarea accentuează 
închistarea dacă o figură substitutivă nu atenuează 
regresia depresivă. Hospitalismul (1945) a fost de- 
scris ca instalîndu-se atunci cînd carenta afectivă se 
accentuează ca durată, cantitativ şi calitativ. Se con- 
stată atunci o pierdere a apetitului, slăbire, indici 
pre-casectici (deteriorare a funcțiilor fiziologice si 
psihologice). Pentru Spitz, carenta îngrijirilor materne 
introduce un traumatism grav, care antrenează apariția 
tulburărilor fizice si psihologice serioase, putînd merge 
pînă la moarte. 

Depresia anaclitică ar corespunde, după Spitz, 
depresiei care survine la sugarul de peste sase luni 
atunci cînd este despărţit de masa sa, de ale cărei în- 
grijiri regulate beneficiase pînă atunci. Copilul devine 
plîngăcios, pretentios în cursul primei luni, apoi în 

luna a doua apare refuzul contactului, însoţit de in- 
somnie si rigiditate a feţei; în sfirsit, în cea de-a treia 
lună, se instalează o mare pasivitate letargică. Pentru 
Spitz depresia anaclitică (acest cuvînt ar indica: a sta 
culcat pe, a te sprijini pe) este de structură diferită 
decît cea a depresiilor adultului. 

Relaţiile mamă-copil sînt descrise de Spitz în 
cursul unor momente de articulare de mare intensitate 
organizaţională. El denumeşte organizatori aceste 
faze în care informaţia se schimbă şi unde existentul 
tinerei făpturi se organizează după un alt stil. Trei 
organizatori: surisul către luna a treia: în momentul în 
care poate fi declanşat voluntar; angoasa din luna a 
opta: copilul plînge atunci cînd faţa mamei se înde- 
părtează şi cînd se află în prezenţa unui străin; există 
aici începutul unei capacităţi de diferențiere (unii 
vorbesc despre pierderea figurii de ataşament); al 
treilea organizator este capacitatea de a spune nu, către 
sfirsitul celui de-al doilea an. 

Geneza relationalä în cadrul relaţiilor de obiect a 
putut fi îmbogăţită de către alți cercetători; contribuţia 
lui Spitz pare determinantă pentru o psihologie psih- 
analitică ce se petrece în relational. 

Spitz a scris numeroase articole si cărți. Trebuie să 
reținem două titluri: Primul an din viaţa copilului (1953): 
Nu şi da, geneza comunicării umane (1957). 


3. Melanie Klein (1882-1960): ,,pre-oedipianul" 


Melanie Klein s-a născut la 30 martie 1882 la 
Viena, dintr-o familie evreiască în care tatăl era 
medic. Urmează cursuri de artă si de istorie la Viena. 
Se căsătoreşte cu Arthur Klein, inginer chimist, în 
1903. Soții vor locui în mai multe oraşe din Europa 
Centrală, după pretenţiile lui M. Klein. Au trei copii: 

Melita, născută în 1904 (va deveni psihanalistă sub 
numele de Melita Schmierdeberg, analizată de E. Glo- 
ver, şi va lua poziţie împotriva mamei sale în cursul 
„controverselor"” londoneze); Hans, născut în 1907; 
Erich, născut în 1914 (celebru sub pseudonimul de 
Fritz", ca primul copil analizat de Melanie Klein, 
propria sa mamă). 1914 este anul în care Melanie 
Klein va începe să-l citească pe Freud. Locuia pe 
atunci la Budapesta. 

Va reţine de la Ferenczi, primul său analist, impor- 
tanta noțiunilor de introiectie si de fantasmă forțată. 
Familia Klein pleacă din Budapesta în timpul „comu- 
nismului" lui Bela Kun. 

Melanie scrie în 1932; 
„Ferenczi este cel care m-a iniţiat în psihanaliză, m-a 
învăţat despre adevărata sa natură şi întreaga sa semni- 
ficatie. Era dotat cu o sensibilitate imediată şi profundă 
pentru inconştient şi simbolism, cu o intuiţie surprinzătoare 
pentru tot ceea ce este legat de sufletul infantil; m-a ajutat 
mult, prin exemplul său care m-a marcat, să înţeleg psiholo- 
gia copilului mic. 'Tot el este cel care mi-a semnalat apti- 
tudinile pentru analiza copiilor, al căror progres mă interesa 
în cel mai înalt grad... Lui îi datorez începuturile mele în 
meseria de psihanalist." 

Melanie Klein scrie aceste rînduri chiar cu un an 
înaintea morţii lui Ferenczi, pe cînd acesta deja rupse- 
se relaţiile cu Freud si cînd controversa între ea însăşi, 
Freud, Anna si partizanii ortodoxiei se afla la apogeu... 

Psihanaliza sa didactică s-a derulat probabil mai 
ales în 1917. Ulterior Ferenczi, bolnav, a trebuit să 
petreacă vreo cîteva luni într-un sanatoriu. Melanie 
Klein participă la Congresul de Psihanaliză de la 
Budapesta în 1918, unde îl vede pe Freud pentru 
prima dată. A fost membră titulară a Societăţii Ungare 
în 1919, dar deja părăsise Budapesta din cauza situaţiei 
politice. La Congresul Internaţional de la Haga din 

1920, Ferenczi a putut-o prezenta lui Abraham, care 
a chemat-o la Berlin în 1921. 

în 1919-1920 Melanie Klein se află în Slovacia, la 
familia soţului său, la Ruzomberok, unde începe prima 
sa psihanaliză cu propriul său fiu, Erich. Va face o 
comunicare la Societatea Ungară în 1919. Analiza va 
continua la Berlin, unde Melanie Klein se instalează 
în ianuarie 1921, an în care va si divorța. La începutul 
anului 1924 întreprinde o a doua analiză cu Abraham, 
care va dura paisprezece luni, întreruptă de boala şi 
moartea acestuia, în 1925. La Congresul Internaţional 
de Psihanaliză din 1922, la Berlin, Melanie Klein 
prezintă o lucrare: „Dezvoltarea şi inhibitia aptitu- 
dinilor la copil". Vor urma alte comunicări la Socie- 
tatea Psihanalitică din Berlin: „Remarci asupra copiilor 
care se joacă" (1923); „Jocul de-a doctorul aşa cum 
este jucat de copii" (1923). Melanie Klein este aleasă 
ca membru titular al Societăţii în 1923. în 1924, ea 
publică „Spre tehnica de analiză a copiilor foarte 
mici", prima formulare a acelor Principii psihologice 
ale analizei copiilor mici din 1926, care ar putea fi 
citită ca un veritabil manifest al ideilor kleiniene. 

în 1925 Ernest Jones o invită să ţină o serie de con- 
ferinte la Londra, apoi, după decesul lui Abraham, să 
se instaleze aici definitiv. La Berlin, o susţinea cu 
adevărat numai Abraham. Trebuie să reamintim că 
Melanie Klein intră în doctrina psihanalitică cu o 
mutație în ideile lui Freud. Ea adoptă, ca să spunem 
aşa, dintr-o dată atît Dincolo de principiul plăcerii si 
Eul şi Şinele, cît si dezvoltările propuse de Abraham, 
căruia îi va rămîne fidelă. Inventivitatea sa se va 
exercita pe un teren deja transformat, fără să o atingă, 
ceea ce ar fi putut şoca pe adepţii primului sistem 
freudian. Astfel, cercetările sale se vor îndrepta către 
simbolism şi prin el către fantasmare si creaţiile 
fantasmatice interne: obiectele interioare, în curînd 

ea va apăra această idee că Oedipul ar fi mai arhaic 
decît consideră Freud şi că supraeul se formează 
foarte devreme, ceea ce explică posibilitatea de a 
întreprinde psihanalize veritabile cu copiii foarte mici: 
începînd de la vîrsta de trei ani. Ea se opune prin 
aceasta Annei Freud si ortodoxiei care propun pregă- 
tiri pedagogice prin psihanaliză sau un fel de sprijin 
psihanalitic la psihopedagogie. După ce a făcut psih- 
analize de copii pornind de la tehnici de joc, conside- 
rînd spontaneitätile jocului ca un fel de asociaţii libere 
pe care le interpretează, pornind de la teoretizările sale 
incipiente, ca pe nişte investiţii pulsionale, M. Klein 
consideră că este posibil un real transfer. Prin anul 
1923, ea crede (făcuse mai multe psihanalize de copii, 
printre care cea a lui Erich-Fritz, a lui Felix...) că totul 
este o exprimare a fantasmelor inconştiente, că aceste 
fantasme sînt echivalentul fantasmelor masturbatorii 
reprimate, care la rîndul lor sînt un ecou al scenei pri- 
mitive reale sau fantasmate. Refularea pulsiunilor 
libidinale produce angoasa care blochează aptitudinile. 
Astfel, cura psihanalitică (prin 1923) se sprijină pe 
dezvoltarea capacităţii de a fantasma: o reeducare a 
H. von Hug-Hellmuth, apoi după Anna Freud, sînt 
modificate de Melanie Klein care, în afara metodelor 
„clasice" ale desenului, ale povestirilor, ale jocurilor 
narative, de modelare... introduce micile jucării favo- 
rizînd asociaţii ludice mai libere, mai creatoare... şi 
interpretînd rezultatele în funcţie de fantasmele interne 
presupuse, prin relaţii simbolice. Refularea intervine 
foarte devreme, spune ea: este rezultatul conflictului 
oedipian. 

Fantasma, Oedipul arhaic, dublat de un supraeu 
format devreme, apoi „psihotizarea individului" sînt 
aspectele dominante ale doctrinei kleiniene. Nu vom 
urmări detaliile descoperirilor sale. Să semnalăm 

totuşi că în 1926 sînt afirmate tezele supraeului şi ale 
Oedipului arhaic şi că în 1932 sistematizarea este 
aproape completă în Psihanaliza copiilor subliniind 
importanţa sadismului primitiv si forța destructivä a 
pulsiunilor agresive primare. Prin 1934 sînt introduse 
noţiunile de poziţii schizo-paranoidă şi depresivă şi 
de clivaj (al eului, al obiectului). Pentru a armoniza 
terminologia vom face apel la definițiile lui Laplanche 
si Pontalis, sistematizînd în acelaşi timp diversele 
aspecte ale kleinismului după referinţe la opera însăşi 
şi la cei care au încercat să le expliciteze. 

La Londra, Ernest Jones a putut-o susține pe M. Klein 
în anumite puncte. El nu admite instinctul de moarte 
nici la Freud, nici în variantele şi dezvoltările lui 
Klein; dar este interesat de fantasme, de diferentierile 
sexuale, de rolul conflictelor cu mama... Psihanaliştii 
provenind din ţările naziste aderă la ideile lui M. Klein, 
ca şi unii englezi, printre care E. Glover (într-o primă 
etapă), Susan Isaacs, Joan Riviere, E. F. Sharpe. M. 
Klein va intra în litigiu chiar cu Societatea Britanicä 
de Psihanaliză în faimoasele sale controverse interne", 
de aici apărînd o lucrare: Dezvoltări ale psihanalizei 
(1952), cu textele lui M. Klein, S. Isaacs, J. Riviere, 
Paula Heimann. E. Glover, în acel moment deja în 
opoziţie, a publicat critici împotriva ereziilor teoreti- 
zărilor kleiniene în mai multe articole din 1945 pînă 
în 1949. 

Phantasy: „grafie propusă de Susan Isaacs /Natura şi 

funcţia fantasmei, 1978] şi adoptată de diverşi autori şi tra- 

ducători pentru a desemna fantasma inconștientă şi a marca 

distincţia faţă de fantasma conştientă" (Voc., 1994, p. 280). 

Fantasmă: „scenariu imaginar în care subiectul este 

prezent şi care simbolizează, într-o manieră mai mult sau 

mai puţin deformată de procesele de apărare, împlinirea 
unei dorinţe şi, în ultimă instanţă, a unei dorinţe incon- 

stiente" (Voc., 1994, p. 154). 

După Vocabularul lui Laplanche şi Pontalis avem: fantasme 
conştiente, un fel de visări diurne; fantasme inconștiente 
descoperite în cursul psihanalizei (este scopul său), ori 
structuri subiacente (latente) unor conţinuturi manifeste sau 
aparente; fantasme originare, foarte primitive, raportîndu-se 
de exemplu la scena originară sau primitivă: vizualizarea 

- mai mult sau mai puţin fantasmata — a părinţilor în 

timpul scenelor sentimentale sau al coitului (ceea ce a 

frapat în mod excesiv pe Freud şi pe psihanaliştii de la 

începutul secolului, printre aceştia aflîndu-se şi M. Klein). 

Pentru M. Klein, fantasmele corespund conținutului 
primar al proceselor inconștiente. După Hanna Segal, 
eleva sa fidelă, „o fantasmă inconstientä este expre- 
sia mintală a pulsiunilor... pulsiunile fiind prin defi- 
nitie căutătoare de obiecte". Fantasmele inconstiente 
însoțesc si exprimă în acelaşi timp o incitare pulsio- 
nală. Se formează astfel o lume internă complexă în 
care obiectele interne au raporturi reciproce. „Struc- 
tura personalităţii este determinată mai ales de fan- 
tasma mai stabilă pe care şi-o formează eul despre el 
însuşi şi despre obiectele pe care le conține" (Jbid., 
p. 12). Astfel ea axează fiinţa pe un sistem fantasma- 
tizat, care apare foarte devreme: încă de la începutul 
vieţii. Trebuie să precizăm conţinutul si funcționarea 
fantasmei. 

Obiectele interne sînt obiecte (parțiale şi/sau totale) 
introiectate, adică încorporate în eu. Fantasmele incon- 
ştiente au o dublă interacțiune: faţă de exterioritate în 
calitate de mijloace de apărare şi faţă de ceea ce se 
constituie în interior (si sedimentează sau se structu- 
rează) în jurul relaţiilor de obiecte interiorizate. 
Operația fantasmatică, esenţială la M. Klein si la 
adepţii săi, explică axa eului prin obiecte internalizate. 
Mai întîi obiectele parțiale: sînul mamei şi nu mama 


! Introduction à l'ixuvre de M. Klein, P.U.F., p. 6 (n.a.). 

integrală, penisul tatălui, fecalele... apoi obiectul total: 
mama integrală. Mecanismele de proiecţie, introiectia 
separă obiectele: le delimitează, le fragmenteazä, le 
parcelează. /dentificärile vor contribui prin procesul 
de proiectie-introiectie la clivarea obiectelor în obiecte 
bune şi obiecte rele, în obiect ideal, obiect persecutor, 
obiecte bizare... Studiile întreprinse de M. Klein în 
1934—1935 asupra maniaco-depresivilor îi permit să 
propună existența unui nucleu psihotic în orice perso- 
nalitate, de unde descrierea a două poziţii. Poziţia 
schizo-paranoidă de la naştere pînă în luna a patra: 
fază a dezvoltării în timpul căreia sugarul nu este atent 
la persoane, relațiile sale se limitează la obiecte par- 
țiale, cu predominanta clivajului şi a angoasei para- 
noide. M. Klein reţine această afirmaţie (ea exclude 
ipotezele: interpretează ceea ce micuțul trebuie să 
poarte în el, fără discuţii), cum că mica fiinţă, pradă 
pulsiunii de moarte si instinctelor agresive, îşi trăieşte 
relaţiile în angoasă: răspuns (viu) al eului la pulsiunea 
de moarte. 


Poziţia depresivă marchează posibilitatea, pentru 
sugar, a unei identificări cu mama totală: relaţii cu 
obiectele percepute în totalitatea lor; o dată cu inte- 
grarea apar ambivalenta, angoasa depresivă, senti- 
mentul de pierdere, culpabilitatea. 

Modalitätile de introiectie-proiectie interferează. 
Copilul incorporează sub formă fantasmatică părţile 
corpului mamei (sîn, fecale, penisul tatălui sau penisul 
absent al mamei...), dar el proiectează simultan aceste 
obiecte în manieră deformată. Fantasmele sînt ubi- 
cuitare, întotdeauna active, invadează interiorul si 
exteriorul eului. Noţiunile de partial/total sînt împru- 
mutate de la K. Abraham, ca şi distincţia canibalic si 
sadic în stadiile oral si anal. 

Universul arhaic al fantasmelor funcţionează 
printr-un repetat du-te-vino de introiectii, proiecţii, 
reintroiecţii. In domeniul trupului asistăm la o incor- 
porare, cu trecere a exteriorului către interior (si 
recreatii intra-fantasmatice de asemenea), a portiunilor 
corporale prelevate de la corpul oferit de mamă, în 
primul rînd (sau de substitutul său), apoi de tată, în 
sfirsit de părinții în combinaţie. Proiectia favorizează 
expulsia din sine şi localizarea în celălalt (în afară) a 
„obiectelor" care sînt refuzate. Pentru M. Klein aceste 
operaţii sînt foarte precoce. Pentru Anna Freud intro- 
iectiile-proiectiile survin o dată cu diferenţierea eului: 
tardiv şi progresiv deci; în timp ce pentru M. Klein 
eul este precoce, deja elaborat si structurat de angoa- 
sele pulsiunii de moarte (moartea cuprinde viul). 
Clivajele apar în acelaşi timp, de unde obiectele 
„bune" si obiectele „rele", după cum sînt gratifiante 
sau frustrările, pornind de la pulsiunile libidinale sau 
destructive ale subiectului. Clivajul este un prim mod 
de apărare împotriva angoasei. Ambivalenta este 
constantă: de exemplu, obiectul mamă va fi succesiv 
si/sau alternativ obiectul bun si/sau rău. Clivajul 
încearcă să frîneze această ambivalentä anxiogenă, 
creatoare de angoase returnate spre sine. Imago-urile 
sau obiectele fantasmate funcţionează în calitate de 
realităţi în interiorul universului fantasmat. 

M. Klein împrumută (dezvoltă si supradetermină) 
de la Abraham noţiunile de stadii oral şi anal în dubla 
lor funcționare. Oralitatea parcurge două etape: de 
supt şi canibalică. Canibalismul oral este legat de 
incorporarea pentru a conserva si distruge în paralel 
obiectul introiectat; libidoul si agresivitatea sînt unite, 
legate. Identificările primare, orale se sudează într-o 
incorporare-conservare-apropiere-distrugere foarte 
anxiogenă. Acest stadiu sadico-oral este punctul 

culminant al sadismului infantil, după M. Klein: agre- 
sivitatea (muşcătură, devorare, simultan iubire şi dis- 
trugere a obiectului) centrează relaţia cea mai precoce 
a copilului. Este legea talionului, ochi pentru ochi, dinte 
pentru dinte: arhaisme devoratoare ale uciderii tată- 
lui-mamei, ale mesei sacrificiale a hoardei primitive. 
„Dorinţa libidinală de a suge se însoţeşte cu scopul 
distructiv de a aspira, a vida, a consuma prin supt", spun 
Paula Heimann si Susan Isaacs (Voc., 1994, p. 414). 
In stadiul sadico-anal se dezvoltă puseele de expul- 
sie-retentie şi prinderea musculară; la acestea se adau- 
gă o pulsiune a cunoaşterii. Apogeul sadismului sau 
sadismul maximal este atins — după J. M. Petot - 
„atunci cînd copilul este îndemnat (de pulsiunile 
sadice orale, sadice anale, sadice uretrale şi de pulsiu- 
nea de cunoaştere) să nimicească părinţii combinaţi, 
prin toate mijloacele sadismului."! 
Să definim această noţiune de: 
Părinţi combinati: „termen... care se exprimă în diverse 
fantasme reprezentînd părinţii uniţi într-o relaţie sexuală 
neîntreruptă: mama conținînd penisul tatălui sau pe tată în 
totalitatea lui; tatăl conținînd sînul mamei sau pe mamă în 
totalitatea ei; părinţii inseparabil confundați într-un coit." 
Autorii comentează: „părintele combinat", această idee-fu- 
zională este inseparabilă de ideea unui Oedip foarte arhaic. 
Pentru M. Klein „este vorba despre o teorie sexuală consti- 
tuită într-un stadiu, după care mama ar incorpora penisul 
tatălui în cursul coitului în aşa fel încît femeia care posedă un 
penis să reprezinte părinţii cuplati" (Voc., 1994, pp. 274-275). 
Această fantasmă a părintelui combinat este foarte anxio- 
genă. Pentru M. Klein, „fantasma unui penis patern care ar 
fi conţinut în interiorul mamei determină la copil o altă 
fantasmă, femeia cu penis" (1932). Femeia cu penis este 
o femeie avînd penisul patern: fantasme care decurg din 
pulsiunile apărute o dată cu Ur-szene sau scena primitivă, 


'J. M. Petot, M. Klein, premieres decouvertes, Dunod, 1979, p. 234 (n.a.). 

puternic marcată de sadism, interiorizare agresivă a penisu- 
lui tatălui, introiectie a corpului mamei ca receptacol al 
obiectelor bune şi mai ales al celor rele. 


Să mai precizäm cîteva definiții  kleiniene: 
Complexul Oedip iniţial sau arhaic este trăit de sugar încă 
de la începutul poziţiei depresive: el este resimţit în termeni 
pregenitali. /dentificärile introiective si identificärile proiec- 
tive se combină creînd universul fantasmelor-obiecte: 
parţiale, totale sau bizare. Aceste obiecte bizare sînt obiecte 
dezintegrate în fragmente mărunte din care fiecare conţine 
o parte proiectată a sinelui; ele sînt încărcate de o mare 
ostilitate şi sînt resimtite ca atare. 


Obiectele persecutoare sînt cele în care o parte a pulsiu- 
nilor de moarte este introiectată sau proiectată: ele produc 
o angoasă paranoidă (înainte de şase luni): teama ca perse- 
cutorii să nu nimicească eul şi obiectul ideal. 


Obiectul ideal, sîn sau penis fantasmate în poziţie schizo- 
paranoidă în urma clivajului sau a negării persecuției: toate 
experienţele pozitive trăite de sugar, reale sau fantasmate, 
sînt atribuite acelui obiect ideal, la a cărui posesie aspiră şi 
cu care doreşte să se identifice. Obiectul bun nu poate, ca 
atare, să fie resimţit decît în poziţie depresivă, atunci cînd 
identificarea introiectivă priveşte corpul în totalitate: sursă 
de viaţă, de bunătate, de iubire, calităţi ce pot convietui cu 
aspecte amenințătoare, distructive, legate de angoasa depre- 
sivă : teamă ca proiecția pulsiunii de moarte să nu nimi- 
cească sau să nu fi nimicit obiectul bun. Angoasa este 
întotdeauna răspunsul eului la acţiunea pulsiunii de moarte. 
De unde importanţa clivajului şi a negării ce vizează să 
distingă între bun şi rău în sine si în afară de sine, pentru 
a devia pulsiunea de moarte şi efectele sale ucigătoare. 
Dacă experienţele de pierdere pot declanşa reacţii depre- 
sive, ele pot antrena şi apărări maniacale (de la doliu la 
manie), fie o euforizare, fie o veselie neobişnuită care 
vizează să nege şi să respingă angoasa depresivă, efectele 
pierderii obiectului, culpabilitatea care se leagă de aceasta. 
Aceste mecanisme de reparație ajung la control, la estom- 
pare şi uneori la dispreţ. 

Sensul realităţii este cel al realității psihice: al lumii in- 
terne cu fantasmele sale, obiectele sale intemalizate, pulsi- 
unile sale obiectale, întrucît sînt legate de ele. A şti să simţi 
realitatea psihică aşa cum este ea şi să o distingi de reali- 
tatea externă duce la simţul realității: ea implică dubla 
experienţă a lumii exterioare şi a corelatiilor sale. 


Aceste clarificări împrumutate din lucrarea lui 
H. Segal (1964) necesită să fie completate prin defi- 
nitiile precise asupra poziţiilor după Vocabularul lui 
Laplanche şi Pontalis. 


Poziţie paranoidă: „modalitate a relaţiilor de obiect 
specifică primelor patru luni de existenţă, dar care se poate 
regăsi ulterior în cursul copilăriei şi la adult, mai ales în 
stările paranoide şi schizofrenice. Ea se caracterizează prin 
următoarele trăsături: pulsiunile agresive coexistă de la 
început cu pulsiunile libidinale şi sînt deosebit de puter- 
nice; obiectul este parţial (în principal, sînul matern) şi 
clivat în obiectul « bun » şi obiectul « rău »; procesele 
psihice prevalente sînt introiectia şi proiecția; angoasa, 
intensă, este de natură persecutivă (distrugere de către 
obiectul « rău »." Această poziţie se numeşte acum: para- 
noidă-schizoidă: schizare a mecanismelor puse în joc şi 
aspectul persecutiv (paranoid) al anxietätii. In rezumat: 
prevalentă a pulsiunilor sadico-orale; devorare, sfişiere, 
lăcomie, amestecate de la bun început; obiectul este un 
obiect parţial (prototipul său este sînul matern); acest obiect 
partial este clivat de la bun început în „bun" si „rău” 
întrucît copilul îşi proiectează asupra lui iubirea sau ura; 
aceste obiecte parţiale clivate se bucură de o anume 
autonomie, fiind supuse ca atare dublelor procese de 
introiectie-proiectie repetate fără încetare; obiectul ,,bun" 
poate fi idealizat, în timp ce obiectul „rău" va fi persecu- 
tor, distructiv (concomitent); eul foarte putin integrat are o 
capacitate foarte limitată de a suporta angoasa; aceste 
prime obiecte introiectate constituie nucleul supraeului 
(Voc., 1994, pp. 284-285). 


Orice individ trece de la poziţia schizo-paranoidă la 
poziţia depresivă urmînd forţa pulsiunilor libidinale în 

faţa pulsiunilor agresive (legate de instinctul de moar- 
te). Acesta va fi aportul kleinian la explicarea stărilor 
maniaco-depresive. 
Poziţie depresivă: „modalitate a relaţiilor de obiect con- 
secutivă poziţiei paranoide; ea se instituie în jurul vîrstei de 
patru luni şi este progresiv depăşită în cursul primului an, 
deşi ea poate fi regăsită în cursul copilăriei şi reactivată la 
adult, mai ales în doliu şi în stările depresive. Ea se carac- 
terizează prin următoarele trăsături: copilul devine capabil 
să-şi perceapă mama ca obiect total; clivajul dintre obiec- 
tul « bun » si obiectul « rău » se atenuează, astfel încît 
pulsiunile libidinale şi ostile tind să se raporteze la acelaşi 
obiect; angoasa, numită depresivă, se referă la pericolul 
fantasmatic de a distruge şi de a pierde mama din cauza 
sadismului subiectului; această angoasă este combătută prin 
diferite modalităţi defensive (defensă maniacală sau 
defense mai adecvate: reparaţie, inhibitie a agresivitätii) si 
depăşită cînd obiectul iubit este introiectat în mod stabil 
şi securizant" (Voc., 1994, p. 282). 
Pentru autorii Vocabularului, în această poziţie corpul total 
al mamei este perceput ca obiect pulsional introiectat; 
pulsiunile libidinale şi agresive sînt unite. Va fi vorba 
despre depăşirea angoasei depresive printr-o inhibitie 
eficace a agresivitätii şi o reparaţie adecvată a obiectului. 
Să mai semnalăm că, pentru M. Klein, angoasa de 
castrare este consecinţa unei agresivitäti primare: vrînd 
să-şi castreze tatăl, copilul se teme, ca revers prin me- 
canismul de culpabilitate, că va fi castrat la rîndul său. 
Diferenţa faţă de Freud este evidentă. M. Klein admite 
de la intrarea în joc: o agresivitate puternică, un 
sadism, care sînt operante pentru a-şi apropria obiec- 
tul reducîndu-l la bunul său plac. Narcisismul primar 
predicat de Freud, de o autoconservare primitivă, este 
astfel pus sub semnul îndoielii, întrucît copilul este în 
primul rînd atacantul, invadatorul, cel care taie! 
Să terminăm cu aceste afirmaţii ale lui J.-B. Ponta- 
lis: „Legea unei copilării condamnate să trăiască 

deasupra propriilor mijloace ar fi de a o precipita 
într-o succesiune de forme — corp imaginar, eu, mai 
tîrziu roluri — care sînt tot atîtea riscuri de alienare, 
dar tot atîtea sinteze oferite pentru desăvîrşirea subiec- 
tului şi constituirea obiectelor sale" (1968, p. 192). 


4. Psihanaliza şi psihanalizele copilului 
în Marea Britanic 


Pe de o parte faptele istorice şi pe de alta mizele 
teoretice au contribuit la concentrarea în Marea Britanic 
a căminului psihanalizei copilului. Din 1917, spunem 
noi, începea la Viena prima tentativă de a psihanaliza 
copiii de către Hermine von Hug-Hellmuth, rămasă 
freudiană ortodoxă. Anna Freud merge pe aceeaşi 
cale. Melanie Klein s-a lansat curînd către o altă psih- 
analiză, ale cărei desfăşurări se produc mai întîi la 
Berlin, apoi la Londra. Dacă ne gîndim cît timp i-a 
trebuit lui Freud pentru a-şi parcurge diversele etape, 
rămînem „împietriți" la ideea că M. Klein, care a 
început să-l citească pe Freud în 1914, se va afirma în 
heterodoxia sa — ireductibilă — din 1926. Sistemul 
său de fantasmare cu dublu etaj — registru de imagini 
cuplat la lume cu mecanismele sale de adaptare-apă- 
rare şi registru conştient aproape înnăscut a cărui 
funcționare va demara imediat după naştere şi se în- 
rădăcinează mai degrabă în agresivitate decît în pulsi- 
unile libidinale --ne apare, dacă îl cercetăm mai 
îndeaproape, total antifreudian. Cu atît mai mult cu 
cît ea combate punctul de vedere al Annei, care vede 
psihanaliza copiilor mici ca branşată pe educația peda- 
gogică. Propunind un Oedip foarte precoce si un 
supraeu inconştient aproape înnăscut de asemenea, 
Melanie Klein afirmă posibilitatea de a întreprinde 
psihanalize veritabile începînd de la vîrsta cea mai 

fragedă. Oricine îi va putea discuta eficacitatea inter- 
pretărilor în ceea ce priveşte fantasmele şi obiectele 
lor, dar uşa rămînea deschisă tuturor pentru a se lansa 
în practică: au fost nenumărați. 

în Marea Britanic, Mary Chadwick practica 
psihanalize de copii din 1922. Psihanaliştii englezi, 
reuniți în jurul lui Ernest Jones, aveau să primească 
favorabil inovațiile kleiniene. Jones a fondat Socie- 
tatea Psihanalitică din Londra în 30 octombrie 1913, 
cu nouă membri, din care doar patru practicau psih- 
analiza: Eder, Bryan, James Glover, elev al lui Abra- 
ham. Jung era influent la Londra atît înainte cît si după 
relaţiile sale cu Freud. 

Societatea Britanică de Psihanaliză, afiliată la 
Asociaţia Psihanalitică Internaţională, a fost fondată 
de Jones în 20 februarie 1919. Printre membrii aso- 
ciati figurează: Joan Riviere, J. Rickman, J. şi E. Glover, 
S. Payne, E. Sharpe, S. Isaacs, J. si A. Strachey, 
majoritatea celor care vor deveni kleinieni. Jones, 
interesat de stadiile precoce ale sexualității si de speci- 
ficitatea sexualității feminine, era deschis ideilor lui 
Abraham şi, prin el, celor ale Melaniei Klein. Jones, 
în acord cu M. Klein asupra multor puncte (inclusiv, 
parțial, asupra rolului mamei) nu acceptă pulsiunea de 
moarte. De aceea dezvoltările care urmează în functio- 
narea sistemului proto-kleinian îl vor dezamăgi. 
Cu toate acestea, mai multe psihanaliste se alătură 
lui Klein: Joan Riviere (1883-1962), M. N. Searl, 
S. Payne, M. Brierley completează lucrările lui Jones 
si Klein asupra pregenitalitätii si asupra dezvoltării 
libidinale feminine. Jones se arată interesat şi de 
stadiul falie, de dezvoltarea copilului şi de dezvoltarea 
eului; dar asupra acestor două ultime chestiuni el 
propune studii comparate între descoperirile kleiniene 


292 FREUD ŞI PSIHANALIZELE 


şi prelungirile la cea de-a doua topică freudiană. O 
scoală kleiniană a putut vedea lumina zilei sub patro- 
najul — dacă nu chiar protecţia — lui Jones: împreună 
cu J. Riviere, S. Isaacs, P. Heimann se găsesc si nou 
veniti, printre care W. Bion, H. Segal, H. Rosenfeld, 
CI. W. Scott. 

Cam prin 1935 — 1936, Freud si fiica sa Anna se 
revoltă împotriva opoziţiei londoneze. Jones şi J. Ri- 
viere merg la Viena să apere evidenţa wnei activităţi 
fantasmatice precoce la sugar. R. Walder vine la 
Londra să apere psihologia eului. In SUA se creează 
revista Psychoanalytic Quarterly, mai mult sau mai 
putin patronată de Anna şi de teoreticienii eului. La 
Londra această creaţie este privită cu neîncredere. 
Apoi Glover, care o sustinuse pe M. Klein, îşi modifi- 
că tirul. Pe cînd face psihanaliza fiicei lui M. Klein, 
Melita (după o primă analiză cu E. Sharpe), încep 
manifestările de opoziţie la tezele kleiniene, inclusiv 
ale fiicei Melaniei Klein. Fantasmatizările şi psihoti- 
zările propuse de M. Klein apar ca fiind prea „adulto- 
morfe". Ulterior Glover propune excluderea kleinienilor 
din Societatea Britanică. 

Aceste crize si controverse se agravează atunci cînd 
Freud si fiica sa se instalează la Londra în 1938. Abia 
în 1946 va fi semnat un compromis, după lungi 
härtuieli care erau să producă scindarea Societăţii 
Britanice de Psihanaliză. Se încheie un acord pentru 
ca influenţele asupra formărilor de psihanalişti să fie 
împărţite între kleinieni si non-kleinieni. în acest 
climat se va afirma Winnicott refuzînd să ia poziţie 
între Melanie şi Anna. Se cuvine să menţionăm doi 
protagonişti kleinieni. 

Wilfred R. Bion (1897-1979), medic, psihiatru, a 
devenit psihanalist kleinian şi a fost preşedinte al 
Societăţii Britanice din 1962 pînă în 1965. Ulterior 

s-a instalat la Los Angeles!. Bion încearcă să elabo- 
reze o teorie a gîndirii: el diferenţiază o parte psiho- 
tică şi o parte non-psihotică. Propune originile unui 
aparat de gîndire înrădăcinat în relaţiile primitive cu 
mama. Adevărul alimentează efectiv aparatul psihic. 
John Bowlby s-a străduit să observe îngrijirile 
materne, aspectele sănătăţii mintale?. De formaţie 
kleinianä, Bowlby explorează etologia, studiază rela- 
tiile mamă-copil, pentru a ajunge la o teorie a ataşa- 
mentului care nu se mai fondează pe energia psihică. 
Noţiunea de amprentă a etologistilor şi noţiunea de 
dependenţă emoţională, dublată de dependenţa nutri- 
tionalä, sînt înglobate în noţiunea de ataşament: 
tendinţă originală de a căuta contactul cu altul. Meca- 
nismele ataşamentului: strigătul, îmbrăţişarea, alăpta- 
rea, căutarea căldurii sînt comune omului si primatelor. 
La micul om apare surîsul, care face din om o fiinţă 
neizolată, socială de la bun început: eul şi celălalt au 
o origine comună, în Franţa, R. Zazzo este cel care 1-a 
făcut cunoscut pe J. Bowlby, începînd din 1972. 


5. D. W. Winnicott (1896-1971): 
spatiul tranzitional 


Winnicott era de origine burghezä. Tatäl säu era 
primarul orasului Plymouth. Dupä o licentä în biolo- 
gie la „Jesus College" la Cambridge, Winnicott 
face studii medicale si devine pediatru. La Londra, 
unde s-a instalat, practică direct medicina liberală si 


! Lucrări traduse în franceză: Anx sources de iexperience, Element s de 
psychanalyse (ambele la P.U.F.); Entretiens psychanalytiques, urmat de La 
Grille et la Cesure (Gallimard) (n.a.). 

? Lucrările lui Bowlby asupra pierderilor afective precoce şi angoaselor 
de separație au fost regrupate în volumul Artachement et Perte (1969), apărut 
în franceză la P.U.F. în 1978 (n.a.). 

îndeplineşte funcţii spitaliceşti la „Queen's Hospital 
for Children", apoi la „Paddington Green Children's 
Hospital". Prin 1930, el se interesează de psihanaliză si 
întreprinde o lungă analiză cu James Strachey, apoi o 
a doua cu Joan Riviere, adeptă a kleinianismului strict. 
In 1935, devine membru al Societăţii Britanice de Psih- 
analiză. In două rînduri va fi preşedintele acesteia. 

Winnicott este în acelaşi timp pediatru si psihana- 
list : va fi în acelaşi timp psihanalist atît pentru copii 
cît si pentru adulţi, în patruzeci de ani de practică — po- 
vesteşte Masud Khan - - ar fi văzut mai mult de 
„şaizeci de mii de persoane: sugari, copii, mame, taţi, 
părinţi şi bunici". Winnicott este considerat ca mer- 
gînd pe urmele Melaniei Klein mai întîi, apoi ca mai 
apropiat de Anna Freud. El a fost autonom, iar opera 
sa rămîne la fel. Din această operă, tradusă în limba 
franceză aproape în totalitate, vom încerca să reținem 
esentialul. Oricine cunoaşte obiectul şi spaţiul tran- 
zitionale. Multe alte concepte, elaborate într-o practică 
atentă de clinică, merită să fie amintite. Dincolo de 
noţiunile evocate, să spunem că dacă scrierile lui 
Winnicott sînt relativ uşor de descifrat, ele conţin însă 
o cunoaştere profundă şi o sensibilitate fundamentală 
a practicilor folosite; rezumatele sînt întotdeauna luate 
pe scurt; în spatele simplităţii aparente se ascunde o 
complexitate care se dezvăluie progresiv cititorului 
atent si conştiincios. 

Această frază a lui Masud Khan, discipolul său foarte 
fidel, psihanalist contemporan din Marea Britanic, 
este menită reflecției: „Avea o incapacitate militantă 
de a accepta dogma — şi de aceea Melanie Klein i-a 
devenit din ce în ce mai străină. Era protestant din 
naştere: nimic nu era dat, nimic nu era absolut" (1971, 
p. X). Trebuie să încercăm să explicităm noţiuni 
de-acum admise de mai toată lumea, printre care: 

„nebuloasa mamä-copil", „holding-ul", „squiggle 
game-ul" şi ,playing-ul" sau joc şi spaţiu potential, 
„capacitatea de solicitudine", „capacitatea de a fi 
singur”... 

Lui Winnicott îi plăcea să spună: nu există sugari, 
există numai copii înconjurați de îngrijiri materne. El 
ținea ca nou-născutul să nu fie separat de cavitatea 
maternă şi cu atît mai puţin micul om în cursul 
dezvoltării sale de ambianța maternă şi familială care 
îi este proprie. Cuplul mamă-copil — o va arăta studiul 
copiilor nevrotici şi psihotici - - este indisolubil. 
Mama si copilul au o experienţă de viață comună. Eul 
copilului se va construi progresiv detasîndu-se de 
mamă, după o lungă perioadă necesară de dependenţă. 
Mama este dotată cu afecte „naturale", cu o empatie 
specifică faţă de bebeluşul său. Faza aproape bio- 
logică de primă simbioză între mamă-si-nou-născut se 
prelungeşte în maternaj (sau nursing), perioadă în care 
copilul este la fel de indispensabil mamei ca şi aceasta 
copilului. Aproape încă dinainte de naştere totul este 
gata pentru ca această articulare să se producă. In- 
adecvările în acuplare, neajunsurile mamei vor fi 
fatale pentru mica făptură: aici se găsesc sursele 
nevrozelor si psihozelor. Winnicott privilegiază pulsi- 
unile libidinale; agresivitatea este altceva, vine ulte- 
rior; prin aceasta el se îndepărtează de M. Klein. 
Pentru Winnicott eul îşi obține autonomia progresiv: 
eul este rezultatul unei evoluţii. El este mai aproape 
de curentul ontogenetic al relațiilor de obiect decît de 
fantasmatizările primitive ale kleinienilor. „îngrijirile 
materne, susținînd eul, permit copilului să trăiască şi 
să se dezvolte" (1961). Detaşarea copilului trece prin 
pulsiuni conflictuale (ură posibilă a copilului faţă de 
mamă si viceversa). Misterele acestei articulări ma- 
mă-copil vor contribui la crearea unui ,,seif" si a unui 
„non-self"; eul si non-eul, spune el uneori. Dacă 

non-eul este confundat cu „eul", copilul victimă a 
iluziei poate „să regreseze" sau să nu evolueze corect. 
Modalitätile de apărare ale primei copilării se întăresc 
în urma eşecului sau a defectelor mamei (ale îngriji- 
rilor sale afective). Falsul seif trece drept cel ade- 
vărat... Conceptul de impietare completează acest 
dispozitiv: nou-născutul îşi inaugurează dezvoltarea 
emoţională la naştere, dar există un oarecare „pre- 
cursor” pentru aceasta; totul depinde ulterior de 
schimburile acestui receptor (nou-născutul) cu mediul. 
Deschidere relationalä care pare să scape de ,,fatum-ul" 
kleinian. Este deci implicit solicitată o adaptare activă 
a mediului matern de primire, pentru „încurajarea" 
nevoii de a reacţiona a copilului. Dacă nevoia de „a 
reacţiona" față de impietare persistă, aceasta contri- 
buie la elaborarea falsului seif: poarta rămîne deschisă 
pentru patologic. O „renaştere" este atunci de dorit, 
renaştere pe care toţi trebuie să ne-o asumăm pentru 
a exista, după fiecare detaşare necesară. 


De aici vin practicile de holding (menţinere) si 
maternaj, chiar amenajări cerute pentru continuarea 
analizei. Winnicott înţelege eul ca avînd precursori: 
un pre-eu (ca un pre-obiect) precedă eul-mai-autonom. 
Psihoza este eşecul mediului, va spune el, întrucît cliva- 
jul poate izola nucleele eului. Copilul intră în stă- 
pînirea propriului eu punînd stăpînire pe mediu. Va fi 
deci necesar ca aceste situaţii să fie facilitate. Men- 
ținerea, regresia controlată, „holding-ul" sînt tot atîtea 
tehnici care vizează cîştigarea acestor posibilități de 
cucerire: un fel de transfuzii înnoite pentru a atinge o 
capacitate de solicitudine (să ştii si să întreprinzi ceea 
ce este util pentru tine), cît si o capacitate de singură- 
tate (să ştii să fii singur fără a te crede izolat, aban- 
donat, pierdut). Cunoaşterea aprofundată a perioadei 
maternajului primitiv, fază absolut narcisică, va ajuta 

la relansarea potentialitätilor reale ale adecvärii la 
„seif'" şi ale adaptării. 


Acel Psihe-soma mixt, despre care lui Winnicott îi 
place să vorbească, permite copilului să abordeze 
mediul afectiv într-un dublu sistem relational: în- 
lăuntrul său, într-o perspectivă simultan fantasmatică 
si non-fantasmatică, adică si faţă de realul extern 
concret, si faţă de această exterioritate însăşi. Uneori 
iluzia este cea care permite sudura: un contact între 
psiche şi mediu. Dincolo de aceasta, experienţa cul- 
turală se angajează în spațiul potenţial care condi- 
tioneazä creativitatea. Dar încălcăm deja domeniul 
tranziționalului. 

Să mai insistăm asupra capacităţii de singurătate: 
pentru Winnicott relaţia seifului (eului) este dublă; 
relaţia cu „şinele" (mai degrabă pulsional) si relaţia cu 
„cul"; or, această relaţie se elaborează conform capa- 
citätii, dobîndite, de a fi singur, din moment ce nimeni 
altul în afara sinelui-însuşi (în ipseitatea sa) nu va 
putea în ultimă instanţă să facă relaţia: se înţelege, 
relaţia intra-personală. 


Winnicott, prin atitudinile sale de amenajare a 
situaţiilor terapeutice, împinge „menţinerea" sau „hold- 
ing-ul" ori către prelungiri gata să devină tranzi- 
tionale, ori către atitudini regresive controlate în care 
dependenţa va favoriza întîlnirea transferentialä şi, 
prin aceasta, întîlnirea cu adevăratul său seif. O me- 
todă ce a fost adoptată devreme a fost „the game 
squiggle" sau jocul mîzgäliturilor: copilul este invitat 
să facă un desen pe care terapeutul îl completează, 
apoi copilul îl reia, liniile sînt „spontan" urmărite de 
terapeut... schimburi încrucişate, de unde apare un 
spaţiu tranzitional, proces de manipulare a obiectu- 
lui (tranzitional). în această mişcare productivă a jocu- 
lui schimbat între parteneri se delimitează obiectul 

investit episodic pentru o şedinţă analitică, în aşteptare 
si în repetiții (pacienţii rămînînd în stare de depen- 
dentä sau în stare de regresie, ca ecou al momentelor 
uitate cînd a existat dependenţa de sugar) se creează 
un spațiu care încetul cu încetul devine altul: înăun- 
tru-şi-în afară, între unul şi celălalt. Ce moment crucial 
acela în care apare „prelungirea" — „către"... în Joc si 
realitate, ultima sa carte (1971), capitolul „Obiecte 
tranziționale si fenomene tranziționale" reia formu- 
lările din 1951: noțiunile de relație, de primă posesie, 
de uitilizare a obiectului, ca non-eu; edificarea unei 
relaţii de obiect de tip afectuos. Aici contează no- 
tiunea de arie tranzițională sau arie intermediară de 
experienţă. Contribuie simultan la aceasta realitatea 
interioară si viaţa exterioară. Prima posesie şi aria 
intermediară se situează între subiectiv si ceea ce este 
perceput în mod obiectiv. Fenomenele tranziționale 
sînt un mod de apărare împotriva angoasei, mai ales 
împotriva angoasei de tip depresiv. Uneori însăşi 
mama este cea care joacă rolul de obiect tranzitional; 
dar intervenind ruptura sau separarea, un alt obiect 
este destinat s-o înlocuiască. Obiect care vine din 
afară, obiect räsfätat, obiect ce nu poate fi schimbat, 
obiect asupra căruia subiectul îşi arogă drepturi: cele 
ale primei sale posesii. Ataşamentul foarte puternic 
implică o anume simbolistică: obiect consolator, 
obiect fetiş, obiect sedativ, obiect mai puternic ca 
însăşi mama. „Obiectul tranzitional poate deci înlocui 
sînul extern, dar indirect, ţinînd loc de sîn intern. 
Obiectul tranzitional nu se află niciodată sub control 
magic, aşa cum se întîmplă cu obiectul intern, nici în 
afara controlului, ca mama reală" (Winnicott, Jeu er 
Realite, 1971, p. 19). 


Mama „bună" umple si goleşte copilul: ea permite 
iluzia şi favorizează deziluzia; fenomenele tranzi- 

tionale sînt un anume mediu furnizat de mamă care 
face legătura între creativitatea primară şi dovada de 
realitate. Se creează „o arie neutră de experienţă" care 
nu va fi contestată. Un fel de acord: „Presupunem aici 
că acceptarea realităţii este o sarcină fără capăt şi că 
nici o ființă umană nu ajunge să se elibereze de inte- 
rior şi de realitatea din exterior" (Ibid., p. 24). Aria 
de experienţă intermediară se află în contact direct cu 
aria de joc a micutului copil, a cărui creativitate este 
absorbită de jocul însuşi. Arie trăită a unei experienţe 
vii care se va păstra de-a lungul întregii sale existente, 
servind la delimitarea adevăratului eu de cel fals. 


Jocul („the playing") reţine „the breakdown", aces- 
te ameninţări de prăbuşire care mărginesc situații- 
le-limită. Jocul permite trecerea de la un spaţiu la 
altul. Se cuvine să mai insistăm pe anumite trăsături 
specifice ale teoretizărilor lui Winnicott. Cadrul, „the 
setting”, sau situaţia analitică, intersecție operaţională 
unde se regăsesc „holding- ul" sau „menţinerea", dis- 
pozitivele proprii amenajării, crearea spaţiului de 
manipulare a obiectului tranzitional. Pentru Winnicott, 
manipularea, operaţiile, crearea unei arii intermediare 
sînt asemănătoare. Tot aşa încrucişările transferului şi 
contra-transferului, dragostea şi ura fac parte din 
lucrurile vieţii: trebuie să fie tratate ca atare. Ura față 
de obiect, ura faţă de terapeut indică un eu destul de 
evoluat si puternic pentru a diferenția self-ul si falsul 
seif. In loc să utilizeze noţiuni terapeutice pure, 
Winnicott preferă să teoretizeze practica şi să se 
servească de paradox la nevoie. El nu alege între pato- 
genia traumatismului şi cea a „fantasmei", ci încearcă 
mai degrabă să determine evoluţia spaţiului potenţial, 
să conserve ,Jocul", să stabilească relaţii circulare, un 
fel de conexiuni inverse în revers. Ceea ce amorsează 
schimburile este faţa mamei, apoi faţa în general. 

Lui Winnicott nu îi plac presupunerile ce ţin de 
instinctul de moarte. El preferă mama tatălui, libidi- 
nalul agresivitätii, jocul dramei. Se înţelege de ce s-a 
îndepărtat de M. Klein. Importantă este simbolizarea, 
dar pornind de la prima posesie şi de la cele care vor 
urma. Important este şi de a prezerva capacitatea de a 
fi singur, şi de a păstra tăcerea; non-verbalizarea este 
o altă comunicare. Prezervarea unui spaţiu liber, 
„înţelenit", spun unii traducători. Dar si de a şti să 
decelezi frica de prăbuşire, teama de a nu pierde totul, 
de a se pierde; de a favoriza sau a nu favoriza cliva- 
jele, după direcţia pe care o iau. De a exista căutîn- 
du-te neîncetat, de a exista la limitele sinelui, în pragul 
unei gîndiri paradoxale... lată-ne puţin cam departe 
de Tatăl psihanalizei... Şi totuşi, ceea ce propune 
Winnicott este tot o psihanaliză, chiar dacă neglijează 
fantasmele scenei primitive, sexualitatea parentală, 
sau chiar importanţa fundamentală a „Legii" si/sau a 
„Falusului"... Oare Winnicott este un David Hume 
al psihanalizei? 

Winnicott aduce şi o modificare importantă în 
domeniul relațiilor de obiect şi în bisexualizare. Rezu- 
mind la maximum poziția sa, să spunem că el denumeşte 
,Creativitate" această posibilitate de a-şi „construi” 
propria identitate, în lucrările lui Erik Erikson, iden- 
titatea îi apare ca tinînd de eu. Winnicott crede că 
sînt motive pentru a reţine „un masculin pur şi un 
feminin pur”, atît la băiat, cît şi la fată. Femininul este 
asimilat de el „capacităţii de a exista sau de a fi", în 
timp ce masculinul corespunde ,pulsionalitätii". 
„Identificările proiective si introiective provin din acel 
loc în care fiecare este acelaşi cu celălalt” (Winnicott, 
Joc şi realitate, 1971). Mama este cea care favorizează 
(sau nu) dezvoltarea „femininului", această suprafaţă 


PSIHANALIZELE COPILULUI 301 


de primire ce corespunde capacităţii de a fi, în timp ce 
tatăl favorizează pulsionalitatea care corespunde 
„masculinului", atît la băiat cît şi la fată. 

Această poziţie ar putea fi ilustrată cu două citate 
din Winnicott: „Nu are nici un rost să utilizăm cuvîn- 
tul « sine » pentru fenomene care nu sînt acoperite, 
catalogate, experimentate şi eventual interpretate de 
funcționarea eului". Şi: „După ce exişti — să deter- 
mini acceptarea de a se acţiona asupra ta. Dar mai întîi 
să exişti.” Aceasta pentru ca să arătăm că Winnicott 
acordă roluri foarte diferenţiate părinţilor, încă din 
fazele pre-oedipiene şi oedipiene. Este bine ca pulsi- 
unile (libidinale si agresive) să fie separate de această 
calitate a existentului (fapt pe care ne sprijinim din ce 
în ce mai des) şi ca această capacitate de a exista să 
fie cuvenită poziţiilor de iubire (sau de lipsa de iubire) 
faţă de mamă. Prin aceasta Winnicott ne apropie de 
această pre-oedipianizare, etapă în care relaţiile de 
obiect sînt subjugate total de către mamă. Deja Ruth 
Mack Brunswick recunoscuse specificitatea acestei 
faze pre-oedipiene (cf. Vocabularul, 1994, pp. 323—325) 
în care tatăl nu este încă „rivalul" şi mama este încă 
(dacă putem spune astfel) totul. 


6. Aspecte ale psihanalizei copilului în SUA 


Efervescenta psihanalitică în Statele Unite a fost 
considerabilă. Vor fi evocate aici numai patru nume: 
Erik Erikson, Margaret S. Mahler, Edith Jacobson 
şi Bruno Bettelheim. O parte din opera lor poate fi 
citită în limba franceză. 

e Erik Erikson 

El lansează marea problemă a identităţii, care se 
poate branşa pe sine, sau pe eu% sau pe acea „egopsy- 
chology" (sau psihanaliza eului) ale cărei descoperiri 

si dispariţii le trăim, urmînd tribulaţiile psihanalistilor 
şi apartenentelor si/sau descendentelor acestora!. 

Importanţa identității persoanei oferă psihanalizei 
eului un loc a cărui importanţă creste. Heinz Kohut va 
insista pe dezordinile narcisice si pe analiza sinelui 
(Sinele. Psihanaliza transferurilor narcisice, 1971). 
Otto Kernberg avansează în domeniul „cazurilor 
limită" (numite borderline) şi în cel al narcisismului 
patologic. 

e Margaret S. Mahler 

Autoarea lucrării Psihoză infantilă (1968) îşi axează 
cercetările pe copiii foarte mici pentru a arăta influenţa 
mamei. Nebuloasa sugar-mamă este o homeostază în 
interacțiune constantă. Procesul de individuare-sepa- 
rare patologică se face pentru M. Mahler după două 
forme: o modalitate simbolică, formînd cu mama o 
unitate diadică, sau o modalitate autistică, atunci cînd 
copilul este incapabil să discrimineze stimulările afec- 
tive provenind de la mamă. Cînd adaptarea copilului 
reuşeşte, ea se face după patru paliere: diferenţiere, 
obisnuintä, apropiere şi accesare la relaţia obiectală 
diferențiată. 

e Edith Jacobson 

Autoarea lucrării Sinele şi lumea obiectală (1954) 
pune în evidenţă cu ajutorul unor observaţii directe pe 
copiii mici procesul de edificare a eului, a identităţii 
pornind de la identificări succesive între identitatea 
sexuală şi construcția eului, stadiile premergătoare 


! Trebuie să precizăm că adesea putem avea impresia unor „reglări de 
conturi cu « propriul său tată analist »". Astfel, avem în Franţa acest exem- 
plu comparativ între Lacan şi Nacht care au avut acelaşi analist în persoana 
lui Rudolf Lbwenstein, partizan al „egopsihologiei". în timp ce Lacan nu va 
da curs promisiunilor de a-şi continua analiza didactică, o dată întronat în 
Instituţie... Nacht va considera necesar să mai facă „un pic de analiză" cu 
Heinz Hartmann, fervent apărător al psihanalizei eului (n.a.). 

structurării supraeului... Ea se interesează şi de fazele 
pubertätii şi ale adolescenţei, confruntîndu-şi punctele 
de vedere cu descoperirile avansate de Erik Erikson 
(Adolescenţă şi criză, căutarea identităţii, 1968). 

e Bruno Bettelheim (născut în 1903) Autorul 
lucrărilor Fortăreața goală (1967) şi Răni simbolice 
(1954) a creat şcoli ortogenice pentru copii autişti, cu 
mutenie, inadaptati, şi a putut observa că există o 
corelaţie între cucerirea unei vieţi afective valabile şi 
elementele vieții socio-economice: mediul este în 
acelaşi timp funcţional şi formator. Identitatea fie- 
căruia este rezultatul multor demersuri convergente si 
centripete. 

Aceste teorii ale identităţii sînt din ce în ce mai des 
aplicate la adolescenţi. Pierre Mâle, în Franţa, le-a con- 
sacrat numeroase articole. Erikson a marcat această 
apartenenţă a adolescentului la un spaţiu de tranzi- 
tie-încä-necucerit. Nemaifiind copil şi nefiind încă 
adult, adolescentul oscilează între cele două regiuni, 
mereu fragile, în suspensie, gata la orice derivă. El nu 
cunoaşte decît un versant, fiind în acelaşi timp convins 
că ştie totul. De aici aceste dificultăţi de a intra în 
contact, în relaţie... în spatele cărora apar dorinţa 
morții tatălui şi/sau mamei si opoziţia faţă de o socie- 
tate în care nu vede o posibilitate reală de a-si face 
intrarea... Psihanaliza adolescenților pune probleme 
foarte dificile în funcţie de agresivitätile subiacente si de 


d. vu. 


portamentelor ireversibile: escapade, fugi, sinucideri... 
7. Psihanalizele copilului şi adolescentului 
în Franţa 


Să semnalăm foarte pe scurt două curente. Institu- 
tul de Psihanaliză este legatarul lucrărilor lui Wallon, 

Piaget, Janet. Iulian de Ajuriaguerra, Diatkine, Mises, 
Colette Chiland, Mâle au dus cu bine la capăt cercetări 
remarcabile. Să reținem numele lui Serge Lebovici 
(Cunoaşterea copilului prin psihanaliză, 1970; Sugarul, 
mama şi psihanalistul, 1983), care a ştiut să studieze 
relaţiile de obiect si mai recent interacțiunile precoce. 
Inspirîndu-se din Bowlby si din „ataşament", Lebo- 
vici a ştiut să marcheze inter-relatiile: copilul îşi imită 
mai întîi mama, apoi contribuie la elaborarea unei 
anume forme de legături care îi este proprie; mama, 
disponibilă, contribuie la crearea băii afective de care 
copilul are nevoie. Mama este mişcată de „fantasma 
copilului său"; în ecou, bebeluşul se avîntă în reelabo- 
rarea imaginii „mamei sale". Schimburi observate 
clinic, apreciate şi consemnate într-o manieră aproape 
experimentală. 

Pe partea lui Lacan, Maud Mannoni (Copilul re- 
tardat şi mama sa, 1964; Copilul, boala sa şi ceilalți, 
1961) a reuşit să demonstreze originalitatea între- 
prinderilor sale orientate spre copiii autişti şi psihotici 
într-o perspectivă deschisă, uşor „anti-psihiatrică". Mai 
fidelă şi mai militantă, Frantoise Dolto a contribuit la 
răspîndirea discursului lacanian. Ea se interesează de 
comunicare, de limbajul corpului, de pedagogie, de 
explicaţia psihanalitică a Evangheliilor (Psihanaliză si 
pediatrie, 1961; Cazul Dominique, 1971; Inconştientul 
corpului, 1984). 

Pierre Mâle (Psihoterapia adolescenților, 1964) a 
marcat în Franţa apogeul acestei specializări. Doctorii 
Rouart, Amado, Rousselet, Lemay, Fau... si încă 
multi alții au contribuit împreună cu Heuyer mai întîi 
şi ulterior cu profesorii Duche, Widlocher şi Lebovici 
la „balizarea" acestui domeniu nesigur si dificil al 
psihanalizelor pubertätii şi adolescenţei. 


CAPITOLUL AL VII-LEA 


PSIHOSOMATICI ȘI PSIHANALIZE 
ALE CORPULUI 


„Orice maladie poate fi considerată drept o boală psihică." 
Novalis 


Tulburările corporale de origine psihică au ocupat 
un loc important în cursul secolului al XX-lea. în reali- 
tate, influenţele ,,moralului" asupra corpului fuseseră 
cunoscute dintotdeauna. Isteria a oferit un model prin 
sistemul său de conversie: corpul erogen (sau erotic) 
îşi făcea astfel intrarea răsunătoare în patologie. Freud 
şi Groddeck si-au disputat ideea înrădăcinării psihicu- 
lui în corp. Reich, prin intermediul funcției sale orgas- 
tice şi al bioenergiilor (despre care el a vorbit primul), 
începe să deţină un loc important în toate psihanali- 
zele corpului, precum si în reţeaua vastă a psihotera- 
piilor afective ale corpului. Psihogenul, corpul posedat, 
corpul miraculos, corpul vrăjit; totul, în „funcționali- 
tatea" corpului, face vizibilă interacţiunea acestuia cu 
psihicul; în primul rînd, cu fantasmele şi imaginile, 
dar si cu cuvintele: cuvinte-valoare, completate de 
cuvintele-cunoastere şi de intensitatea celor spuse sau 
nespuse, care acţionează „subteran". 

Distingem două compartimente: abordările psiho- 
somatice si psihanalizele corpului. 


1. Abordările psihosomatice 


Observațiile, cercetările clinice si de laborator în 
legătură cu emoțiile au contribuit la precizarea 
psihofiziologiei ecourilor pe care le au stările afective 

asupra organismului animal şi uman. înainte de toate, 
atenţia noastră se va îndrepta asupra lucrărilor lui 
Cannon, lui Selye şi asupra celor ale Şcolii pavloviene 
şi postpavloviene, denumită şi şcoala cortico-vis- 
cerală. In continuare, vom evoca doar trei curente ale 
psihosomaticii contemporane: cel ilustrat de Alexan- 
der si Şcoala americană, poziţia foarte originală a lui 
Groddeck, precum şi, în final, importantele cercetări 
ale Şcolii psihanalitice de la Paris. Vom vedea, în cea 
de-a doua parte, dedicată corpului, cum aceste poziţii 
sînt minate din cauza unui demers care se situează la 
un nivel mult mai apropiat de apariţia simptomelor, în 
relaţie cu terapeutul interesat în studiul minuţios al 
actului psihoterapeutic. înainte, vom menţiona ati- 
tudinea Şcolii fenomenologice germane, reprezentată 
îndeosebi de Weizsăcker. 


1.1. Aspecte fiziologice ale impacturilor psihice 
asupra corpului 


Să reamintim că termenul psihosomatic a apărut în 
1818. Heinroth, medic german, îl utilizează atunci 
pentru a marca astfel influenţa sexualităţii în evoluţia 
tuberculozei, a cancerului, a epilepsiei. Jacobi, în 1828, 
introduce termenul „somato-psihic” pentru a sublinia 
influenţele corpului asupra stărilor psihice, încă din 
1798 Tissot publicase o lucrare cu un titlu sugestiv: 
Despre influenţa pe care o au pasiunile spiritului asupra 
bolilor şi despre mijloacele prin care se corectează efec- 
tele lor nocive. S-ar putea găsi chiar si repere ante- 
rioare acestora, notîndu-se însă că doar dezvoltarea 
recentă a demersului psihosomatic a permis actuali- 
zarea acestor prime încercări. 

Cannon, încă din 1915 (în „Modificări corporale 
la durere, foame, teamă si mînie"), demonstrează că 
anumite leziuni, între care ulcerul gastric, pot surveni 
sub acţiunea anumitor stimuli exteriori. Reacţiile 

emoţionale se situau astfel în cadrul ideatic descris de 
Claude Bernard, pentru care organismul era reglat 
printr-o homeostazie, adică printr-o tendinţă de a 
menţine constanta condițiilor de viaţă în mediul intern 
si, mai ales, echilibrul mediului acvatic în care se 
scaldă toate celulele constitutive ale organismului. De 
altfel, ideea că o excitabilitate crescută a terminaţiilor 
periferice ale „nervilor"”, ca si o perturbare a sistemu- 
lui neurovegetativ (însărcinat cu reglarea „inconştien- 
tă" a organelor interne, cărora le asigură funcţionarea 
automată, non-voluntară, inclusiv în timpul somnului) 
ar putea conduce la apariţia unor leziuni organice, 
consecutive unor perturbări funcţionale, începuse să 
prindă contur, mai întîi prin cercetările lui Maurice 
Raynaud, apoi prin cele ale lui Reilly şi Leriche. Mai 
ales Reilly a remarcat că stimularea patogenă poate fi 
nonspecifică, aspectul ei „iritant" fiind susceptibil de 
a naşte tulburări într-o zonă corporală relativ înde- 
părtată si fără legătură directă. Selye va demonstra 
(încă din 1936, deşi lucrarea sa Stress datează din 
1950) că organismul reacţionează printr-o stare de 
stress în faţa oricărei agresiuni externe sau interne, 
indiferent că aceasta este de natură traumatică, toxică, 
infecțioasă sau afectivă. Selye, născut la Viena în 
1907, director al Institutului de Medicină si Chirurgie 
Experimentală din Montreal, descoperă steroizii 
suprarenali (cortizonul) înainte de a descrie Maladiile 
adaptării. ' Urmează descrierile „maladiilor civi- 


! Slressulşi viața, 1956, reuneşte rezultatele cercetărilor lui Selye. Sindro- 
mul „stress" parcurge trei faze: faza de alarmă, faza de reacţie, faza de 
epuizare; acest sindrom va deveni „sindromul general de adaptare". (Oricine 
va înţelege că termenul stress a suferit o modificare semantică: el corespunde 
acum atacului ce se abate asupra victimei, stimulilor agresivi, în vreme ce, 
pentru Selye, stressul reprezenta simptomele care decurgeau din acest atac, 
în momentul cînd ele depăşeau posibilităţile de metabolizare „acceptabile în 
mod normal".) (n. a.). 

lizatiei", în funcție de limitele de toleranţă în faţa 
agresiunilor „vieţii moderne": constrîngerile, prejudi 
ciile, condițiile de viaţă pot acționa în mod direct asupra 
planului fiziologic. Aceste date, importante, nu acope- 
ră domeniul ce aparţine medicinei psihosomatice, cel 
puţin din punct de vedere etiologic şi psihopatogene- 
tic. Noţiunile de stress, maladie a adaptării, agresolo- 
gie intersectează intervenţiile afective propriu-zise şi 
contribuie la reîntronarea vechii noţiuni medicale de 
„tulburare funcţională", intentionînd prin aceasta 
introducerea acelei patologii lărgite ce corespunde per- 
turbărilor în funcționarea unuia sau mai multor orga- 
ne, fără ca ele să aibă o leziune localizată prealabilă. 
Vom vedea cum, în prezent, vom reuşi să fim şi mai 
selectivi, punînd între paranteze atît tulburările functio- 
nale, cît şi afecțiunile psihosomatice propriu-zise. 
Şcoala lui Pavlov (1849—1936, fiziolog rus, laureat 
al premiului Nobel în 1904, autor a numeroase desco- 
periri, între care cea a reflexelor condiţionate) s-a ilus- 
trat în domeniul nostru prin intermediul lucrărilor 
teoretice şi practice referitoare la „cortico-viscerali- 
tate". Paul Sivadon (1973) explica astfel principiile 
conditionärii: 
„Principiul conditionärii pavloviene este bine cunoscut: 
atunci cînd un stimul neutru (declanşarea unei sonerii) a 
fost asociat de un anumit număr de ori cu un stimul ne- 
condiţionat (vederea cărnii), clinele salivează doar la auzul 
soneriei (sunetul acesteia devenind stimul condiţionat). 
Ceea ce se petrece cu un stimul condiționat în mod artifi- 
cial este valabil, de asemenea, în cazul unei evocări simbo- 
lice : este suficient sa vorbim despre vreo delicatesă sau să 
vedem imagini legate de aceasta, cînd ne este foame, pentru 
a saliva" (1973, MI, p. 110). 
Ivanov-Smolenski, Bîkov (cf. Role du cortex ce- 
rebral dans le fonctionnement des organes interne s, 
1949) şi alții au demonstrat influenţele conditionärii şi 

raporturile „activităţii nervoase superioare" cu orga- 
nele interne şi periferia corporală: variaţii cantitative 
si calitative ale funcționării fiziologice în funcție de 
nivelul conditionärii. Organismul, foarte maleabil, 
reacționează la tot. 

Pe o linie apropiată cercetărilor reflexologice se 
situează experienţele asupra „nevrozelor experimen- 
tale" (Massermann) si, mai ales, asupra conditionärii 
operante (lucrările lui Skinner, N. Miller etc.). Ulcere- 
le de constrîngere, dermatozele de sensibilizare ar 
putea să justifice aceste mecanisme. 

Aceste cercetări foarte interesante demonstrează că 
sfera psihofiziologicului este extrem de largă, asupra 
acestei sfere intervenind si aspecte din zona socialului, 
precum şi efecte semantice. Contribuţia freudismului 
a fost capitală, în aceşti ultimi ani, în „relansarea" de- 
mersurilor psihosomatice, aşa încît, studiind cerce- 
tările Scolii americane, vom evoca înainte de toate 
modalitatea în care se articulează freudismul cu afecti- 
unile corpului. Totul începe cu isteria, maladie-cheie 
în domeniul psihic. Conversia isterică furnizează ex- 
plicaţii pentru toate transformările ce au loc între 
aceste două sectoare, în mod artificial separate, ale 
fiinţei umane: sufletul si corpul; sau, pentru a fi mai 
moderni, între emoţii, dinamismul pulsiunilor şi spa- 
tiile intracorporale. Cum se realizează această con- 
versie, cum este ales organul ce va fi investit, cum 
funcţionează intermediarii între ceea ce este de dome- 
niul „semnificantului" şi rezultatul de partea „semni- 
ficatului", nimeni nu ştie încă exact pînă astăzi: toate 
ipotezele sînt deschise, si ele nu au fost deloc puţine! 
Psihosomaticile contribuie la demonstrarea pluralitätii 
psihanalizelor. 

1.2. Psihanaliză şi psihosomatică: 
Alexander şi Şcoala americană 


Franz Alexander (1891-1964) a fost fondatorul 
Institutului de Psihanaliză din Chicago în 1931. Era de 
origine maghiară si a studiat la Institutul din Berlin, 
cu Abraham si Sachs, care i-a fost psihanalist. A fost 
influențat de lucrările teoretice şi practice ale lui 
Ferenczi, Stekel si Rank; se va orienta către atitudini 
mai suple şi mai apropiate de pacienţi. Psihosomatica 
sa este îmbogăţită cu inovaţii pe care le introduce în 
legătură cu psihoterapiile active şi în forme ,,scurte", 
în ciuda acestor modificări, rămîne totuşi fidel lui 
Freud. Chestiunile referitoare la psihosomatică se pun 
în strînsă legătură cu problemele nevrozelor actuale, 
ale para-excitaţiilor, ale traumatismelor, ale angoasei, 
ale complezentei somatice şi ale pulsiunii de moarte. 

Nevrozele actuale, pentru Freud, erau (în opoziţie 
cu psihozele şi nevrozele „de transfer": isteria, ne- 
vrozele obsesionale, fobice şi nevrozele narcisiste 
corelate anumitor psihoze, precum schizofrenia): 
ipohondria, psihastenia, nevrozele traumatice, nevroza 
de angoasă, în nevrozele actuale etapa conflictului 
intrapsihic este scurt-circuitată, iar somatizarea s-ar 
putea spune că este imediată. Realitatea se impune în 
mod brusc; fantasmatizările şi structurările imagistice 
sînt ca si „paralizate sau siderale". 


Angoasa a fost explicată de Freud prin intermediul 
mai multor teorii, care nu se opun întotdeauna. Ele 
corespund însă unor „straturi geologice" diferite în 
cadrul interpretărilor psihanalitice. Angoasa în fața 
unui pericol real este apropiată de frică, fiind rezul- 
tatul unui mecanism de apărare în legătură cu o 
situaţie exterioară. Angoasa automatică se produce 
atunci cînd excitatiile nu pot fi metabolizate în fân- 

tasme sau imagini mentale si se repercuteazä mai 
direct asupra corpului. Angoasa semnal corespunde 
unei alerte menite să avertizeze cul si să declanseze 
astfel mecanisme de apărare adecvate; dacă acestea 
nu se derulează în registrul mentalului, riscă să fie 
deturnate spre corp. Angoasa de castrare corespunde 
unor stări anterioare greşit reorganizate, legate de 
teama de pierdere a penisului sau a falusului, ceea ce 
poate întreţine un conflict intrapsihic la nivelul infra- 
structurilor corporale. La fel se petrece în cazul pusee- 
lor piilsiunii de moarte, atunci cînd excitatia depăşeşte 
posibilitățile mecanismelor de apărare mentale si face 
posibile recidivele corporale. Noţiunea de complezentä 
somatică este apropiată de cea de conversiune isterică. 
F. Alexander propune, la Chicago (unde se instalează 
începînd cu 1931), o diferenţiere între expresiile 
somatice ale isteriei şi „nevrozele de organ". El 
pledează pentru existenţa unor tipuri specifice de 
emoţii, ce se investesc selectiv, în raport cu diferitele 
zone corporale. Afectele ar avea astfel o înclinaţie 
spre un organ sau altul, spre un sistem sau altul, în 
funcție de particularitätile individuale, în vreme ce 
musculatura inervată voluntar ar reprezenta suportul 
de electie al mecanismelor de conversie istericä, 
„nevrozele sistemului visceral-vegetativ" apar ca re- 
zonantä a unor emoţii particulare. Aceste „nevroze ale 
corpului sau de organ" nu au ca scop rezolvarea 
conflictelor din sfera psihicului, ci mai degrabă fac 
posibilă înaintarea expresiei emoţionale către acele 
zone viscerale în care cortegiul afectiv ajunge la o am- 
ploare neobişnuită si neaşteptată, în conformitate cu 
teoria fiziologică a lui Alexander, afecțiunile aşa-zis 
psihosomatice ar apărea ca urmare a unui proces de 
inervare defectuoasă, excesivă si cronicizată. Formele 
clinice de luptă, de atac, de eschivare, de retragere sînt 

în relaţie cu atitudinile de rivalitate, de agresivitate, 
de ostilitate. De exemplu, o hipertensiune arterială ar 
putea fi consecinţa unui bun control muscular şi 
nervos la nivelul piramidal-motor, în timp ce stimulii 
agresori ar avea un impact mult mai direct asupra 
zonelor controlate de sistemul nervos simpatic, în 
ulcerul gastric este vorba despre nevoia de acţiune 
care antrenează eul si care nu este permisă, fiind, de 
exemplu, refuzată de anturaj. Pentru Alexander cele 
două tendinţe de bază sînt nevoia de luptă şi tendinţa 
de retragere; orice perturbare prea îndelungată a aces- 
tor orientări riscă să antreneze o tulburare neurove- 
getativä de durată, prin declanşarea unor recidive 
lezionale organice, însoţite de tulburări funcționale 
repetitive. Acest „limbaj al organelor” a fost verificat 
în legătură cu astmul bronşic, artritele reumatismale, 
colitele ulceroase, hipertensiunea arterială, nevroder- 
mitele etc. Pentru Alexander, conflictele specifice sînt 
reactivate de situaţiile de viaţă, ceea ce pune în 
evidenţă un soi de vulnerabilitate constituţională a 
ţesuturilor, a organelor unui anumit sistem. Orien- 
tîndu-se spre reliefarea acestor „conflicte" (într-un 
anumit sens, intra-corporale), Alexander şi colabora- 
torii săi de la Institutul de Psihanalizä din Chicago au 
putut propune psihoterapii si psihanalize mai active, 
permiţînd astfel abordarea spaţiului morbid într-o 
manieră mai incisivă. Aceste afirmaţii foarte sistema- 
tizate au fost treptat abandonate şi înlocuite de alte 
cercetări. 


Paralel cu Alexander, Helen Flanders Dunbar 
(Diagnosticul psihosomatic, 1943) propune „profilele 
de personalitate”. In cazul accidentelor repetate, ea 
avansează ideea că, în 80% din cazuri, este vorba de 
indivizi impulsivi, aventuroşi, care trăiesc în prezent, 
fără a-şi putea controla agresivitatea şi pedepsindu-se 

bil să existe legături între afecțiunile psihosomatice şi 
pro file le de personalitate. De exemplu, tipul A este al 
celui cu predispoziţii coronariene: va fi descris ulte- 
rior de Friedman şi Roseman. în vederea identificării 
personalităţilor cu risc ridicat, H. F. Dunbar utiliza 
chestionare şi teste, în alte situaţii (la alţi autori), 
aceste orientări sînt completate prin demersuri psih- 
analitice, între 1931 şi anii '60, în S.U.A. se poate întîl- 
ni o mare diversitate de idei şi practici. 

Să cităm foarte rapid: Harold Wolff, Grace şi Graham 
care consideră că doar răspunsul individual este spe- 
cific. Alţii, precum Felix Deutsch, invită la o anam- 
neză asociativă foarte liberă, în vederea aprofundării 
investigaţiei psihanalitice; această tendinţă a influenţat 
psihanaliştii parizieni, care vor propune o diagramă 
patogenterapeutică, mai fină si mai exactă. Margolin 
invocă „regresia", Meng defectele „eului", Schur 
procedurile de re-somatizare (vezi mai înainte). Kubie, 
Grinker şi alții ajunseseră deja la ideea existenţei unei 
nediferentieri initiale, încă din prima copilărie, sau 
măcar o diferenţiere nedobîndită, între biologic şi 
psihologic, ceea ce permite mecanismelor infra-neuro-ve- 
getative să aibă ultimul cuvînt în constituirea tulbu- 
rărilor predominant afective şi a celor de expresie 
psihosomatică, în straturile presimbolice, în zonele 
infra-fantasmatice, pulsiunile urmează un drum secret, 
ce scapă evidenţei si care traversează însăşi intra-cor- 
poralitatea. 

Pentru a completa subiectul ar putea fi evocate 
multe nume, între care cele ale lui Weiss şi English 
(Medicina psihosomatică, 1952), Grinker, Robbins 
(Clinici psihosomatice, 1959). Aceste două tratate, cît 
şi cel al lui Alexander (Medicina psihosomatică, 1952) 
au pregătit terenul pentru viitorii psihosomaticieni din 

Franţa. Alte personalităţi: Cobb, Spiegel, Engel (Ro- 
chester — New York) au repus în discuţie în ultima 
vreme rolul stressului si al evenimentelor de viaţă, ce 
complică răspunsurile funcţionale individuale, din 
punct de vedere al constelatiei sale emoţionale şi ai 
lumii sale conflictuale; astfel, psihanaliza şi cultura- 
lismul se completează. Foarte realista Şcoală ameri- 
cană a avut ca obiectiv propunerea unor sisteme 
practice şi explicative eficiente. Vom reveni la ele 
cînd vom discuta despre Schilder şi M. Balint. 


1.3. Contribuțiile lui Georg Groddeck 


Georg Groddeck (1866—1934) a fost medic gene- 
ralist, nu psihiatru; a fost elevul lui Schweininger, 
medicul particular al lui Bismarck; acesta vindeca 
interpretînd ad litteram simptomele, pînă într-atât încît 
îşi dezgusta pacienţii: o luptă corp la corp cu bolnavul, 
dusă din afară şi dinăuntru (prin masaje şi prin dietă). 
Groddeck va păstra cîte ceva de la profesorul său, dar 
va ţine cont şi de psihicul pacienţilor săi. Pentru el 
boala apare ca urmare a unei anumite conversiuni 
simbolice: duhul sau spiritul bolii, pe care îl va numi: 
aceasta, şinele. 

Pentru Groddeck gîndirea eului produce, prin defor- 
marea ei, nevrozele, în timp ce dinamismul sinelui se 
exprimă în maladiile organice, în bolile trupului. 

Atunci cînd Groddeck inaugurează sanatoriul său la 
Baden-Baden în 1900, el se dedică bolnavilor de tip 
Organic" pe care ceilalți medici nu putuseră nici să-i 
vindece, nici să-i amelioreze. Instaurează o atitudine 
semi-autoritară, de subordonare. Utilizează hidrotera- 
pia şi masajele; de asemenea dieta. Compune scrisori 
adresate pacienţilor săi, dar şi foiletoane, romane, poeme. 
In 1913 apare Nasamecu: natura sanat medicus curat, 

în care se regăseşte acest tip de atitudine autoritară, 
apropiată de acţiunea hipnotică, între 1913 şi 1917, 
Groddeck îl citeşte pe Freud, cel puţin în parte, apoi, 
în 1917, se decide să-i scrie. Urmează o corespon- 
dentä între cei doi. Se vor întîlni o singură dată. Pentru 
Groddeck corpul, maladiile somatice încarnează esen- 
tialul sexualităţii: dinamismul sinelui (său). Acest 
termen, reluat de Freud în 1923, va desemna curentul 
inconştient al pulsiunilor. Pentru Groddeck şinele este, 
în acelaşi timp, un soi de mit si un fluviu subteran al 
dorinţei, reprezentînd principiul care dă viaţă omului. 
Bolile sînt un soi de limbaj al organelor şi al trupului. 
Sinele lui Groddeck reprezintă un suport substanțial, 
aproape cenestezic şi întrupat, care curge în propria sa 
matcă, dincolo de acţiunea cuvintelor; acestea, pentru 
Groddeck, sînt asemenea minciunilor. Şinele, prin- 
cipiu al adevărului, vorbeşte despre el însuşi: maladii- 
le, simptomele reprezintă cuvintele lui. Groddeck 
interpretează corpul în funcţie de anumite regiuni, el 
stabileşte o diagramă a bisexualitätii (de exemplu: 
nervul optic este masculin, cavitățile cardiace sînt 
feminine). Corpul este rațional prin el însuşi, este în- 
cărcat de sens si erotism: un cîmp al semnificaţiilor şi 
al intensitätilor. Boala apare în urma inadecvării la 
propriul corp; este şi o explorare a funcţiilor sale, a 
modului său de funcţionare. Boala este o creaţie, este 
calea regală pentru surprinderea omenescului. 
Groddecktincearcä să împace pe bolnav cu boala sa 
si pe om, în general, cu excretiile si excrementele sale, 
cu sexualitatea sa. Se pledează pentru o renaştere a 
copilăriei (precum făcea Nietzsche), pentru a reînväta 
astfel să te bucuri de propriul trup şi de tot ce emană 
de la acesta. Nici fecalele nu sînt interzise. După cum 
scrie R. Lewinter: „A ajuta o persoană să-si înţeleagă 
boala înseamnă, pentru Groddeck, a-l ajuta să accepte 

- fără a se autopedepsi — fiinţa sa proprie, ecuaţia sa 
elementară, si a-i reda astfel întreaga libertate în zona 
circumscrisä de această ecuaţie, combinată în mod 
pozitiv şi nu doar în mod negativ" (1973). 

Este Groddeck părintele psihosomaticilor ? Al uneia 
dintre ele, cu siguranţă. Psihosomaticile şi psihana- 
iizele corpului curat, care se vor îmbina cu orientările 
reichiene şi cu cele ale bioenergiilor, îi datorează mult 
lui Groddeck. 


1.4. Contribuțiile fenomenologiei si ale analizei 
existențiale 


x" 


Atitudinea „comprehensivă" şi analiza „trăirilor” 
introduc o variantă interesantă în cadrul relaţiilor 
dintre corp şi psihic. Vom evoca aici două nume: von 
Weizsăcker şi Medard Boss!. 

Viktor von Weizsăcker (1886—1957) ne propune 
dimensiunea patică drept una dintre dimensiunile 
existenţei. Renuntînd la dihotomia interior-exterior, 
înăuntru-în afară, subiect-obiect, Weizsăcker se înde- 
părtează si de opoziţia psihic-organic; fiinţa umană îşi 
construieşte „ciclul", iar acesta poate implica „rupturi, 
modificări ale raporturilor eu-lume, cît si ale „exis- 
tentei-în-lume". Polul patic sau structura patică este 
totodată o expresie a ,,intentionalitätii" fiinţei. Această 
antropologie medicală si psihosomatică ține cont de 
freudism si de noţiunea de inconştient: acesta din 
urmă ar reprezenta îndeosebi latura negativă a fiinţei, 
ceea ce nu se poate ridica la nivelul expresiei; paticul 
îi permite o formă în interiorul actului biopsihic total. 


! în franceză: V. von Weizsăcker: Le Cycle de la structure, 1939 (Desclee 
de Brouwer, 1958); Medard Boss: Introduction ă la medecine psychosoma- 
tique (P.U.F., 1959) (n.a.). 

Medard Boss a fost la început freudist, apoi heideg- 
gerian. Dintre tezele lui Heidegger, poziţia sa reţine 
două: o neîncredere faţă de tehnică şi, ca atare, faţă de 
orice tip de demers medical care urmăreşte restrînge- 
rea libertăţii umane; o deschidere în direcția abordării 
existențiale a omului. Prin aceasta Boss sugerează o 
formă de implicare a datelor psihanalitice într-o con- 
ceptie antropologică mai vastă, a unei persoane nu 
doar biologice, dar şi în continuă formare prin actele 
sale, într-un univers apropiat de Umwelt-ul său. Persoa- 
na, dincolo de opoziţia corp-psihic, accede la propriul 
eu, plecînd de la construcția existențială si de la mani- 
festările ei; printre acestea din urmă se regăsesc 
modalităţile existentei-ca-bolnav care nu pot nicicînd 
să se retragă într-un biologic originar. 


1.5. Psihanaliza şi psihosomatica Şcolii de la Paris 


P. Marty si M. Fain (1956) se ocupă de psihanaliză 
şi de psihosomatică în eseul publicat sub direcţia lui 
S. Nacht. Prin contrast cu medicina bacteriologică sau 
cea radiologică termenul psihosomatic trimite înainte 
de toate spre o investigare a domeniului psiho-afectiv, 
din perspectiva pulsională: cînd eul ajunge să-şi con- 
sidere tendinţele instinctive drept periculoase, el poate 
încerca nu atît să le adopte cît să le nege, sau/si să le 
refuleze; exagerarea mecanismelor de apărare antre- 
nează apariţia unor tulburări de adaptare care se pot 
manifesta la nivelul corpului sub formă de tulburări 
aparent ,, functionale". Procesele de introiectie şi de 
proiecţie caracterizează apariţia tulburărilor hipo şi 
hiper, atunci cînd mecanismele de apărare obişnuite 
ale eului sînt distruse sau copleşite, iar pulsiunile se 
răsfrîng într-o manieră auto-agresivă asupra corpului. 

Cercetările au progresat şi progresează mereu: 
bibliografia stă mărturie. In conformitate cu o recentă 

trecere în revistă realizată de Dejours!, Marty si Herz- 
berg-Polonicka (1980), ansamblul datelor se poate 
rezuma în maniera următoare. Pentru aceşti autori (la 
care trebuie să adăugăm numele lui M. de M'Uzan, 
Fain, David C.) există un destin specific al conflictelor 
psihice la bolnavii de orientare psihosomatică. Se în- 
registrează un eşec al mecanismelor de apărare men- 
tală şi fantasmatică în domeniul refulării, al deplasării, 
al proiectării, însoţite de apariția unor defense la nive- 
lul comportamentului şi al caracterului. „Procesul de 
somatizare apare atunci cînd subiectul nu este capabil 
să trateze mental contradicţiile care apasă asupra lui" 
(Dejours şi colab., 1980). Absența unui veritabil 
conflict psihic tratat ca atare, nereprezentat şi nefan- 
tasmat, favorizează trecerea sa aproape „directă" în corp 
şi în organe. Această „corporalitate" este comandată de 
anumite dispozitive, între care: gîndirea operatorie, ero- 
darea funcţiilor mentale, atît depresia esenţială cît si 
anxietatea accentuată contribuind la precipitarea şi coagu- 
larea elementelor acestei economii psihosomatice. 
Autorii menţionaţi au descris o gîndire sau o stare 
operatorie la pacienţii psihosomatici. Această gîndire 
se caracterizează printr-un discurs greoi şi indistinct 
despre sine şi semeni: un discurs impersonal în legă- 
tură cu propriile afecțiuni, lipsit de distantare, presărat 
cu detalii concrete insolite. Se remarcă o activitate 
onirică si fantasmatică foarte săracă, o proastă circu- 
latie între conştient şi inconştient. Autorii (Marty şi 
colab.) au descris o relaţie „albă" cu reprezentările 
mentale şi fantasmatice: expansiunea celei dintii 
topici este extrem de modestă. Aceasta ar fi maniera 
specifică de funcționare în cazul somatozelor şi psiho- 


1 M. Fain, C. Dejours, Corps malade et corps erotique, Masson, Paris, 
1984 (n. a.). 

somalezelor: de îndată ce pulsiunile nu mai sînt inves- 
tite, ele s-ar reîntoarce către corp pentru a provoca 
tulburările somatice ulterioare. 

Starea operatorie este însoţită de o anumită erodare 
a formațiunilor mentale, o sărăcire a afectelor şi a fan- 
tasmelor, prejudiciul somatic fiind adeseori favorizat 
de existenţa depresiilor esenţiale, care, într-un mod 
insidios şi inaparent, exagerează producția reactivă, 
totul petrecîndu-se într-o economie energetică ce 
evoluează pe un fond de anxietate crescută. 

Poziţiile Școlii psihanalitice de la Paris ar permite 
reactualizarea datelor Şcolii americane (Alexander, 
Dunbar...), marcînd însă caracterul particular al încor- 
porării datorat sărăcirii formațiunilor afectivo-fantas- 
matice şi verbale. 


1.6. Psihosomatica infantilă 


Referitor la trecerea de la copil la vîrsta adultă, se 
pune problema unei evoluţii istorice a procesului 
pulsional, în cadrul transmutatiilor sale somatice. S-a 
crezut că mişcarea psihosomatică (de somatizare) are 
rădăcini foarte timpurii în viaţa infantilă. Etapa de 
nediferentiere primară ar putea lăsa loc începutului 
formării unui curent secret si profund care, la cel mai 
neînsemnat semnal de slăbiciune resimţit, ar conduce 
la apariția producţiilor somatice, încă înainte de achi- 
zitia limbajului, sau chiar a primei organizări mentale, 
a fost presupusă existenţa unor dispozitive care ulte- 
rior ar putea facilita structurările clinice ale afecţi- 
unilor corpului lipsite de substrat organic. Altfel spus, 
somatizările adulților ar putea să apară drept întoarceri 
la aceste stadii nediferentiate, unde anxietatea şi 
organicitatea primară fuzionează. 

S-au putut astfel studia spasmul de plîns al sugaru- 
lui, eczema, astmul, colicile primelor trei luni de viaţă, 
mericismul, megacolonul funcțional, anorexiile vîrstei 
infantile... A fost posibil, de asemenea, să fie studiate 
afecțiunile adultului şi să se încerce punerea lor în 
legătură cu maniera de funcţionare din copilărie. 
Astmul pare a fi cu atît mai frecvent cu cît angoasa 
lunii a opta de viaţă (frica resimţită de copil atunci 
cînd faţa familiară a mamei dispare si apare o faţă 
străină) este mai puţin importantă. Conflictele greşit 
„mentalizate" de adult se obiectivează mai bine la 
nivelul corpului... Sau, iată, să evocäm poziţia lui 
J. McDougall (1978): „Corpul răspunde la amenin- 
țările psihice ca si cum ar fi vorba de ameninţări 
biologice." Pentru alți autori, între care M. Schur, 
pulsiunile sînt resomatizate si permit astfel reacţia 
corpului. După Marty, orice dezorganizare psiho- 
somatică reprezintă o întoarcere către epoca (presu- 
pusă) a fuziunii dintre biologic si psihic (1963). 


1.7. Propuneri pentru o clinică psihosomatică 


Chiar dacă termenul ,,psihosomatic" este astăzi 
lipsit de credibilitate, fenomenele pe care le descrie 
el există. Cu atît mai mult trebuie să le precizăm si să 
circumscriem diagnosticul, pentru ca astfel să evităm 
punctele de vedere extreme. Nu orice simptom în care 
intervin factori afectivi este psihosomatic: tulburările 
lipsite de substrat organic, denumite şi „funcţionale", 
nu aparțin toate grilei psihosomatice, aşa cum se 
defineşte ca astăzi. Din ce în ce mai des, sîntem deter- 
minati să considerăm corpul ca făcînd parte dintr-un 
tot psihic si social, fără ca aspectele fizice să mai 
poată fi abordate separat. 

Din punct de vedere clinic, sectoarele cele mai 
populate cu afecţiuni cu tentă psihosomatică sînt: 
1) Aparatul cardiovascular: hipertensiunea arterială 
cronică, tahicardiile paroxistice, coronaropatiile şi riscu- 
rile de infarct miocardic. Au fost semnalate şi: arte- 
rioscleroza, maladia Raynaud (asfixie locală urmată 
de gangrena simetrică a extremităților). 2) Aparatul 
respirator: astmul bronsic, efectele anxietätii asupra 
respirației; tuberculoza (urmările ei). 3) Aparatul 
digestiv: ulcerele gastroduodenale, recto-colitele he- 
moragice, colitele spasmodice. 4) Sistemul dermic: 
dermatozele alergice, eczemele, psoriazisul, pelada. 
Ar putea fi adăugate disfunctionalitäti ale diverselor 
aparate, cefaleele, vertijurile... întreaga simptoma- 
tologie clinică poate fi reluată, chiar si evoluţia unor 
cancere poate suferi influenţe psihice si/sau afective. 

Am ţinut să facem aceste precizări pentru a aborda 
mai corect locul pe care îl ocupă corpul în cadrul exis- 
tentei. Dacă diagnosticul „boală psihosomaticä" tre- 
buie să rămînă, în prezent, un diagnostic de excepţie, 
abordarea psihosomatică este tot mai frecvent şi 
sistematic utilizată, în cadrul unei perspective antropo- 
logice, conform căreia nimic nu poate fi cercetat sepa- 
rat. Fiinţa umană există doar „împreună-cu", face parte 
dintr-o relaţie; va trebui să precizăm această functio- 
nare relationalä. 


2. Psihanalizele corpului 


„Reacţia somatică si corpul reprezintă două teme princi- 
pale ale psihanalizei" (Paul Schilder). 


Corpul reprezintă spatiul-suport al persoanei, locul 
schimburilor energetice care întretin existenţa, rezer- 
vorul integrităţii noastre minimale. Termen de referință 

prim şi ultim, omul, pe parcursul existenţei sale, nu 
poate scăpa de exigenţele corpului. Aşa că, de la bun 
început, corpul a fost în centrul psihanalizei freudie- 
ne. S-ar putea spune că psihanaliştii se implică în 
cunoaşterea ființei umane, sănătoase sau bolnave, în 
funcție de importanţa pe care o acordă corpului. Georg 
Groddeck nu s-a înşelat în legătură cu aceasta, pentru 
el şinele corpului funcţiona asemenea unui flux ero- 
tic-vitalist plin de sevă, capabil să modeleze stările 
somatice si, prin aceasta, pe cele psihice: „Orice 
bolnav este un copil”, şi ca atare el are de ales între 
recăderea în infantilism si asumarea sau, din contră, 
cucerirea copilăriei, astfel încît să trăiască (şi să 
existe) cu uşurinţă; o perspectivă foarte nietzscheni- 
ană. Dialogul cu propriul corp devine astfel o pro- 
blemă personală; bolile definite drept funcţionale 
reprezintă o modalitate patologică de existenţă: ele 
pot beneficia şi de o inversare a reactivului care le 
activează. Psihanalizele vor ajuta în acest sens. 

Ne vom concentra în demersul nostru asupra a trei 
curente sau a trei nume: Paul Schilder, Michael Ba- 
lint, Michel Sapir. 


2.1. Paul Schilder si imaginea corpului 


Paul Schilder (1886-1940), cu doctoratul în medi- 
cină obţinut la Viena în 1909, este celebru prin boala 
care îi poartă numele: encephalitis periaxialis difusa. 
II interesează curînd simbolismul la schizofreni si 
fenomenologia lui Husserl. în 1922 îşi ia doctoratul în 
filozofie si colaborează cu Wagner-Jauregg, în cadrul 
clinicii universitare vieneze. Devine profesor în 1925. 
în paralel se apropie de Freud. Fără să fi fost psihana- 
lizat, Schilder face parte din Societatea Psihanaliticä 
de la Viena, începînd din 1919, la propunerea lui 

Freud. Nu obţine catedra Institutului Psihiatric din 
Viena si, în 1928, pleacă în Statele Unite ale Americii, 
la Henry Phipps Psychiatric Clinic, invitat de Adolf 
Meyer. Va rămîne acolo, la început în cadrul secției 
de psihiatrie din Bellevue-Hospital, apoi ca profesor 
la Colegiul de Medicină al Universităţii din New 
York. Moare, într-un accident, în 1940. 

Aici ne interesează Schilder din perspectiva cerce- 
tărilor sale asupra corpului, precum si în legătură cu 
incidentele psihanalitice asupra corpului, începînd din 
1923, el publică: Schema corporală, contribuţie la stu- 
diul conştiinţei propriului corp, apoi în 1935 (după şi 
în paralel cu multe alte titluri pe care nu putem să le 
menţionăm): Imaginea corpului: studii asupra forțelor 
constructive ale psihicului. Această lucrare este tradusă 
în limba franceză. Ea reprezintă rezultatul unei triple 
cercetări asupra corpului: neurofiziologică, din perspec- 
tiva simultan gestaltistă şi fenomenologică, psihana-* 
litică şi socială, deoarece Schilder crede de timpuriu 
că propriul corp este construit în relație cu corpurile 
celorlalți. Spre deosebire de Freud, Schilder nu va 
accepta niciodată asa-zisele date referitoare la un ins- 
tinct de moarte, în aceeaşi măsură în care nu a admis 
această diferenţă radicală între procesul primar si cel 
secundar. Inconştientul este rezervorul tuturor expe- 
rientelor posibile, în cadrul conceptului său de ,,sferä" 
Schilder include inconştientul si preconştientul. 

Schema corpului (Korperschema) corespunde ima- 
ginii spaţiale pe care şi-o face fiecare despre propriul 
corp, incluzînd configuratiile si funcțiile sale. în cazul 
amputaţiilor sau paraliziilor parțiale apar persistente 
ale „schemei corporale": membrul absent rămîne pre- 
zent, asemenea unui „membru fantomă" care suferă, 
jenează, îşi cere dreptul la existenţă, în imaginea cor- 
pului, Schilder dezvoltă ideea conform căreia formele 

eului sînt forme active, care trebuie să fie construite, 
obținute şi conservate, în cazul formelor patologice, 
Schilder respinge ideea unei regresii: este vorba de 
forme de evoluţie constructivă de alt tip sau de evolu- 
tie emergentă. Pentru el (ca şi pentru noi, de altfel...) 
formele de a fi ale fiinţei bolnave sînt forme (Gestal- 
ten) ale unei existente patologice pe care fiecare 
trebuie să şi-o construiască: se învaţă să fii bolnav, 
aşa cum se învaţă celelalte forme de a fi ale fiinţei 
umane: „Noi nu posedăm ca atare modelul postural al 
corpului, necesar pentru executarea mişcărilor diverse. 
Trebuie să-l dobîndim printr-un proces activ care con- 
stă în aducerea unor noi elemente ale realităţii la în- 
demîna activităţii psihice. Ceea ce rezultă, Gestalt-u\, 
este în consecinţă efectul unei activităţi interne si al 
unei acţiuni" (După tr. fr., L'Image du corps, 1968, 
p. 78). Putem continua citatele: „Caracterul unui indi- 
vid se exprimă în modelul imaginii sale corporale” 
(Jbid., p. 109); „Eul corporal se construieşte plecînd 
de la trebuintele personalităţii" (Ibid., p. 124); „Mişca- 
rea reprezintă un puternic factor de unificare între 
diferitele părți ale corpului" {Ibid., p. 132). 

Pentru Schilder libidoul, aspectul cel mai erotic al 
plăcerii eului, joacă rol de legătură profundă si conferă 
unitate corpului. „Depersonalizarea este caracteristica 
faptului că individul nu îndrăzneşte să-si plaseze 
libidoul nici în lumea exterioară, nici în propriul corp. 
Modificarea în imaginea corpului rezultă din dezin- 
vestirea sa libidinalä" (Ibid., p. 159). „Sentimentul 
de a fi în posesia unui corp intact nu vine de la sine. 
El nu este decît efectul iubirii de sine" (Ibid., p. 184). 


După ce am expus „fundamentarea fiziologică a 
imaginii corpului" şi „structura libidinalä a imaginii 
corpului”, partea cea mai neaşteptată este reprezen- 
tată de „sociologia imaginii corpului”. In această 

privinţă Schilder este, fără îndoială, „modern". Corpul 
îşi construieşte imaginile sale în ecou, în oglindă (să 
amintim că Baldwin, mereu ignorat, insistase asupra 
stadiului oglinzii înainte de Lacan), după privirile şi, 
mai ales, după ,,prezenta" celorlalți. „Configuraţia 
emoţională este cea care determină distanţele dintre 
obiecte şi corp" (Ibid., p. 153). Noţiunile de „sferă" 
ŞI „identificare” sînt pentru Schilder în mod exclusiv 
sociale, rod al prezenţei celorlalţi, al acţiunii lor (în 
interacţiune) cu propriul mod de a face al fiecăruia. 
Pentru Schilder identificarea reprezintă pătrunderea în 
inconştient a imaginii (sau a prezenţei) celorlalți: ea 
se produce îndeosebi în prima copilărie, înainte de 
cinci ani, dar identificările continuă pe durata întregii 
existente, introducînd un fel de fuziune-asociatie, care 
expulzează din eu propria „voinţă conştientă". De 
exemplu, pentru Schilder, băieţelul care suferă o iden- 
tificare completă cu mama este sortit homosexuali- 
tății : „Chiar el este femeia, nu mai are nevoie de o alta" 
{Ibid., p. 266). Orice identificare se realizează social- 
mente vorbind: „Există o imagine socială a corpului... 
Psihologia socială rămîne întotdeauna o psihologie a 
individului în contextul social" (Ibid., p. 314). 
Fran9ois Gantheret, prefatator si traducător al 
lucrărilor lui Schilder, precizează că toate dezvoltările 
ulterioare despre imaginea corpului se regăsesc deja în 
perspectivele avansate de Schilder... Si, într-adevăr, 
în aproape toate orientările contemporane -- dacă 
exceptăm consecințele fenomenologice asupra 
Lebensweg-ului, pe de o parte, şi componentele limba- 
jului legate de noţiunile de „corp scris", de „corp fără 
organe" sau de recăderi perlocutorii ale unei anumite 
pragmatici, pe de altă parte — totul, într-adevăr totul 
(sau aproape) se găseşte deja în această carte de 
referinţă, în această operă clasică a lui Paul Schilder. 

2.2. Michael Balint: medicul şi boala 


Fără a dori să denaturăm derularea orientărilor 
îndreptate spre corp, în cadrul diverselor psihanalize, 
ne-am hotărît să marcăm aici acest jalon ,,balintian", 
datorită importanţei sale reale în trecutul, prezentul şi, 
mai ales, viitorul practicilor psihanalitice lărgite. Nu 
facem aici o „istorie", şi pentru a evita să ne împot- 
molim în resturile a tot ce a fost realizat si/sau propus, 
optăm pentru această atitudine, prin care subliniem 
cîteva puncte forte ale traseului. 

Originar din Budapesta, Michael Balint (1896-1970), 
medic, chimist, pleacă la Berlin pentru a-si face uce- 
nicia în psihanaliză cu Sachs si Abraham; prin 1924 
o cunoaşte bine pe Melanie Klein, în 1921 se căsă- 
toreşte cu Alice, fiica unui psihanalist, prieten cu 
Ferenczi. în 1924, Balint îşi continuă psihanaliza, la 
Budapesta, cu Ferenczi. Lucrează la Policlinică, 
devenind director după moartea lui Ferenczi. în 1938 
emigrează în Anglia, între 1948 si 1961 lucrează în 
cadrul clinicii Tavistock, la Londra. Se orientează 
foarte rapid către o antropologie psihanalitică extrem 
de vastă: individul este bolnav în întregime, corpul 
este prins în reţeaua inconştientului si conştientului 
său. Va crea grupurile Balint, destinate a forma, din 
punct de vedere psihologic si psihanalitic, medicii 
generalisti. Astfel fiecare va putea aborda mai bine, 
mai profund bolnavul si boala. Medicamentul propus 
pacienţilor este însuşi medicul, acesta fiind, în plus, 
depozitarul unor produse farmacologice utile. Balint 
s-a aplecat şi asupra cercetărilor legate de copilărie şi 
de structurile familiale. Ar fi putut participa la di- 
mensiunile sistemice. A luat parte la crearea genului 
„case-work", destinat optimizării formării psihologice 
a asistentilor sociali. A publicat studii asupra narci- 
sismului. Să notăm o singură carte: Medicul, pacientul 

sau/şi boala (1957). Grupurile Balint, în care se ope- 
rează asupra relaţiilor medic-pacient, au avut şi încă 
mai au un mare succes, în special în Franţa. 


2.3. Interactiuni între psihosomaticile 
şi psihanalizele corpului 


Isteria pîndeşte pe fiecare, spre a-l determina să 
„convertească" în tulburări ceea ce nu este decît o 
luptă conflictuală inconștientă, îmbolnăvirile orga- 
nelor, limbajele corpului au fost invocate pentru a 
traduce aceste presupuse derivate şi transferuri între 
registrul psihic si cel corporal. La temelia oricărei 
psihosomatici: „şinele"; adică această „capacitate" de 
„conversiune". Pentru Groddeck, „şinele" lui nu repre- 
zenta conversiunea, ci principiul corporal însuşi, 
purtătorul scînteii fiinţei, destinat a se manifesta si a 
se confirma în el însuşi. Curentele contrariate, care nu 
se autosatisfac, cheamă în ajutor un produs reactiv, 
care, la rîndul lui, „devine" boală. 

Orientările psihosomatice şi corporale au avut 
cîstig de cauză prin intermediul terapiilor numite de 
relaxare. Aceste metode se adresează direct suprafeţei 
corporale, cea investită de simptome nedorite. Exer- 
citiile asupra musculaturii si a organelor interne, 
executate din ipostaze posturale diverse, amintesc 
practicile yoga. Exerciţiile conduc la apariţia unor 
efecte intracorporale, la nivelul subiectului; acesta 
este motivul pentru care asemenea practici au cunos- 
cut o puternică dezvoltare în ultimii ani. Plecînd de la 
cercetările lui Reich, Ferenczi, Groddeck, inventivi- 
tatea nu a cunoscut limite: terapiile bioenergetice s-au 
răspîndit vertiginos, de la Lowen la „strigătul primai" 
al lui Janov, în strînsă conexiune cu tehnici derivate 
din artele marțiale japoneze (aikido, kinomichi...). 

Dintr-o perspectivă mai psihanalitică trebuie delimita- 
tă aici descrierea a trei categorii de metode: cele ale lui 
Schultz, ale lui Ajuriaguerra si cele ale lui Michel Sapir. 

Să notăm în treacăt că Societatea Franceză de 
Psihosomatică a încurajat, prin intermediul cercetări- 
lor lui Lotz (spasmofilia), ale lui Chertok (hipnoza), 
ale altor practicieni valoroşi precum Aboulker, Kouril- 
ski, Pequignot... sau distinsi psihanalişti (Held, Gasch- 
kel, Brisset si multi alţii...), a încurajat, spuneam, o 
largă dezvoltare a investigaţiilor, dintre care multe sînt 
publicate în Revue de Medecine psychosomatique!. 

Trainingul autogen al lui Schultz încearcă să atingă 
o stare de auto-hipnoză voluntară, de auto-decontrac- 
tare-concentrativă. Terapeutul emite instructajul ver- 
bal, utilizînd o anumită tonalitate si un anumit timbru 
al vocii, astfel încît să obţină modificări senzoriale şi 
motorii la nivelul „relaxatului”: greutate a membrelor 
superioare si inferioare, senzaţii de căldură epigas- 
trică, de răcoare a fruntii etc. Ulterior subiectul repetă 
mental instructajul. Repetarea discursului interior 
menţine active potentialitätile auto-transformative; o 
modalitate de autosugestie condusă prin implicarea şi 
participarea efectivă a „puterii cuvintelor spuse sieşi”. 
Ajuriaguerra consideră reeducarea prin relaxare un 
gen de dialog tonic si psihic în acelaşi timp. Relaxarea 
reprezintă o descoperire a propriului corp, în relaţia sa 
cu celălalt. Este vorba de retrăirea unor situaţii: de 
vulnerabilitate, de dependenţă, de îndepărtare... pre- 
cum şi de dobîndirea controlului asupra afectelor pe 
care acestea le implică si de trasarea altor expresii 
emoţionale. Un întreg proces de transfer are loc între 
terapeut si pacient, pornindu-se de la stările de destin- 
dere şi fantasmatice care sînt implicate în act. 


! La Revue de Medecine psychosomatique este de Michel Sapir şi Leon 
Chertok (n. a.). 

Pentru Michel Sapir relaxarea este încorporată în 
psihanaliză (Relaxarea: abordarea sa psihanalitică, 
1975). O prelucrare adecvată a cuvintelor spuse şi a 
celor ascultate este realizată pornindu-se de la voce, ale- 
gerea timbrului si a ritmului, dinamica discursivă, sta- 
bilindu-se astfel legături speciale cu disponibilitätile 
afective ale participanţilor. Trăirea corporală şi univer- 
sul pulsional se interconectează. Participantul deprin- 
de o altă manieră de a-şi cunoaşte propria corporalitate. 

Cu ocazia lucrărilor sale asupra relaxării cu indu- 
ceri multiple, Michel Sapir reia linia tradiţiei lui 
Balint, cea descrisă în Formarea psihologică a medicu- 
lui, 1972. El continuă punerea sub semnul întrebării a 
medicinei psihosomatice, întreprinsă încă din 1964 
(„Des psychosomaticiens: pourquoi? Comment?", 
Revue de Medecine psychosornatique, 6, 4, pp. 343—361, 
1964). în acea perioadă Sapir propunea definirea unei 
simple maniere de abordare ,,psihosomaticä" a ma- 
ladiilor, în dauna instaurării unei entităţi suplimentare 
care nu ar fi putut decît să marcheze realitatea feno- 
menelor patologice. Ulterior, după ce a recenzat peste 
treisprezece teorii explicative diferite ale unei spe- 
cialitäti care nu există, Sapir si-a revizuit poziţia într-o 
manieră foarte originală. Ea este expusă în lucrarea 
sa: Terapeut-pacient: lupta corp la corp (1980). Marea 
problemă a tulburărilor asa-zise funcţionale este abor- 
dată aici într-o manieră extrem de deschisă. Nu există 
„organe" în sens clasic, iar funcţiile fiziologice aco- 
peră multiple zone corporale, interferînd cu cele non- 
corporale; Sapir va pleda pentru o atitudine mai largă, 
pentru un cîmp psihosomatic în interiorul căruia 
bolnavul există mereu în relaţie. Acest cîmp foarte vast 
se referă la relaţiile dintre cuvînt şi corp; de aseme- 
nea, fiecare pacient (potenţial) intră în relație cu 
terapeutul, care posedă (la rîndul său) propriile 
fantasme, un inconştient, pulsiuni lipsite de neutrali- 

tate. Practica medicală a trecut de la inaparent la 
aparenţă, apoi din nou în zona invizibilului: totul se 
învaţă prin inducţie, prin interpretare, prin intermediul 
datelor examinărilor utilizate (radiografii, ecografii, 
scaner, trasee electrice etc.). Demersul ,,psihosomatic" 
presupune, în primul rînd, o implicare a medicului în 
problemele pacientului său, implicare din care nu se 
poate nega ponderea mare a pulsiunilor, a interdic- 
țiilor, a plăcerilor proiectate. Omul este o ființă cu... 
în relație; de ambele părți însă, în ceea ce priveşte 
practicile „totale" ce urmăresc o manieră de abordare 
personalizată si „umană" (o antropologie relationalä). 
Abia în acel moment tulburările ,,functionale" capătă 
adevărata lor valoare, semnificînd o amputare a plă- 
cerii aşteptate. 

Corpul nu ascultă doar de reglementările organi- 
cului; funcţionarea fiziologicului poate să inducă în 
eroare si să faciliteze descrierea simptomelor fără 
substrat organic. lată că Sapir răstoarnă noţiunile deja 
dobîndite. Funcționarea organelor nu corespunde ve- 
chii concepţii organice, iar functionalul nu se rapor- 
tează la un aparat anumit, în cazul acesta, poate, 
functionalul lipsit de substrat organic si non-lezional 
este ataşat de persoană ca întreg, ea însăşi putînd fi o 
funcție; ar putea fi chiar singura funcție, aceea care 
asigură realitatea activă a verbului „a funcționa", în 
întregul activităţilor sale actionale. în două rînduri am 
insistat asupra „irealităţii tulburărilor funcţionale" şi 
a „corpului în relaţie: relaţiile intra si intercorporale"!. 
Am dori să subliniem că nu corpul vorbeşte, el nu are 
limbaj, si că fiinţa umană reprezintă un tot, persoana 
fiind posesoarea unui corp si nu invers. Corpul este un 


! A. Fernandez-Zoï'la, „De l'irrealite des troubles dits fonctionnels en 
medecine quotidienne”, Revue de Medecine psychosomatique, 1979, 
pp. 454-464. 

corp-suport (Korper în germană), dar şi un corp din 
carne şi oase — care suferă si se bucură (Leib în ger- 
mană). Astfel persoana poate manifesta la nivelul 
corporalităţii variațiile producţiilor dorințelor perso- 
nale, al căror sediu este. O asemenea persoană nu este 
conținută în întregime nici de frontierele propriului 
corp, nici doar de implicaţiile presupuse de acesta. 
Persoana este un sistem ce aparţine unui ecosistem!. 

Roger Gentis (învățăturile corpului, 1980) ia poziţie 
împotriva noţiunii vagi şi neclare de energie corpo- 
rală. Corpul este un corp simbolic, susţine el: şinele 
aparţine unei ordini aflate sub semnul simbolicului, 
iar „ordinea simbolică pe care o producem si care ne 
conduce nu ascultă de legile biologice, ci are propri- 
ile sale legi...". Se remarcă o apropiere de poziţiile lui 
Lacan. Din această perspectivă, se impune un alt mod 
de abordare a corpului, un mod de abordare ce pre- 
supune un demers non-productiv, insuficient de corpo- 
ral în ultimă instanţă. Considerăm corporalitatea (sub 
aspectul ei de Leiblichkeit = corporalitate încercată de 
trup) ca fiind impregnată, într-un mod indirect, de 
imaginile şi cuvintele subiectului: se impune deci o 
dublă manieră de abordare, atît în ceea ce priveşte 
universul imaginilor (demersuri fantasmatice si imagi- 
nare), cît şi în ceea ce priveşte universul cuvintelor. 
Dintre cele două universuri umane, doar efectele 
(perlocutoare şi/sau non-locutoare) se regăsesc „încar- 
nate" în materia vie, cea care se bucură/suferă. In 
tulburările funcţionale ale individului, în persoa- 
na-functie, vor trebui căutate, concomitent, atît ratiu- 
nile construirii simptomelor (forma patologică de 
existenţă), cu alte cuvinte a suferinţei, cît si mijloacele 


! A. Fernandez-ZoTla. „Intra- et inter-relations corporelles. Le corps en 
relation”, L'Evolution psychiatrique, 47, 1982, 3, pp. 813-822. 

pentru o altă manieră de existenţă. Din această pers- 
pectivă, fără îndoială, psihanaliza va contribui la 
cunoaşterea datelor înscrise în activul şi pasivul 
corpului, în decursul perioadelor în care persoana, 
încă fragilă, informă si vulnerabilă, nu-şi poate con- 
strui singură tehnici suficiente pentru o autonomie a 
eului în cadrul universului său relational. Semnul de 
întrebare ridicat de emergenta bolii pare că îndepăr- 
tează si mai tare frontierele inconştientului omenesc. 
O încercare de articulare se schiteazä în direcţia lui 
Winnicott, pornind de la noțiunea sa de obiect tranzi- 
tional. Un scurt exemplu poate clarifica acest punct 
de vedere relational în antropologie, arătînd cum 
obiectul tranzitional manipulat contribuie la delimi- 
tarea unui spațiu intermediar, care „înconjură" per- 
soana, pentru a-i deveni în final parte integrantă, fiind 
„încorporat". Amelie primeşte, la vîfsta de un an, o 
pelerină tricotată de străbunica sa. Veşmîntul, curînd 
botezat „pe-pe”, este îmblînzit prin intermediul a 
numeroase manipulări, pînă cînd ajunge să facă parte 
din propriul corp al fetiţei. „Pe-pe" devine obiectul 
inseparabil: talisman, fetiş, sursă de plăcere atunci 
cînd se află lîngă copil ori motiv de plînsete, frustrare 
si privatiune atunci cînd intervine separarea. Obiectul 
îşi redublează efectele datorită calității căptuşelii sale: 
Amelie a căpătat obiceiul să-si sugă două degete de la 
mîna dreaptă (arătătorul si mijlociul), în timp ce 
mîngfie căptuşeala. Valoarea acestui gest (ce se păs- 
trează la vîrsta de 5 —8 ani) se extinde uneori si asupra 
tesäturilor din mediul ambiant (perdele, fulare, batiste 
foarte fine). „Pe-pe" înveleşte corpul asemenea unui 
Umwelt primitiv, functionînd ca veritabilă legătură re- 
lationalä ce delimitează o zonă particularizată a su- 
biectului. O serie de antropologi, precum T. H. Hali, 
au insistat asupra importanţei spațiului virtual, asupra 

„bulei" care înconjură indivizii şi îi protejează. Pro- 
priul corp este sediul unor încorporări încastrate, la 
care se raportează obiectele, spaţiile, cuvintele. Corpul 
„încorporează" ansamblul relational; spaţiu viu, el 
este situat „între", devenind prin aceasta miza cons- 


tantă a diverselor relaţii care îl implică. 


CAPITOLUL AL VIII-LEA 
PSIHANALIZA ÎN FRANȚA 


1. Pierre Janet şi începuturile psihanalizei în 
Franţa 


Psihanaliza ar fi putut fi inventată în Franţa de către 
Pierre Janet (1859-1947). Acesta şi-a susținut teza de 
doctorat despre Automatismul psihologic. Absolvent al 
şcolii normale, a urmat ulterior studii medicale şi şi-a 
făcut doctoratul despre Starea mintală a istericilor 
(1894). Carieră fulgerătoare: director al Laboratorului 
de psihologie de la Clinica neuro-psihiatrică de la 
Salpetriere condusă de Charcot din 1890, va fi în 
curînd chemat la College de France (în 1895, apoi ca 
profesor titular în 1902). Janet va face analize clinice 
ale nevrozelor: isterie, fobii, obsesii si va izola o for- 
mă nevrotică, psihastenia. Studiază conduitele psiho- 
logice si se interesează de psihologia socială. Opera sa 
este imensă. Să cităm: Nevroze si idei fixe (1 898), Me- 
dicatiile psihologice (1919); opera care îi leagă numele 
de psihastenie datează din 1902: Obsesiile psihaste- 
niei. Cartea sa cea mai uimitoare este De la angoasă 
la extaz (1926). Opera sa cea mai actuală rămîne 
Evoluţia memoriei si a noţiunii timpului (1928). A 
publicat pagini frumoase despre sentimente, tensiunea 
psihologică, forţa si slăbiciunea psihologice... A 
fondat împreună cu Georges Dumas Le Journal de 
psychologie, în 1904. 

Janet a fost foarte ascultat şi foarte citit la vremea 
sa. Freud vorbeşte adesea despre el şi încearcă să se 

demarce faţă de el, cu atît mai mult cu cît, în cursul 
deselor sale călătorii în Franţa pentru a-i întîlni pe 
Charcot, Bernheim, îl întîlneşte şi pe Janet si opera 
sa. Unii nu se pot abtine să nu spună că Freud a furat 
de la Janet şi şi-a însuşit datele acestei psihologii cli- 
nice prezentînd-o în mod diferit. Janet descoperise 
într-adevăr vigoarea patogenă a amintirilor uitate, dar 
el a trecut pe lîngă sexualitate, refulare, refulat, in- 
conştient. Păcat. 

Ideile lui Freud au fost primite în Franţa de foarte 
oficiala Revue neurologique, care a publicat, direct în 
limba franceză, în 1895: „Obsesii şi fobii meca- 
nismul lor psihic şi etiologia lor", iar în 1898 ,,Eredi- 
tatea şi etiologia nevrozelor". Transfuzia de idei devine 
mai discretă pe măsura ce se precizează etiologia 
pan-sexualistă. Franţa nu este mai rezervată în această 
privinţă decît restul Europei. In 1914, Hesnard publică 
împreună cu Regis, un psihiatru celebru din Bordeaux, 
Psihanaliza nevrozelor de război. Dar în 1911 apăruse 
deja primul articol despre „Raportul afectiv în cura 
nevrozelor", de Morichau-Beauchant. Războiul din 
1914—1918 va întîrzia pătrunderea în Franţa a unei 
psihanalize care vine din ţările germane. 

Societatea Psihanalitică de la Paris (S.P.P.) a fost 
creată în 4 noiembrie 1926, iar Revue frangaise de 
psychanalyse îşi vede publicat primul număr la 25 
iunie 1927, S.P.P. fiind deja membră a Asociaţiei 
Internationale de Psihanaliză (A.I.P.). Pentru a se 
ajunge la aceste rezultate au fost necesare eforturi 
susținute si trebuie să reținem unele nume, printre care 
cel al lui Rene Laforgue (1894-1962), campion al 
unui freudism direct; alsacian de origine, perfect 
bilingv, îl citea pe Freud în original. A întreprins o 
analiză didactică împreună cu Eugenie Sokolnicka 
(1884—1934), sosită la Paris cu mandat de la Freud, 
care o analizase. O obişnuită a mediilor literare şi a 

N.R.F., ea va fi imortalizată de Gide în Falsificatorii 
de bani sub numele de ,,doctorita Sophroniska". Rene 
Allendy (1889-1942), analist al lui Artaud, foarte 
deschis către domeniul literar, va juca un rol de sea- 
mă. Edouard Pichon (1890—1940) este un spirit foarte 
cultivat, lingvist, medic la Spitalele Parisului --un 
titlu de prestigiu. Cartea sa Dezvoltarea psihică a 
copilului şi a adolescentului va servi la formarea mul- 
tora. Analiza sa didactică, întreprinsă cu E. Sokolni- 
cka, va dura trei ani: lucru foarte rar în acea epocă, în 
care „să fii psihanalizat de Freud" putea consta, aşa 
cum s-a întîmplat pentru Gustav Mahler, în a sta de 
vorbă două sau trei ore (uneori în cursul unei plim- 
bări) cu Maestrul. Pichon a jucat un rol important în 
Franţa, pentru psihanaliză, rol ce încă nu a fost foarte 
bine precizat decît de către E. Roudinesco (Bătălia de 
o sută de ani. Istoria psihanalizei în Franţa, 1982). 
Entuziasmul lui A. Breton si al suprarealiştilor pentru 
Freud a contat pentru a face ca psihanaliza să pătrundă 
în mediile intelectuale. 


Numele Măriei Bonaparte si al lui Rudolf M. L6- 
wenstein vor fi fundamentale. Laforgue o sfătuise pe 
prinţesa de Grecia, Mărie Bonaparte, să meargă la 
Viena să facă o psihanaliză cu Freud; aceasta se duce la 
Freud în 1926 si leagă cu el o prietenie şi o fidelitate 
psihanalitică totale. Mărie Bonaparte (1882-1962) va 
fi stîlpul de rezistență al psihanalizei în Franţa. 
Puterea sa economică, tenacitatea sa, ardoarea sa vor 
face ca toate rezistentele să se încline si Institutul de 
Psihanaliză va vedea lumina zilei. Să mai reținem si 
numele psihanaliştilor elveţieni Flournoy, Baudouin, 
Saussure, care susțin psihanaliza împotriva cercurilor 
medicale. 


Rudolf M. Lowenstein (1898-1976) a fost anali- 
zat, la Berlin, de H. Sachs. Polonez de origine, vor- 

bind curent franceza, va deveni analistul oficial al 
tuturor numelor mari din Franța. Mărie Bonaparte va 
face cu el un complement de analiză, fiindu-i în 
acelaşi timp amantă, după biografa sa Ceha Bertin 
{Ultima din familia Bonaparte, 1982). îi va analiza pe 
Lacan, Nacht, Lagache, Adrien Borel, Parcheminey, 
Michel Cenac, Leuba, Pierre Mâle, Henri Codet... 

Avântul psihanalizei în Franţa survine după 1945, 
cînd doctrina si practica au căpătat o importanţă nouă 
după reîntoarcerea sa din SUA. Va fi momentul ma- 
rilor mize, dar si al luptelor intestine, pînă la sciziunea 
din 1953. Lacan, Lagache, Dolto şi multi alţii vor 
forma ceea ce va deveni în curînd Școala freudiană, 
dar care pentru moment nu este decît Grupul de Studii 
şi de Cercetări freudiene. Pe de altă parte, multe nume 
figurează deja în palmaresul psihanalizei franceze, 
printre altele cele ale lui J. Favez-Boutonnier, Le- 
bovici, Berge, Mauco, Schlumberger, Blanche Rever- 
chon-Juve, Maryse Choisy, dna Aubry (mama lui 
E. Roudinesco), Bouvet, Diatkine, G. Favez, Anzieu, 
Held, Benassy, Marty, Shentoub, Favreau, Pasche, 
Mallet... Dar trebuie să revenim la Lacan, pentru a 
evoca ulterior alte curente. 


2. Jacques Lacan (1900-1981) 


Vom urmări Scrierile publicate în 1966 si Sernina- 
riile apărute. Expozeul va menţine ordinea cronolo- 
gică, pentru a scoate mai bine în evidenţă ,inovatiile" 
lacaniene în ceea ce el însuşi a numit „o reîntearcere 
la Freud". Puncte de vedere tangentiale vor putea 
clarifica tematicile lacaniene pentru a le preciza locali- 
zarea situationalä. Să reținem din nota „de la ante- 
cedentii noştri" care îi interfateazä oarecum culegerea 
(Ecrits, pp. 65—72): „Ca medic si psihiatru, introduse- 

sem, sub titlul de «cunoaştere paranoicăy», unele 
rezultante ale unei metode de exhaustivitate clinică, a 
cărei încercare o constituie teza noastră de medicină". 
Psihoza paranoică în raporturile sale cu personalitatea 
(1932) se sprijină pe treizeci de observaţii, chiar dacă 
metoda sa impune o monografie, cazul Aimee (p. 65). 
Lacan s-a recunoscut dintotdeauna discipol al lui G. 
de Clerambault („singurul nostru maestru de psihi- 
atrie"), inventator al „automatismului mental" (1927). 


2.1. Stadiul oglinzii 


Cu „stadiul oglinzii”, Lacan îşi face o intrare re- 
marcată în domeniul psihanalizei la cel de-al XIV-lea 
Congres Psihanalitic Internaţional de la Marienbad în 
1936. Intervenţia nu este publicată din cauză că nu 
fusese trimisă la timp. Lacan face aluzie la „titulari- 
zarea" sa, acces indispensabil la Societatea Psihana- 
ltică din Paris. Dintr-o altă sursă, putem spune că-i 
promisese doctorului Lowenstein, care îi condusese 
psihanaliza didactică, de a o termina după ivestirea sa, 
dar că n-a mai revenit pe divan. Putem citi în Ecrits, 
(1966, pp. 93-100): „Stadiul oglinzii ca formator al 
funcţiei eului verbal!", textul comunicării la cel de-al 
XVI-lea Congres Internaţional de Psihanaliză de la 
Zurich în 1949. 

Stadiul oglinzii a fost studiat de Prayer, Baldwin şi 
H. Wallon mai întîi. Copilul îşi recunoaşte propria 
imagine într-o oglindă începînd de la vîrsta de şase 
luni. £ste o sursă de jubilare şi punctul de sprijin al 
identificării. Pentru Lacan, această activitate pînă la 
vîrsta de optsprezece luni este revelatoarea unui 


! Am tradus prin „eu verbal" noua noţiune introdusă de Lacan „je"i 
mare importanţă pentru tot sistemul lacanian (n.t.). 

„dinamism libidinal". „Este de ajuns să înţelegem 
stadiul oglinzii ca o identificare în sensul plenar pe care 
analiza îl dă acestui termen: şi anume transformarea 
produsă la subiect cînd îşi asumă o imagine — a cărei 
predestinare în acest scop este indicată îndeajuns prin 
folosirea, în teorie, a termenului antic de imago" (Ecrits, 
1966, p. 94). Aici va fi sursa identificărilor secundare 
pornind de la această formă a unui „eu verbal ideal": 
„punctul important este că această formă situează 
instanța eului, încă dinainte de determinarea sa 
socială, într-o direcție de ficţiune niciodată ireductibilă 
pentru individul singur — sau mai curînd care nu va 
reîntilni decît asimptotic evoluţia subiectului, oricare 
ar fi succesul sintezelor dialectice prin care el trebuie 
să-si rezolve în calitate de « eu verbal » discordanta 
faţă de propria realitate" (Ibid., p. 94). Imaginea specu- 
lară pare a fi pragul lumii vizibile, precizează Lacan. 
Această „acţiune exclusiv vizuală a unei imagini simi- 
lare... (deschide spre) identificări homeomorfe (şi 
prin) efectele de mimetism (către) identificările hetero- 
morfe " (Ibid., p. 96). „Funcţia stadiului oglinzii se 
dovedeşte pentru noi de atunci ca un caz particular al 
funcției de imago, care este aceea de a stabili o relație 
a organismului cu realitatea sa proprie — sau, cum se 
spune, a Innenwelt-ului la Umwelt" (Ibid., p. 98)!. 
Formarea „eului verbal" în spaţiul retras se simboli- 
zează oniric într-un stadiu — scrie Lacan; apoi, în 
momentul în care se împlineşte stadiul oglinzii, se 
deschide, prin identificarea cu imago-ul seamănului, 
drama „geloziei primordiale" (Ibid., p. 98). 
In ceea ce ne priveşte, să spunem că niciodată 

copilul nu este în afara socialului si că deschiderea 


Este vorba de: Innenwelt = în-sine, lumea endogenă; Umwelt = pentru- 
“ne, lumea care înconjură şi înglobează (n.a.). 

acustică si plurisenzorială face ca imaginea să nu fie 
poate niciodată pur vizuală. De altfel, limbajul, afec- 
tiv si naţional, începînd din acest stadiu este mai 
prezent decît s-ar părea. Copilul este disvorbit! înainte 
de a fi vorbitor.? 


2.2. Despre topica realităţii în Discursul de la Roma 


Lacan, tot în 1936, publicase Dincolo de principiul 
realității, titlu evocator. Se anunţă aici noţiunile „de 
ordin" pentru a acoperi experienţa psihanaliticä: 
condiţie de ordin mental, pentru ca „acest fenomen să 
fie comunicabil în vreun limbaj oarecare", condiţie de 
ordin experimental, „înregistrabil într-o formă oare- 
care", condiţie de ordin rațional pentru „a-l putea in- 
sera în lanţul identificärilor simbolice”. Să remarcăm 
punerea la punct, foarte devreme, a unui „lexic" ce 
nu va mai varia prea mult. Realitatea ,,energeticä" a 
libidoului este determinarea pozitivă pentru dinamica 
faptelor dorinţei. „Pulsiunea" va fi, la Lacan, în topica 
realităţii. 

Din „Agresivitatea în psihanaliză", raport prezen- 
tat de către Lacan la Congresul al XI-lea al Psih- 
analiştilor de limbă franceză din 1948, să reținem 
cîteva teze. Teza l: Agresivitatea se manifestă într-o 
experienţă care este subiectivă prin însăşi constituirea 
sa. Teza 2: Agresivitatea, în experienţă, ne este dată 
ca intenţie de agresiune si ca imagine de dislocare 
corporală. Imago-urile corpului îmbucătăţit, posi- 
bilitätile formatoare de identificare. Teza 3: Resor- 
turile de agresivitate decid asupra motivelor care 


! în original: ,dâlocute", opus lui „locuteur” (n.t.). 
? Francis Jacques, Difference et subjectivite, Aubier, Paris, 1982, pp. 68 
şi urm. „La prematuration pragmatique" (n.a.). 

fundamentează tehnica psihanalizei. Importanţa trans- 
ferului negativ care este nodul inaugural al dramei 
analitice. Teza 4: Agresivitatea este tendinţa corela- 
tivă a unui mod de identificare pe care noi îl numim 
narcisic... forme originale ale eului şi ale obiectului, 
discordante între organismul omului şi Umwelt-ul său. 
Această definiţie: „Acest raport erotic în care indi- 
vidul uman se fixează pe o imagine care îl înstrăinează 
de el însuşi, acolo este energia si forma unde îşi află 
izvorul această organizaţie pasională pe care o va 
numi eu” (Ecrits, 1966, p. 113). Teza 5: „O asemenea 
noţiune a agresivităţii, ca una din coordonatele 
intentionale ale eului uman şi mai ales relativ la cate- 
goria de spaţiu, determină să-i fie conceput rolul în 
nevroza modernă si în angoasa civilizaţiei" (Ibid., 
p. 120). Această afirmaţie: „Satisfacerea dorinţei 
umane nu este posibilă decît mediată de dorinţa şi 
travaliul celuilalt" (Ibid., p. 121 şi cf. pp. 101-124). 
Să abordăm acum Raportul la Congresul de la 
Roma (26 si 27 septembrie 1953): „Funcţia cîmpului 
cuvîntului şi a limbajului în psihanaliză", publicat 
pentru prima dată în culegerea „La Psychanalyse" 
nr. 1, 1956, pp. 81-166 (âcrits, 1966, pp. 237-322). 
Secţiunea a IV-a din Ecrits începe cu „Despre subiect, 
în sfirsit", redactat în 1966. 


2.3. Despre subiect şi despre aria cuvîntului 


„Despre subiect, în sfirsit”: „Dorim să vorbim 
despre subiectul pus în discuţie prin acest discurs" 
(âcrits, 1966, p. 229). Din 1948 pînă în 1953 au 
izbucnit multe conflicte. Pe scurt, să spunem că se 
produce ruptura între Lacan (cu Lagache şi ceilalţi) şi 
Societatea Psihanalitică din Paris. Noua asociaţie nu 
Ya primi afilierea din partea Societăţii Internaţionale. 

Astfel că a fost solicitat în această situaţie raportul de 
la Roma, „care să constituie raportul teoretic uzual" 
(Ibid., p. 237) pentru Congresul psihanaliştilor de 
limbă franceză şi de limbi romanice. Lacan va tre- 
bui să expună acest text „altundeva": la „Istituto de 
Psicologia della Universitâ di Roma". Să mai reti- 
nem din 1966 şi acest lucru: introducerea cu insis- 
tentä a vocabulei simptom. Saltul faţă de operaţia 
freudiană este indicat altfel. „Ea se distinge prin arti- 
cularea explicită a simptomului cu ceea ce-i aparţine, 
fiindcă ea (psihanaliza) este operația proprie a simp- 
tomului în cele două sensuri ale sale. Spre deosebire 
de semn, de fumul care nu se face fără foc, foc pe 
care îl indică eventual cu un apel la stingerea aces- 
tuia, simptomul nu se interpretează decît în ordinea 
semnificantului. Semnificantul nu are sens decît în 
relația sa cu alt semnificam. In această articulare rezidă 
adevărul simptomului. In fapt el este adevăr, pentru 
aceea că este făcut din aceeaşi substanţă cu acesta, 
dacă punem problema în mod material că adevărul 
este ceea ce se instaurează în cîmpul lanţului semnifi- 
când {Ibid., pp. 234-235, s.n.). 

„Funcţia ariei cuvîntului si a limbajului în psihana- 
lză" (1953), versiunea 1966 (Ecrits, pp. 237-322). Să 
reluăm aici numai ceea ce, la vremea respectivă, acum 
treizeci de ani, inaugura „modelul lingvistic" al ,,psih- 
analizei structurale" a lui Lacan. Tehnica psihanalitică, 
spune Lacan, „nu poate fi înţeleasă, deci nici corect 
aplicată, dacă nu sînt bine cunoscute conceptele care 
o fundamentează. Sarcina noastră va fi de a demon- 
stra că aceste concepte nu îşi iau sensul plenar decît 
dacă sînt orientate într-o arie a limbajului, dacă sînt 
ordonate la funcția cuvîntului" (/bid., 1966, p. 246). 

2.3.1. Cuvîntul vid şi cuvintul plin în realizarea 
psihanalitică a subiectului (Ecrits, pp. 247-268) 


„Psihanaliza nu are decît un mediu: cuvîntul paci- 
entului" (Ibid., p. 247). Teoria pune o triadă: frustrare, 
agresivitate, regresie, pe care le regăsim în cură. Frus- 
trarea ar veni mai degrabă de la „cuvîntul vid" decît 
de la tăcerea analistului. Fiinţa care este descrisă - de 
către analizant — „n-a fost niciodată decît opera sa în 
imaginar” (Ibid., p. 249). Si Lacan adaugă acest para- 
graf în 1966: „Fiindcă în acest travaliu pe care îl face 
de a o reconstrui (opera imaginară a fiinţei sale) pentru 
un altul, el regăseşte alienarea fundamentală care 1-a 
determinat să o construiască aşa ca pe o alta si pe care 
a menit-o dintotdeauna să-i fie smulsă de un altul” 
(Ibid., p. 249). Ego-ul este deci în esenţa sa frustrare. 

Agresivitatea nu este decît un efect colateral al 
frustrării analitice (1966). „Arta analistului trebuie să 
fie de a suspenda certitudinile subiectului, pînă cînd aces- 
tuia i se consumă ultimele miraje" (Ibid., p. 251). Căci, 
„Chiar dacă (analizantul) nu comunică nimic, discursul 
reprezintă existenţa comunicării... Cuvîntul constituie 
adevărul” (Ibid., p. 283). 

Regresia „nu este decît actualizarea în discurs a 
relaţiilor fantasmatice restituite de către un ego la 
fiecare etapă de descompunere a structurii sale. Pentru 
că în final această regresie nu este reală; ea nu se 
manifestă, în limbaj, altfel decît prin inflexiuni, 
întorsături, « poticniri atît de firave » încît, la extrem, 
°u ar putea depăşi artificiul de a vorbi în stil « baby » 
la adult" (Ibid., p. 252). „Singurul obiect care este la 
mdernîna analistului este relaţia imaginară care îl 
leagă de subiect în calitate de eu si, în lipsa posibili- 
tätii de a o elimina, se poate servi de aceasta... pentru 
è detecta ceea ce trebuie să fie înţeles" (Ibid., p. 253). 

Aceasta este. funcţia cuvintului vid. Punerea în cuvinte, 
de către analizant, este verbalizarea, traducerea în po- 
vestire a evenimentelor trecute, a anamnezei. „Aceas- 
ta într-un limbaj care permite discursului său (al 
analizantului) să fie înţeles de contemporanii săi şi 
care, în plus, presupune şi discursul prezent al aces- 
tora din urmă" (Ibid., p. 255). Naştere a unui adevăr, 
„revelaţie" despre care „cuvîntul prezent stă măr- 
turie", întrucît „numai cuvîntul stă mărturie despre 
această parte a forțelor trecutului” /Ibid., p. 256). 
Acesta este efectul cuvîntului plin. 

„Freud cere... ca scena primitivă să fie datată, dar 
el presupune fără nimic în plus toate subiectivizările 
evenimentului despre care i se pare necesar să fie 
explicate în toate efectele lor la fiecare cotitură în care 
subiectul se restructurează, adică tot atîtea restruc- 
turări ale evenimentului care se operează, după cum 
se exprimă el însuși: nachtrăglich, prea tîrziu" {Ibid., 
p. 256). Aceasta este însăşi esenţa psihanalizei, cuvînt 
utilizat în 1895. „Mijloacele sale sînt cele ale cuvîn- 
tului în calitatea în care el conferă funcţiilor indi- 
vidului un sens; domeniul său este cel al discursului 
concret în calitatea acestuia de cîmp al realităţii 
transindividuale a subiectului; operațiile sale sînt cele 
ale istoriei în calitatea sa de a constitui emergenta 
adevărului în real" (Ibid., p. 257). 

în cadrul analizei, subiectul acceptă o poziţie de 
interlocutor: locutorul se constituie aici ca inter- 
subiectivitate. „Chiar dacă el vorbeşte «în stil rafalä» 
- adaos din 1966 — el se adresează acestui (mare) 
altul a cărui teorie am consolidat-o de atunci..." {Ibid., 
p. 258, nota 1). „Inconştientul este acea parte a dis- 
cursului concret în calitatea sa de transindividual care 
lipseşte din dispoziţia subiectului pentru restabilirea 
continuității discursului său conştient" (Ibid., p. 258). 
Inconştientul, capitol al istoriei fiecăruia, alb, sau cen- 

zurat, se constituie pornind de la metafore, aceste 
sinonime ale deplasării simbolice. Astfel: „amnezia 
refulării este unul din fenomenele cele mai vii ale 
memoriei" (Ibid., p. 261). „Orice fixatie pe un pretins 
stadiu instinctual este înainte de orice stigmat istoric... 
Stadiile instinctuale există deja cînd sînt trăite, organi- 
zate în subiectivitate" (Ibid., p. 261—262, s.n.). Lacan 
separă analogia si metafora: „Noţiunea de simbolism 
analitic... merge strict împotriva gîndirii analogice" 
(Ibid., p. 263). „Subiectul merge cu mult mai departe 
de ceea ce simte individul în mod «subiectiv»... 


Inconştientul subiectului (este) discursul celuilalt” 
(Ibid.’, p. 265). 


2.3.2. Simbol şi limbaj ca structură şi limită 
a cîmpului psihanalitic (Ecrits, 1966, pp. 266-289) 


„Dorinţa omului îşi găseşte sensul în dorinţa celuilalt" 

(Ecrits, p. 268). 

„Simptomul se reduce în întregime la o analiză a limba- 

jului, fiindcă este el însuşi structurat ca un limbaj, pentru 

că este limbaj al cărui cuvînt trebuie să fie eliberat" (Ibid., 

p. 269). 

„...Legea omului este legea limbajului... aceste daruri 

(sînt) parole... deja simboluri, prin aceea că simbolul în- 

seamnă pact, şi că sînt mai întîi semnificanti ai pactului pe 

care îl constituie ca semnificat..." (Ibid., p. 272). 

Aceste citate sînt menite să pună în evidenţă că 
„descoperirea lui Freud este aceea a cîmpului inciden- 
telor, în natura omului, ale relațiilor sale cu ordinea 
simbolică, şi în reîntoarcerea sensurilor sale pînă la 
instanţele cele mai radicale ale simbolizării înăuntrul 
fiinţei" (Ibid., p. 275). 

„Prin cuvîntul care este deja o prezenţă făcută din 
absență, însăşi absenţa ajunge să fie denumită re- 
creație perpetuă, într-un moment original pe care 
geniul lui Freud 1-a surprins în jocul copilului (evo- 

carea este făcută relativ la „Dincolo de principiul 
plăcerii", în care Freud analizează jocul „fort-da", dar 
nu trebuie să uităm că acest joc copilul îl joacă pentru 
a-şi înlocui părinţii absenţi pentru moment). Si din 
acest cuplu modulat al prezenţei şi absenței... se naşte 
universul de sensuri al unei limbi în care se va ordona 
universul lucrurilor” (/bid., p. 276). Lumea cuvintelor 
este cea care creează lumea lucrurilor... Omul vorbeşte 
deci, dar aceasta pentru că simbolul l-a făcut om" 
(Ibid., p. 276, s.n.). 

„Trebuie să recunoaştem în numele tatălui sprijinul 
pentru funcţia simbolică, funcţie care, din negura 
timpurilor istorice, îşi identifică persoana cu figura 
legii” (Ibid., p. 278). Interdictia incestului, lege prim- 
ordială, „se face cunoscută îndeajuns de bine ca iden- 
tică unui ordin de limbaj" (/bid., p. 277). Disocierea 
Oedipului, relaţia paternă, vor fi fondate de aceasta. 
„Aşa încît virtutea cuvîntului este cea care perpe- 
tuează mişcarea..." (Ibid., p. 278). 

Luptele simbolului, ale imaginarului şi ale realităţii 
se regăsesc în psihanaliză în intersubiectivitate: 
„Problema este cea a raporturilor din interiorul subiec- 
tului între cuvint şi limbaj” (Ibid., p. 279). Lacan reţine 
trei paradoxuri: 1) în nebunie, în care „subiectul este 
vorbit mai degrabă decît vorbeşte" (/bid., p. 280); 2) în 
nevroze, în care cuvîntul este alungat din discursul 
concret, „cuvîntul în deplinătatea exerciţiului său, 
întrucît el include discursul celuilalt în secretul cifru- 
lui său" (/bid., p. 281); 3) cazul „subiectului care îşi 
pierde raţiunea în obiectivările discursului său" (/bid., 
p. 281). S-ar putea spune oare că fiecare are cuvîntul 
limbajului său? In orice caz, Lacan scrie că: „forţa 
bisericilor rezidă în limbajul pe care au ştiut să-l 
menţină" (Ibid., p. 283). 

„Lingvistica ne poate servi aici drept ghid. întrucît 
acesta este rolul pe care îl moşteneşte direct de la antro- 
pologia contemporană si față de care nu am putea 
rămîne indiferenți" (Ibid., p. 284). Conotatia vocalicä, 
fonemul, se oferă prezenţei sau absenței, pe post de 
„surse subiective" ale funcţiei simbolice. I se aduce 
astfel un omagiu lui Levi-Strauss, etnograf ce desci- 
frează miturile după sincronia misterelor în care sînt 
implicate structuri de limbaj. Ştiinţele subiectivităţii 
se pot axa astfel pe o teorie generală a simbolului. 
„Funcţia simbolică se prezintă ca o dublă mişcare în 
interiorul subiectului: omul îşi construieşte un obiect 
al acţiunii, dar pentru a-i da acesteia în timpul dorit 
locul său fondator" (Ibid., p. 285, redactare revăzută 
în 1966). „Timpul intersubiectiv structurează acţiunea 
umană" (Ibid., p. 287). „în fine, referinţa la lingvis- 
tică ne va introduce în metoda care, distingînd în 
limbaj între structurările sincronice si cele diacronice, 
ne poate permite să înţelegem mai bine valoarea 
diferită pe care o ia limbajul nostru în interpretarea 
rezistenţei si a transferului, sau chiar de a diferenția 
efectele proprii ale refulării si ale structurii mitului 
individual în nevroza obsesionalä" (Ibid., p. 288). La 
disciplinele menţionate de Freud pentru institutio- 
nalizarea psihanalizei, Lacan adaugă studiul retoricii, 
al dialecticii, al gramaticii, al poeticii. Lacan insistă 
asupra studiilor „de teorie istorică a simbolului, de 
logică intersubiectivă si temporalitate a subiectului" 
(Ibid., p. 289). 


2.3.3. Rezonantele interpretärii si timpul subiectului 
în tehnica psihanalitică (Ecrits, 1966, pp. 289-322) 


.Sa aduci experienţa psihanalitică pînă la cuvînt şi 
la limbaj, ca şi pînă la fundamentele sale — iată ce 

interesează tehnica acesteia" (Ecrits, 1966, p. 289). 
„Analiza constă în a cînta pe multiplele note ale parti- 
turii pe care o constituie cuvîntul în registrul limba- 
jului: din care derivă supradeterminarea, care nu are 
sens decît în această ordine" (Ibid., p. 191, s.n.)- Pro- 
blemele interpretării simbolice reunesc efectele cuvîn- 
tului şi principiile care îl guvernează. Lacan leagă 
aceste principii de dialectica lui Hegel (cf. Ibid., 
p. 292). Psihanaliza este cea care aduce paradigma la 
dialectică, în dubla sa referinţă la cuvînt si la limbaj. 
„Pentru a elibera cuvîntul subiectului, îl introducem în 
limbajul dorinţei sale, adică în limbajul primar în care, 
dincolo de ceea ce ne spune despre el, ne vorbeşte 
deja fără să-şi dea seama, şi în primul rînd ne vorbeşte 
în simbolurile simptomului" (Ibid., p. 293). Evocînd 
laudativ munca lui Ernest Jones asupra simbolismului. 
Lacan apreciază că „aceasta ar putea fi calea reîntoar- 
cerii la folosirea efectelor simbolice, într-o tehnică 
reînnoită a interpretării" (Ibid., 1966, p. 294). 

Lacan ţine să precizeze ceea ce înţelege prin 
limbaj: structura de comunicare în limbaj, şi să „clari- 
fice definitiv neîntelegerea legată de limbajul-semnaT" 
(Ibid., p. 296). Limbajul nu este un simplu cod, noti- 
unea de limbaj-semnal nu este suficientă; Lacan reamin- 
teşte comunicarea albinelor pentru a arăta că acolo nu 
există cuvîntul. „Forma sub care se prezintă limbajul 
(este cea care) defineşte prin ea însăşi subiectivitatea" 
(Ibid., p. 298). Se face trimitere constantă la discursul 
celuilalt: „Aceasta este într-adevăr forma esenţială 
care pentru orice cuvînt uman este mai degrabă locul 
de unde derivă decît cel unde urmează să ajungă" 
(Ibid., p. 198). Analiza considerată de Lacan drept o 
dialectică face apel la intersubiectivitatea lui „noi”. 
Redundantele, repetițiile, reluările limbajului trebuie 
reţinute ca tot atîtea ,rezonante". „Căci funcția limba- 

jului nu este de a informa, ci de a evoca. Ceea ce caut 
în cuvînt este răspunsul celuilalt, ceea ce constituie 
calitatea mea de subiect este întrebarea mea. Pentru a 
fi recunoscut de celălalt, nu proferez ceea ce a fost 
decît avînd în vedere ceea ce va fi" (Ibid., p. 299). 

„Cuvîntul... este un dar al limbajului... limbajul 
este corp. Cuvintele sînt luate în toate imaginile cor- 
porale care captivează subiectul; ele îl pot îngreuna pe 
isteric... Astfel, cuvîntul poate deveni obiect imagi- 
nar, chiar real, în interiorul subiectului şi, în această 
calitate, să înghită funcţia limbajului sub mai mult de 
un aspect" (Ibid., p. 301, s.n.). 

„Analiza nu poate avea ca scop decît înscăunarea 
unui cuvint adevărat şi realizarea de către subiect a 
istoriei sale în relaţia cu un viitor. Mentinerea acestei 
dialectici se opune oricărei orientări obiectivärile a 
analizei..." (Ibid., p. 302, s.n.). Lacan propoväduieste 
„O întoarcere la Freud", care îşi trage rădăcinile din 
„raportul eului subiectului cu eul verbal din discursul 
său" (Ibid., p. 304). Cele trei registre ale simbolicului, 
ale imaginarului, ale realului acoperă cîmpul psihana- 
lizei, dacă ţinem cont că „subiectul se constituie în 
căutarea adevărului" (Ibid., p. 309). 

în psihanaliză, timpul este abordat ca durată a curei 
si durată a şedinţelor, chestiuni care ridicau probleme 
între Lacan si „ceilalți”. Funcţia timpului în tehnică 
merge dincolo de aceasta: din moment ce analizan- 
tul, pentru a exista, trebuie să se înscrie în el si să-şi 
înscrie în acesta propriul său timp. Referinta la Hegel 
rămîne constantă. O referire la Heidegger (ni) se pare 
mai formală. Lacan asimilează „instinctul de moarte" 
al lui Freud repetiției, automatismelor pe care se spri- 
jină viaţa. Heidegger este convocat pentru a sprijini o 
teză putin evidentă privind „ființa-pentru-moarte", stare 

de fapt care se îndepărtează — şi aceasta este corect 
- de orice interpretare a instinctului de moarte ca un 
masochism primordial (Ibid., p. 318). 

„Experienţa psihanalitică a regăsit în om impera- 
tivul verbului ca lege care I-a format după imaginea 
sa" (Ibid., p. 322). 

„Discursul de la Roma" conţine aproape tot aparatul 
argumentativ al lui Lacan. Textele pe cafe le vom 
aminti acum vor fi evocate de o manieră mai succintă; 
nu vom reţine dintre ele decît tezele şi/sau poziţiile noi. 


2.4. Supradeterminarea semnificantului 


Seminarul despre „Scrisoarea furată" a avut loc în 
1955. Textul a fost redactat în 1956 şi publicat în 
revista La Psychanalyse (nr. 2, 1957). El a fost plasat 
la începutul culegrii Ecrits (1966). Am preferat să 
urmărim ordinea cronologică în expunerea noastră 
asupra „lacanismului"”. Aşa încît putem evidenția mai 
din insistența lanțului semnificam" (Ecrits, 1966, p. 11). 
Impregnări imaginare, parţializări simbolice sînt rapor- 
tate la lanţul semnificant. Semnificantul este suveran la 
Lacan. „Legea proprie acestui lanţ conduce la efecte 
psihanalitice (printre care): negarea (Verneinung), 
forcluderea (Verwerfung), refularea (Verdrăngung), 
deplasarea (Entstellung)" (/bid., p. 11). Scrisoarea 
furată a lui Poe îi va permite lui Lacan (după lectura 
studiului Măriei Bonaparte?) să-şi ilustreze concep- 
tiile. Şi să reafirme de la bun început: inconştientul 
este discursul Celuilalt. Fondarea intersubiectivitätii 
(între prezentä-absentä?) apare în relaţia semnifican- 
tului cu cuvîntul. De aici această primă concluzie in 
extenso: „Dacă ceea ce a descoperit si redescoperă 
Freud, într-un urcuş tot mai abmpt, are un sens, atunci 
înseamnă că deplasarea semnificantului îi determina 

pe subiecti în actele lor, în destinul lor, în refuzurile 
lor, în orbirile lor, în succesul lor si în soarta lor, în po- 
fida darurilor înnăscute si a achiziţiilor sociale, indi- 
ferent de caracter sau sex, şi că, de voie, de nevoie, pe 
urmele semnificantului va merge cu arme şi bagaje 
tot ceea ce ţine de datul psihologic" (Jbid., p. 30, s.n.). 

Un „intermezzo" redactat în 1966, „Prezentare a ur- 
mării", precizează: „scrierile noastre iau loc în mijlocul 
unei aventuri care este cea a psihanalizei, ajungînd cu 
atît mai departe cu cît ceea ce pune ea sub semnul 
întrebării este chiar psihanaliza" (Ibid, p. 41). „Progra- 
mul care se schiteazä pentru noi de acum înainte este 
de a afla cum îl poate determina pe subiect un limbaj 
formal" /Ibid., p. 42). O asemenea „intelectualizare" 
formalizantă si plină de materne (această orientare se va 
accentua în cursul ultimilor ani...) deschide către 
„grafuri" si alte exerciţii „la tablă". 

întoarcerea la anul 1955 şi la „Seminar" reia auto- 
matismul de repetiţie şi simbolismul, pentru a mai 
afirma că „ordinea simbolicului nu mai poate fi 
concepută ca fiind constituită de către om, ci ca fiind 
ea cea care îl constituie” {Ibid., p. 46). Este „intrarea 
individului într-o ordine a cărei masă îl suportă si îl 
întîmpină sub formă de limbaj şi supraimpune, în dia- 
cronie ca si în sincronie, determinarea semnificantului 
față de semnificat. Putem sesiza din însăşi emergenta 
ei această supradeterminare care este singura de care 
este vorba în aperceptia freudiană a funcției simbo- 
lice" (Ibid., p. 47, s.n.). Orice „sistematizare lacanicä" 
se regăseşte aici; ea se va desfăşura seminar după 
seminar, pentru a confirma: 1. Legea semnificantului 
formator. 2. Că subiectivitatea nu este o raportare la 
real, ci rezultatul unei sintaxe care generează aici 
marca semnificantă. Cele trei etaje ale inconştientului: 
imaginar, simbolic, real. 4. Triumful sintezei şi al 
Cantului; al Ordini de asemenea (modelul lanţului care 

vine la Lacan de la Poincare si de la Markov este une- 
ori -- independent de aceasta — criticat de Michel 
Serres care califică acest model drept „mecanic"). 5. Mai 
ales această supradeterminare semnificativă, piatră de 
căpătii în orice structuralism; în instinctul de moarte 
al lui Freud, este vorba despre repetiţie, iar acest 
automatism de repetiţie nu este altceva decit o deter- 
minare (supra-determinată?). 6. De asemenea, dife- 
renta dintre proiecție şi inter subiectivitate adevărată 
(intersubiectivitatea pare însă pentru Lacan legată de 
un pol centric; relaţia duală nu apare nici într-adevăr 
dublă în mod simultan, nici conjugată în reciproci- 
tatea implicită). 


2.5. Despre semnificantä 


„Instanţa literei în inconştient sau raţiunea de la 
Freud încoace": conferință din 1957, publicată în 
revista La Psychanalyse (nr. 3, 1957) si prezentată în 
Ecrits din 1966, de la p. 493 la p. 528. 

„Titlul nostru — precizează Lacan -- lasă să se 
înţeleagă că, dincolo de cuvîntul în sine, experienţa 
psihanalitică descoperă în inconştient întreaga struc- 
tură a limbajului" (Ecrits, 1966, p. 495). „Desemnăm 
prin literă acest suport material pe care discursul 
concret îl ia de la limbaj... limbaj care preexistă cu 
structura sa la poarta de intrare pe care si-o face acolo 
fiecare subiect într-un moment al dezvoltării sale" 
(Ibid., p. 495). Se face apel la lingvistica lui Ferdi- 
nand de Saussure, la „algoritmul" S/s, semnul cores- 
punzînd Semnificantului (pe) semnificat. Funcţia 
propriu-zis semnificantä este metonimia, trop care 
indică partea pentru întreg; dorința este pentru Lacan 
întotdeauna metonimică: în stare de lipsă. Pe de altă 
parte metafora este cheia tuturor substituirilor, a 
asociaţiilor de asemenea si prin aceasta a conden- 

sărilor. Astfel să asociem metafora cu condensarea şi 
metonimia cu deplasarea, pentru a înţelege functio- 
narea lacaniană a inconştientului. 

Să remarcăm că, dacă pentru Saussure raportul 
s = semnificat / S = semnificant arată constituţia cu 
două feţe a semnului, care se mai determină si prin 
raportarea la referent, nu este tot aşa şi pentru Lacan, 
la care „algoritmul" este dat semnificant/semnificat, 
într-o problematică ce privilegiază semnificantul. Lumea 
cuvintelor si lumea lucrurilor nu se modelează una pe 
cealaltă în inconştient. Modelul saussurian nu functio- 
nează aici chiar în acelaşi fel. Operatiile semnifican- 
fului, „figurile" sale, printre care Lacan reţine mai ales 
metaforele şi metonimiile, orientează către semnifi- 
canţă (mai degrabă decît spre semnificaţie). Polifonia 
inconştientului va fi mai bine „înţeleasă". Travaliul 
visului, transpozitia (Entstellung) se face aici prin con- 
densări (Verdichtung), adică metaforă cu metaforă, şi 
prin deplasări (Verschiebung), adică metonimie după 
metonimie, întotdeauna partea „lipsă" din ÎNTREG. 
Travaliul constant conştient/inconştient al semnifi- 
cantului pe semnificant constituie semnificaţia, iată ce 
este semnificaţia. 

Visul este deci, „în litera sa”, o structură literară 
organizată ca o limbă. S-ar putea descifra o corespon- 
dentä termen la termen, ca un fapt de limbă: 1) transpo- 
ziţie sau alunecare a semnificatului sub semnificant; 
2) condensare, supraimpunere a semnificantilor sau 
metaforelor; 3) deplasare, contiguitate a semnifi- 
cantilor sau metonimiilor; 4) elaborare secundară, în 
genul organizării şi dezvoltării sintactice liniare în 
discurs!. 


! După Simone Lecointre şi Jean Le Galliot, Psychanalyse et langages 
H'teraires, Nathan, Paris, 1977, p. 203 (n.a.). 

2.6. încercare de sistematică lacaniană 
„în dezordine", pornind de la semnalele întrebărilor 


De la „Şinele vorbeşte în Celălalt" la „inconştien- 
tul este discursul celuilalt”, sau de la „inconştientul 
structurat ca un limbaj" la „inconştientul tripartit al 
imaginarului, realului, simbolicului", oricine poate 
puncta cîteva din elementele fundamentale ale lacanis- 
mului. Am dorit să urmărim cît mai îndeaproape 
anumite texte-cheie. Am dori acum să încrucişăm 
întrebări-răspunsuri pentru ca, fie pornind de la texte, 
fie pornind de la alte puncte de vedere, să clarificăm 
(fără a face vreo metaforă vizuală), alte lecturi. Stiind 
de la bun început că numai lectura lui Lacan însuşi va 
permite accesul la învățătura sa. Aceasta cu atît mai 
mult cu cît „lacanienii" tind — si aceasta încă dinainte 
de moartea sa — să „tragă" lacanismul înspre direcţii 
non-convergente. 


2.6.1. Cîteva puncte de stabilit despre eu, 
despre subiect 


în Chestiunea freudiană (1955), Lacan preciza că 
eul nu este un simplu mijloc raţional, sau această 
instanţă la care flecare putea face apel pentru a o întări 
si a servi drept regulator care mediază între sine si 
supraeu. Comentînd direct faimosul „Wo Es war, soli 
Ich werden", din lucrarea lui Freud Continuare la 
prelegerile introductive în psihanaliză (1932), Lacan 
nu ezită să tragă textul înspre un sistem cu două etaje: 
„Acolo unde era şinele, eul verbal trebuie să fie" 
(Ecrits, 1966, p. 426), cu doi subiecţi posibili, „doi 
subiecţi dotați fiecare cu cîte două obiecte care sînt 
eul si celălalt" (Ibid., p. 429). 

Acţiunea analitică se caracterizează prin prezenţa a 
doi subiecţi, „dotat flecare cu două obiecte care sînt eul 
şi celălalt (altul), acest altul purtînd indicativul unui 
a mic inițial... în această partidă în patru, analistul actio- 
nează asupra rezistentelor care lesteazä, frînează si de- 
viază cuvîntul, aducînd el însuşi în acest cuartet semnul 
primordial al excluziunii conotîndu-l pe „ori-ori" cu 
prezenţa sau absenţa care degajă în mod formal moartea 
inclusă în imaginea! narcisică... Aceasta înseamnă că 
analistul intervine concret în dialectica analizei făcînd-o 
pe mortul, fie prin tăcere acolo unde el este Altul cu A 
mare, fie prin anularea propriei sale rezistenţe acolo 
unde este altul cu a mic. In cele două cazuri şi sub inci- 
dentele respective ale simbolicului şi imaginarului, el 
prezentifica moartea" (Ibid., pp. 429-430). 

„Acest Altul este deci locul în care se constituie 
« eul verbal » care vorbeşte cu cel care aude, ceea ce 
spune unul fiind deja răspunsul, iar celălalt hotărînd 
să audă dacă unul a vorbit sau nu" (/bid., p. 431). în 
„Instanţa literei în inconştient" (1957), ideea din fraza 
„Acolo unde a fost şinele, trebuie să ajung" este 
reluată, ca „această excentricitate radicală de sine faţă 
de el însuşi cu care omul este confruntat"... „hetero- 
nomie radicală a cărei descoperire de către Freud a 
arătat că există în om o deschidere... (si)... există şi 
acest altul de care sînt legat mai puternic decît de eul 
meu propriu... nu poate fi înţeleasă (prezenţa sa) decît 
la un grad secund al alteritätii care îl situează deja în 
poziție de mediere prin raport cu propria mea dedubla- 
re de mine însumi ca de un seamän" (Ibid., p. 524). 
„Dacă am spus că inconştientul este discursul Altuia 
cu A mare a fost pentru a indica acel dincolo unde se 
leagă recunoaşterea dorinţei cu dorinţa de recunoaştere. 


în original se foloseşte termenul german Bildung (n.t.). 

Altfel spus, acest altul este acel Altul care îşi invocă, 
de fapt, chiar propria minciună ca garant al adevărului 
în care el subzistă" (Ibid., p. 524). 

„Dacă vorbesc despre literă şi despre fiinţă, dacă 
deosebesc între altul si Altul — scrie Lacan în finalul 
acestui text din 1957 — este... pentru a permite să se 
înţeleagă că dacă simptomul e o metaforă... şi (dacă) 
dorinţa e o metonimie... (este pentru că) metafora (e 
legată) de problema fiinţei şi metonimia de lipsa sa" 
(Ibid., p. 528). 


2.6.2. Despre falus 


„Falusul este un semnificam" (Ibid., p. 690). Este 
semnificantul major. Fiecăruia îi „lipseşte" fiindcă îi 
„lipseşte fiintarea", „în orice caz omul nu poate viza 
să fie integral din momentul în care jocul deplasării şi 
al condensării, căruia îi este menit în exerciţiul 
funcțiilor sale, marchează relaţia sa de subiect pentru 
semnificant. Falusul este semnificantul privilegiat de 
acest marcaj în care partea de logos se conjugă cu 
apariţia dorinţei" (Ibid., p. 692). 


2.6.3. Despre refulare 


Lacan zice: „Freud nu a spus că refularea ar 
proveni din reprimare: că (pentru a da o imagine 
despre asta) castrarea s-ar trage din aceea că Tăticul 
aruncă piciului său care-si tot pipäie codita: « O să 
ţi-o tăiem, să ştii, dacă mai faci asta. » Ar fi fost foarte 
firesc, totuşi, ca asta să-i fi venit în minte lui Freud, 
să fi pornit de aici pentru experiență — adică de la ceea 
ce o defineşte pentru discursul analitic. Să spunem ca 
pe măsură ce avansa pe această direcție înclina tot mai 
mult către ideea primatului refulării, în ansamblu se 

regăseşte bascularea spre cea de-a doua topică. Lăco- 
mia cu care denotează supraeul este structurală, nu ca 
efect al civilizației, ci ca « angoasă (simptom) în civi- 
lizatie »" (Lacan, Television, 1974, p. 48). 


2.6,4. Despre obiectul ,,a" mic. 
Piesă de rezistenţă a teoretizării lacaniene 


„« a», obiect al dorinţei, în punctul de plecare în 
care îl situează modelul nostru, este, de cînd începe să 
funcționeze..., obiectul dorinţei... Aceasta înseamnă 
că obiectul partial nu este doar o parte, sau o piesă 
detaşată din dispozitivul care imaginează aici corpul, 
ci un element al structurii încă de la origine, şi, dacă 
putem spune aşa, în « datul» părții care se joacă, în 
calitatea sa de selecționat dintre apendicele corpului 
ca indicator al dorinţei, el este deja expozantul unei 
funcţii, care îl sublimează înainte chiar de a o exersa, 
aceea a degetului arătător ridicat către o absenţă 
despre care « fiintarea » n-are nimic de spus, decît că 
ea vine de acolo unde vorbeşte şinele. lată de ce, 
reflectat în oglindă, el nu îl dă pe « a » ca etalon al 
schimbului, moneda prin care dorinţa celuilalt intră în 
circuitul tranzitivismelor eului ideal. El este restituit 
cîmpului ce aparține Altuia în funcție de expunerea 
dorinţei în celălalt (Altul)" (Ecrits, p. 682). Motiv în 
plus ca „a" să nu figureze niciodată printre fantasme! 
„Ca obiect « a » al dorinţei, sau ceea ce a fost pentru 
Altul în erecţia sa vie, sau acel wanted sau unwanted 
de la venirea sa pe lume, subiectul, pentru a ajunge în 
acel punct de dincolo de reductia idealurilor per- 
soanei, este chemat să renască pentru a afla dacă vrea 
ceea ce doreşte" (Ibid., p. 682). 

2.6.5. Despre divizarea subiectului, despre clivaj 


Semnificantul are prioritate asupra subiectului. 
Subiectul cartezian este un presupus al inconştientu- 
lui. „Celălalt (Altul) este dimensiunea cerută de ceea 
ce afirmă într-adevăr cuvîntul. Inconstientul este între 
ei tăierea lor în act" (Ibid., p. 839, s.n.). în continuare, 
Lacan expune cele „două operaţii fundamentale unde 
se cuvine să formulăm cauzalitatea subiectului. Ope- 
raţii care se ordonează după un raport circular, dar 
totuşi la fel de nereciproc. Prima, alienarea, este o re- 
alizare a subiectului... Divizare a subiectului cu el 
însuşi... care ţine de jocul semnificanților... Registrul 
semnificantului se instituie din aceea că un semnifi- 
cant reprezintă un subiect pentru un alt semnificant. 
Este structura formațiunilor inconştientului, vis', lapsus 
şi cuvînt de spirit. Si este si cea care explică divizi- 
unea originară a subiectului. Semnificantul produ- 
cîndu-se în locul acelui Altuia încă nereperat, aceasta 
face să tisneascä subiectul fiinţei ce încă nu deţine 
cuvîntul, dar cu preţul introducerii sale... Alienarea 
rezidă în divizarea subiectului pe care tocmai am de- 
semnat-o în ceea ce o cauzează" (Ibid., pp. 840—841). 

„Să ajungem la cea de-a doua operaţie, unde cauza- 
litatea subiectului se închide, pentru a dovedi structura 
marginii în funcția sa de limită, dar si în torsiunea care 
motivează impietarea inconştientului... (este): sepa- 
rarea. .., ceea ce Freud numea /chspahung sau clivaj al 
eului..." (Ibid., p. 842). „Separare, a separa — spune 
Lacan — se termină aici în se părere, a se genera pe 
sine" (Ibid., p. 843). Adică în aceea că „subiectul se 
realizează în pierderea din care a ţişnit ca inconştient, 
prin lipsa pe care o produce în Celălalt... urmînd 
(ceea ce Freud va numi) pulsiunea de moarte” (Ibid., 
p. 843). Dacă Freud fondase tăierea prin raport cu 

obiectul, cu falusul, Lacan, în ce-l priveşte, o pune de 
două ori în subiectul însuşi: ,partitia" este demersul 
„parturiţiei"! sale. 

Să lăsăm aici în suspensie această „introducere" şi 
să trimitem la complementările bibliografice ale lui 


Lacan însuşi. 


3. Aspecte ale contribuţiei psihanaliştilor francezi 
la psihanaliză 


Fenomenul Lacan a contribuit (într-o primă etapă) 
la împărţirea psihanaliştilor francezi în două tabere. 
Nu vom urma filiera anecdotelor. Să încercăm să 
reținem contribuţiile cele mai transcendente atît de o 
parte, cît si de cealaltă. 

în perioada de dinaintea războiului, am putea spune 
că psihanaliza a fost introdusă în mediile intelectuale 
de avangardă de către mişcarea suprarealistă. Breton 
îl vizitează pe Freud la Viena, fapt confirmat de către 
acesta în Autobiografie. Artaud este analizat de 
Allendy; mai tîrziu Bataille va fi analizat şi el de 
Adrien Borel; Jouve, Queneau, Anais Nin si multi 
alții vor urma la rînd. 

Maryse Choisy (1903-1979) cu revista sa Psyche 
va reuni spirite foarte puternice, printre care Lagache, 
Delay, Mannoni, părintele Beirnaert... O adevărată 
intersecție de idei este posibilă aici, cu întîlniri cu 
Royaumont, publicarea unui Dicţionar de psihanaliză 
şi de psihotehnică (1949). Mulţi dintre colaboratorii de 
la Psyche vor pleca îngroşînd rîndurile grupului lui 
Lagache si Lacan după 1953. 

Sacha Nacht (1901-1977) a fost analizat de Hart- 
mann, Lowenstein si de asemenea de către Freud. El 


Termen derivat din latineste, desemnînd naşterea (n.t.). 

a fost preşedinte la inaugurarea Institutului de la Paris. 
Din 1931, conduce Laboratorul de psihanaliză de la 
Facultatea de Medicină din Paris. Ales în 1949 preşe- 
dinte al S.P.P., va fi din 1957 pînă în 1969 vicepre- 
şdinte al Asociaţiei Internaţionale de Psihanaliză 
(A.L.P.). Nacht a publicat mult!. Contribuţii originale: 
asupra masochismului, agresivitätii ca pulsiune funda- 
mentală nonlibidinală, asupra eului, asupra relațiilor 
de transfer si de contra-transfer, asupra fricii, asupra 
medicinei psihosomatice (cf. Presence du psychana- 
lyste, P.U.F., 1963). 

Daniel Lagache (1903 — 1972), profesor de psiholo- 
gie la Sorbona, căruia îi datorăm un foarte important 
studiu despre La Jalousie amoureuse (P.U.F., 1947). 
Cercetările sale asupra transferului arată că acesta nu 
repetă doar o situație de ataşament infantil, dar că 
posedă în el însuşi o forță de reparație. El conjugă 
două faze în cură: de interacțiune dinamică în mo- 
mentul de acum şi de reîntoarcere a refulatului prin 
actualizare genetică a trecutului în prezent. Opera sa 
completa este în curs de editare la P.U.F.: 1) Les hallu- 
cinations verbales et les travaux cliniques; 2) Lapsy- 
chologie du criminel; 3) Le transfert et autres travaux 
analytiques. 

Angelo Hesnard (1886-1969), fost medic în marină, 
psihiatru, asistent al lui Regis la Bordeaux, a jucat un rol 
important în Societatea de Psihanaliză. A fost preşedinte 
al Asociaţiei Franceze de Psihanaliză (Lacan, La- 
gache...). în afară de lucrarea sa Psychanalyse des 
nevroses eî des psychoses (1914), a mai publicat: De 


! Să reținem Psychanalyse des nevroses (Alean, 1935), Pathologie de la 
vie amoureuse (Denoel, 1937), Le Masochisme (Denoel, 1933), De la pratique 
à la theorie psychanalytique (P.U.F., 2 voi., 1956) (n.a.). 

Freud à Lacan (E.S.F., J970), La Phobie et la nevrose 
phobique (Payot, 1961), L'Oeuvre de Freud et son impor- 
tance pour le monde moderne (Payot, 1960). 

Să mai cităm si pe: J.-C. Racamier (lucrări despre 
psihoze, schizofrenie), Viderman, Gillibert, Janine 
Chasseguet-Smirgel, Bela Griinberger, Conrad Stein, 
Ch. David, M. de M'Uzan, G. Mendel..., fără să mai 
revenim asupra celor deja numiţi: Lebovici, Diat- 
kine, de Ajuriaguerra... cu toţii urmînd cuminţi linia 
Institutului. 

Printre disidentii taberei lacaniene, după 1953, în 
afară de Lagache, Hesnard, d-na Dolto, d-na Ama- 
do-Levy-Valensi, d-na Favez-Boutonnier... mai 
reținem (cel putin în Societatea Franceză de Psih- 
analiză: 1953-1965) numele lui Perrier, Leclaire, 
Granoff, Mauco, Smirnoff, Berge... 

O Asociaţie psihanalitică a Franţei s-a născut în 
1965 cu Lagache, Didier Anzieu (Autoanaliza lui 
Freud, lucräri despre psihodrama la copii, despre 
„eul-tegument"!...), Granoff. Jean Laplanche, profe- 
sor la Universitatea Paris VII, unde conduce revista 
Psychanalyse à l'Universite. Coautor al lucrării Vocabu- 
larul psihanalizei împreună cu J.-B. Pontalis, a publi- 
cat Holderlin şi problema tatălui (1961) şi o foarte 
importantă operă în mai multe volume, Problematici 
I pînă la IV la P.U.F., unde conduce Biblioteca de 
Psihanalizä fondată de Lagache. Jean-Bertrand 
Pontalis conduce colecţia „Connaissance de l'incon- 
scient" (Gallimard) şi La Nouvelle Revue de Psych- 
analyse (Gallimard). A publicat de curînd După Freud 
ŞI Intre vis si durere, culegeri de articole care mar- 
chează o orientare apropiată de Winnicott. Se situează 
în curentul de „după Freud", după ce a părăsit rîn- 
durile lacanienilor. 


în original: „le moi-peau" (n.t.). 


362 FREUD ŞI PSIHANALIZELE 


Grupul lacanian a devenit Şcoala freudiană de la 
Paris. In această linie îi regăsim pe Judith Lacan- 
Miller, J.-A. Miller, F. Regnault, M. Safouan, D. Si- 
bony (Numele si corpul, 1979). De la moartea lui 
Lacan si dupä disparitia Scolii freudiene (1984), pen- 
tru a lăsa loc „cauzei freudiene", J.-A. Miller 
prezidează editarea integrală (la Seuil) a Seminariilor 
ținute de Lacan si a diverse texte în revistele Ornicar, 
l'Ane, urmînd după Syllcer, Analytiques... 

Un „al patrulea grup" format în 1969 regrupează 
foşti lacanieni: E. Perrier, J. P. Valabrega, Pieră 
Aulagnier-Castoriadis, Cornelius Castoriadis... 

Este foarte dificil să urmăreşti aceste oscilaţii ale 
grupurilor, orientările lor, psihanaliştii care le compun. 


Să mai reținem totuşi trei nume importante. Andre 
Green (de la Institut) care a ştiut să pună o problemă 
importantă: „perioada de după Freud". El a publicat: 
Un Oeil en trop; L'Enfant du ga; Narcissisme de vie, 
narcissisme de mort (Ed. de Minuit); Le Discours 
vivant (P.U.F., 1973, remarcabilă punere la punct prin 
raportare la Lacan şi adevărat inventar al curentelor 
psihanalitice americane, tot mai putin freudiene). 

Guy Rosolato (Essais sur le symbolique, La Relation 
d'inconnu, Gallimard) face cercetări asupra funcției 
tatălui, a legii, a raporturilor limbajului şi inconsti- 
entului si a acestor posibile relaţii originale cu mama 
pe care el o denumeşte „relaţia de necunoscut". 

Pierre Fedida, universitar psihanalist deschis influ- 
entelor fenomenologiei, a publicat un Dictionnaire de 
la psychanalyse (Larousse), L'Absence (Gallimard, 
1978), Corps du vide et espace de seance (Delarge). 

Pierre Kaufmann, filozof, încearcă să fondeze o 
adevărată epistemologie psihanalitică. Rene Major, în 
Confruntări, se străduieşte (ca si Verdiglione în cu 
totul alt plan) să aducă spre „confruntare" toate ten- 
dintele intrapsihanalitice si extrapsihanalitice, pentru 

a accede la o platformă mai largă, evoluînd către o 
antropologie psihanalitică a dialogului. Julia Kristeva, 
semioticiană, lucrează între text-şi-discurs dintr-o 
perspectivă foarte apropiată de lacanism. Multi alţii 
încă, ce nu au fost uitaţi, dar lipsesc din acest 
recensămiînt, fără voia noastră... Si toţi cei care apar 
în publicaţiile de ieri şi/sau de-abia de azi... Psihanali- 
za în Franţa este mereu si mereu în plină efervescenţă, 
în universităţi, în cenaclurile asociaţiilor, fără a mai 
socoti „psihanaliza şi psihanaliştii” barbari... Lacan 
pare să fi contribuit la distrugerea unui anume con- 
formism convenţional si să fi produs un curent de 
dispersie... îmbogățirea este de o asemenea natură, 
încît ne îndreptăm spre „o psihologie în färîme", unde 
toate seminţele se împrăştie pentru a se reproduce mai 
bine si a rodi din nou... 


4. Psihanalizele de rnîine: deschideri, întrebări 


„Cred că în psihanaliză s-a petrecut acelaşi proces ca într-o 
religie: s-au reconstituit secte sau ordine religioase cu 
multe sectarisme, multe închideri, multe limitări şi cred că 
aceasta nu e bine. Contribuţia lui Freud este cu totul altceva 
decît ceea ce s-a încercat ulterior. Cred că, dacă Freud ar 
mai fi în viaţă, n-ar putea decît să se opună violent modu- 
lui în care a fos închis într-o problematică îngustă, care, cu 
siguranţă, nu era poziţia sa proprie" (J. Bergeret, Synapse, 
nr. 6, septembrie 1984). 


Freud a avut mai multe puncte de întîlnire cu 
psihanaliza. A urmat diseminarea. Situaţia din Franţa 
este foarte specială; avem de-a face cu grija pentru 
ortodoxie, pentru filiatie si în acelaşi timp cu multi- 
plicitatea grupurilor, dacă nu chiar a societăţilor, 
fiecare dorindu-se deținătorul adevărului (sau al unui 
adevăr). Unii consideră că din această situaţie a urmat 
° adevărată inflaţie teoretică. Va fi deci imposibil să 

situăm aici numele si lucrările reprezentative. S-au 
făcut aluzii la cîteva orientări; cele mai importante, 
cu siguranță, pentru a baliza terenul psihanalitic 
mondial şi francez, fără a ţine cont de apartenente si 
de instituţii. 

Jean Bergeret! mai declară: „Cred că este jenant 
să-l închizi pe Freud (şi freudismul) în poziţiile sale 
din 1900-1930. Cred că, la ora actuală, este jenant să 
procedezi astfel. Mai rămîn si alte lucruri de văzut 
decît pur şi simplu ce a spus Freud, si apoi, mai ales, 
există loc pentru a dezvolta punctele de suspensie pe 
care Freud le-a făcut să apară..." 


4.1. Deschideri 


Psihanaliza este şi nu este aceeaşi, între „psihana- 
lizele barbare", efectuate fără nici un control al cu- 
nostintelor sau al practicii, si ortodoxia excesivă, 
variantele sînt diverse. Astfel, în afara ,,reîntoarceri- 
lor la Freud", ne vom mulţumi acum să situăm anu- 
mite orientări ancorate pe cercetările şi teoriile expuse 
în cursul acestor ultimi ani. 


4.1.1. într-un plan epistemologic 


Se impune o remarcă privind diferenţa radicală de 
funcționare dintre ştiinţele naturii sau de natură parti- 
culară şi ştiinţele umane. In domeniul matematicii, al 
fizicii, al biologiei, al chimiei... teoriile, metodele, 
practicile sînt supuse unei permanente reînnoiri. 
Acest nou, ceea ce este proaspăt dobîndit, înlocuieşte 
ceea ce se ştia deja şi îl transformă; vechile cunos- 


! Membru titular a! S.P.P. (Societatea Psihanalitică de la Paris), legată 
institutional de A.I.P. (Asociaţia Psihanalitică Internaţională), J. Bergeret 
este profesor de psihopatologie la Universitatea Lyon II (n.a.). 

ținte se şterg, dispar, iar terenul cercetării şi practicii 
este îndată ocupat de cunoştinţele recent dobîndite, 
ele însele nefiind decît provizorii, gata să solicite o 
nouă viziune asupra lucrurilor si a lumii. Domeniul 
ştiinţelor umane nu se supune aceloraşi principii. Pe 
de o parte, aici ponderea experienţei persistă şi se im- 
pune. Ca pe timpul lui Galilei, autoritatea dispune de 
cunoştinţe şi practici. In psihanaliză există o „Mecca; 
Jean Bergeret făcea mai multe aluzii la aceasta. Pentru 
unii, Freud (ca si Marx sau Biserica?) ar fi inventat 
totul, o dată pentru totdeauna. Anumite rezistenţe 
invită la menţinerea experienţei în preajma institu- 
țiilor. Este vorba de a te conforma „unei ordini". Si 
fiecare din grupurile care se constituie reproduce 
acelaşi proces de subordonare si de conformism. Pe 
de altă parte, si aceasta este cel mai grav, ceea ce exis- 
tă deja, „prezentul", pare a exercita o frînare constan- 
tă faţă de ceea ce s-ar putea anunţa ca diferit; iar dacă 
aceasta survine, ceea ce va fi inventat sau propus din 
nou conlocuieşte cu ,prezentul", într-o relaţie ago- 
nică, în psihanaliză aceste modalități polemice sînt 
dublate de ponderea influențelor persoanelor. 


4.1.2. Orientările actuale ale psihanalizelor 


Ele par a urma patru vectori: 

a) „Lacanienii" se reînnoiesc pe direcţia lor, in 
diferent de apartenenţa „grupală". Lingvistica, simbo 
lismul, dispozitivele izolate de Lacan continuă să se 
dezvolte, mai ales în Franţa, dar şi în afara hexa 
gonului. Legea, „falusul", „numele Tatălui" impun o 
referentialitate. 

b) Drumul schițat de D. Winnicott cîştigă teren în 
domeniul psihanalizelor pentru copii, dar si dincolo 
ue ele, în cîmpul de aplicaţie al adulților şi chiar al 
grupurilor. Este de dorit ca această teoretizare care 

„merge" cel mai bine în clinică să fie mai bine cunos- 
cută. Unele pasaje interferează cu concepţiile care 
învăluie existenţa în acelaşi timp în istoricitatea sa şi 
într-un spaţiu de viaţă socială. 

c) Psihanalizele psihoticilor, aceşti pacienţi care 
sînt în priză directă cu realitatea, cresc în pondere, de 
reţinut lecţia furnizată de J.-N. Rosen. 

Analiza directă „îşi datorează numele folosirii « interpre- 

tărilor directe » furnizate pacienţilor şi care se caracterizea- 

ză prin aceea că: a) Au ca suport? conținuturile inconştiente 
pe care subiectul le exprimă verbal sau nonverbal (mimică, 
postură, gesturi, conduită), b) Nu cer analiză de rezistenţă, 

c) Nu recurg cu necesitate la mijlocirea unor lanţuri asocia- 

tive. Această metodă mai comportă o serie de procedee 

tehnice destinate stabilirii unei relaţii afective strînse, « de 
la inconştient la inconştient », în care terapeutul « trebuie 
să devină pentru pacient figura maternă care nu încetează 

să ofere si să apere »" (Vocabular, 1994, pp. 52-53). 

Laplanche si Pontalis rezumă aspectele practicilor 
lui Rosen. Aceste note permit reactivarea poziţiilor lui 
Ferenczi sau Groddeck, ale celor care, mai orientati 
fiind către „matern" decît către „tată", se apropie si ei 
într-un fel de pozițiile lui Winnicott, mai ample, mai 
primitoare, facînd apel la părinții reali, cu funcţii antropo- 
genetice diversificate şi complementare (cf. expozeul 
asupra lui Winnicott). 

Aceste metode practico-terapeutice directe, mai 
scurte, mai orientate către dezvoltarea unei suprafețe 
de primire intrapersonale şi interpersonale se referă la 
toți solicitatorii de psihanaliză, psihotici sau non-psiho- 
tici, nevrotici, persoane cu psihopatie uşoară, indivizi 


! J.-N. Rosen, L'Analyse directe, P.U.F., Paris, 1960 (ed. I, New York, 
1953) (n.a.). 
2 în ed. cit.: „obiect" (n.t.). 

„care nu se simt bine în propria piele". După cum 
precizează Cornelius Castoriadis.! 
„Ceea ce observăm mult mai adesea la cei ce solicită o 
analiză este dezorientarea în viaţă, instabilitatea, feno- 
menele aşa-zis caracteriale, sau o tonalitate depresivă. 
Această serie de fenomene pare a stabili o omologie la 
procesul în curs, de relativă destructurare a personalităţii, 
inclusiv în patologia sa. Un număr important de oameni 
par a suferi de un fel de nevroză informă sau « moale »; 
fără vreo dramă acută, fără pasiuni intense, dar avînd o 
pierdere a reperelor, ce dublează o extremă labilitate a carac- 
terelor şi comportamentelor" (Synapse, nr. |, ianuarie 1984). 
d) Transformare a simptomelor, transformări ale 
tablourilor clinice, transformări ale indicatiilor (foarte 
largi) psihanalizelor, transformări ale practicilor (încă 
nu peste tot), transformare a aplicaţiilor... Tot atîtea 
explozii în nucleul dur al psihanalizei înseşi, care se 
deschide progresiv către social si include în ea focul 
interacțiunilor. 


Să reamintim două demersuri de deschidere socială: - 
Pe de o parte lucrările lui Serge Lebovici, psihanalist 
pentru copii şi adulți, de la S.P.P. (Institutul de 
Psihanaliză din Paris), în ultima sa lucrare (1983) 
asupra interacțiunilor precoce, se păstrează un loc 
schimburilor mamă-copil si mai ales celor de la cea 
mai fragedă vîrstă. Relaţiile de obiect sînt astfel con- 
siderate în efectuarea lor concretă, prin grilele relatio- 
nale (mimică, gesturi, zgomote, voci, gîngurit), în 
preludiile lor de inițiere. Poate ar trebui să fie sugerată 
o primă amorsa în viaţa foetală de după luna a patra? 
Cum si cînd este auzită vocea mamei? Oricum este 
clar că pornind de la aceste cercetări, relaţiile ma- 
mă-sugar sînt considerate ca fiind construite în acelaşi 
timp de către bebeluş si de către mamă. In urma 
lucrărilor lui Bowlby asupra ataşamentului, locul 


Psihanalist francez din „cel de-al patrulea grup" (n.a.). 

rezervat iniţiativelor sugarului creşte pe zi ce trece. 
După Lebovici copilul are de construit imaginea-for- 
mă a personajului-care-este-pentru-el al mamei. Inter- 
acţiunile se produc în plin ţesut social, ele fac parte 
dintr-un sistem de comunicare ce nu va înceta să se 
dezvolte ulterior în limbaj; dar prima diagramă de 
gesturi-grimase-mimici elaborată de către copil ca 
replică la stimulările pro-venind de la mamă, pare 
fundamentală (în calitate de fundaţie) pentru a construi 
bazele primare ale persoanei. Pe această ontogeneză 
primară vine să se înscrie şi să înflorească limbajul, 
într-o interacţiune de constantă elaborare inventivă. 
Deschidere foarte fertilă; de urmat. 

- Pe de altă parte, efortul întreprins pentru ca 
psihanaliza să aibă în vedere şi anumite situaţii ale 
existenţei: oamenii în condiţiile lor de viaţă şi de 
muncă. Christophe Dejours! s-a străduit sa studieze 
reacțiile umane, funcția şi devenirea dorinţei în spe- 
cial, în spaţiile operaţionale ale muncii efectuate. 
Apare o psihopatologie originală, care, înglobînd ceea 
ce este deja cunoscut prin cercetările anumitor psi- 
hiatri (P. Sivadon, J. de Verbizier, C. Veil, R. Amiel, 
L. Le Guillant, A. Fernandez-Zoila...), ar favoriza o 
integrare în sînul noţiunilor deja dobîndite despre 
funcționarea aparatului psihic. Şi de aici se deschide 
o poartă către analiza interacțiunilor celor mai vii în 
chiar substanța umanului. 


4.1.3. Importanţa corpului 


Să mai afirmăm încă o dată importanţa pe care a 
luat-o în acest ultim timp corpul, sau mai curînd 
substanța corpului. Personalitatea este încarnată, corpul 


! Christophe Dejours, Travail: usure mentale. Le Centurion, Paris, 
1980 (n.a.). 

este un corp scris şi vorbit: cîntat şi/sau deplîns (în 
gemete). S-ar putea opera o răsturnare: parte a corpu- 
lui, a forţelor sale, a pulsiunilor sale presupuse, chiar 
a instinctelor sale (ceea ce ridică întrebări de ordin 
epistemologic la care nimeni nu răspunde încă...), 
psihanaliza revine la substanta-din-corp, într-un fel 
pentru a o încarna. In măsura în care eul este traversat 
de ,pulsiuni" desexualizate sau non-sexuale, aceste 
„pulsiuni" n-ar putea proveni din altă parte? Chiar 
formațiunile eului: desigur imaginile, percepțiile, dar 
mai ales cuvintele, limbajul în metaforele sale vii, nu 
cumva ar fi cele care produc energiile ce însufletesc 
eul? Deschidere si întrebare în acelaşi timp. Atunci 
cînd se va face un examen al fundamentelor persoanei 
vom vedea că eul nu poate solicita forţele corpului în 
organicitatea sa. Eul-persoană, ca şi seiful sau eul inte- 
rior este localizat pe corpul-organic sau anatomic, dar 
corpul substanţă este cel care primeşte funcționalitatea 
persoanei de la ea însăşi. Suferinta corpului şi bucuria 
sa sînt cele ale substanţei sale, substanță metaforică ce 
îşi trage realitatea dintr-o dublă sursă: aceea a orga- 
nicitätii-suport şi aceea a unei însufleţiri insuflate de 
către persoană. De aici limbajul, care este esenţa însăşi 
a persoanei, menită să mai deţină cea mai bună parte 
din psihanalizele ce urmează să vină. 


4.2. întrebări 


Două seturi de întrebări devin aici mai pertinente, 
amîndouă implicate în practicile de limbaj, dar în mod 
diferit. Unul se fondează pe comunicarea interper- 
sonală şi intra- si intergrupală; Şcoala lui G. Bateson 
si de la Palo-Alto s-a ilustrat în acest domeniu. Celă- 
lalt set de întrebări ţine de intralimbajul însuşi, de 
comunicarea intrapersonală: de la sine la sine, în inte- 

riorul sinelui-însuşi: aluzie deschisă cîtorva cercetări 
psihopatologice şi filozofice care duc spre (şi mili- 
tează pentru) o antropologie relationalà privilegiata. 


4.2.1. G. Bate son şi Școala de la P alo-Alt o 


„Nu putem să nu comunicăm" pare a fi ,,sloganul" 
pivot al unei asemenea perspective!. Analizele inter- 
comunicării şi ale avatarurilor sale arată mai multe 
puncte de ancorare: printre altele cele referitoare la o 
cauzalitate circulară mai curînd decît liniară şi la feno- 
menele de comunicare în feed-back cu efect-de-în- 
toarcere. G. Bateson a reuşit să izoleze situaţiile de 
dublă constringere care trimit pe oricine către nodurile 
comunicationale care îl solicită în chiar interiorul si- 
tuatiilor sociale şi existenţiale din care face parte. Su- 
biectul-individ îşi pierde în acest fel din particularitatea 
sa ipseistă pentru a face parte dintr-un ansamblu 
interactional. Ne aflăm într-o interacțiune constantă. 

Paradoxurile comunicării au inspirat lucrările lui 
Watzlawick şi se întîlnesc cu cercetările lui Laing, 
Cooper, Edward T. Hali, Ray L. Birdwhistell, Erving 
Goffman. în Franţa, să reținem cercetările lui J.-C. Be- 
noît, G. Maruani, A. Fernandez-Zoila. Viaţa socială 
şi viaţa individuală necesită o punere în scenă, o 
reprezentare vie, figurată, în acelaşi timp reală si 
metaforică. Intracomunicarea personală (în chiar inte- 
riorul persoanei) se face pornind de la un limbaj lo- 
cuit, într-o reţea de imagini şi percepții endogene 
pline de celelalte; dar fiecare este ,,altul" decît ceea 
ce (se) crede a fi si decît ceea ce crede că este pentru 
celălalt. Antropologia comunicationalä este si siste- 
mică: grupuri umane ţinute în sisteme cu subsisteme 


! Ch. Yves Winkin, La Nomelle Communication, Le Seuil, Paris, 1981 (n.a.)- 

în care fiecare element este integral sistemic. Psih- 
analizele internaţionale sînt deja pe drum. Cu atît mai 
mult cu cît Bateson însuşi a insistat asupra aporiei! 
care închide fiinţa umană în ea însăşi atunci cînd 
crede că se afirmă în ipseitatea sa si a permis remar- 
carea faptului că această ipseitate nu se rupe în situ- 
atia duală: este necesar un al treilea pentru a fi doi; 
adică pentru a fi unul. Apel la o psihanaliză spartă în 
bucăţi: deschisă către celălalt. 


4.2.2. Celălalt în dialogie: între psihanaliză 
şi pragmatică 


Freud a pornit de la corp, de la decupajul conşti- 
ent/inconştient, de la pulsiunile pe care le-a prezentat 
ca pe un intermediar între organic şi spiritual. Granița 
pare să treacă la lizierele sexualului şi sexualului. Cu 
eul, structurile sale, invitaţia la o articulare cu şinele, 
o grefare în devenire, se deschide un alt capitol mai 
amplu, cel al persoanei în situaţie, articulată la celălalt. 
Teritoriile persoanei devin tot mai complexe: la cele 
trei instanţe sine-eu-supraeu se adaugă sine-fnsusi şi 
non-sine-însusi?, implicînd tot ceea ce scapă inven- 
tarelor primare şi tot ceea ce scapă si celor cu care in- 
dividul-persoană este în relaţie. Comunicările sînt, 
desigur, variate, dar limbajul reţine, am spune noi, cea 
mai bună parte. 

Cu dispozitivul cu dublu etaj: sine, eu şi supraeu ar 
părea că instanţa eului este investită cu funcţii noi. Nu 
va fi vorba doar de adaptare; acesta ar fi un punct de 


! Dificultate de ordin raţional, greu sau imposibil de rezolvat (n.t.). 

2 Distincţii foarte dificil de evidenţiat în limba română: (a, moi, sur- 
moi — soi, non-soi; în majoritatea contextelor soi se poate traduce, totuşi, 
Prin sine; nu însă şi aici (n.t.). 

vedere simplist, voit reductor. Noţiunea de adecvare ar 
fi mai potrivită: intraadecvare între diversele instanţe 
si subinstante, trecere de la un individ primitiv, un dat 
primar (deşi deja construit) la un individ care ştie că 
este astfel: persoana. Si adecvare interpersonală cu 
evenimentele, obiectele, lucrurile, natura si mai ales 
cu alții şi universul lor de artificii umane. Un regim de 
adecvare cunoscut, conştient, voit, organizat, cel al 
Eului-Sinelui va veni să înlocuiască regimul primitiv 
de conversie, cel al Sinelui/Supraeului, acolo unde toate 
schimburile se fac în vase comunicante, cu neprevă- 
zuturi proprii tărîmului fantasmelor. Cuvintele si 
imaginile-fantasme se înfruntă după dominante bine 
stabilite. Circuitele vorbite-scrise (cuvîntul, după unii, 
povestirea cu discursul său, după alţii) construiesc 
EUL, îl structurează în ceea ce are el mai bun. Limba- 
Jul luat astfel poate funcționa în structurile conştien- 
tului şi ale inconştientului, cînd ca unul, cînd ca altul: 
amîndouă într-unul. 

Să ajungem la locul celuilalt, întîlnirea vine din 
afară; foarte devreme; desigur, Oedipul, dar deja cu 
mult înainte; interacţiunile sînt foarte precoce; să 
pariem că vocea mamei interesează mizele, contribuie 
la depunerea primei particule-vocale-auzite-înţelese. 
Lui Francis Jacques! îi face plăcere să scrie: „Omul 
ca persoană nu întîlneste, el este întîlnirea" (1982, 
p. 182). Să presupunem că această întîlnire se produce 
foarte devreme: o amprentă pentru a marca indi- 
vidul-pre-persoană. Circuitul intra-persoană în dialo- 
gia sa cu el însuşi trece prin circuitul implicit-exogen 
care traversează mama... Nu reluăm toată evoluția, 


! Cf. Francis Jacques, Dialogiques. Recherches logiques sur le 
P.U.F., Paris, 1979 (n.a.). 

dar să spunem că urmarea reia constant această 
„primă-oedipificare" aşa cum am expus-o deja (cap. 
11.3.1.)- Dar vocile par să nu fie îndeajuns: două voci, 
mai multe, bivocalitatea, plurivocitatea nu corespund 
unei dialogii totale. Dialogiile incomplete trimit la 
monologuri; atunci cînd persistă, ele se pot constitui 
în perturbații psihopatologice; absenţa celuilalt din 
„molecula-de-limbaj-dialogic" se regăseşte în toate 
tulburările psihotice şi nevrotice. Individul non-per- 
sonificat cu fundamentele sale corporale suferă la fel 
din această cauză; dispozitivele de intrare în psihopa- 
tologic sînt mai multe; realizările concrete, de aseme- 
nea. Această problemă ar merita să fie dezvoltată, 
pentru a ne apropia şi mai mult de clinica prezentată 
de Freud; dar structurată într-un mod puţin diferit (cf. 
H.3.2 si 3). 

Să vorbim despre „tehnologia de limbaj" ce trebuie 
dobîndită, ea trecînd prin semnificante, dar distribuind 
şi intensitäti, forte: forţele perlocutoare şi puterea lor 
de penetrare în substanţă; pentru a o transvaloriza. 
Dialogiile intralimbaj se stivuiesc în afară, în inter- 
subiectivitate, dar se reconstituie în interior, conser- 
vînd în ele prezenţa celui absent: acel el, celălalt, care 
este necesar pentru a face unul, cu sine. Acelaşi si 
celălalt, s-a spus. Cele două versante în Unul, s-ar 
putea spune. Totuşi, ne revine misiunea de a pune 
accentul pe acest fapt precis al unei tehnologii ce 
trebuie dobîndită, învățată şi elaborată, pentru a face 
să emane celălalt în sine-insusi, în chiar interiorul 
acestei metaforice molecule-de-limbaj-deja-dialogi- 
zat: pentru a o satura, a o face activă si deschisă pentru 
noi interacțiuni comunicationale. 

Prin aceasta se afirmă o „pragmatică", ce operează 
în actual, în prezentul cuvintelor. Refulatul, trecu- 

tul-non-depăsit se prezentifică actualizîndu-se pentru 
a fi reluate, eliberate de închideri si forcluderi, reintro- 
duse în circuitul viu al existenţei. Să fie, oare, posibil? 
Psihanalizele, mîine, vor fi obligate să-şi dovedească 
această eficientă. 


Concluzie 


După un întreg deceniu de tatonări, Freud a intrat în auto- 
analiză. După trei ani de cercetări el a putut propune oamenilor o 
metodologie psihanalitică destinată să îi transforme. Au urmat 
perioade de reflectare atît la Freud cît şi la cei din jurul său. Astăzi 
teoretizările sînt mai multe. Modelele propuse pentru munca 
psihanalitică sînt multiple. Am încercat să expunem diversitatea 
lor cît si majoritatea variantelor. Terapia psihanalitică în sine a 
variat puţin de la Freud încoace, cu excepţia cîtorva detalii. Candi- 
datul la analiză este invitat să o evalueze şi să evalueze munca pe 
care o întreprinde. Mai mult decît o deblocare cathartică sau o 
îndelungată căutare a unei ipotetice traume individuale, terapia 
tinde, prin mijlocirea unei întrupări în cuvinte, să creeze un trans- 
fer între analizat şi analist pe parcursul unei „călătorii” în 
inconştient în care non-aparentul ajunge pînă la verb. Discursi- 
vitatea propune o altă întreprindere relationalä: mai fertilă pentru 
sine, mai bogată — potential — în interacțiuni cu celelalte. Este 
înainte de toate o căutare a celuilalt. 

Modelele care s-au succedat pot părea astăzi disproportionate 
faţă de complexitatea reală a personalităţii; într-adevăr, aceasta 
devine tot mai complexă în fiecare zi. Ultimele cercetări ale lui 
Freud invită la un lung şi minuţios travaliu cu sine. Aşteptarea unei 
simple deblocări, a unei eliberäri, apare „mitică”. Orice punere în 
analiză solicită energic forţele oricui pentru a învăţa, pentru a se 
obişnui cu ideea că acest travaliu continuă într-o interminabilă 
autoanaliză. Dacă sexualitatea, plăcerea au avut momentul lor de 
glorie, travaliul dorinţei necesită o iubire de sine care implică 
iubirea celuilalt; întreprindere delicată, lungă şi fragilă, care cere 
o sexuare permanentă, într-un anume fel sexuarea reînnoită a 
cuvintelor si a persoanei încununează efectuarea sexualitätii-afec- 
tivitate şi a dobîndirii plăcerii. Umanul este mobilizat pentru a 
Participa la un registru dublu de adecvări; cel al autosatisfactiilor 

şi cel al autoinsatisfacţiilor, discriminări calitative în acelaşi timp 
subiective şi articulate la celelalte. Realizare a unei duble cercetări 
de antropologie relationalä şi sistemică. Pentru om nimic nu este 
dobîndit. A exista înseamnă o muncă; o construcţie permanentă; 
un rezultat. 

Psihanaliza si psihopatologia sînt în relaţie disjunctivă. Atunci 
cînd îşi propunea ipotezele, Freud anunţa că acestea vor fi înlocuite 
ulterior printr-o acţiune biochimică mai eficace. Aceasta este în 
curs de a se produce sub ochii noştri. Progresele în psihiatria 
biochimică sînt deja foarte importante; ele se anunță colosale 
pentru deceniile ce vin; o nouă lectură a faptelor de psihopatologie 
va pune la locul cuvenit partea ce-i revine ,,psihanaliticului". 
Domeniul psihiatriei face parte din medicină, dintr-o medicină 
modernă, deschisă la psihologia medicală şi la psihologia 
psihanalitică. Psihanaliza-terapie „pură" nu priveşte decît circa 
2—3% din pacienţii psihiatriei. Chiar şi aici, rezultatele n-au putut 
fi niciodată verificate, nici controlate. Este adevărat că tulburările 
de ordin psihiatric evoluează sub semnul repetitiei: ele răspund 
într-o mică măsură şi nu foarte bine la efectele terapeutice şi tind 
să se stabilizeze în „cronicitate". Dimpotrivă, domeniul modelelor 
psihanalitice şi-a extins aria şi continuă să şi-o extindă, în ştiinţele 
educaţiei, în ştiinţele literare şi juridice, în sociologie, în practi- 
cile vieţii cotidiene pentru eventuale ameliorări înainte ca psihopa- 
tologicul să apară. Psihanalizele au contribuit la accelerarea 
cercetării antropologice făcînd „ascultarea” celuilalt! mai subtilă, 
invitînd pe oricine să înveţe să-şi redea viaţa printr-o povestire şi 
să se dezvolte prin această povestire. 


1 Cf. Michel Foucault, Histoire de la folie. Pion, Paris, 1961 
(„Psihanaliza nu poate, nu va putea niciodată să înţeleagă căile lipsei de 
rațiune, nici să descifreze pentru ele însele semnele dementei", p. 612) 


(n. a.). 

traumatică; principiul plăcerii şi jocul copiilor. — 2.7.3. Principiul 
plăcerii şi transferul afectiv. — 2.7.4. Mecanismele de apărare 
împotriva excitatiilor exterioare şi a eşecului lor; tendinţa la 
repetiţie. — 2.7.5. Constrîngerea la repetiţie, obstacol la principiul 
plăcerii. — 2.7.6. Dualism al instinctelor: instincte de viaţă şi 
instincte de moarte. — 2.1.1. Principiul plăcerii şi instinctele de 
moarte (compulsie de repetiţie; pulsi-une de moarte; pulsiune de 
distrugere; pulsiune de agresiune; pulsiune de autoconservare; 
pulsiuni de viaţă; „principiu al constantei"; „principiul nirvana"; 
masochism primar). 

2.8; Eul:şi'Şinele! (1923) ce o cea cea e ia 82 
2.8.1. Conştiinţa şi inconştientul. — 2.8.2. Eul şi Sinele. -2.8.3. 
Eul, Supraeul şi idealul eului. — 2.8.4. Cele două feluri 
de instincte. — 2.8.5. Stările de dependenţă ale eului. 

2.9. Dezvoltări teoretice din 1923 pînă în 1929... 88 
2.9.1. Die Verneinung: Negarea (1925) sau ,,denegarea". — 
2.92. Inhibifie, simptom şi angoasă (1926) (inhibitie; refulare; 
angoasă de castrare; pierderea obiectului; angoasă-semnal). — 
2.9.3. Continuare la prelegerile introductive în psihanaliză 
(1932). — 2.9.4. Compendiu de psihanaliză (1938). 

2:10.Clnica:psihănalitică. ni sati eta un a aaa a aa 97 
2.10.1. Personalitatea: organizare, modalitäti de apärare (fixare; 
proiectie; sublimare; returnare spre suie; introiectie; izolare; 
retragere a eului; formaţiuni reactionale; negare; rationali- 
zări...). — 2.10.2. Sexualitatea si tipurile libidinale (plăcere de 
organ; efect retroactiv; invidie de penis; femeia falică; tipurile 
obsesional, erotic, narcisic). — 2.10.3. Clinica perversiunilor 
sexuale (autoerotism; homosexualitate; zoofilii; masochism; 
sadism; sado-masochism). — 2.10.4. Nevrozele (nevroze si 
psihoze; nevrozele obsesională, isterică, de angoasă (şi neuras- 

tenie) fobică; nevrozele traumatică, narcisică, mixtă, de trans- 
fer, de eşec, de destin, de caracter, familială; diferenţe). — 
2.10.5. Psihozele. 

2.11. Cura psihanalitică freudiană ceea 119 
(Hipnoză; metodă cathartică; asociere liberă; rezistenţe; auto- 
analiză; analiză didactică; regula de abstinentä). 


3. PENTRU O CRITICĂ PSIHANALITICĂ .mmeeeeeenoeeeeneeeeenaeee 126 

3.1. De la complexul Oedip la travaliul oedipianizării ............ 127 
3.1.1. De la mit la complex. — 3.1.2. Eseul din 1910 despre 
„alegerea obiectalä la bărbat". — 3.1.3. Oedipul feminin sau 
„Despre sexualitatea feminină" (1931). — 3.1.4. Mişcarea 
trans-oedipiană. 

3.2. Spaţiul narcisismului: dedublări şi simulacre saesson. 137 
3.2.1. Locul narcisismului Ia Freud. — 3.2.2. Remarci asupra nar- 
cisismului primar si narcisismului secundar. — 3.2.3. Amor-pro-priu, 
simulacre, dedublări. 

3.3. Perversiunea şi structura celuilalt nenea nenea 145 
3.3.1. Locul ,,perversiunii" la Freud. — 3.3.2. Forme de perversiune: 
homosexualitate, masochism, fetişism, după Freud. — 3.3.3. 
Absența celuilalt şi perversiunea. 

34. Şinele între cele două topici men 154 
3.4.1. „Eul şi Sinele" (1923). — 3.4.2. „Diversele instanţe ale 
personalităţii psihice" (1932). — 3.4.3. Compendiu de psih- 
analiză (1938) — 3.4.4. Cele două topici şi supraeul. 

3.5. Deschiderea simbolică a psihanalizei: cuvintele dincolo de 
UCI ee eat a MA i ai ce aa 0 e ner 165 
3.5.1. „Despre sensul antitetic al cuvintelor primitive" (1910). 

— 3.5.2. De la o simbolică la alta. 


3.6. Poziţia lui Freud în freudism şi în postfreudism  ............... 172 
Capitolul al III-lea. PSIHANALIZELE NON-FREUDIENE ....... 174 
1. ALFRED ADLER SI PSIHOLOGIA INDIVIDUALĂ COMPARATĂ 175 
2. WILHELM STEKEL ŞI SEXANALIZA un 181 
3. KARL GUSTAV JUNG ȘI MITANALIZA Un 183 


3.1. Jung înainte de întâlnirea sa cu Freud — 3.2. Intîlnirea cu 
Freud: Jung între 1906 şi 1913/1914 — 3.3. Jung, din 1913 pînă 
în 1961 — 3.4. Jungismul la lucru — 3.5. Despre o psihologie 
şi/sau o psihopatologie cosmologică? — 3.6. Psihoterapia psih- 
analitică jungiană 

Capitolul al IV-lea. DERIVE, DEVIERI ss 


„ SÂNDOR FERENCZI ŞI PSIHANALIZA ORIGINILOR 
KARL ABRAHAM, „TATĂL ANALITĂȚII nenea 
. ERNEST JONES ŞI APHANISIS-UL sa 
HANNS SACHS ŞI INCONSTIENTUL CREATOR eee 
MAX EITINGON, ORGANIZATORUL un 
OTTO RANK, NIETZSCHENIANUL PSIHANALIZEI 
. GRUPURILE ŞI PERSONALITĂŢILE CARE GRAVITEAZĂ 

ÎN JURUL LUI FREUD eee 227 


NDUuEYDR = 


Capitolul al V-lea. PARAFREUDISMELE ss 231 


1. FREUD: ANTROPOLOGIA, SOCIETATEA, RELIGIA eee 231 
Totem şi tabu (1913). — Consideraţii actuale asupra războiului şi 
morţii (1915). — Psihologia mulțimilor si analiza eului (1921) — 
Viitorul unei iluzii (1927). — Angoasă în civilizaţie (1930). — 
Moise şi monoteismul (1939) 

2. WILHELM REICH (1897-1957): VIRTUTILE ORGASMULUI .... 237 
2.1. Funcţia orgasmului (1927/1947). — 2.2. Revoluţia sexuală 
(1930/1945). 


3. FREUDO-MARXISMUL us 244 
Adomo. — E. Fromm. — H. Marcuse. — G. Politzer. — Psihana- 
liza în U.R.S.S. (Freudismul tip Voloşinov-Bahtin) 


4. PSIHANALIZELE AMERICANE 251 
4.1. Culturalismul american: H. Stack Sullivan, K. Horney, 
E FOMM + M 9 ae ae nn Rare deteste 253 
4.2. Egopsihologia sau psihanalizele eului: Hartmann, Lowen- 
Stein, KISS a sa eee caca aaa ia mie aaa atata (a bat da aa ada ca ci 260 
4.3. Psihoterapie psihanalitică de grup si psihodrame: J. L. Mo 
reno. — Contribuţii ale lui K. Lewin si ale teoriei Gestalt-ului 
— C. Rogers. — F. S. Perls. — Diverse grupuri şi tendinţe... (ale 


transei, transacționale...) „mmm 262 
4.4. Etnopsihanaliza: G. Roheim. — R. Benedikt.…..…............… 266 
Capitolul al VI-lea. PSIHANALIZELE COPILULUI ue neeneneeee 269 


1. ANNA FREUD-.PSIHANALIZA EULUI 
Tratamentul psihanalitic al copiilor (1927). — Eul si mecanismele 
de apărare (1936). — Normalul şi patologicul la copil (1965). 

2. RENE SPITZ: „ORGANIZATORII" VIEȚII PSIHICE eee 275 
(Organizatori, carentä afectivă, hospitalism, despre anaclitică, 
cavitate primitivă...) 

3. MELANIE KLEIN: ,PRE-OEDIPIANUL" ss 278 
(Obiecte interne; proiecţii; poziţiile schizo-paranoidă şi depre- 
sivă; phantasy şi fantasmă; obiecte parţiale; obiect total; clivaj, 
ambivalentä; imago; părinţi-combinaţi...) 

4. PSIHANALIZA ŞI PSIHANALIZELE COPILULUI 


N MAREA BRITANTE cico lada aa duca d atu 290 
Grupurile; poziţiile; W. Bion; J. Bowlby. 
5. DONALD W. WINNICOTT(1896-1971) eee 293 


(Seif si fals seif; noţiunile de impietare, de holding, de garne-squig- 
gle, de capacitate de solitudine, de spaţii defrişate, de psiho-soma 
şi (mai ales) de obiect tranzitional, de spaţiu de joc, de spaţiu 
tranzițional...). 

6. ASPECTE ALE PSIHANALIZELOR COPILULUI ÎN S.U.A eee 301 
E. Erikson: Şinele, Identitatea. — M. Malher: psihozele infantile. 
- E. Jacobson: Şinele şi lumea obiectalä. — B. Bettelheim: 
copilul autist — Psihanaliza adolescenților şi problema identităţii. 

7. PSIHANALIZELE COPILULUI ŞI ADOLESCENTULUI 
IN ERANIFA «tota be cca ăla at du ai a zl 303 
S. Lebovici. — M. Mannoni. — F. Dolto. — Psihanaliza adoles- 
centilor (Pierre Mâle). 


Capitolul al VH-lea. PSIHOSOMATICI ŞI PSIHANALIZE 
ALE CORPULUI. aceea aci Re ns LR A Re LR 305 


1. ABORDĂRILE PSIHOSOMATICE seen 305 

1.1. Aspecte fiziologice ale impacturilor psihice asupra corpului. 
- 1.2. Psihanaliză si psihosomaticä: Alexander şi Şcoala ameri 
cană. — 1.3. Contribuțiile lui Georg Groddeck. — 1.4. Contri 
buţiile fenomenologiei şi ale analizei existenţiale (Viktor von 
Weizşăcker. — Medard Boss). — 1.5. Psihanaliza şi psihosoma 
tica Scolii de la Paris. — 1.6. Psihosomatica infantilă. — 1.7. Pro 
puneri pentru o clinică psihosomatică. 

2. PSIHANALIZELE CORPULUI nenea emana anemie 321 
2.1. Paul Schilder şi imaginea corpului. — 2.2. Michael Balint: 
medicul şi boala. — 2.3. Interactiuni între psihosomaticile şi 
psihanalizele corpului. (Relaxare; abordarea psihanalitică după 
Michel Sapir; simbolismul corpului.) 


Capitolul al VHI-lea. PSIHANALIZA ÎN FRANȚA near 334 


1. PIERRE JANET SI ÎNCEPUTURILE PSIHANALIZEI 
IN ERANTA „aseara ae ta AA a E a o a aaa Pa ate ei a ati 334 

2: JACQUES LACAN, sentent 
2.1. Stadiul oglinzii. — 2.2. Despre topica realităţii în Discursul 


de la Roma. — 2.3. Despre subiect şi despre aria cuvîntului 
(Cuvint vid, cuvînt plin; simbol şi limbaj; interpretarea şi timpul 
subiectului.) — 2.4. Supradeterminarea semnificantului. - 


2.5. Despre semnificantä. — 2.6. încercare de sistematică lacaniană. 
2.6.1. Cîteva puncte de stabilit despre eu, despre subiect . — 
2.6.2. Despre falus. — 2.6.3. Despre refulare. — 2.6.4. Despre 
obiectul „a" mic. — 2.6.5. Despre divizarea subiectului, despre 
clivaj. 

3. ASPECTE ALE CONTRIBUȚIEI PSIHANALISTILOR FRANCEZI 
LACPSIE ANALIZĂ Penn n O ea a 
Maryse Choisy; Mărie Bonaparte; Daniel Lagache; Angelo 
Hesnard; Sacha Nacht. — Aspecte ale grupurilor şi cercetărilor de 
psihanaliză din Franţa (A. Green, G. Rosolato, C. Stein, P. Fedida, 
D. Anzieu, C. Castoriadis etc.) 


4. PSIHANALIZELE DE MÎINE: DESCHIDERI, ÎNTREBĂRI 
#1." Deschidert. Lire sean aaa catea ae că dada se dtp ta 
4.1.1. Poziţia în plan epistemologic. — 4.1.2. Orientări actuale 
ale psihanalizelor (Lacanienii; Winnicott; analiza directă a lui 
Rosen; transformările către social şi interacţiunile: Serge 
Lebovici; Christophe Dejours). — 4.1.3. Importanţa corpului. 
49 Intrebări cica Est d a a ea a a ad aa 
4.2.1. G. Bateson şi Şcoala de la Palo-Alto: interacțiuni şi 
psihanaliză 4.2.2. Celălalt în dialogie: între psihanaliză şi 
pragmatică. 

